
Brangus skaitytojau, 


Kai pavasaris ima trauktis užleisdamas vietą vasarai ir akinanti 
azalijų spalva ima blėsti, sunkios bijūnų galvos nusilenkia vienadienių 
lelijų šokiui, mano gėlių lysvės suveši. Man patinka mišrūs, kaimiški ir 
vaistinių augalų darželiai, gėlės, mėgstančios pavėsį ir klestinčios sau- 
lėkaitoje. Nesilaikau jokių formalumų — formalumai nepriimtini nei 
man, nei mano žemei. Gyvenu ant uolėtos kalvos, kur žemė akmenuo- 
ta, nelygi, tačiau meilė išlygina viską. O aš myliu gėles. 


Už namo driekiasi ilgos paaukštintos lysvės, o ant šlaito, esančio 
priešais namą, jų dar daugiau. Augalai reikalauja daug darbo, tačiau 
teikia didelį džiaugsmą. Vasarą mano namas maudosi purpurinėje 
širdažolių, raudonoje laukinių bergamotų, linksmoje geltonųjų gludų 
žiedlapių upėje, trykšta šalavijų fontanais. Sinavadai ir koralų varpeliai 
baigia nužydėti, tačiau visada pražysta naujų augalų. Veronikos, ver- 
benos, karkleliai, nasturtos. Mano sūnus, neseniai apsilankęs sode, pa- 
stebėjo, jog turiu daugelį gėlių rūšių vienoje vietoje. Aš retai atsispiriu 
pagundai įsigyti naują augalą, todėl namo sode augalai vienas po kito 
skleidžiasi, stiebiasi ar plečiasi. 


Piktžolės irgi; aš persekioju jas ir naikinu it karys nesibaigiančioje 
misijoje. 


Pavėsyje astilbės skleidžia savo švelnius pūkelius, o melsvės ža- 
liuoja it mažos žalumos salelės. Melsvės labai patinka stirnoms, o man 
patinka stirnos. Tačiau vis tiek jas nubaidau. Kasmet išpilu sode maišus 
džiovinto kraujo ir išpurškiu galonus bjauriai dvokiančio purškalo, ku- 
ris atbaido žvėris. Yra tekę bėgti iš namo ir mojuoti rankomis it išpro- 
tėjusiai, kai stirna skabo gvazdikus ar kitus žiedus. Turiu šunų, tačiau 
jie, regis, visai nelinkę saugoti mano gėlių nuo Bembių. 


Pasivaikščiokite po sodą. Išraukite piktžolę, pauostykite gėlę. Tai 
tikrai privers jus nusišypsoti. 
NORA ROBERTS 


Steisei 
Išmintinga motina gerbia moterį, kurią myli jos sūnus. 
Tai buiki dovana mylėti moterį, kuri tampa tavo dukra. 
Ačiū už dovaną. 


Sodinukai auginami tam, kad turėtume ką 
parduoti. Jie turėtų būti geriausios rūšies, tada 


augalai, išstatyti parodoje, galėtų likti nepaliesti. 


AMERIKOS SODININKŲ DRAUGIJOS 
AUGALŲ DAUGINIMO SKYRIUS 


Jei nori sužinoti paslapčių, ieškok jų liūdesy 
arba džiaugsme. 


DŽORDŽAS HERBERTAS 


PROLOGAS 

„Memfis, Tenesio valstija 
I892-ųjų gruodis 


AMELIJA RŪPESTINGAI APSIRENGĖ KREIPDAMA DĖMESĮ Į men- 
kiausias aprangos detales, ko jau seniai nebuvo dariusi. Jos tarnaitė 
pabėgo prieš keletą savaičių, tačiau ji neturėjo nei nuovokos, nei noro 
pasisamdyti kitą. Todėl pati visą valandą suko garbanas — kaip da- 
rydavo anksčiau, kol nebuvo taip ištaigingai išlaikoma — kruopščiai 
raitydama ką tik išplautų plaukų sruogas. 

Per ilgą ir niūrų rudenį plaukai prarado aukso spindesį, tačiau ji 
žinojo daugybę tepalų ir antpilų, kurie sugrąžins jiems blizgesį, žinojo, 
kokius dažus pasirinkti, kad skruostai ir lūpos nušvistų dirbtine spalva. 
Išmanė visas savo darbo vingrybes. Kaip kitaip būtų suviliojusi tokį 
vyrą kaip Redžinaldas Harperis ir tapusi jo meiluže? 

Vėl pasinaudos moteriškomis gudrybėmis, mąstė Amelija, dar 
kartą sugundys šį vyrą ir privers jį padaryti viską, kas turi būti pa- 
daryta. | 

Per visą šį laiką jis taip ir nepasirodė. Amelija siuntinėjo jam laiš- 
kelius maldaudama ateiti, tačiau Redžinaldas visiškai ignoravo ją. 

Ignoravo po viso to, ką ji padarė, kuo buvo, ko neteko. 

Kas jai beliko daryti? Amelija ėmė siuntinėti dar daugiau laiške- 
lių, ne tik į darbą, į namus, bet ir į didįjį Harperių dvarą, kur viešpatauja 
jo blyškioji žmonelė. Kur meilužei neleidžiama nė kojos įkelti. 

Argi ji neatidavė visko, ko Redžinaldas prašė, visko, ko norėjo? Iš- 
keitė savo kūną į šio namo patogumus, tarnus, dailius mažmožius, kaip 
šie perlai, kurie dabar puošia jos ausis. Nedidelė kaina tokios padėties 
ir turtų vyrui, nors kažkada Amelija tik to ir tenorėjo. Tik vyro ir to, ką 
jis gali jai duoti. Tačiau šis vyras davė daugiau, nei buvo derėtasi. Ir ši 
netektis yra nepakeliama. 

Kodėl Redžinaldas neatėjo jos paguosti? Paliūdėti kartu su ja? 

Argi Amelija kada nors skundėsi? Ar kada nors atsisakė priimti jį 
į lovą? Ar užsiminė apie kitas jo išlaikomas moteris? Atidavė jam savo 
jaunystę, grožį, regis, sveikatą. 

Ir dabar šis vyras ją paliks? Nusisuks nuo jos 4abar? 

Jie sakė, kad vaikas gimė negyvas. „Negyvas“, — pasakė. Negyva 
mergytė, kuri sunyko joje. 

Bet... bet... 

Juk ji jautė, kaip vaikelis judėjo, spardėsi, augo po jos širdimi? 
Širdyje. Kūdikis, kurio ji nenorėjo ir kuris tapo jos pasauliu, gyvenimu. 
Jos viduje augo sūnus. 

Sūnus, sūnus, galvojo ji pirštais sukiodama suknelės sagas, o dažy- 
tos lūpos vis dėliojo tuos pačius žodžius. 

Girdėjo kūdikio verksmą. Taip, taip, ji nė kiek neabejoja tuo. Kar- 
tais ir dabar girdi jį verkiant naktimis; kūdikis verkia, kad ji ateitų ir 
nuramintų jį. Bet kai nueina į vaikų kambarį, pasižiūri į lopšį, ten būna 
tuščia. Kaip ir jos gimda dabar. 

Jie sakė, kad Amelija išsikraustė iš proto. O, ji girdėjo, kaip šnabž- 
dėjosi ir žiūrėjo į ją tarnai. Bet ji neišprotėjusi. „Neišprotėjusi, neiš- 
protėjusi'“, — kartojo žingsniuodama po kambarį, kuris kažkada buvo 
aistros rūmai. 

Dabar patalynė retai keičiama, užuolaidos visada užtrauktos, kad 
nesimatytų miesto. Daug daiktų dingo. Jos tarnai vagys. O, jie tikri 
vagys, nenaudėliai ir šnipai. 

Jie vis stebi ją, šnibždasi. 

Vieną naktį tarnai nužudys ją lovoje. Vieną naktį. 

Amelija nebegali užmigti iš baimės, miegoti girdėdama sūnaus 
verksmą. Kūdikis kviečia ją. Kviečia. Bet juk ji, ieškodama atsakymo 
ir saugumo, buvo nuėjusi pas vudu karalienę. Sumokėjo už tai rubinų 

apyranke, dovanota Redžinaldo. Raudoni akmenys it kruvinos širdys 
spindi šalia ledo baltumo deimantų. 

Sumokėjo už amuletą, kurį laiko po pagalve, ir už šilkinį maišelį, 
kurį nešiojasi prie širdies. Sumokėjo, ir brangiai, už kerus. Kerus, kurie 
nesuveikė. 

„Vaikas gyvas“. — Štai ką pasakė vudu karalienė, ir tai vertinges- 
nis atsakymas nei tūkstančiai rubinų. 

Vaikas išgyveno, gyvas ir dabar jį reikia surasti. Jis turi gyventi 
kartu su mama, nes čia jo vieta. 

Redžinaldas privalo vaiką surasti, sumokėti tiek, kiek reikia. 

„Atsargiau, atsargiau“, — įspėjo save pajusdama gerklėje kylantį 
riksmą. Redžinaldas patikės ja tik tuo atveju, jei išliks rami. Šiam vyrui 
reikės jos, jei tik ji bus graži. Grožis gundo vyrus. Su grožiu ir žavesiu 
moteris gali gauti ko panorėjusi. 

Amelija pažiūrėjo į veidrodį ir pamatė tai, ką norėjo matyti. Gro- 
Žį, žavesį, grakštumą. Nematė, kad suknelė subliūškusi ties krūtine, 
apdribusi ties klubais, o blyški veido oda atrodo pageltusi. Veidrodis 
atspindėjo susivėlusias garbanas, per ryškiai žibančias akis, negrabiai 
išdažytus skruostus, tačiau jos akys, Amelijos akys, matė ją tokią, kokia 
kažkada buvo. Jauna, graži, trokštama ir gudri. | 

Amelija nulipo į apačią laukti savo meilužio ir ėmė tyliai dainuoti. 

— Mėlyna levanda, la la. Žalia levanda. 

Svetainėje degė židinys, buvo užžiebtos dujinės lempos. Vadinasi, 
tarnai sunerimo, piktai šyptelėjo ji. Jie žino, kad turi ateiti šeimininkas, 
šeimininkas moka jiems pinigėlius. 

Nesvarbu, ji vis tiek pasakys Redžinaldui, kad reikia šiais tarnais 
atsikratyti, pasamdyti kitų. 

Norės, kad sūnui būtų pasamdyta žindyvė, Džeimsui, kai bus 
grąžintas jai. „Auklė airė, — galvojo Amelija. — Airės moka elgtis su 
vaikais“, — tikėjo ji. Amelija norėjo, kad Džeimsą prižiūrėtų rūpestin- 
ga ir linksma auklė. 

Nors žvilgtelėjo į viskio butelį, ji vis dėlto įsipylė nedidelę taurę 
vyno. Ir ėmė laukti. 

Valandoms slenkant, ji ėmė vis labiau nerimauti. Išgėrė antrą tau- 
rę, tada trečią. O kai pamatė už lango sustojančią karietą, pamiršo, jog 
turi elgtis atsargiai, staigiai išpuolė pro duris. 

— Redžinaldai. Redžinaldai. — Skausmas, neviltis šnypštė ir 
raitėsi iš jos lyg gyvatės. Amelija metėsi prie jo. 

— Valdykis, Amelija. — Vyriškio rankos sugniaužė jos kaulėtus 
pečius ir atstūmė atgal. — Ką kaimynai pasakys? 

Jis skubiai užtrenkė duris. Pamatęs plieninį žvilgsnį, tarnas su- 
skubo paimti iš jo skrybėlę ir lazdą. 

— Man nerūpi! Kodėl neatėjai anksčiau? Man taip tavęs reikėjo. 
Ar gavai mano laiškus? Tarnai meluoja. Jie laiškų neišsiuntė. Aš čia 
įkalinta. 

— Nebūk juokinga. — Akimirką jo veide šmėstelėjo pasibjau- 
rėjimas; Redžinaldas išsisuko nuo jos glėbio. — Mes susitarėme, kad 
niekada nemėginsi susisiekti su manimi namuose, Amelija. 

— Tu neatėjai. Buvau vieniša. Aš... 

— Buvau užsiėmęs. Eikš. Sėskis. Nusiramink. 

Tačiau Amelija nepaleido jo rankos. 

— Redžinaldai. Kūdikis. Kūdikis. 

— Taip, taip. — Jis ištraukė ranką ir pasodino ją į kėdę. — Tai 
nelaimė, — tarė eidamas prie indaujos įsipilti viskio. — Daktaras sako, 
kad nieko nebuvo galima padaryti, o tau reikia ilsėtis ir nusiraminti. 
Girdėjau, blogai jautiesi. 

— Melas. Tai melas. 

Redžinaldas atsisuko, nužvelgė jos veidą, apdribusią suknelę. 

— Pats matau, kad nesveikuoji, Amelija. Manau, tau reikėtų jūros 
oro. Būtų tau į naudą. — Šaltai šypsodamasis jis atsirėmė į židinio 
atbrailą. — Ką manai apie kelionę vandenynu? Mano nuomone, tai 
padėtų tau apsiraminti ir susigrąžinti sveikatą. 

— Aš noriu savo vaiko. Tik jo. 

— Vaiko nebėra. 

— Ne, ne, ne! — Amelija pašoko ir vėl įsikibo jam į ranką. — Jie 
ji pavogė. Jis gyvas, Redžinaldai. Mūsų vaikas gyvas. Daktaras, pri- 
ėmėja, jie viską suplanavo. Dabar žinau ir suprantu. Turi eiti į policiją, 
Redžinaldai. Jie išklausys tave. Turi sumokėti išpirką, kokios tik jie 
pareikalautų. 

— Tai nesąmonė, Amelija. — Redžinaldas atplėšė jos ranką nuo 
švarko atlapo, tada išlygino raukšleles, kurias buvo padariusi jos ran- 
ka. — Aš tikrai neisiu į policiją. 

— Tada aš eisiu. Rytoj kreipsiuos į policiją. 

Šalta šypsena dingo nuo Redžinaldo veido, ir jis tapo kietas kaip 
akmuo. 

— Tu nieko panašaus nedarysi. Išplauksi į kelionę po Europą, o 
dešimt tūkstančių dolerių bus parama tau įsikurti Anglijoje. Tai mano 
atsisveikinimo dovana tau. 

— Atsisveikinimo? — Amelija įsikibo į kėdės atlošą, nes staiga 
kojos atsisakė ją laikyti. — Tu... tu palieki mane? 

— Tarp mūsų daugiau nieko nebegali būti. Pasirūpinsiu, kad 
gerai įsikurtum, ir tikiuosi, kad kelionė jūra padės tau atgauti sveikatą. 
Londone susirasi kitą globėją. 

— Kaip galiu vykti į Londoną, kai mano sūnus... 

— Vyksi, — pertraukė ją, tada gurkštelėjo viskio. — Kitaip nieko 
negausi. Tu neturi jokio sūnaus. Neturi nieko, išskyrus tai, ką teikiuosi 
tau duoti. Šis namas ir viskas jame — drabužiai ant tavo kūno, papuo- 
šalai, kuriais puošiesi — yra mano. Būtų išmintinga nepamiršti, kaip 
lengvai galiu viską atimti. 

— Atimti, — sušnabždėjo Amelija, kažkas Redžinaldo veide ir 
jos sumišusiame prote atskleidė jai tiesą. — Tu nori atsikratyti manęs, 
nes... žinai. Tai tu paėmei kūdikį. 

Jis baigė gerti viskį, nužvelgė Ameliją, tada pastatė tuščią stiklą 
ant židinio atbrailos. 

— Negi manai, kad leisčiau tokiai būtybei auginti mano sūnų? 

— Sūnus mano! — Ji pašoko išskėtusi pirštus. 

Ją sustabdė antausis. Per dvejus metus, kai Redžinaldas buvo jos 
globėju, nebuvo nė karto pakėlęs prieš ją rankos. 

— Įdėmiai paklausyk manęs. Neleisiu, kad mano sūnus būtų va- 
dinamas kekšės pavainikiu. Jis bus užaugintas Harperių namuose kaip 
mano teisėtas įpėdinis. 

— Tavo žmona... 

— Daro tai, kas jai liepiama. Ir tu darysi, Amelija. 

— Aš eisiu į policiją. 

— Ir ką jiems pasakysi? Daktaras ir priėmėja paliudys, kad pa- 
gimdei negyvą mergytę, kiti paliudys, kad mano žmona pagimdė svei- 
ką berniuką. Tavo reputacija, Amelija, neprilygsta nei manajai, nei jų. 

Tavo tarnai patvirtins mano versiją ir tai, kad pastaruoju metu sergi ir 
keistai elgiesi. 

— Kaip gali taip elgtis? 

— Man reikia sūnaus. Negi manai, kad pasirinkau tave iš meilės? 
Esi jauna, sveika. Bent jau tokia buvai. Tau buvo mokama, gerai moka- 
ma už tavo paslaugas. Ir už šią bus kompensuota. 

— Tu negali atimti sūnaus iš manęs. Jis mano. 

— Čia nieko nėra tavo, tik tai, ką aš leidžiu turėti. Pati būtum 
vaiko atsikračiusi, jei būtum turėjusi galimybę. Net nemėgink artintis 
prie jo. Išvyksi po trijų savaičių. Dešimt tūkstančių pervesiu į tavo sąs- 
kaitą. Iki to laiko aš ir toliau sumokėsiu visas tavo sąskaitas. Tai viskas, 
ką gausi. 

— Užmušiu tave! — sušuko Amelija, kai jis ruošėsi eiti. 

Pirmą kartą nuo atvykimo jo veidas pralinksmėjo. 

— Tu apgailėtina, nors, tiesą sakant, visos kekšės vienodos. Įspėju, 
Amelija, jei pamėginsi artintis prie manęs ar prie to, kas mano, liepsiu, 
kad tave areštuotų ir uždarytų į pamišusių nusikaltėlių prieglaudą. — 
Jis pamojo tarnui atnešti skrybėlę ir lazdą. — Tau tai nepatiktų. 

Amelija šaukė, plėšėsi nuo savęs suknelę ir rovėsi plaukus. Rėkė, 
ko! iš žaizdų pasipylė kraujas. Iš suknelės liko tik draiskalas. Staiga ji 


nutilo, ėmė niūniuoti lopšinę ir palengva lipti į viršų. 


PIRMAS SKYRIUS 

Harperių namai 
2004-ųjų gruodis 


AUŠRA, BUNDANČIOS DIENOS PAŽADAS, BUVO JOS MĖGSTAMIAUSIAS 
laikas bėgioti. Pats bėgiojimas buvo it darbas, atliekamas tris kartus 
per savaitę, kaip kad kiti darbai ar pareigos. Rozalinda Harper darė tai, 
ką būtina daryti. Bėgiojo dėl sveikatos. Moteris, kuri ką tik „atšventė“, 
nors vargu ar galima taip sakyti, keturiasdešimt septintąjį gimtadienį, 
turi rūpintis savo sveikata. Ji bėgiojo, kad išliktų tvirta, nes troško būti 
stipri. Jai reikėjo būti stipriai. Tačiau bėgiojo ir iš tuštybės. Kūnas nie- 
kada nebebus toks, koks buvo dvidešimties ar net trisdešimties, bet, 
kad jį kur, jis bus geriausias kūnas, koks gali būti keturiasdešimt sep- 
tynerių. 

Neturi vyro, meilužio, tačiau privalo išlaikyti savo įvaizdį. Ji yra 
Harper, o Harperiai visada garsėjo savo išvaizda. Bet, o Jėzau, kaip 
sunku ja rūpintis. 

Užsitempusi sportinį kostiumą, saugant; nuo vėsaus ryto, Roza 
tyliai išslinko iš miegamojo pro terasos duris. Namas tebemiegojo. Jos 
namas, kuris buvo toks tuščias, dabar vėl prisipildė gyvybės ir retai be- 
būdavo tylus. 

Žinoma, su ja visada buvo Deividas, jos netikras sūnus, kuris 
rūpinosi namais, linksmino ją, kai jai prireikdavo kompanijos, ir ne- 


17 


simaišydavo po akimis, kai ji trokšdavo vienumos. Niekas taip gerai 
neperpranta jos nuotaikų kaip Deividas. 

Dabar čia gyvena Stela su savo dviem mielais berniukais. „Ta die- 
na, — galvojo Roza mindžikuodama terasoje, — kai pasamdžiau Stelą 
vadovauti medelynui, buvo gera“. 

Žinoma, Stela greitai išsikraustys ir pasiims berniukus. Vis tiek 
kai ji ištekės už Logano — argi ne puiki pora — jie gyvens vos už poros 
mylių nuo jos namų. 

Namuose liks Heilė, visus užkrečianti savo jaunyste ir energija. Jai 
tikrai labai pasisekė, kai ant slenksčio išdygo ši tolima giminaitė, nėščia 
šeštą mėnesį. Heilė tapo jai kaip dukra, kurios paslapčia labai troško, ir 
padovanojo jai nuostabią anūkę, brangiąją Lili. 

„Anksčiau nė nesuvokiau, kokia buvau vieniša, — galvojo Roza, o 
tada čia pasirodė tos moterys ir užpildė tuštumą“. Po to, kai išvyko jos 
sūnūs, namai buvo tapę per dideli, per tylūs. Širdyje baiminosi dienos, 
kai Harperis, jos pirmagimis ir atrama, paliks svečių namelį, esantį per 
žingsnį nuo pagrindinio namo. 

Bet toks jau tas gyvenimas. Sodininkas žino geriausiai, kad gyve- 
nimas niekada nestovi vietoje, sukasi ratu, kitaip nebūtų žydėjimo. 

Roza lengvai nubėgo laiptais žemyn mėgaudamasi ankstyva mig- 
la, gaubiančia jos žiemos sodą. Tik pažiūrėkit, kaip dailiai virpa rasoti 
lapeliai. O paukščiai vis dar nesiryžta nulesti uogų nuo raudonosios 
aronijos. 

Leisdama raumenims apšilti ir kartu grožėdamasi sodu, ji apsuko 
namo šoną ir išėjo į kiemą. Tada paspartino žingsnį ir ėmė palengva 
risnoti keliuku. Aukšta, liekna moteris su nerūpestinga trumpų juodų 
plaukų šukuosena. Jos akys, medumi praskiesto viskio spalvos, žvalgėsi 
po sodą — pasvirusias magnolijas, grakščias sedulas, dekoratyvinius 
krūmus, jūrą našlaičių, kurias pasodino vos prieš keletą savaičių, ir lys- 
ves, kuriose augalai sužydės vėliau. 

Jos nuomone, vakarų Tenesyje nė vienas sodas negalėjo prilygti 
Harperių namo sodui, kaip ir joks kitas namas nebuvo toks didingas. 

Roza iš įpročio apsisuko keliuko pabaigoje, kurį laiką bėgo vietoje 
ir dairėsi po balzganą it perlai miglą. 

„Namas toks didingas, — galvojo ji, — vienijantis savyje graikų 
renesanso ir gotikos stilius, tas šiltos gelsvos spalvos akmuo tirpte 

tirpsta tarp akinamai baltų papuošimų. Dvigubi laiptai kilo iki balkono 
ir tarsi apkabino antrą aukštą, kartu karūnuodami pirmo aukšto įėjimą. 
Jai nepaprastai patiko tie aukšti langai, medžio drožiniais puošti trečio 
aukšto turėklai, namo erdvė ir visa tai, ką jis simbolizuoja. 

Po tėvų mirties namą paveldėjo Roza ir nuo tada juo rūpinasi. 
Užaugino ten savo sūnus, o kai neteko vyro, liūdėjo jame. 

Vieną dieną namas atiteks Harperiui; ačiū Dievui, ji žino, kad 
sūnus rūpinsis namu ir mylės taip, kaip ji. 

To, kiek namas kainavo, negalima lyginti su tuo, kiek jis jai davė; 
netgi ši akimirka, stovint keliuko pabaigoje ir grožintis namu pro ryto 
miglą, yra neįkainojama. 

Tačiau jei ir toliau stovės, nenubėgs trijų mylių. Roza pasuko į va- 
karus ir stengėsi laikytis kelio pakraščio, nors tokiu metu sunku tikėtis 
didelio judėjimo. Kad nukreiptų mintis nuo erzinančio užsiėmimo, ji 
ėmė galvoti apie dienos darbus. 

Reikės patikrinti sėjinukus, tikriausiai laikas nuskabyti jų lapus, 
patikrinti, ar pakanka drėgmės. Laikas persodinti ir kai kuriuos anks- 
tesnius sėjinukus. 

„Beje, — prisiminė ji, — Stela prašė daugiau amarilių, sudaigintų 
svogūnėlių, lapų vainikams ir puansetijų šventinei prekybai. Heilė ga- 
lėtų nupinti vainikų. Toji mergiotė gabi rankdarbiams.“ 

Reikia pasirūpinti Kalėdų eglutėmis ir bugieniais. Ačiū Dievui, šį 
darbą galima patikėti Loganui. Pasikalbės su Harperiu, ar jis dar turi 
kalėdinių kaktusų, kuriuos skiepijo. Pasiliktų porą sau. 

Mintyse rikiuodama darbus, Roza pribėgo parduotuvę. Ir vėl su- 
sigundė — kaip visada — išsukti iš kelio ir palaimingoje vienumoje 
apeiti valdas, sukurtas nuo nulio. 

„Stela puikiai pasiruošė šventėms“, — patenkinta pastebėjo Roza, 
nužvelgdama žalias, rožines, baltas ir raudonas puansetijas, išrikiuotas 
priešais žemą ilgą pastatą, kuris atstojo įėjimą į prekybos salę. Ant durų 
kabojo dar vienas vainikas, papuoštas mažomis baltomis lemputėmis, 
o šalia verandos stovėjo maža baltoji pušis, iškasta iš lauko aikštelės. 
Vaizdą pagyvino baltaveidės našlaitės, spindintys bugieniai ir rūstūs 
šalavijai — jie tikrai padės padidinti šventinę prekybą. 

Atsispyrusi pagundai stebėti ilgiau, Roza nubėgo keliu. 

Reikia surasti laiko, jei ne šiandien, tada būtinai šią savaitę, ir už- 
baigti kalėdinį apsipirkimą. Ar bent jau didesnę jo dalį. Ji pakviesta į 
keletą kalėdinių vakarėlių, pati irgi ruoš vieną. Jau seniai bebuvo atvė- 
rusi savo namų duris didelei svečių miniai. 

„Iš dalies dėl to galima kaltinti skyrybas, — pripažino Roza. — 
Nesinori ruošti vakarėlių ir priiminėti svečių, kai jautiesi apkvailinta, 
įskaudinta ir netgi šiek tiek įbauginta savo paikos, laimė, trumpos, 
santuokos su melagiu ir apgaviku. Bet dabar laikas pamiršti apie tai“, 
— priminė ji sau. Tai, kad Braisas Klarkas vėl Memfyje, tik dar labiau 
sustiprino jos ryžtą gyventi savo gyvenimą, viešai ir asmeniškai, taip, 
kaip jai norisi. 

Nubėgusi pusantros mylios — šį tašką žymėjo sena, žaibo nu- 
deginta karija — ji apsisuko ir patraukė atgal. Plonas rūkas sudrėkino 
plaukus, bliuzoną, tačiau raumenys sušilo ir atsipalaidavo. Kad juos kur, 
mąstė Roza, viskas, ką jie sako apie mankštą, yra tiesa. 

Staiga ji pastebėjo stirną, lėtai žingsniuojančią per kelią; jos kailis 
tebebuvo žiemiškas, akys sunerimusios, nes pajuto žmogaus buvimą. 

„Kokia tu graži, — galvojo Roza truputį sunkiau kvėpuodama, 
nes bėgo paskutinę mylią. — Bet geriau laikykis atokiau nuo mano 
sodo“. Ir čia ji prisiminė dar vieną darbą — apipurkšti medžius ir krū- 
mus purškalu, atbaidančiu žvėris, kol ši stirna ir jos draugai nesuskubo 
užsukti papietauti. 

Roza jau suko keliuko link, kai išgirdo duslius žingsnius, tada pa- 
matė link jos artėjančią figūrą. Netgi per miglą ji lengvai atpažino kitą 
ankstyvą paukštį. 

Jie abu stabtelėjo, ir Roza nusišypsojo sūnui. 

— Šį rytą atsikėlei su gaidžiais. 

— Pamaniau, atsikelsiu anksčiau ir pabėgiosiu su tavim. — Jis 
persibraukė per tamsius plaukus. — Po visų švenčių — Padėkos dienos, 
paskui tavo gimtadienio — iki Kalėdų reikėtų atsikratyti antsvorio. 

— Tu niekada nepriaugi nė gramo. Mane tai nervina. 

— Jaučiuosi suapvalėjęs. — Jis pajudino pečius, tada pavartė akis, 
viskio spalvos, kaip mamos, ir nusijuokė. — Be to, turiu neatsilikti nuo 
tavęs. 

Harperis panašus į ją. Niekas nepaneigtų, kad tai ne jos sūnus. 
Tačiau kai jis šypsojosi, Roza matė jo.tėvą. 

— Manęs nepavysi. Kiek ketini bėgti? 

— O kiek tu nubėgai? | 

— Tris mylias. 

Jis plačiai nusišiepė. 

— Tada aš bėgsiu keturias. 

Harperis pakštelėjo jai į skruostą ir nubėgo. 

— Reikėjo pasakyti, kad bėgau penkias, tada pažiūrėtume. — 
Roza nusijuokė ir patraukė keliuku leisdama kūnui atvėsti. 

Namas spindėjo migloje. Ačiū Dievui už dar vieną dieną, pagal- 
vojo ji. Ir grįžo į namą tuo pačiu keliu, kuriuo buvo išėjusi. 

Namuose tebebuvo tylu ir jauku. Roza nusiprausė po dušu, persi- 
rengė darbui ir ėmė leistis centriniais laiptais, kurie jungė namo spar- 
nus. Jau būdama ant laiptų išgirdo pirmuosius ryto garsus. 

Stelos berniukai ruošėsi į mokyklą, Lili reikalavo pusryčių. „Geri 
garsai, — galvojo Roza. — Šeimos garsai, kurių aš taip pasiilgau“. Nors 
dar prieš keletą savaičių jame netrūko šurmulio; sūnūs buvo grįžę švęsti 
Padėkos dieną ir jos gimtadienį. Ostinas su Meisonu atvažiuos ir Kalė- 
doms. Suaugusių vaikų motina negali norėti daugiau. 

Dievas matė, vaikams augant būdavo dienų, kai ji trokšdavo 
ramybės. Nors valandos absoliučios tylumos, kad galėtų pasimėgauti 
karšta vonia. Paskui atsirado net per daug laisvo laiko. Per daug tylu- 
mos, per daug erdvės. Todėl ir ištekėjo už to klastingo kalės vaiko, kuris 
pasinaudojo jos pinigais, kad pasipuikuotų prieš mergšes, su kuriomis 
ją apgaudinėjo. 

„Kas buvo, tas buvo, — pamanė. — Nėra prasmės apie tai galvoti“. 

Roza įėjo į virtuvę, kur Deividas jau plakė kažką dubenėlyje, ir 
įkvėpė maloniai nos; kutenančio šviežios kavos kvapo. 

— Labas rytas, gražuole. Kaip gyvuoja mano šauniausia mergina? 

— Dar gyva. — Ji nuėjo prie spintelės pasiimti puodelį. — Kaip 
vakarykštis pasimatymas? 

— Daug žadantis. Jam patinka martinis ir Džono Voterso filmai. 
Šį savaitgalį vėl pasimatysime. Sėskis. Darau prancūzišką skrebutį. 

— Prancūzišką skrebutį? — Tai buvo jos silpnybė. — Kad tave 
kur, Deividai, aš ką tik nubėgau tris mylias, kad užpakalis neužkristų 
ant kulnų, o tu siūlai man prancūzišką skrebutį. 

— Tavo užpakalis nuostabus. Jis dar ilgai nepasieks kulnų. 

— Kurgi ne, — sumurmėjo Roza, tačiau atsisėdo. — Prie keliuko 
prasilenkiau su Harperiu. Jei jis sužinos, ką šįryt gamini, tuoj prisistatys. 

— Užteks visiems. 

Kol jis kaitino keptuvę, Roza gurkšnojo kavą. 

Deividas buvo gražus kaip kino žvaigždė, metais vyresnis už Har- 
perį ir vienas iš jos gyvenimo džiaugsmų. Būdamas vaikas bėgiojo po 
šiuos namus, o dabar vadovauja jų ūkiui. 

— Deividai... šįryt sugavau save dukart pagalvojančią apie Braisą. 
Kaip manai, ką tai reiškia? 

— Reiškia, kad tau reikia prancūziško skrebučio, — atsiliepė jis, 
mirkydamas storas duonos riekes į tą stebuklingą tešlą. — Ir kad tave 
tikriausiai apėmė tarpušvenčio depresija. 

— Aš išspyriau jį prieš Kalėdas. Tikriausiai dėl to. 

— Ir jos buvo labai linksmos, nes tas niekšas stipo šaltyje. Norė- 
čiau, kad būtų buvę /ikrai labai šalta, — pridūrė jis. — Kad būtų liję 
ledu, varlėmis ir maru. 

— Noriu tavęs kai ko paklausti, ko nepaklausiau, kai visa tai vyko. 
Kodėl niekada nesakei, kaip stipriai nekenti jo? 

— Tikriausiai dėl tos pačios priežasties, dėl kurios nesakei man, 
kaip stipriai nekenti to bedarbio aktoriaus su dirbtiniu britišku akcen- 
tu, kurį maniausi mylįs. Aš myliu tave. 

— Gera priežastis. 

Jis buvo užkūręs nedidelę krosnį, tad Roza atsuko nugarą į ugnį, 
gurkšnojo kavą ir jautėsi labai patenkinta. 

— Žinai, jei galėtum pasenti dvidešimčia metų ir pamėgti mote- 
ris, mudu galėtume gyventi nuodėmėje. Manau, būtų puiku. 

— Meduoliuk. — Jis įdėjo duonos riekę į keptuvę. — Tu vienin- 
telė mergina, kuri galėtų mane sugundyti. 

Roza nusišypsojo, pasirėmė smakrą ranka. 

— Saulė kyla, — pareiškė ji. — Bus graži diena. 


GRAŽI DIENA ANKSTYVĄ GRUODĮ REIŠKĖ ĮTEMPTĄ DARBĄ mede- 
lyno centre. Rozos laukė tiek darbo, kad ji apsidžiaugė neatsisakiusi 
gausių Deivido pagamintų pusryčių. Priešpiečiams neliko laiko. 

Augalų dauginimo skyriuje stovėjo stalas, nukrautas sėklų pa- 
dėklais. Roza jau buvo atskyrusi sėjinukus, kuriuos reikėjo persodinti, 
ir dabar ėmėsi persodinti tuos, kurie atrodė tam tinkamiausi. Išrikiavo 
dėžes, maišelius, atskirus vazonus ir durpių kubelius. Tai buvo vienas iš 
mėgstamiausių darbų, malonesnis net už sėjimą, nes vešlūs sodinukai 
persikeldavo į namus, kuriuose žaliuos, iki bus persodinti į dirvą. 

Iki to laiko visi sodinukai jos globoje. 

Šiais metais Roza ėmė eksperimentuoti ruošdama dirvožemio 
mišinį. Ji jau antri metai bandė įvairiausius receptus ir dabar nuspren- 
dė, jog rado geriausią variantą, tiek kambarinėms, tiek lauko gėlėms 
auginti. Šis dirvožemis, skirtas lauko gėlėms, puikiausiai tiks ir šiltna- 
myje. 

Ji pripylė dėžes rūpestingai paruoštų žemių, patikrino drėgmę. 
Tada atsargiai iškėlė jaunus sėjinukus laikydama juos už lapų. Per- 
sodinimo metu svarbu pasirūpinti, kad sėjinukas būtų giliai įsodintas, 
taip, kaip buvo padėkle, užberti storą žemių sluoksnį, tada įgudusiais 
pirštais suspausti dirvožemį palei šaknis. 

Ji pildė vazoną po vazono, lipdė etiketes ir nerūpestingai niūniavo 
kartu su Enija, dainuojančia iš nešiojamojo grotuvo, kuris, jos nuomo- 
ne, buvo būtinas daiktas šiltnamyje. 

Paskui palaistė sodinukus silpnu trąšų tirpalu. Patenkinta atliktu 
darbu, ji perėjo į daugiamečių augalų skyrių. Netrukus bus galima par- 
davinėti tuos, kurie pasodinti daugiau nei prieš metus. Roza palaistė, 
patręšė sodinukus ir nuėjo į atsargų sandėlį atsinešti jų daugiau. Ji tvar- 
kė padėklą su plukėmis, kai atėjo Stela. 

— Neblogai pasidarbavai. — Stela, susirišusi savo raudonas gar- 
banas į uodegą, nužvelgė stalus. — Tikrai neblogai. 

— Daug tikiuosi iš šio sezono. Praeitą sumušėme rekordus, ti- 
kiuosi, ir šis bus geras. Jei gamta mums nesukliudys. 

— Pamaniau, gal norėsi pažiūrėti, kiek naujų vainikų turime. 
Heilė pina juos visą rytą. Pati save pranoko. 

— Pažiūrėsiu išeidama. 

— Aš išleisiu ją anksčiau, jei nieko prieš. Ji dar nepripranta, kad 
Lili rūpinasi auklė, net jei toji auklė yra mūsų klientė ir gyvena vos už 
pusės mylios. 

— Aš nieko prieš. — Roza perėjo prie kito padėklo. — Juk žinai, 
kad neprivalai derinti su manimi visų smulkmenų, Stela. Jau beveik 
metai, kai vadovauji šiam laivui. 

— Man reikėjo priežasties ateiti čionai. 

Roza sustingo iškėlusi peilį virš augalo šaknų. 

— Ar kas atsitiko? 

— Ne. Tik vis norėjau paprašyti — žinau, kad tai tavo valdos — 
bet po švenčių, kai viskas truputį aprims, norėčiau padirbėti augalų 
dauginimo skyriuje. Pasiilgau šio darbo. 

— Gerai. 

Stela nusijuokė ir jos ryškiai mėlynos akys sauspindo. 

— Matau, nerimauji, kad mėginsiu pakeisti tavo tvarką ir per- 
tvarkysiu viską pagal save. Pažadu to nedaryti ir nesimaišyti tau po 
kojomis. 

— Tik pabandyk, išspirsiu lauk. 

— Supratau. 

— Ir aš norėjau pasikalbėti su tavimi. Noriu, kad surastum man 
tiekėją, galintį pristatyti gerus, nebrangius dirvožemio maišus. Iš pra- 
džių vieno svaro, penkių, dešimties ir dvidešimt penkių. 

— Kam? — pasiteiravo Stela išsitraukdama užrašų knygutę. 

— Ketinu pradėti gaminti ir pardavinėti savo paruošimo dirvo- 
žemį. Turiu mišinių, kurie tinka augalams sodinti viduje ir lauke, noriu 
užpatentuoti juos. 

— Puiki mintis. Ir papildomas pelnas. Pirkėjams patiks, kad 
Rozalinda Harper linkusi dalytis savo paslaptimis, tačiau reikia kai ką 
apsvarstyti. 

— Aš jau pagalvojau apie tai. Nesiruošiu prekiauti dideliu mastu. 
Pradėsime nuo mažų kiekių. — Žemėtomis rankomis ji siektelėjo nuo 
lentynos vandens butelį. Tada nerūpestingai nusibraukė ranką į marški- 
nius ir atsuko kamštelį. — Noriu, kad darbuotojai išmoktų pakuoti, bet 
receptas išliks mano paslaptimi. Tau ir Harperiui pasakysiu sudedamą- 
sias dalis ir kiekius, tačiau kiti apie tai neturi žinoti. Kol kas darysime tai 
pagrindiniame sandėlyje. Jei prireiks, vėliau pastatysime atskirą. 

— Pagal įstatymus... 

— Skaičiau juos. Mes nenaudosime jokių pesticidų, o maistin- 
gųjų medžiagų kiekis bus mažesnis nei numatyta. — Matydama, jog 

Stela skubiai žymisi viską savo užrašuose, Roza užsivertė butelį. — Jau 
kreipiausi dėl leidimo gaminti ir prekiauti. 

— Nieko nesakei apie tai. 

— Neįsižeisk. — Roza pastatė butelį, įkišo sodinuką į dirvože- 
mį. — Nebuvau tikra, kad imsiuos to, tačiau norėjau pašalinti iš kelio 
visas kliūtis. Tai toks nedidelis projektas, apie kurį mąstau pastaruoju 
metu. Bet jau išbandžiau savo mišinius, užauginau juose keletą pa- 
vyzdžių, ir kol kas man patinka tai, ką matau. Dabar pasodinsiu dar 
daugiau, ir jei nenusivilsiu, tada imsimės šio reikalo. Pasidomėk, kiek 
mums kainuotų maišai ir etikečių išspausdinimas. Noriu, kad būtų gra- 
žu. Gal tu galėtum sugalvoti kokį prekinį ženklą ar panašiai. Esi gabi 
tam. Medelyno produkcija turi būti aiškiai pastebima. 

— Žinoma. | 

— Ir žinai, ko tikrai norėčiau? — Roza minutėlę patylėjo. — No- 
rėčiau rudų maišų. Panašių į drobinius. Senamadžių, jei supranti, ką 
noriu pasakyti. Įsivaizduokim, pavyzdžiui, gerą senų laikų žemę, pietų 
dirvožemį drobiniuose maišuose, ant kurių etiketės su sodo gėlėmis. 
Paprastomis gėlėmis. 

— Tai sako, kad šiuo žemių mišiniu paprasta naudotis, ir jūsų 
sodo augalai augs be vargo. Ką nors sugalvosiu. 

— Galiu pasikliauti tavimi, jog apskaičiuosi išlaidas, pelną, rinką? 

— Gali neabejoti. 

— Aš tavimi neabejoju. Dabar baigsiu persodinti šiuos sodinukus 
ir išeisiu anksčiau, jei niekas nesukliudys. Noriu važiuoti apsipirkti. 

— Roza, jau beveik penkios. 

— Penkios? Negali būti. — Ji ištiesė ranką, pasuko riešą ir susirau- 
kusi pažiūrėjo į laikrodį. — Prakeikimas. Ir vėl laikas mane apgavo. Ži- 
nai ką, rytoj dirbsiu tik iki pietų. Jei užsibūčiau, ateik ir išvaryk mane. 


— Jokių problemų. Na, aš eisiu. Pasimatysime namuose. 


KAI ROZA PAGALIAU GRĮŽO, NAMO PASTOGĖJE ŠVIETĖ KALĖDINĖS 
lemputės, ant durų kabėjo vainikai, languose degė žvakės. Abipus lau- 
kujų durų buvo pastatytos dvi miniatiūrinės pušys, papuoštos mažomis 
baltomis lemputėmis. 

Vos įžengus į vidų, ją apsupo šventė. 

Raudoni kaspinai ir mirksinčios lemputės puošė dvigubus fojė 
laiptų turėklus, o po laiptų kolonomis raudonuose vazonuose žydėjo 
baltos puansetijos. 

Jos proprosenelės sidabrinis dubuo buvo nublizgintas ir prikrau- 
tas spindinčių raudonų obuolių. Svetainėje, priešais langus, stiebėsi de- 
šimties pėdų aukščio norvegiška eglė — aiškiai iš jos sodo. Ant židinio 
atbrailos rikiavosi mediniai Kalėdų seneliai, kuriuos ji kolekcionavo 
nuo tada, kai vaikščiojo nėščia su Harperiu. 

Stelos sūneliai sėdėjo ant grindų po egle ir spoksojo išpūtę akis. 

— Argi ne gražu? — Heilė šokdino ant kelių tamsiaplaukę 
Lili. — Nuostabu, ar ne? 

— Deividas tikriausiai pavargo kaip šuo. 

— Mes padėjome! — pašoko berniukai. 

— Po pamokų mes padėjome kabinti lemputes ir visa kita, — tarė 
jaunėlis Lukas. — O dabar eisime kepti sausainių ir jais puošime viską. 

— Net viršuje yra eglė. — Geivinas vėl užvertė galvą į medį. — 
Bet ne tokia didelė kaip ši, nes ji viršuje. Mes padėjome Deividui 
užnešti ją, o puošime pažys. — Žinodamas, kas čia šeimininkas, jis pa- 
žiūrėjo į Rozą laukdamas pritarimo. — Jis taip sakė. 

— Tada tikriausiai taip ir bus. 

— Jis kepa kažkokius dailius sausainius virtuvėje. — Stela priėjo 
prie Rozos ir pažiūrėjo į eglę. — Akivaizdu, kad bus vakarėlis. Jis jau 
davė nurodymą Loganui ir Harperiui prisistatyti čia septintą. 

— Tada reikia eiti persirengti vakarėliui. Tik pirma duokš čionai 
tą mergužėlę. — Ji paėmė iš Heilės Lili ir pačiūčiavo ją. — Tokią di- 
delę eglę turėsime puošti visi. Ką manai apie savo pirmąją Kalėdų eglę, 
mažute? 

— Vos tik pasodinau Lili ant grindų, ji puolė šliaužti prie eglės. 
Nekantrauju pamatyti, ką ji darys, kai eglė sužibės visu gražumu. 

— Ką gi, tada paskubėkim. — Roza pabučiavo Lili ir grąžino 
Heilei. — Nors dar šilta, manau, reikia užkurti židinį. Ir kas nors pa- 
sakykit Deividui, kad atšaldytų šampaną. Aš netrukus ateisiu. 

„Jau seniai čia būta vaikų per Kalėdas“, — galvojo Roza skubėda- 
ma į viršų. Kad juos kur, per juos ji pati jaučiasi kaip vaikas. 


26 


ANTRAS SKYRIUS 


k 


ROZA PASIDAVĖ ŠVENTINIO APSIPIRKIMO NUOTAIKAI. MEDELYNAS 
šį pusdienį išsivers be jos. Tiesą sakant, Stelai vadovaujant darbas be 
jos nenutrūktų visą savaitę. Jei labai norėtų, galėtų pirmą kartą pasiimti 
tikras atostogas — kiek laiko jų neturėjo? Trejus metus, suskaičiavo 
Roza. 

Bet ji nenorėjo. Laimingiausia jaučiasi namuose, tai kam vargti, 
krautis lagaminus, kęsti kelionę tik tam, kad atsidurtum kur nors kitur? 

Kai augo berniukai, jie kiekvienais metais kur nors keliaudavo. Į 
Disneilendą, Didįjį kanjoną, Vašingtoną, Bar Harborą ir taip toliau, 
kad pamatytų šalies kertelę, kartais pasirinktą atsitiktinai, kartais 
kruopščiai suplanuotą. Jie netgi tris savaites keliavo po Europą. Nuo- 
stabus buvo laikas. Žinoma, kartais iki ašarų būdavo sunku susitvarkyti 
su trimis guviais berniūkščiais, bet, ach, buvo verta. 

Pamena, kaip Ostinui patiko stebėti banginius kruizinėje ke- 
lionėje Meine, kaip Meisonas primygtinai reikalavo užsakyti sraigių 
Paryžiuje, o Harperis sugebėjo pasiklysti Nuotykių šalyje. Ji į nieką 
neiškeistų šių prisiminimų. O ir pati pamatė nemažai pasaulio. 

Užuot atostogavusi, ji galėtų pagalvoti apie kitus dalykus. Galbūt 
laikas pradėti galvoti apie nedidelį gėlių saloną medelyne. Šviežiai 
skintos gėlės ir puokštės. Pristatymas apylinkės teritorijoje. Žinoma, 
reikėtų dar vieno pastato, daugiau atsargų, daugiau darbuotojų. Tačiau 
po metų kitų tai būtų įmanoma. Reikėtų apskaičiuoti, ar užtektų pini- 
gų dar vienai verslo šakai. 

Roza įdėjo daug pastangų, kad medelynas suklestėtų. Bet buvo 
pasiruošusi rizikuoti. Visada buvo svarbiausia, kad jos vaikai būtų sau- 
gūs, gerai aprūpinti, kad Harperių namai būtų prižiūrėti ir išsaugoti 
šeimai. Jai pavyko. Nors kartais tekdavo gerokai paprakaituoti, ne- 
miegoti. Galbūt pinigai jai nebuvo toks skausmingas klausimas kaip 
kitoms vienišoms mamoms, tačiau skaičiuoti reikėjo. 

Medelynas nebuvo tik užgaida, kaip daugelis manė. Rozai reikėjo 
pajamų, ir ji derėjosi, rizikavo ir netgi sukčiavo, kad gautų jų. Jai nebuvo 
svarbu, ką apie ją galvoja žmonės — turtinga ji kaip Krezas ar vargšė 
kaip bažnyčios pelė. Iš tiesų ji nebuvo nei viena, nei kita, tačiau Rozai 
pavyko sukurti gerą gyvenimą sau ir savo vaikams iš to, ką tuo metu 
turėjo. 

Ir dabar, jei jai norisi pavaidinti Kalėdų Senį, ji gali taip ir pa- 
daryti. 

Roza nusiaubė prekybos centrą; pirkiniai netilpo į vieną vežimėlį, 
todėl kelis kartus ėjo į automobilį pasidėti maišų. Nusprendusi, jog 
dar negana, nuvažiavo į kitą parduotuvę ketindama užsukti tik į žaislų 
skyrių. 

Kaip paprastai, vos įžengusi pro duris, ji pamatė daugybę dalykų, 
kurie, jos nuomone, būtų galėję praversti. Rozos vežimėlis jau buvo ar- 
tipilnis, kai ji susiruošė į žaislų skyrių, prieš tai stabtelėjusi pasisveikinti 
su keletu pažįstamų. Po penkių minučių ėmė svarstyti, ar nepasiėmus 
dar vieno vežimėlio. Stengdamasi nepamesti dviejų didžiulių dėžių, 
uždėtų ant kitų pirkinių krūvos, Roza pasuko už kampo. Ir smagiai 
atsitrenkė į kitą vežimėlį. 

— Atsiprašau. Regis, negaliu... oi. Sveiki. 

Ji nebuvo mačiusi daktaro Mičelo Karnegio, genealogo, kurį buvo 
pasamdžiusi, jau keletą savaičių. Jiedu trumpai pasikalbėdavo telefonu, 
apsikeisdavo dalykiniais elektroniniais laiškais, tačiau akis į akį buvo 
matęsi tik tą vakarą, kai jis buvo atvažiavęs vakarienės, kuri užsibaigė 
Harperių nuotakos pasirodymu. 

Roza manė jį esant įdomų vyriškį ir vertino už tai, kad jis nepa- 
bėgo po to, ką patyrė jos namuose. Jos nuomone, Mičelas Karnegis 
turėjo tinkamą jos atvejui kvalifikaciją, buvo drąsus ir atviro mąstymo. 
O geriausia tai, kad jis pats ėmė aktyviai domėtis jos šeimos istorija ir 
tirti mirusios moters tapatybę. 

Šiandien Mičelas atrodė taip, tarsi būtų nesiskutęs visą savaitę, ir 
tamsūs šeriai darė jo veidą griežtesnį. Butelio žalumo akys atrodė pa- 
vargusios ir apsiblaususios. Plaukai prašyte prašėsi išplaunami. 

Jis buvo apsirengęs panašiai kaip ir pirmą kartą, kai Roza susipa- 
žino su juo — senais džinsais ir marškiniais su atraitytomis rankovė- 
mis. Skirtingai nuo Rozos, jo vežimėlis buvo tuščias. 

— Padėkite man, — tarė jis balsu, lyg kybotų ant uolos krašto ir 
ruoštųsi nukristi. 

— Atsiprašau? 

— Šešiametė mergaitė. Gimtadienis. Neviltis. 

— Štai kaip. — Nutarusi, jog jai patinka tas malonaus tembro 
balsas, nors ir su panikos gaidele, Roza papūtė lūpas. — Kas ji jums? 

— Dukterėčia. Sesuo nustebino vėlyvu kūdikiu. Anksčiau bent 
jau turėjo padorumo pagimdyti du berniukus. Su berniukais papras- 
čiau. 

— Taip. Ar ji mergaitiška mergaitė? 

Mičelas išleido garsą, tarsi jį būtų apleidusios paskutinės jėgos. 

— Gerai jau, gerai. — Roza numojo ranka ir, palikusi savo veži- 
mėlį, pasuko kartu su juo į žaislų skyrių. — Nebūtų reikėję taip nervin- 
tis, jei būtumėt paklausęs dukterėčios motinos. 

— Mano sesuo nesikalba su manimi, nes praeitą mėnesį pamiršau 
jos gimtadienį. 

— Štai kaip. 

— Paklausykit, praeitą mėnesį buvau pamiršęs viską, net savo var- 
dą. Sakiau jums, kad turiu skubaus darbo. O laikas spaudė. Dėl Dievo, 
jai keturiasdešimt treji. Vieneri. O gal dveji. — Visiškai nusiminęs, jis 
persibraukė rankomis veidą. — Negi jūsų giminė dar švenčia gimimo 
dienas po keturiasdešimtojo gimtadienio? 

— Mes galime liautis skaičiavę, daktare Karnegi, bet tai nereiškia, 
kad nesitikime gauti ta proga dovanų. 

— Supratau, — atsiliepė Mičelas stebėdamas, kaip ji žvilgsniu 
tyrinėja lentynas. — Ir kadangi vadinate mane daktaru Karnegiu, man 
kyla įtarimas, kad jūs jos pusėje. Bet aš nusiunčiau gėlių, — liūdnai 
pridūrė jis, ir Rozos lūpos ėmė trūkčioti. — Gerai, pavėluotai, bet nu- 
siunčiau. Du tuzinus rožių, bet ar ji man atleido? 

Jis susikišo rankas į kišenes ir niūriai dėbtelėjo į Malibu Barbę. 

— Negalėjau nuvažiuoti į Šarlotę švęsti Padėkos dienos. Tai dėl 
to esu tarsi demonas iš pragaro? 

— Regis, jūsų sesuo jus labai myli. 

— Ji pribaigs mane, jei šiandien neišrinksiu dovanos ir rytoj ne- 
išsiųsiu greituoju paštu. 

Roza paėmė lėlę, tada vėl padėjo į vietą. 

— Vadinasi, jūsų dukterėčios gimtadienis rytoj, o jūs tik dabar 
atskubate čionai ir tikitės ką nors surasti. 

Jis minutėlę patylėjo, tada uždėjo ranką Rozai ant peties. 

— Rozalinda, negi trokštate mano mirties? 

— Bijau, kad nesijausčiau dėl to atsakinga. Bet mes ką nors su- 
rasime, tada galėsite suvynioti ir skubiai išsiųsti. 

— Suvynioti? Dieve visagali, tai dovaną dar ir suvynioti reikia? 

— Žinoma, reikia. Ir dar privalote nupirkti gražų atviruką, kuris 
tiktų jos amžiui. Chm. Štai gera dovana. 

Roza pabarbeno į didžiulę dėžę. 

— Kas tai? 

— Lėlių namas. Matot, iš tų mažų gabaliukų galima pastatyti 
ir perstatyti lėlių namą, apstatyti jį baldais. Jis parduodamas kartu su 
lėlėmis ir šuniuku. Ir smagu, ir naudinga. Du zuikiai vienu šūviu. 

— Puiku. Gerai. Nuostabu. Aš skolingas jums gyvybę. 

— Bet kaip jūs čia atsidūrėte? — pasiteiravo ji, kai Mičelas nukėlė 
dėžę nuo lentynos. — Juk gyvenate mieste. Ten daugybė parduotuvių. 

— Čia ir bėda. Per daug. O tie prekybos centrai? Jie kaip prekybos 
pragaro labirintai. Aš bijau prekybos centrų. Todėl pagalvojau, ei, nu- 
važiuosiu į „Volmartą“. Čia bent jau viskas po vienu stogu. Galėsiu nu- 
pirkti vaikui dovaną ir nusipirkti... velniai rautų, ko man reikėjo? Taip, 
man reikia skalbimo miltelių ir dar kažko, aš čia užsirašiau... — Jis 
pasirausė kišenėje ir išsitraukė užrašų knygelę. — Štai. 

— Ką gi, tada aš eisiu. Nepamirškite vyniojamojo popieriaus, 
kaspino ir gražaus atviruko. 

— Luktelėkit. — Jis rūpestingai užsirašė išvardytus daiktus. — 
Kaspinas. Jų būna iš karto surištų, tik priklijuoji, ir viskas, taip? 

— Taip, tiks ir toks. Sėkmės. 

— Ne. Palaukit, palaukit. — Mičelas įsigrūdo užrašų knygelę 
atgal į kišenę, pasikišo dėžę po pažastimi. Jo žalios akys atrodė jau 
ramesnės ir įdėmiai žvelgė į Rozą. — Ketinau jums skambinti. Ar jau 
nusipirkote viską, ko norėjote? 

— Ne visai. 

— Gerai. Aš greitai, tik pasigriebsiu, ko man reikia, ir palauksiu 
jūsų prie kasos. Tada padėsiu jums nunešti viską į automobilį ir eisime 
pietauti. 

— Kad jau beveik keturios. Truputį per vėlu pietauti. 

— Vajė. — Jis išsiblaškęs dirstelėjo į laikrodį. — Laikas tokiose 
vietose tiesiog skrieja, praklajotum čia visą savo gyvenimą ir nė nesu- 
voktum. Tiek to. Tada eisime išgerti. Labai norėčiau pasikalbėti apie 
projektą. 

— Gerai. Kitoje gatvės pusėje yra nedidelė kavinė „Pas Rozą“. Po 
pusvalandžio susitiksime ten. 


MIČELAS LAUKĖ PRIE KASŲ. KANTRIAI, SPRENDŽIANT IŠ IŠVAIZ- 
pos. Tada primygtinai įsisiūlė padėti jai nunešti daiktus į mašiną. 
Pamatęs, kiek maišų jau guli bagažinėje, tepasakė „Švenčiausia Dievo 
motina“. 

— Aš retai apsipirkinėju, todėl kai perku, tai jau perku. 

— Matau. 

— Iki Kalėdų liko mažiau nei trys savaitės. 

— Esu priverstas paprašyti jus užsičiaupti. — Mičelas įkėlė pa- 
skutinį maišą. — Mano mašina štai ten. — Jis neaiškiai mostelėjo į 
kairę. — Susitiksim kavinėje. 

„Sprendžiant iš to, kaip jis klajoja, tikriausiai neprisimena, kur 
paliko mašiną, ir jam reikėtų tai užsirašyti, — pagalvojo Roza. Jam 
reikėtų užsirašyti netgi ir tai! Mintis ją prajuokino, ir ji kikendama nu- 
važiavo prie kavinės. 

Nedidelis išsiblaškymas jai netrukdė. Vadinasi, žmogaus galva 
pilna minčių, ir jam reikia daugiau laiko, kad susigaudytų, ko nori. 
Juk pagaliau ji nesamdė Žmogaus iš gatvės. Susipažino su jo biografi- 

ja, netgi perskaitė keletą jo knygų. Jis puikiai išmano tai, ką daro, yra 
vietinis ir, nors brangokai imantis už paslaugas, neišsigando imtis tirti 
vaiduoklio istoriją. 

Roza pastatė automobilį ir įėjo į kavinės fojė. Iš pradžių ketino 
užsisakyti šaltos arbatos arba kavos, bet paskui persigalvojo. Velniop 
viską. Po tokio sėkmingo apsipirkimo ji nusipelno gero vyno taurės. 

Laukdama Mičo, ji paskambino į medelyną ir pranešė greitai ne- 
grįšianti, nebent labai reikia. 

— Čia viskas gerai, — patikino ją Heilė. — Tikriausiai baigi iš- 
pirkti visas parduotuves. 

— Taip ir yra. Ką tik sutikau daktarą Karnegį... 

— Daktarą gražuoliuką? Kodėl aš niekada nesusiduriu su gražuo- 
liukais parduotuvėse? 

— Tavo diena dar ateis, esu tikra. Taigi mes susitarėme kartu iš- 
gerti ir, manau, aptarti mūsų projektą. 

— Jėga! Turėtum pasistengti šį pokalbį perkelti į vakarienę. 

— Tai ne pasimatymas. — Tačiau Roza išsitraukė lūpdažį ir pa- 
ryškino lūpas. — Tai netikėtas susitikimas. Jei kas atsitiktų, paskam- 
bink. Nors po valandėlės jau suksiu namų link. 

— Dėl nieko nesijaudink. Ir jei jau valgysit kur nors, kodėl jums 
nenu... 

— Jis ateina, todėl turiu baigti pokalbį. Vėliau viską papasakosiu. 
Iki. 

Mičas atsisėdo priešais ją. 

— Pasisekė, kad susitikome, ar ne? Ko norėtumėt? 

Roza užsisakė taurę vyno, o jis — juodos kavos. Pavartė valgiaraštį 
ir nusprendė užsisakyti lengvą užkandį. 

— Po tokio skuboto apsipirkinėjimo reikia pasistiprinti. Kaip 
gyvuojate? 

— Puikiai, ačiū. O jūs? 

— Dabar, kai baigiau tą knygą, gerai. 

— Taip ir nepaklausiau, apie ką ji. 

— Šarlio Pjero Bodlero biografija. — Jis nutilo pamatęs Rozos 
klausiamą žvilgsnį. — Devyniolikto amžiaus poetas. Laukinis vyras 
iš Paryžiaus, narkomanas, labai prieštaringa asmenybė, dramatiško 

likimo žmogus. Buvo kaltinamas burnojimu prieš Dievą, nešvankumu, 
iššvaistė palikimą, vertė Po darbus, rašė tamsią, kandžią poeziją ir mirė 
nuo lytiškai plintančios ligos. Dabar daugelis mano jį buvus modernios 
civilizacijos poetu, kiti — nesveiku iškrypėliu. 

Roza nusišypsojo. 

— O jūsų palapinė kurioje stovykloje? 

— Jis buvo be galo protingas ir iškrypęs. Turbūt nenorėtumėt, kad 
užsivesčiau, todėl tik pasakysiu, kad apie jį rašyti buvo labai įdomu ir 
nelengva. 

— Ar patenkintas tuo, ką parašėte? 

— Taip. Tačiau dar laimingesnis, — tarė jis, kai padavėjas atnešė 
gėrimus, — kad nebereikia dieną ir naktį gyventi su Bodleru. 

— Panašu į gyvenimą su vaiduokliu, ar ne? 

— Puikus palyginimas. — Jis kilstelėjo savo kavos puoduką. — 
Pirmiausia leiskite padėkoti už jūsų kantrybę. Tikėjausi, kad pavyks 
greičiau užbaigti knygą, bet viena mintis gimdė kitą. 

— Jūs įspėjote mane iš pat pradžių, kad kurį laiką negalėsite imtis 
mano reikalo. 

— Nemaniau, kad taip ilgai užtruksiu. Bet aš galvojau ir apie jūsų 
atvejį. Tokį dalyką sunku pamiršti. 

— Tai buvo artimesnė pažintis su Harperių nuotaka nei planavau. 

— Sakėte, kad nuo tada ji... aprimo, — tarė jis. 

— Nuotaka tebedainuoja berniukams ir Lili. Tačiau mes jos nuo 
to vakaro nematėme. Tiesą sakant, buvau taip pasinėrusi į darbus, kad 
nė nesidomėjau ja. Darbas, namai, artėjančios vestuvės, kūdikis na- 
muose. Po to vakaro mums visiems reikėjo pailsėti. 

— Dabar norėčiau imtis šio reikalo, rimtai imtis, jei jūs nieko 
prieš. 

— Tikriausiai mus suvedė likimas, nes aš galvojau apie tą patį. Ko 
jums reikės? 

— Visko, ką turite. Duomenų, užrašų, žurnalų, laiškų, šeimyninių 
istorijų. Turiu išnagrinėti viską. Ačiū už šeimos nuotraukų kopijas. 
Labai gerai turėti nuotraukų, laiškų ar dienoraščių, rašytų rankomis tų, 
kuriuos ketinu tyrinėti. 

— Jokių problemų. Mielai duosiu tai, ką turiu. 

— Aš jau kai ką nuveikiau, kartkartėmis atitrūkdamas nuo Bod- 
lero. Tai vadinama tiesioginiu darbu. Pradėjau braižyti šeimos medį, 
domėtis pirmaisiais Harperių šeimos nariais. Tai tik pirmas žingsnis. 

— Kartais vakarais man irgi patinka tai daryti. 

— Svarsčiau, ar jūsų namuose atsirastų vietos man. Pagrindinis 
darbas vyks mano bute, tačiau būtų ne pro šalį turėti kampą vietoje. 
Namas — pagrindinis tyrimų objektas, nuo jo priklauso rezultatai. 

— Jokių problemų. 

— Ir dar norėčiau sąrašo tų, kurie turėjo kontaktą su Amelija. 

— Gerai. 

— Ir raštiško leidimo, apie kurį kalbėjomės anksčiau, suteikiančio 
man teisę skaityti jūsų šeimos užrašus, apžiūrėti gimimų, santuokų, 
mirčių liudijimus. 

— Gausite. 

— Ir leidimo panaudoti tyrimų duomenis knygoje. 

Ji linktelėjo. 

— Norėsiu pirma perskaityti. 

Mičelas žaviai nusišypsojo. 

— Ne. 

— Kaip tai... 

— Mielai duosiu jums vieną egzempliorių, kai išspausdinsiu ją, 
tačiau rankraščio skaityti neleisiu. — Jis paėmė iš plačios stiklinės lėkš- 
tės duonos lazdelę ir pasiūlė jai. — Ką randu, randu aš; ką rašau, rašau 
aš. Ir jei parašysiu knygą ir parduosiu ją, jūs būsite nieko neskolinga 
man už darbą. 

Roza atsilošė ir įkvėpė. Po paprasta dailia išvaizda, durpių ru- 
dumo plaukais, žavia šypsena ir senamadiškomis manieromis slėpėsi 
protingas ir atkaklus vyras. 

„Kaip gaila, — pagalvojo Roza, — kad gerbiu atkaklius, protingus 
vyrus“. 

— Ojei ne? 

— Tada laikysimės tų sąlygų, kurias aptarėme pirmo susitikimo 
metu. Pirmos trisdešimt valandų nemokamos, toliau penkiasdešimt už 
valandą ir plius išlaidos. Galime sudaryti sutartį, išdėstyti viską raštu. 

— Manau, būtų protinga. 

Kai padavėjas atnešė užkandį, Roza atsisakė antros taurės vyno ir 
iškrapštė iš lėkštės alyvuogę. 

— Negi jums nereikės leidimo tų žmonių, kuriuos kalbinsite, jei 
nuspręsite leisti knygą? 

— Aš tuo pasirūpinsiu. Noriu paklausti, kodėl anksčiau šito nesi- 
ėmėte? Gyvenate tame name visą savo gyvenimą ir niekada nesidomė- 
jote vaiduoklio tapatybe. Turiu pasakyti, kad net dabar sunku patikėti 
tuo, ką pasakiau, nors pats viską mačiau. 

— Nežinau. Gal buvau per daug užsiėmusi ar per daug pripra- 
tusi. Tačiau manau, kad man tai buvo, tarkim, įskiepyta. Šeima niekada 
nekreipė į ją dėmesio. Galiu papasakoti daug įdomių detalių apie savo 
protėvius, keistų šeimyninių anekdotų, kai kuriuos istorijos tarpsnius, 
tačiau kai kas nors iš namiškių užsimindavo apie ją, niekas nieko ne- 
žinodavo ir nesistengdavo sužinoti. Įskaitant mane. 

— Bet dabar susidomėjote. 

— Kuo daugiau galvojau apie tai, ko nežinau, tuo labiau didėjo 
noras sužinoti. Paskui tai tapo būtinybe, ką pati pamačiau tą birželio 
vakarą. 

— Jūs matydavote ją, kai buvote vaikas, — paskatino ją Mičas. 

— Taip. Ji ateidavo į mano kambarį, dainuodavo lopšines. Nieka- 
da nebijojau jos. Paskui, kaip tai atsitikdavo visiems Harperių namuose 
augusiems vaikams, lioviausi ją mačiusi, kai man buvo dvylika. 

— Bet paskui vėl pamatėte. 

Pastebėjusi jo žvilgsnį, Roza pagalvojo, jog jis tikriausiai gailisi, 
kad neturi užrašų knygelės ar magnetofono. Jis buvo toks įdėmus, susi- 
kaupęs ir, netikėtai pagalvojo ji, seksualus. 

— Taip. Nuotaka sugrįžo, kai laukiausi sūnų. Tačiau mane la- 
biau stebino jos jutimai. Atrodė, kad ji visada būdavo šalia, nes žino- 
davo, kada šeimoje atsiras dar vienas vaikas. Žinoma, matydavau ją 
ir kitais kartais, tačiau, manau, norėsite išgirsti apie tai oficialesnėje 
aplinkoje. 

— Nebūtinai oficialesnėje, tačiau norėčiau įrašyti pokalbius 
apie ją. Pradėsiu nuo esminės informacijos. Stela sakė, kad matė jos 
vardą — Amelija. Reikės patikrinti, ar šeimoje buvo moteris, vardu 


Amelija. 

— Aš jau pasidomėjau tuo. — Roza kryptelėjo galvą. — Maniau, 
bus paprasta, todėl tikėjausi padaryti tai pati. Bet nieko tokiu vardu 
neradau — nei gimimo, nei mirties ar santuokos liudijimuose moterų 
tokiu vardu nėra. 

— Aš patikrinsiu dar kartą, jei jūs nieko prieš. 

— Kaip norite. Tikiuosi, esate kruopštus. 

— Kai aš pradedu, Rozalinda, pasidarau it pėdsekys šuo. Pamaty- 
site, po kurio laiko įkyrėsiu jums iki gyvo kaulo. 

— Esu nuotaikos moteris, sunkaus charakterio, Mičelai. Saky- 
čiau, jūsų laukia tas pats. 

Jis nusišypsojo jai. 

— Jau buvau pamiršęs, kokia jūs graži. 

— Tikrai? 

Jis neišlaikęs nusijuokė. Jos tonas buvo akivaizdžiai mandagus. 

— Matot, kokią įtaką man padarė Bodleras. Paprastai tokių daly- 
kų nepamirštu. Bet jis nemokėjo gražiai kalbėti apie grožį. 

— Tikrai? O kaip jis kalbėjo? 

— „Sniegas vietoj kūno, ledas vietoj širdies; mįslingas sfinksas, 
keičiantis formas; aš niekada nesijuokiu, niekada neraudu“. 

— Jis tikriausiai buvo labai liūdnas žmogus. 

— Sudėtingas, — tarė Mičas, — ir iš prigimties savanaudis. Bent 
jau jūs neturite nieko šalto. 

— Matyti, kad nesikalbėjote su mano tiekėjais. — Arba, pagalvo- 
jo ji, su mano buvusiu vyru. — Aš pasirūpinsiu sutarties sudarymu ir 
leidimais. O dėl darbo vietos — manau, jums labiausiai tiktų bibliote- 
ka. Jei ko nors prireiks, galite rasti mane vienu iš tų telefono numerių, 
kuriuos daviau. Garbės žodis, šiomis dienomis mes visi turime šimtus 
numerių. Jei nepavyktų su manimi susisiekti, ieškokite Harperio, Dei- 
vido, Stelos arba Heilės. 

— Per ateinančias keletą dienų noriu šį tą nuveikti. 

— Mes būsime pasiruošę. O dabar man tikrai laikas namo. Ačiū 
už vyną. 

— Man buvo malonu. Nusipelnėte žymiai daugiau už pagalbą 
perkant dovaną dukterėčiai. 

— Pamatysit, jūs tapsit jos didvyriu. 

Mičas padėjo ant stalo keletą banknotų, tada pašoko ir ištiesė jai 
ranką. 

— Ar kas nors padės sutempti visą tą grobį į namus? 

— Taip, Deividas man padės, nors esu sutempusi daug daugiau. 

Jis paleido jos ranką, tačiau palydėjo iki mašinos. 

— Greitai paskambinsiu, — tarė Mičas atidarydamas jai dureles. 

— Lauksiu. Turėsite papasakoti, kokią kalėdinę dovaną nupirkote 
seseriai. 

Jo veidas skausmingai persikreipė. 

— Prakeikimas, ar buvo būtina viską sugadinti? 

Roza juokdamasi įsėdo į mašiną, tada nuleido langą. 

— „Dilarde“ yra puikių kašmyro megztukų. Broliui, kuris nupirk- 
tų tokį Kalėdoms, būtų atleista už pamirštą gimtadienį. 

— Tikrai? Tai tokia moteriška taisyklė? 

— Iš vyro arba meilužio būtų geriau gauti ką nors žibančio, bet iš 


brolio tiks ir kašmyro megztukas. Tikrai. 


— „Dilarde“. 
— „Dilarde“, — pakartojo ji ir užvedė variklį. — Viso. 
— Viso. 


Nuvažiuodama ji pažvelgė į galinio vaizdo veidrodėlį. Mičas sto- 
vėjo siūbuodamasis ant kulnų, susikišęs rankas į kišenes. 
Heilė teisi. Jis tikrai dailus. 


GRĮŽUSI NAMO, JI IŠKĖLĖ IŠ MAŠINOS PIRMĄJĄ PARTIJĄ MAIŠŲ, 
įnešė į namą ir nugabeno tiesiai į savo kambarį. Po trumpų vidinių 
debatų ji sukrovė maišus svetainėje ir nusileido į apačią likusių. 

Iš virtuvės sklido Stelos berniukų balsai; jie porino Deividui 
dienos įvykius. Geriau pati viską sutemps ir paslėps, kol niekas nepa- 
stebėjo, jog ji namie. 

Baigusi nešti atsistojo kambario viduryje ir apsidairė. 

Taip, ji tikriausiai išsikraustė iš proto. Dabar, matydama krūvą 
maišų, ji suprato, kodėl Mičas taip stebėjosi. Galėtų lengvai atidaryti 
parduotuvę ir pardavinėti tai, ko prisipirko per vieną dieną. 

Kaip ji viską suvynios? 

Vėliau, nutarė susiėmusi už galvos. Šiuo pagrindiniu darbu pa- 
sirūpins vėliau. O dabar paskambins savo advokatui į namus — turi 
teisę, nes pažįsta jį nuo mokyklos laikų — ir sudarys sutartį. 

Kadangi kadaise jie kartu mokėsi, pokalbis truko dukart ilgiau nei 
buvo planuota. Kai baigė kalbėti, truputį aptvarkė kambarį ir nusileido 
į apačią. Namai jau buvo nutilę. 

Roza žinojo, kad Heilė savo kambaryje su Lili. Stela tikriausiai su 
savo berniukais. O Deividas, pasirodo, išvažiavo į sporto klubą — tai 
buvo matyti iš raštelio, palikto ant spintelės virtuvėje. 

Roza paknaibė jai palikto troškinio, tada išėjo pasivaikščioti po 
sodą. Harperio namelyje degė šviesos. Deividas tikriausiai pranešė jam, 
kad yra troškinio — Harperio mėgstamiausio valgio. Jei Harperis nori 
jo, žino, kur rasti. 

Ji grįžo vidun, įsipylė taurę vyno ir nusprendė pasimėgauti karšta 
vonia. Užlipusi į viršų pastebėjo kažką judant svetainėje. Roza įsitem- 
pė, priėjo prie durų, tada atsipalaidavo supratusi, jog tai Stela. 

— Na ir išgąsdinai mane, — tarė Roza. 

Stela krūptelėjo ir atsisuko susiėmusi už širdies. 

— Dieve! Ir kada mes liausimės gąsdinęsi. Maniau, rasiu tave čia. 
Užsukau su savaitės ataskaita ir pamačiau visa tai. — Stela mostelėjo 
ranka į maišus ir krepšelius, gulinčius pasieniuose. — Tu ką, išpirkai 
visą parduotuvę? 

— Ne visai, bet gerokai nusiaubiau. Todėl neturiu nuotaikos 
klausytis savaitės ataskaitos. Noriu tik šio vyno ir ilgai mėgautis karšta 
vonia. 

— Akivaizdu, kad nusipelnei. Pasikalbėsime rytoj. Beje, jei reikės 
pagalbos, kai vyniosi, tai... 

— Sutarta. 

— Duok ženklą bet kurį vakarą, kai suguls vaikai. Tiesa, Heilė 
sakė, kad buvai sutikusi Mičą Karnegį. 

— Taip. Tenesyje tikriausiai visi neišvengiamai susitinka „Vol- 
marte“. Jis baigė savo knygą ir, regis, nekantrauja imtis mūsų projekto. 
Ketina pasikalbėti su tavimi, Heile ir kitais. Tu neprieštarausi? 

— Ne. Aš irgi nekantrauju. Ką gi, nerk į savo vonią. Rytoj pasi- 
matysime. 


— Labanakt. 

Roza nuėjo į; miegamąjį ir užsidarė duris. Gretimame vonios 
kambaryje ji paleido vandenį, įbėrė kvapų, putų, uždegė žvakes. Šį kar- 
tą tikrai neaukos maudymosi vonioje sodininkystės literatūrai skaityti. 
Tiesiog pagulės ir pailsės. 

Staiga jai šovė į galvą mintis užsitepti ant veido kaukę. 

Švelnioje mirksinčių žvakių šviesoje ji pasinėrė į kvepiantį van- 
denį. Palaimingai atsiduso. Gurkštelėjo vyno, pastatė taurę ant vonios 
krašto ir paniro į vandenį iki smakro. 

„Kodėl nedarau to dažniau?“ — nusistebėjo ji. 

Iškėlė iš putų ranką, apžiūrėjo ją — ilga, siaura, kieta kaip akmuo. 
Apžiūrėjo nagus. Trumpi, nelakuoti. Kam vargti, jei jie visą dieną kasa 
žemę? Geros, stiprios, patikimos rankos. Tokios ir atrodo. Rozai nerū- 
pėjo, kad ant jų nėra nė vieno žiedo, kuris pagyvintų jas. Tačiau iškėlusi 
pėdas, ji nusišypsojo. Kojų nagai. Maža kvailystė. Šią savaitę ji buvo 
nulakavusi kojų nagus tamsiai raudonu perlamutriniu laku. Dažniau- 
siai jie slepiasi po kojinaitėmis batuose, tačiau Roza žino, kad turi sek- 
sualius kojų nagus. Tai buvo viena iš tų smulkmenų, kurios padėdavo 
jai nepamiršti, jog yra moteris. 

Jos krūtys nebebuvo stačios kaip kažkada. Jai pasisekė, kad jos 
mažos, todėl nelabai nukarusios. Kol kas. Nors Roza nelabai išgyveno 
dėl savo rankų — jos galų gale tik darbo įrankis, tačiau kūno oda labai 
rūpinosi. Visų raukšlių nepanaikinsi, bet tas vietas, kur jų buvo galima 
išvengti, puoselėjo. Nenorėjo, kad plaukai pasidengtų baltu šerkšnu, 
todėl rūpinosi ir jais. Nors įžengė į penkiasdešimtuosius, dar nereiškia, 
kad negali pasistengti sulėtinti amžiaus daromos žalos. 

Kažkada ji buvo gražuolė. Jauna nuotaka, skaisti, nekalta ir 
trykštanti laime. Dieve, kai ji žiūri į šias fotografijas, atrodo, kad žiūri 
į kažkokią nepažįstamąją. Kas buvo toji miela jauna mergina? „Be- 
veik trisdešimt metų, — sumurmėjo Roza. — Jie pralėkė kaip viena 
diena“. 

Kada paskutinį kartą vyras žiūrėjo į ją ir sakė, kad ji graži? Taip, 
Braisas sakė, tačiau jis daug ką melavo. Bet Mičas tai pasakė lyg niekur 
nieko, nuoširdžiai. Kažkaip norisi tikėti, kad jis kalbėjo tai, ką jautė. O 
kodėl jai rūpi? Vyrai. Roza papurtė galvą ir gurkštelėjo vyno. Kodėl ji 
galvoja apie vyrus? Nes vos tramdydama juoką suprato — ji neturi kam 

parodyti seksualių kojų nagų. Niekas neliečia jos taip, kaip ji norėtų, 
niekas nesukelia jaudulio. Neapkabina naktį. 

Rozai nereikėjo viso šito, ji buvo patenkinta. Tačiau kartkartėmis 
pasigesdavo žmogaus šalia. Ir dabar tikriausiai jai trūksta to, prisipa- 
žino ji sau, nes valandą praleido su patraukliu vyriškiu. 

Kai vanduo atvėso, Roza išlipo iš vonios. Niūniuodama nusišluos- 
tė, išsitepė kremu kūną, pamaitino veidą drėkinamuoju kremu. Tada 
įsisupo į chalatą ir pasuko į miegamąjį. Pajuto vėsumą dar nepamačiusi 
figūros, stovinčios priešais terasos duris. 

Šį kartą čia buvo ne Stela. Čia stovėjo Harperių nuotaka su savo 
paprasta pilka suknute ir sugarbanotais plaukais. Roza sunkiai nurijo 
seiles, tada nerūpestingai prašneko: 

— Jau seniai besilankei pas mane. Žinau, aš nesilaukiu, todėl tik- 
riausiai ne dėl to, Amelija? Ar toks tavo vardas? 

Atsakymo nebuvo, ji ir nesitikėjo. Tačiau nuotaka šyptelėjo trum- 
pai, vos įžiūrima šypsena, ir išnyko. 

— Ką gi. — Roza šildydamasi pasitrynė rankas. — Spėju, tau pa- 
tinka, jog mes vėl imamės tavo reikalo. 

Ji sugrįžo į svetainę ir išsitraukė iš stalčiaus kalendorių, kuriame 
buvo pradėjusi žymėtis nuotakos apsilankymus. Pažymėjo ir šį. „Dak- 
tarui Karnegiui labai patiks, kad užsirašau“, — pagalvojo Roza. 


TREČIAS SKYRIUS 


NEKOKS IŠ JO SODININKAS. ŽINOMA, JUK DIDESNĘ GYVENIMO DALĮ 
pragyveno bute. Tačiau jam patiko augalai ir gėlės, ir jis žavėjosi žmo- 
nėmis, kurie išmanė, ką su augalais daryti. 

Rozalinda Harper buvo viena iš jų. 

Praeitą birželį jis matė dalį Rozos sodų. Tačiau nepaprastas jų 
grožis nublanko prieš susidūrimą su Harperių nuotaka. Visada tikėjo 
žmogaus dvasia. Kitaip jo nebūtų traukusi istorija, genealogija, šeimų 
kilmė, šakos. Jis tikėjo, kad sielos gali daryti įtaką kartoms ištisą amžių. 
Tačiau niekada nemanė, kad dvasia gali tapti apčiuopiama, įgauti fizinę 
formą. Dabar jis protingesnis. 

Tokiam žmogui kaip Mičas, turinčiam polinkį viską racionaliai 
paaiškinti, buvo sunku pripažinti nerealius reiškinius, tokius kaip vai- 
duokliai. Bet jis viską matė savo akimis, jautė ir tai patyrė, todėl nėra 
prasmės neigti faktą. 

Jis įklimpo. Gali tai pripažinti. Knyga pagaliau baigta. Dabar jis 
gali skirti savo energiją, laiką, gabumus, kad nustatytų dvasios, kuri 
daugiau nei šimtmetis vaikšto po Harperių namus, tapatybę. 

Reikia pašalinti dar keletą formalumų, ir galės nerti. 

Mičelas įsuko į medelyno automobilių aikštelę. „Įdomu, — pagal- 
vojo jis, — ar vieta, kuri klesti pavasarį ir vasarą, atrodo taip patraukliai 
ir gruodžio mėnesį. 

Danguje kabėjo sunkūs debesys, žadantys šaltą bjaurų lietų. Ta- 
čiau sode ruseno gyvybė. Jis neturėjo nė menkiausio supratimo, kokie 

tai augalai, tačiau jie atrodė gražiai. Rudai raudoni krūmai, vešlūs vis- 
žaliai augalai su prisirpusiomis uogomis, sidabro žalumos lapuočiai, 
margaspalvės našlaitės. Bent jau našlaites jis pažįsta. Netoliese gulėjo 
medžiagų krūvos — tikriausiai skirtos sodininkystei arba apželdinti. 
Šone driekėsi ilgi stalai, ant kurių augo miniatiūrinių medelių ir krū- 
mokšnių miškas. 

Ilgas žemas pastatas baigėsi veranda. Jis pastebėjo puansetijas ir 
mažą dailią Kalėdų eglutę, papuoštą lemputėmis. 

Aikštelėje buvo ir daugiau automobilių. Jam stebint du vyrai įkėlė 
į sunkvežimį eglę, apsuktą didžiuliu drobiniu maišu. O moteris išstū- 
mė iš parduotuvės raudoną vežimėlį, prikrautą puansetijų ir maišų su 
pirkiniais. 

Jis užlipo ant paaukštintos aikštelės, perėjo per verandą ir įėjo į 
vidų. 

Daug prekių, pastebėjo jis. Daugiau, nei tikėjosi. Vazonai, dekora- 
tyviniai sodo stulpeliai, jau papuošti medeliai, knygos, sėklos, įrankiai. 
Kai kas buvo sudėta į dovanų krepšius. Protingas sumanymas. 

Pamiršęs ketinimą kuo greičiau surasti Rozą, jis ėmė klaidžioti 
po parduotuvę. Kai viena iš pradavėjų pasiteiravo, ar jam nereikia pa- 
galbos, Mičas tik nusišypsojo, papurtė galvą ir tęsė žvalgybą. Daug pa- 
stangų įdėta, mąstė jis, žvelgdamas į lentynas su priedais dirvožemiui, 
granuliuotas trąšas, pesticidus. Daug laiko, darbo, žinių ir, galvojo jis, 
drąsos. 

Tai ne šiaip pietietės aristokratės hobis ar smulki įmonė. Tai — 
rimtas verslas, atskleidžiantis dar vieną moters pasaulį, kurio jis nespėjo 
pažinti. Graži ir paslaptinga Rozalinda Harper. Kuris vyras nenorėtų 
sužinoti, kokia ji iš tiesų? 

Reikėtų padėkoti seseriai ir dukterėčiai, kad per jas turėjo sku- 
bėti į parduotuvę. Susitikimas su Roza, stumiančia pirkinių vežimėlį, 
valanda, praleista su ja kavinėje, buvo įdomiausias jo laikas, kokio jau 
seniai neturėjo. Nereikia stebėtis, kad jis tikisi daugiau ir kad atvažiavo 
į Rozos medelyną tam, kad pažintų ją geriau. 

Mičas įėjo pro plačias stiklo duris ir pamatė egzotišką naminių 
augalų jūrą. Čia buvo ir fontanų, ir krepšelių su įvairiausiais paparčiais, 


pakabintų ant kablių arba padėtų ant pakylų. 

Už kitų durų buvo šiltnamis, kuriame rikiavosi tuzinas ilgų stalų. 
Dauguma jų buvo tušti, tačiau ant kitų buvo augalų. Jis atpažino tik 
našlaites. Nors, pastebėjo jis, ant jų yra etiketės ir informacija apie at- 
sparumą šalčiui. 

Mičas ėmė svarstyti, tęsti ekskursiją ar grįžti ieškoti Rozos, kai iš 
lauko įėjo Harperis. 

— Labas. Reikia pagalbos? — Priėjus arčiau, jo veide atsirado 
nuostaba. — O, sveiki, daktare Karnegi. 

— Mičas. Malonu vėl tave matyti, Harperi, — atsiliepė jis pa- 
spausdamas ranką. 

— Ir jus. Nieko sau žaidimas buvo praeitą savaitę su Litl Roko 
komanda. 

— Tikrai. Buvai ten? 

— Į pirmąjį kėlinį pavėlavau, tačiau antrasis buvo kaip reikiant. 
Džošas buvo nepakartojamas. 

Mičą užliejo pasididžiavimas sūnumi. 

— "Taip, geros buvo rungtynės. Šią savaitę jis Misūryje. Reikės 
pažiūrėti per ESPN kanalą. 

— Ir man. Kai pamatysite sūnų, pasakykite jam, kad sakiau, jog tie 
trys tritaškiai per paskutiniąsias penkias minutes buvo stulbinantys. 

— Būtinai. 

— Ko nors ieškote? 

— Taip. Tavo motinos, tiesą sakant. — Turi jos akis, pagalvojo 
Mičas, burną, plaukų spalvą. — Tik pirma norėjau truputį pasivaikš- 
čioti. — Dairydamasis aplinkui, Mičas susikišo rankas į kišenes. — 
Įspūdinga vieta. 

— Užtat darbų netrūksta. Ką tik mačiau ją augalų skiepijimo 
skyriuje. Nuvesiu jus. 

— Būsiu dėkingas. Niekada nebūčiau pagalvojęs, kad toks verslas 
virtų vėlyvu metų laiku. 

— Darbas čia niekada nesustoja. — Harperis irgi apsidairė. — 
Artinasi šventės, be to, ruošiame sodinukus kovo mėnesiui. 

Kai jie išėjo į lauką, Mičas stabtelėjo. Prieš akis tiesėsi žemi ilgi 
šiltnamiai, kuriuos skyrė platus takas, nustatytas daugybe stalų po 
dengtu paviršiumi. Jis pastebėjo vietą, kur, matyt, buvo iškasta pušis 
— o gal eglė. Iš kur jam žinoti? 

Mičas pamatė nedidelį tvenkinį, mažą upeliuką, miškelį, slepiantį 
medelyną nuo pagrindinio namo ir pagrindinį namą — nuo medelyno. 

— Turiu pasakyti, čia tai bent. Nesitikėjau tokių plotų. 

— Mama niekad nesustoja. Kai pradėjome verslą, apimtys buvo 
nedidelės. Vėliau pastatėme dar porą šiltnamių, o prieš porą metų ati- 
darėme ir parduotuvę. 

Tai daugiau nei verslas, suprato Mičas. Tai — gyvenimas. 

— Tikriausiai šis verslas reikalauja daug darbo. 

— Taip. Privalai mylėti tai, ką darai. 

— O tu myli? 

— O taip. Štai ten mano pilis. — Harperis parodė ranka. — Au- 
galų skiepijimo skyrius. Aš daugiausiai rūpinuosi augalų skiepijimu 
ir dauginimu. Tačiau kartais esu priverstas įsitraukti ir į kitus darbus, 
kaip, pavyzdžiui, prekyba Kalėdų eglutėmis. Tiesą sakant, kaip tik ėjau 
medelių, kai sutikau jus. 

Pradėjo lyti, ir Harperis mostelėjo į vieną iš šiltnamių. 

— Tai augalų dauginimo skyrius. Kadangi turime Stelą, mama 
daugiausia laiko praleidžia ten. 

— Tokiu atveju rasiu ją pats. O tu bėk, nes tikriausiai prakalbėjo- 
me visą pertrauką. 

— Taip, geriau jau eisiu. — Harperis užsitraukė kepuraitę ant 
akių. — Nunešiu tuos medžius, kol lietus neišvaikė pirkėjų. Tiesiog 
eikit tiesiai į šiltnamį. Iki pasimatymo. 

Harperis nubėgo lauko link, bet nespėjus jam pribėgti medelių iš 
priešingos pusės atbėgo Heilė. 

— Palauk! Harperi, palauk minutėlę. 

Jis stabtelėjo ir pasikėlė kepuraitės snapelį, kad geriau matytų ją. 
Heilė vilkėjo trumpu raudonu švarkeliu, džinsais, o ant galvos — fir- 
minė kepuraitė, kurias Stela buvo užsakiusi visiems darbuotojams. 

— Jėzau, Heile, eik vidun. Lietus prapliups bet kurią akimirką. 

— Ar ten buvo daktaras Karnegis? 

— Taip. Jis ieško viršininkės. 

— Tu nuvedei jį į augalų dauginimo skyrių? — Ji pakėlė balsą 
perrėkdama lietaus šniokštimą. — Tu ką, kvailas? 

— Kas yra? Jis ieško mamos, o ji šiuo metu yra augalų dauginimo 
skyriuje. Palikau ją ten prieš penkias minutes. 

— Taip paprasčiausiai nuvedei, pasakei, kad eitų vidun? — Heilė 
beviltiškai pamojavo rankomis. — Nė ne7sbėjęs jos? 

— Neįspėjęs? 

— Kad jis čia, dėl Dievo. Dabar jis įeis, o tavo mama visa murzina 
ir suprakaitavusi, nepasidažiusi, bjauriais drabužiais. Negi negalėjai už- 
laikyti jį nors penkioms prakeiktoms minutėms ir įspėti mamą? 

— Kodėl? Ji atrodo taip, kaip visada. Koks, velniai rautų, skirtu- 
mas? 

— Jei nežinai, esi kvailys. O dabar jau per vėlu. Vieną dieną, Har- 
peri Ešbi, priversiu tave pasinaudoti ta smegenų dalele, kuri dar liko 
vyrams. 

— Ką čia šneki, — burbtelėjo jis, kai Heilė kumštelėjo jam į ranką 
ir nudūmė atgal į vidų. 


MIČAS NĖRĖ Į PASTATĄ SLĖPDAMASIS NUO LIETAUS. JEI JIS MANĖ, 
kad kambarinių gėlių skyrius buvo egzotiškas, tai klydo; palyginti tai 
buvo niekis, ką išvydo dabar. Patalpa tiesiog vibravo nuo gyvybės, kurią 
skleidė įvairiausių dydžių augalai. Šilta drėgmė priminė tropikus, už 
lango lyjantis lietus dar labiau sustiprino įspūdį, ir jis pasijuto it būtų 
įžengęs į pasakišką olą. 

Ore tvyrojo aitrus augalų ir dirvožemio kvapas. Muzika maišėsi 
su kvapais. Ne klasikinė, pastebėjo jis, bet ir ne Naujojo amžiaus. Kaž- 
kokia keistai pažįstama ir jaudinanti. 

Mičas pamatė stalus, įrankius, kibirus, maišus. Žemuose juoduose 
induose augo švelnūs daigai. Pagaliau jis pastebėjo ir Rozą. Ji buvo 
tolimame kampe ir stovėjo nugara į jį. 

Jos nuostabus kaklas. Tai buvo keista mintis, prisipažino jis, ir 
tikriausiai kvaila. Tačiau tai faktas. Rozos tiesūs plaukai buvo trumpai 
kirpti, ir toji šukuosena puikiai išryškino jos ilgą gražų kaklą. 

Roza buvo liekna ir graži: rankos, kojos, kūnas. Šią akimirką tą 
intriguojanti kūną slėpė laisvos kelnės ir beformiai marškinėliai. Tačiau 
Mičas labai gerai prisiminė jos grakščią figūrą, prisiminė ir akis, dar 
nespėjus jai atsigręžti, pailgais vokais ir subtilaus atspalvio, primenan- 
čio tamsų gintarą. 

— Atleiskite. Trukdau jums. 

— Nieko tokio. Nesitikėjau jūsų čia pamatyti. 

— Sutartis paruošta, tad pamaniau, atvažiuosiu, parodysiu jums, 
kad ji pasirašyta, antspauduota ir pakeliui pas jūsų advokatą. Be to, 
norėjau apžiūrėti jūsų valdas. Aš priblokštas. Nors ir nieko neišmanau 
apie sodininkystę, esu didžiai apstulbęs. 

— Dėkoju. 

Mičas dirstelėjo į jos darbo stalą. Ant jo stovėjo vazonėliai, kai 
kurie dar tušti, kiti pripildyti žemių ir mažų žalių lapelių. 

— Ką čia darote? 

— Auginu daigus. Tai celiozija. 

— Niekad negirdėjau apie tokį augalą. 

— Esu tikra, kad matėte. — Roza nerūpestingai persibraukė ran- 
ka per skruostą palikdama ant jo juodą žymę. — Kai jos žydi, atrodo it 
mažos ryškios plunksnelės. Raudonos populiariausios. 

— Taip. O auginate jas vazonuose, nes? 

— Nes jos nemėgsta, kai liečiamos jų šaknys. Sodinu anksti, 
tuomet žydi visą pavasarį ir turi iškęsti tik vieną persodinimą. Bet ne- 
manau, kad tai jus domintų. 

— Nesitikėjau, bet sudomino. Tačiau man tai visiškai naujas pa- 
saulis. O kas čia? 

Roza kilstelėjo antakius. 

— Na, gerai. Tai matthiola, dar vadinama leukonija. Ji labai kvapni. 

— O anie su gelsvai žaliais lapais? 

— Tai išvestinė rūšis. Jie žydės visą pavasarį. Pirkėjai linkę įsigyti 
žydinčius augalus, todėl planuoju pražydinti daugybę, kad turėtų iš ko 
rinktis. Šiame skyriuje vienmečiai augalai, o ten auginu daugiamečius. 

— Tai talentas ar ilgametis darbas? Kaip sužinote, ką daryti, kaip 
atpažinti?! Beje, kaip iš mažų daigelių atskiriate celiozijas nuo... leu- 
konijų? 

— Talentas, ilgametis darbas plius meilė ir didžiulė patirtis. 
Sodininkė esu nuo vaikystės. Pamenu, mano močiutė — iš Harperių 
pusės — imdavo mano rankas ir rodydavo, kaip reikia suspausti žemę 
aplink augalą. Kai pažiūriu į sodus aplink Harperių namą, visada pri- 
simenu ją. 

— Elizabeta Makinon Harper, Redžinaldo Harperio jaunesniojo 


žmona. 

— Turite gerą atmintį. 

— Peržiūrinėjau kai kuriuos sąrašus. Kokia ji buvo? 

Rozos veidas sušvelnėjo. 

— Švelni, kantri, nebent įsiutintum. Tuomet tapdavo grėsminga. 
Visi ją vadino Lizi arba Lizibete. Ji visuomet dėvėdavo vyriškas kelnes, 
senus mėlynus marškinius ir keistą šiaudinę skrybėlę. Pietietės, su- 
laukusios tam tikro amžiaus, visada nešioja keistas šiaudines skrybėles 
sode. Taip priimta. Ji kvepėdavo eukaliptu ir savos gamybos tepalu 
vabzdžiams atbaidyti. Aš iki šiol naudojuosi jos receptu. 

Roza pastvėrė kitą vazoną. 

— Vis dar ilgiuosi jos, o jos nėra jau beveik trisdešimt metų. 
Užmigo savo supamajame krėsle vieną karštą liepos dieną. Skabė nu- 
vytusius žiedus ir prisėdo pailsėti. Taip ir nepabudo. Manau, tai labai 
geras būdas numirti. 

— Kiek jai buvo metų? 

— Ji vis tvirtindavo, kad septyniasdešimt šešeri, bet, tiesą sakant, 
jai buvo aštuoniasdešimt ketveri. Mano tėtis buvo vėlyvas vaikas, kaip 
ir aš jam. Sulaužiau šią Harperių tradiciją — anksti pagimdžiau savo 
vaikus. 

— Ar ji kada nors pasakojo jums apie Harperių nuotaką? 

— Taip. — Roza nesiliovė darbuotis kalbėdama. — Žinoma, ji 
buvo Makinon, tad šiuose namuose neaugo. Tačiau močiutė tvirtino 
mačiusi nuotaką, kai atėjo čia gyventi — po mano proprosenelio mir- 
ties. Mano senelis užaugo Harperių namuose, ir, jei mes teisingai nu- 
statėme Amelijos amžių, jis turėjo būti dar kūdikis, kai ji mirė. Senelis 
mirė, kai man buvo aštuoneri, ir aš neprisimenu, kad jis būtų užsiminęs 
apie ją. 

— O jūsų tėvai, kiti giminaičiai? 

— Ar tai oficiali apklausa, daktare? 

— Atsiprašau. 

— Ne, nieko tokio. — Roza pažymėjo naujai pasodintą vazoną ir 
paėmė kitą. — Mano tėtis beveik neužsimindavo apie ją. Gal tai ben- 
dras Harperių vyrų bruožas, o gal vyrų apskritai. Mano motina buvo 
dramatiškos sielos moteris, kuriai patiko nedideli sąmyšiai gyvenime. 
Ji pasakojo ne kartą mačiusi nuotaką, ir tie susitikimai buvę labai įspū- 
dingi. Bet mama visada viską perdėdavo. 

— Arji — o gal jūsų močiutė — rašė kokį žurnalą, dienoraštį? 

— Taip, abi. Dar viena graži sena tradicija, kurios nesilaikau. Kai 
mano tėvas susituokė ir parvedė į namus nuotaką, močiutė persikėlė 
į svečių namelį. Kai močiutė mirė, jis išmetė jos daiktus. Prisimenu, 
kaip klausiau apie močiutės dienoraštį, bet tėtis pasakė, kad jis dingęs. 
Nežinau, kas jam atsitiko. O mamos dienoraštį turiu. Galėsiu duoti jį 
jums, nors abejoju, ar rasite ką nors svarbaus. 

— Vis dėlto norėčiau jį pamatyti. O tetų, dėdžių, pusbrolių, pus- 
seserių turite? 

— O, visą pulką. Mano mamos sesuo prieš keletą metų ištekėjo už 
kažkokio britų lordo ar grafo. Tetai ši santuoka buvo trečioji. Ji gyvena 
Sasekse, mes retai matomės. Turi tris vaikus iš pirmų dviejų santuokų; 
jie irgi turi vaikų. Mano tėvas buvo vienintelis vaikas. Tačiau jo tėvas 
turėjo keturias vyresnes seseris — Redžinaldo dukras. 

— Taip, turiu jų vardus sąraše. 

— Aš jų visai nepamenu. Jos visos turėjo vaikų. Taip, tai būtų 
mano pusbrolis Frenkas ir pusseserė Estera — jų jau nebėra — ir, 
žinoma, jų vaikai. A, dar Liucerna, Bobis ir Miranda. Bobis žuvo per 
Antrąjį pasaulinį karą. Liucernos su Miranda irgi nebėra. Bet jie visi 
turėjo vaikų, kai kurie jų jau turi savų. Dar yra Ovenas, Jancis... Marilu. 
Marilu tebegyvena Biloksyje, kenčia nuo senatvinės silpnaprotystės. Ja 
rūpinasi jos vaikai, daro, ką gali. Jancis — apie jį nieko nežinau. Prieš 
keletą metų jis pabėgo su keliaujančiu atrakcionų parku, ir nuo tada 
niekas nieko apie jį negirdėjo. Ovenas — uolus pastorius, paskutinį 
kartą gavau žinią iš Meikono, Džordžijos valstijos. Galiu galvą guldyti, 
jis tikrai nekalbės apie vaiduoklius ir dvasias. 

— Niekad negali žinoti. 

Roza paniekinamai prunkštelėjo. 

— Ir dar turiu garbaus amžiaus pusseserę Klarisą, kuri taip ir ne- 
ištekėjo. Ji per daug giži. Gyvena senelių namuose, kitoje miesto pusėje. 
Nesikalba su manim. 

— Nes? 

— Tai lyg apklausa. 

— Dalis darbo proceso. 

— Net nežinau, kodėl ji liovėsi kalbėtis su manim. Pamenu, ji 
buvo nepatenkinta, kad mano seneliai viską paliko man ir mano tėčiui. 

Galų gale jie buvo m2a2n0 seneliai. Mano tėvo tėvai, o ji tebuvo dukte- 
rėčia. Kai mano vaikai buvo maži, ji kartais atvažiuodavo aplankyti jų. 
Tikriausiai tada ir nutraukė santykius su manimi, arba, tiksliau pasa- 
kius, mes nutraukėme santykius. Jai nepatiko, kaip auklėju berniukus, 
o man nepatiko jos kritika. 

— Ar pamenate, kol dar nesivaidijote, kad ji būtų kalbėjusi apie 
nuotaką? 

— Ne, nepamenu. Pusseserė Risi dažniausiai skųsdavosi arba 
piktindavosi. Ir, velniai rautų, ji gvelbė smulkius daiktus iš mano namų. 
Negaliu pasakyti, kad apgailestauju, jog nebesikalbame. 

— O su manimi ji kalbėsis? 

Roza atsisuko ir mąsliai pažiūrėjo į jį. 

— Gali būti, ypač jei ji manys, kad man tai nepatiktų. Jei nu- 
spręsite važiuoti aplankyti tą seną šikšnosparnį, būtinai nuvežkite 
gėlių ir šokolado. O jei nupirksite „Godivos“ šokolado, padarysite jai 
neišdildomą įspūdį. Tada parodykite savo žavesį. Būtinai vadinkite 
ją panele Harper, kol ji nepasakys kitaip. Ji naudojasi šeimos vardu ir 
laikosi atitinkamų manierų. Ji paklaus apie jūsų šeimą. Jei kartais turite 
giminaičių, kurie kovojo kare tarp valstijų, būtinai paminėkite. O jei 
yra jankių, nekalbėkite apie juos. 

Mičas neišlaikęs nusijuokė. 

— Pažįstu šį tipą. Turiu tetą, kuri elgiasi lygiai taip pat. 

Roza atidarė po stalu stovintį šaldytuvą ir ištraukė du butelius 
atvėsinto vandens. 

— Atrodote sukaitęs. Aš taip įpratusi prie šilumos, kad nė nepa- 
stebiu. 

— Tikriausiai ši drėgmė ir padeda išlaikyti tokią skaisčią it an- 
gliška rožė odą. — Jis išsiblaškiusiu gestu palietė jai skruostą. Kai Roza 
iš nuostabos kilstelėjo antakius, jis atsitraukė. 

— Atsiprašau. Tiesiog ant skruosto buvo purvo... 

— Ir prie jo aš įpratusi. 

— Taigi... — Mičas nežinojo, kur dėti rankas. — Sprendžiant iš 
to, ką mačiau aną dieną, esate pasiruošusi Kalėdoms. 

— Beveik. O jūs? 


— Nė nepradėjau, nors esu skolingas jums — už dovaną seseriai. 

— Vadinasi, nupirkote tą kašmyro megztuką. 

— Pardavėja pavadino megzta palaidinuke ir sakė, kad moteriai 
jų niekada nebus per daug. 

— Visiškai teisingai. 

— Gerai. Ką gi, per ateinančias keletą dienų turėsiu gerokai pasi- 
darbuoti. Reikės ištraukti eglę, išpainioti lemputes. 

— Ištraukti? — Rozos veide pasirodė gailestis, sumišęs su panie- 
ka. — Darau prielaidą, kad turite dirbtinę eglę. 

Mičas susikišo rankas į kišenes ir plačiai nusišypsojo. 

— Taip paprasčiau, nes gyvenu bute. 

— Ir tikriausiai geriau, sprendžiant iš to, kaip atrodė jūsų difen- 
bachija. 

— Kas tokia? 

— Augalas, kurį palengva žudėte. Tas, kurį parsivežiau namo po 
pirmojo apsilankymo jūsų namuose. 

— O. O taip. — Tada, kai ji vilkėjo labai moterišku kostiumėliu 
ir avėjo tokiais aukštakulniais, kad jos kojos atrodė dešimties pėdų il- 
gio. — Kaip jis gyvuoja? 

— Puikiai, bet nemanau, kad aš jį jums grąžinsiu. 

— Gal galėčiau nors kartais jį aplankyti? 

— Dėl to galime susitarti. Kitą šeštadienį mūsų namuose Kalė- 
dų vakarėlis. Devintą valandą. Maloniai kviečiame. Žinoma, kartu su 
viešnia. 

— Norėčiau. Ar neprieštarausite, jei nueisiu į namą ir apsižvalgy- 
siu bibliotekoje? Turiu nuo kažko pradėti. 

— Gerai, prašom. Tik paskambinsiu Deividui ir pranešiu, kad 
ateinate. 

— Puiku. Tuomet eisiu, nesimaišysiu jums po kojomis. Ačiū, kad 
skyrėte man laiko. 

— Aš jo daug turiu. 

„Ar tai įmanoma?“ — pagalvojo jis. 

— Paskambinsiu jums vėliau. Įspūdingos valdos, Rozalinda. 

— O taip. 

Jam išėjus, Roza padėjo į šoną įrankius ir godžiai truktelėjo van- 
dens iš butelio. Ji nebuvo kvaila jauna mergiotė, kuri kaistų ir svaigtų 
nuo vyro rankos prisilietimo. Tačiau jo prisilietimas buvo keistai 

mielas. Tas atsargus brūkštelėjimas per skruostą ir žvilgsnis jo akyse, 
kai lietė ją. 

Roza nusijuokė pagalvojusi apie anglišką rožę. Kažkada, seniai, ji 
galėjo atrodyti trapi ir rasota. Ji nusisuko ir įsistebeilijo į sveikus, tvirtus 
augalų kotus. Dabar panašesnė į juos. Tvirta, stipri, ir tai ją tenkina. 


NEKREIPDAMAS DĖMESIO Į LIETŲ, MIČAS NESKUBĖDAMAS APĖJO 
pastatus. Jo pagarba Rozai dar labiau išaugo. Ji pastatė visa tai beveik 
viena. Žinoma, Harperių pinigai davė jai gerą pradžią, tačiau kad su- 
kurtum visa tai, reikia daugiau nei pinigų. Reikia drąsos, vizijos ir 
sunkaus darbo. 

Negi jis iš tikrųjų išlemeno tą standartinį komplimentą apie jos 
odą? „Angliška rožė“, — galvojo jis purtydamas galvą. Lyg Roza ne- 
būtų to girdėjusi. Ji visiškai neprimena gležnos angliškos rožės. Labiau 
juodąją rožę, nusprendė jis, ilgu kotu, egzotišką. Truputį pasipūtusią ir 
labai seksualią. 

Kalbėdamasis su ja šiltnamyje jis daug ką sužinojo apie Rozą ir 
jos gyvenimą. Ji neteko žmogaus, kurį labai mylėjo — močiutės — bū- 
dama pažeidžiamo amžiaus. Jos santykiai su tėvais nebuvo labai artimi. 
Tėvai mirę, giminaičiai išsibarstę kas kur, ir neatrodo, kad ji palaikytų 
su jais artimus ryšius. Roza neturi nieko, išskyrus sūnus. 

Mirus vyrui teko pasikliauti tik savimi. Viena užaugino tris ber- 
niukus. Bet jis nepastebėjo, kad Roza gailėtųsi savęs, matyti, kad ji labai 
stipri. 

Savarankiška, atvira, tvirta. Tačiau turi humoro jausmą ir gerą 
širdį. Padėjo jam, kai jis blaškėsi ieškodamas žaislo mažai mergytei, ir 
juokėsi iš jo dilemos. 

Dabar jam norėjosi apie Rozą sužinoti daugiau. Pavyzdžiui, kodėl 
ji išsiskyrė su antruoju vyru? Ne jo reikalas, aišku, bet jis gali pateisinti 
savo smalsumą. Kuo daugiau žino, tuo geriau. Žmonės mėgsta kalbėti, 
todėl sužinoti turėtų būti nesunku. Tik reikia mokėti klausinėti. 

Pagautas impulso Mičas pasuko atgal į medelyno centrą. Jame 
keletas pirkėjų apžiūrinėjo puansetijas ir į kaktusus panašius augalus, 
pasipuošusius rožiniais žiedais. Mičas nespėjo persibraukti per drėgnus 


plaukus, kai šalia jo išdygo Heilė. 


51 


— Daktare Karnegi! Koks malonus netikėtumas. 

— Mičas. Kaip gyvuojate, Heile? Kaip jūsų kūdikis? 

— Geriau negali būti. Tik pažiūrėkite į save, jūs kiaurai permir- 
kęs! Gal atnešti rankšluostį? 

— Ne, viskas gerai. Negalėjau atsispirti, turėjau viską apžiūrėti. 

— Štai kaip. — Heilės šypsena buvo plati ir nekalta. — Ieškojote 
Rozos? 

— Radau. Dabar ketinu eiti į namus, apžiūrėti savo darbo vietą. 
Bet pamaniau, gal reikėtų išsirinkti vieną iš tų medelių ant stalo. Iš tų, 
kurie jau papuošti. 

— Gražūs, ar ne? Puikiai tinka nedideliam kambariui ar kabinetui. 

— Daug gražesni nei toji dirbtinė, kurią bandau sustatyti kiek- 
vienais metais. 

— Ir jie kvepia Kalėdomis. — Heilė nusivedė jį prie jų. — Kuris 
jums patinka? 

— A... šis bus gerai. 

— Man be galo patinka tie raudoni kaspinėliai ir mažyčiai Kalė- 
dų senukai. Atnešiu dėžę. 

— Ačiū. O čia kas tokie? 

— Tai kalėdiniai kaktusai. Nuostabūs, taip? Harperis skiepija juos. 
Vieną dieną parodys ir man, kaip reikia tai daryti. Manau, jums reikėtų 
įsigyti vieną. Jie tokie šventiški. Ir žydi nuo Kalėdų iki Velykų. 

— Kad aš nelabai moku prižiūrėti augalus. 

— Ą,jam nereikia didelės priežiūros. — Heilė įsmeigė į jį dideles 
kūdikiško žydrumo akis. — Jūs gyvenate bute, ar ne? Jei pirktumėte 
kalėdinį kaktusą, eglutę ir porą puansetijų, tai jūsų butas būtų papuoš- 
tas per visas šventes. Juk galite sulaukti netikėtų svečių, ar ne? 

— Nežinau, ar Džošas kreiptų dėmesį į kaktusą. 

Ji nusišypsojo. 

— Gal ir ne, bet tikriausiai per šventes užsuks kokia dama, taip? 

— Tai kad aš buvau per daug užsiėmęs su knyga. 

— Toks gražus vienišas vyras tikriausiai neatsigina damų. 

— Paskutiniu metu neturiu jokių. Chm... 

— Jums reikėtų ir vainiko ant durų. 

— Vainiko. — Mičą ėmė smaugti neviltis. 

— Leiskite jums parodyti, ką turime. Kai kuriuos vainikus pa- 

dariau pati. Matote štai šį? Jaučiate pušies kvapą? Kokios Kalėdos be 
vainiko ant durų? 

Mičas suprato, jog kelio atgal nėra. 

— Jūs puikiai išmanote savo darbą, ar ne? 

— Tai jau taip, — nusijuokė Heilė išrinkdama jam vainiką. — Šis 
tiks prie eglutės. 

Heilė įkalbėjo jį nusipirkti vainiką, tris puansetijas ir kaktusą. 
Mičas atrodė truputį sutrikęs ir apsvaigęs, kai ji viską suvyniojo. Kai jis 
išėjo, Heilė žinojo tai, ką norėjo Žinoti. 

Ji puolė į Stelos kabinetą. 

— Mičas Karnegis su niekuo nesimato. 

— Jis ką, apako)? 

— Baik, Stela, žinai, ką noriu pasakyti. Jis neturi širdies damos. — 
Heilė nusitraukė kepuraitę ir persibraukė per 4žuolo rudumo plaukus, 
kurie jau buvo pakankamai ilgi, kad galėtų nešioti surištus į uodegą. 

— O prieš ateidamas į parduotuvę eglutės, jis pusę valandos kal- 
bėjosi su Roza. Harperis nusiuntė jį tiesiai pas ją, nė neįspėjęs mamos. 
Mičas užklupo ją dirbančią. Roza neturėjo laiko nė pasidažyti lūpas. 

— Tiesiog ėmė ir nusiuntė? Jis ką, kvailas? 

— Būtent taip ir pasakiau Harperiui. Paskui Mičas atėjo visas per- 
šlapęs, nes vaikščiojo ir apžiūrinėjo teritoriją. Dabar jis eina į namą. 

— Heile. — Stela atsigręžė nuo kompiuterio. — Ką rezgi? 

— Tik stebiu, daugiau nieko. Jis su niekuo nesusitikinėja, Roza 
irgi. — Heilė kilstelėjo rankas, ištiesė smilius, tada suvedė juos į vieną 
tašką ore. — Dabar jiems teks dažniau matytis. Be to, jis tikras gražuo- 
lis, toks mielas. Įkalbėjau jį nusipirkti vainiką, tris puansetijas, kalėdinį 
kaktusą ir eglutę. 

— Eik, Heile. 

— Supranti, gražiausia buvo tai, kad jis nemokėjo pasakyti ne. Jei 
Roza nekreips į jį dėmesio, tada aš šį vyrą griebsiu. Gerai jau, ne, — nu- 
sijuokė ji pamačiusi apstulbus; Stelos veidą. — Jis galėtų būti mano 
tėčiu, taip toliau ir panašiai, bet Rozai tinka puikiai. Sakau tau, aš tai 
išmanau. Argi klydau dėl tavęs ir Logano? 

Stela atsiduso žiūrėdama į žiedą su akvamarinu, kurį Loganas pa- 
dovanojo jai sužadėtuvių proga. 

— Negaliu ginčytis. Ir nors turiu pareikšti, kad mes tik stebėsime, 
negaliu paneigti, kad stebėti gali būti smagu. 

KETVIRTAS SKYRIUS 


PAPRASTAI DIRBDAMAS NAMUOSE MIČAS PRISI MINDAVO susitvar- 
kyti tik tuomet, kai nebelikdavo vietos kur atsisėsti arba švarių puo- 
delių. Baigęs projektą apsišvarindavo kruopščiau, bent jau išnešdavo 
susikaupusias šiukšles. 

Jis nuolat samdydavo valytojas. Tačiau jos niekada neišbūdavo ilgą 
laiką, ir dėl to kaltas — Mičas turėjo tai pripažinti — buvo jis. Mičas 
vis pamiršdavo, kurią dieną jos turi ateiti, ir būtent tą dieną tvarkydavo 
reikalus arba susitikdavo su sūnumi. Froidas tikriausiai būtų radęs tam 
paaiškinimą, bet Mičas nenorėjo gilintis. O kai prisimindavo ir likdavo 
namuose, valytojos, pamačiusios jų laukiančią netvarką, išversdavo akis 
ir daugiau nebepasirodydavo. | 

Tačiau žmogus turėtų pasistengti bent jau per šventes. Taigi 
Mičas visą dieną paskyrė gramdymui, šlavimui ir šiukšlių išnešimui. 
Mintyse galvojo, kad jei tai būtų jo darbas, jis irgi pabėgtų. Bet vis 
dėlto buvo smagu matyti šiokią tokią tvarką savo bute, tuščius stalus ir 
kėdžių pagalvėles. Nors jis nesitikėjo, kad augalai, kuriuos įsiūlė Heilė, 
ilgai gyvuos, jie suteikė kambariui šventiškumo. O toji eglutė, na, tai 
tiesiog genialu. Dabar, užuot vilkęs iš sandėlio dėžę, kovojęs su dalimis, 
keikęs susipainiojusias lemputes tik tam, kad sužinotų, jog; pusė jų ne- 
šviečia, jis paprasčiausiai pastatė eglutę ant palangės svetainėje ir įkišo 
laidą į lizdą. Pakabino vainiką ant laukujų durų, pastatė žydintį kaktusą 
ant kavos staliuko, o puansetijas išdėliojo virš tualeto bakelio. Puiku! 

Vos jis spėjo nusiprausti ir užsitempti džinsus, į duris pasibeldė 

vakarienės kompanionas. Basas, drėgnais plaukais, Mičas nuskubėjo 
atidaryti duris. Plačiai nusišypsojo vieninteliam žmogui, kurį mylėjo 
be išlygų. 

— Pamiršai savo raktą? 

— Norėjau įsitikinti, kad pataikiau ten, kur reikia. — Džošua 
Karnegis pabaksnojo į žalumynus ant durų. — Ant tavo durų vaini- 
kas. 

— Juk Kalėdos. 

— Kažką girdėjau apie tai. — Jis įėjo, ir jo akys, žalios kaip tėvo, 
išsiplėtė. 

Jis buvo aukštesnis už Mičą, tačiau toks pat lieknas ir tvirtas. 
Tamsūs plaukai buvo susivėlę. Ne todėl, kad pamirštų nusikirpti ar 
susišukuoti kaip jo tėvas, bet todėl, kad taip norėjo. Jis dėvėjo pilką 
bliuzoną su gobtuvu ir plačius džinsus. 

— Oho. Nauja valymo tarnyba? Tikriausiai jų paslaugos bran- 
gios. 

— Ne, neturėjau laiko jos užsisakyti. Be to, tikriausiai būsiu iš- 
bandęs visas valymo tarnybas Tenesyje. 

— Pats valei? — Džošua papūtė lūpas ir apsidairė. — Turi žydintį 
augalą. 

— Tu pasiimsi jį. 

— Gerai. 

— Nes čia jis žus. Jau girdžiu, kaip gaudo orą. Nenoriu būti už tai 
atsakingas. 

— Kodėl ne. — Džošas nejučiomis pasignaibė ausį. — Jis pagy- 
vins visą bendrabutį. O, eglutė su lemputėmis. Ir žvakės. 

— Juk Kalėdos, — pakartojo Mičas, kai Džošas pasilenkė pauos- 
tyti storą raudoną žvakę. 

— Kvepia. Be to, jei neklystu, tu siurbei kilimą. — Jis prisimerkęs 
pažiūrėjo į tėvą. — Susitikinėji su moterimi? 

— Ne, nors gaila. Nori kolos? 

— Aha. — Linktelėjęs galva, Džo pasuko į vonios kambarį. — 
Einu į tualetą. Valgysime picą? 

— Tu rinkis. 

— Tada pica, — šūktelėjo Džošas, — su aštriąja paprika, dešra ir 
papildoma porcija sūrio. 

— Mano arterijos ima kimštis vien išgirdus apie tai, — atsišaukė 
Mičas ištraukdamas iš šaldytuvo dvi skardines kokakolos. Iš patirties 
jis žinojo, kad jo sūnus gali praryti ne vieną picą, tačiau liks toks pat 
liesas kaip skalikas. 

O, kad jis būtų dvidešimties. 

Mičas surinko vietinės picerijos numerį ir užsakė didelę picą 
Džošui ir vidutinio dydžio vegetarišką sau. Kai atsisuko, Džošas stovė- 
jo atsirėmęs į staktą ir sukryžiavęs kojas. 

— Tulike irgi gėlės. 

— Puansetijos. Kalėdinės. Geras sandėris. 
tad pasakok. 

— Jokios moters. — Mičas pamėtėjo vieną skardinę Džošui. — 
Tik švarus butas su tam tikrais kalėdiniais akcentais. 

— Mes priversime tave kalbėti. Kur jūs susipažinote? Ji graži? 

— Nesakysiu. — Mičas juokdamasis atidarė skardinę. 

— Aš vis tiek ištrauksiu. 

— Kad nėra ko traukti. — Mičas pasuko į svetainę. — Kol kas. 

— Aha! — Džošas nusekė jam iš paskos, klestelėjo ant sofos ir 
susikėlė kojas ant staliuko. 

— Kartoju: nieko nesakysiu. Ir tas 252 dar per anksti. Mano nuo- 
taika šventiška. Knyga baigta, vadinasi, netrukus gausiu čekį. Pradedu 
naują įdomų projektą... 

— Jau? Nelauki įkvėpimo? 

— Jau kurį laiką apie jį svarstau ir noriu imtis kuo greičiau. Tai 
geriau, nei galvoti apie kalėdinį apsipirkinėjimą. 

— O ko apie jį galvoti? Kalėdos po poros savaičių. 

— Šaunuolis, sūnau. — Mičas kilstelėjo kolos skardinę. — Kaip 
gyvuoja tavo motina ir Keitas? 

— Gerai. Puikiai. — Džošas nugėrė didelį gurkšnį iš savo skardi- 
nės. — Ji tik ir tekalba apie šventes. Žinai, kaip būna. 

— Taip. — Jis paplekšnojo Džošui per kelį. — Jokių problemų, 
Džošai. Tavo mama nori, kad per šventes būtum namuose. Taip ir tu- 
rėtų būti. 

— "Tu irgi galėtum važiuoti kartu. Žinai, kad galėtum. 

— Žinau. Esu dėkingas už tai, bet geriau pasiliksiu čia. Mes at- 

švęsime Kalėdas prieš tau išvykstant. Jai svarbu, kad tu būtum su ja. Ji 
turi teisę. Ir tau tai svarbu. 

— Man nepatinka, kad liksi čia vienas. 

— Tik aš ir mano kančių taurė. — Gelia, visada geldavo. Bet jis 
to nusipelnė. 

— Galėtum važiuoti pas senelę. 

— Prašau. — Mičo veidą iškreipė perdėtas skausmas. — Ką aš 
padariau, kad linki man šito? 

Džošas nusivaipė. 

— Galėtum pasipuošti tuo megztiniu su elniuku, kurį padovano- 
jo prieš porą metų. 

— Deja, per šias šventes juo puošis vienas mielas benamis. Kada 
išvyksti? 

— Dvidešimt trečią dieną. 

— Mes galime susitikti dvidešimt antrą, jei tau tinka. 

— Žinoma. Tik pirma turiu pasikalbėti su Džiuli. Ji važiuos arba 
pas motiną į Ohajų, arba į Los Andželą pas tėvą. Džiuli reikalai tikrai 
prasti. Tėvai spaudžia ją iš visų pusių, o ji jaučiasi kalta ir įsipareigojusi, 
vis kartoja: „Nenoriu matyti nė vieno“. Ji arba verkia, arba širsta. 

— Mes, tėvai, tikrai mokame sujaukti vaikų gyvenimą. 

— Tu nesujaukei. — Džošas atsigėrė kolos ir ėmė sukioti skardi- 
nę rankose. — Aš nenoriu čia girti jūsų ar analizuoti santykius, tik no- 
rėjau pasakyti, kad judviejų kare aš niekada nebuvau virve, kurią tampo 
į abi puses. Galvojau apie tai, ypač kai Džiuli visa tai išgyvena. Judu su 
mama niekada nebandėte įtraukti manęs į savo ginčą, nevertėte pasi- 
rinkti vieną arba kitą. Bjauru, kai žmonės taip elgiasi. Labai bjauru. 

— Taip. 

— Prisimenu, kai judu skyrėtės. Situacija buvo ne iš maloniųjų, 
bet netgi tada nesinaudojote manimi kaip ginklu vienas prieš kitą. 
Būtent tai vyksta su Džiuli, todėl dabar dar geriau suprantu, kaip man 
pasisekė. Tik tiek norėjau pasakyti. 

— Man... man gera tai girdėti. 

— Ką gi, kad jau baigėme sentimentaliąją dalį, pasiimsiu dar ko- 
los. Netrukus turėtų rodyti rungtynes. 

— Žinau. — Mičas paėmė nuotolinio valdymo pultą. Įdomu, 
kokios žvaigždės padovanojo jam tokį sūnų, pagalvojo jis. 

— Ei, žmogau! Traškučiai su druska ir actu! 
Išgirdęs plėšiamą maišelį ir skambutį į duris, Mičas nusišypsojo, 
atsistojo ir nuėjo susimokėti už picas. 


— NESUPRANTU, STELA. TIESIOG NESUPRANTU. — HEILĖ Žings- 
niavo po Stelos kambarį, kol berniukai turškėsi šalia esančioje vonioje. 

— Seksualūs juodi kojų žudikai ar elegantiški bateliai? 

Stela atsistojo avėdama po vieną iš abiejų porų ir Heilei teko su- 
stoti, kad priimtų sprendimą. 

— Seksualūs. 

— To ir bijojau. Ką gi. — Stela iššoko iš batelių ir padėjo atstum- 
tąją porą į spintą. Jos drabužiai, skirti vakarui, gulėjo ištiesti ant lovos, 
papuošalai, kuriuos išsirinko, buvo ant staliuko. 

Dabar tereikia paguldyti berniukus, apsirengti, sutvarkyti plau- 
kus, pasidažyti. Ir... Heilės žingsniavimas ir murmėjimas atkreipė jos 
dėmesį, Stela atsisuko. 

— Kas? Ko taip nerimauji? Gal turi šiam vakarėliui kavalierių, 
apie kurį nieko nežinau? 

— Ne. Bet kalbu apie vakarėlį. Kodėl Roza liepė Mičui atsivesti 
draugę? Dabar jis tikriausiai taip ir padarys, nes pagalvos, kad jei neat- 
sives, atrodys kaip koks nevykėlis. Ir jie abu praleis auksinę galimybę. 

— Ar aš kažką praleidau? — Stela įsivėrė auskarus, pažiūrėjo į 
veidrodį. — Iš kur žinai, kad Roza liepė jam atsivesti draugę? Iš kur tu 
viską sužinai? 

— Tai mano talentas. Bet kas jai yra? Toks nuostabus ir laisvas 
vyras. Roza pakviečia jį į vakarėlį — taškas jai. Bet tada pasako, kad jis 
galįs ką nors atsivesti. O, varge. 

— Tikriausiai pamanė, jog taip bus mandagu. 

— Dieve mano, koks gali būti mandagumas kare dėl kavalie- 
rių. — Išleidusi ilgą atodūsį, Heilė klestelėjo ant lovos galo, tada iškėlė 
kojas apžiūrinėdama savo batelius. — Žinai, žodis 4272“ kilęs iš loty- 
nų, o gal iš senosios anglų kalbos. Kad ir kaip būtų, jis kilęs iš žodžio 


* A date — (2mer.) tas, kuriam skiriamas pasimatymas. 

data — o tai moteriška kalbos dalis. Moteriška, Stela. Vadinasi, mes 
turime vadovauti padėčiai. 

Stela dar nebuvo pradėjusi dažytis. Ji užsimerkė ir suspaudė pirš- 
tais vokus. 

— Iš kur žinai? Iš kur trauki tokius dalykus? Niekas apie tai ne- 
žino. 

— Nepamiršk, kad buvau knygų pardavėja. Ir daug skaitau. 
Nežinau, kodėl manyje išlieka tokių keistų dalykų. Vakarėlis vyksta 
čia — jos namuose. Ir tu žinai, kad Roza atrodys pritrenkiančiai. O 
Mičas ateis su kokia nors moterimi ir viską sugadins. 

— Nemanau, kad šiame etape yra ką gadinti. 

Heilė nusivylusi timptelėjo plaukų sruogą. 

— Bet galėtų būti. Aš jaučiu. Tu atkreipk dėmesį į juos, stebėk ir 
pamatysi, kad tarp jų šis tas yra. 

— Gerai, taip ir padarysiu. Bet dabar man reikia ištraukti iš 
vonios vaikus ir paguldyti į lovą. Tada turiu apsirengti ir įšokti į savo 
seksualiuosius batelius tik tam, kad išvesčiau Loganą iš proto. 

— Gal padėti? Na, paguldyti vaikus, o ne Loganą išvesti iš proto. 
Lili jau miega. 

— Ne, tavo drabužiai sušlaps arba susiglamžys, o atrodai taip 
gražiai. Gaila, kad aš negaliu dėvėti raudono atspalvio drabužio. Štai 
kas tikrai seksualu. 

Heilė nužvelgė savo trumpą ryškiai raudoną suknutę. 

— Nemanai, kad ji per daug... 

— Ne, manau, ji tau puikiai tinka. 

— Ką gi, tada eisiu žemyn ir padėsiu Deividui. Paklausiu, ką 
mano apie mano suknelę. Jis mados žinovas. 

Roza jau buvo apačioje ir tikrino, kaip pasiruošta šventei. Gal 
reikėjo ruošti vakarėlį trečio aukšto salėje? Ji tokia erdvi, elegantiška 
ir puošni. Tačiau pagrindinis aukštas su savo mažais kambarėliais ir 
židiniais daug šiltesnis ir jaukesnis. Erdvės užteks, patikino save apžiū- 
rinėdama stalų išdėstymą, kėdes, lempas, žvakes. Be to, jai patiko taip 
atverti kambarius, nes žinojo, jog žmonėms patinka vaikštinėti iš vieno 
kambario į kitą ir grožėtis namu, kurį ji myli. 

Vakaras giedras, tad svečiai galės išeiti į terasą. Joje yra stalų, 

kėdžių ir žvakių, šildytuvų, jei pasidarytų per šalta. Sodo medžiai pa- 
puošti šventinėmis lemputėmis, takeliai apšviesti šviestuvais. 

Galima pagalvoti, jog tai pirmasis vakarėlis jos gyvenime, nors jau 
seniai organizavo tokį didelį. Svečių sąrašas gana ilgas. Bus karšta. 

Vengdama tiekėjų ir samdytų patarnautojų, zujančių aplinkui, ji 
išėjo į lauką. Taip, lemputės labai pagyvina aplinką. Ir tas puansetijų 
medis, kurį sukūrė iš tuzino baltų augalų, atrodo nuostabiai. 

Harperių namai yra skirti pasilinksminimams, priminė Roza sau. 
Ji vengė šios pareigos, kartu atimdama iš savęs galimybę bendrauti su 
žmonėmis, kurie jai patinka. Roza atsisuko išgirdusi atsiveriant duris. 
Priėjo Deividas, nešinas dviem šampano taurėmis. 

— Sveika, gražuole. Gal sudominčiau taure šampano? 

— O taip. Bet aš turėčiau būti viduje, padėti šiems pamišėlių 
namams. 

— Viskas kontroliuojama. — Jis palietė taure jos taurę. — Dar 
dvidešimt minučių, ir viskas bus paruošta. Pažiūrėk į mus! Argi mes 
ne nuostabūs? 

Ji nusijuokė, paėmė jį už rankos. 

— Tu kaip visuomet atrodai nuostabiai. 

— Tu irgi, mano brangenybe. — Nepaleisdamas jos rankos, Dei- 
vidas žengė atgal. — Tu tiesiog spindi. 

Roza vilkėjo blyškia sidabro spalvos suknele apnuogintais pečiais, 
išryškinančia ant kaklo spindinčius jos senelės rubinus. Ji palietė plati- 
nos vėrinį su rubinų lašeliais. 

— Nedažnai turiu progą pasipuošti Harperių rubinais. Šis vaka- 
ras pasirodė tinkamas. 

— Jie glosto akį ir daro stebuklus su tavo raktikauliais. Bet aš 
kalbėjau apie tave, mano kerinti gražuole. Kodėl mums nepabėgus į 
Belizą? 

Puikus derinys šampanas ir Deividas, padedantis jai atsipalai- 
duoti. 

— Maniau, kad bėgsime į Rio. 

— Ten dar neprasidėjo karnavalas. Vakarėlis bus nuostabus, Roza. 
Išmesk iš galvos visą tą mėšlą. 

— Skaitai mano mintis, ar ne? — Ji papurtė galvą ir gurkšno- 
dama šampaną įsmeigė žvilgsnį į sodus. — Kai paskutinį kartą šiuose 

namuose vyko vakarėlis, aš užlipau į miegamąjį, kad pasikeisčiau apy- 
rankę, nes sagtelė buvo per daug atsipalaidavusi. Ir ką radau — ogi savo 
vyrą, glamžantį vieną iš viešnių. 

Ji nugėrė didesnį gurkšnį. 

— Išskirtinai bjaurus momentas mano gyvenime. 

— Velniop jį. Tu susidorojai su tuo, ar ne? Aš dar ir dabar nesu- 
prantu, kaip tu sugebėjai atsitraukti, palikti juos ten, grįžti į vakarėlį ir 
tik tuomet, kai išsiskirstė svečiai, griebti tą niekšą už ausies. 

Deivido balse pasigirdo įtūžis, jis vos tvardėsi. 

— Tavo charakteris plieninis, Roza. Sakau tai pačia geriausia 
prasme. 

— Tai nebuvo drąsa, tiesiog gelbėjau save. — Ji pamėgino abe- 
jingai gūžtelėti pečiais. — Jei būčiau iškėlusi sceną svečių akivaizdoje, 
būčiau likusi dar labiau pažeminta. 

— Tavim dėtas, būčiau išdraskęs jiems akis, tada išvijęs su griaus- 
mais grasindamas viena iš tavo propro... nesvarbu, kurio prosenelio 
muškietų. 

Roza tyliai atsiduso, gurkštelėjo šampano. 

— Būtų buvę malonu, ir, kad tave kur, vėliau gailėjausi, kad nepa- 
galvojau apie muškietą, kai išsiskirstė svečiai. Bet mes neleidome jam 
sugadinti ano vakarėlio, neleisime, kad sugadintų ir šį. 

Ji ištuštino taurę ir pažvelgė į Deividą ryžtingu žvilgsniu. 

— Uždekime likusias žvakes, įjunkime muziką. Aš pasiruošusi 
vakarėliui. 


BUVO GERA VĖL ATVERTI NAMŲ DURIS. MĖGAUTIS VYNU IR muzi- 
ka, skaniu maistu, gerais draugais. Vaikštinėdama iš kambario į kam- 
barį, nuo būrelio prie būrelio Roza gaudė gandų kąsnelius, politinių 
debatų nuotrupas, klausėsi pokalbių apie sportą ir meną. Ji įsikibo į 
parankę savo senam draugui Vilui Dūliui, kuris buvo Stelos tėvas ir 
Rozos kraštovaizdžio dizainerio, Logano Kitridžo, būsimasis uošvis. 

— Kur slėpeisi, kad anksčiau nepastebėjau. 

— Ką tik atvykau. — Jis pakštelėjo Rozai į skruostą. — Džo vis 
negalėjo apsispręsti, kuriais bateliais avėti. Ji užlipo į viršų su Heile. 


Sakė, kad nori aplankyti kūdikį. 

— Aš susirasiu ją. Pametei sužadėtinę, Loganai? 

— Jai visur reikia. — Jis truktelėjo pečiais, gurkštelėjo alaus. — 
Toji moteris nenusiramins, kol visko asmeniškai nepatikrins. Puikus 
vakarėlis, Roza. 

— Liaukis, tu nemėgti vakarėlių. 

Logano veidu nuslinko skubus šypsnys, kuris suteikė dar daugiau 
žavesio jo nerūpestingai išvaizdai. 

— Per daug žmonių. Bet maistas pirmos rūšies, šaltas alus, o 
mano mergina — gražiausia moteris pasaulyje. Negaliu skųstis. Vėliau 
ketinu nusivilioti ją į sodą pasiglamžyti, tik nesakyk jos tėčiui. 

Jis mirktelėjo Vilui, tada nukreipė žvilgsnį. 

— Ką tik atėjo tavasis daktaras Karnegis. Regis, kažko ieško — 
spėju, tavęs. 

— O? — Roza apsidairė, ir jos išraiškingi antakiai išsirietė, Mi- 
čas vilkėjo akmens pilkumo kostiumą, kuris puikiai pabrėžė jo liekną 
figūrą. Ir plaukai pakirpti. Dabar jis labiau panėšėjo į kariškį nei į pro- 
fesorių. 

Roza turėjo pripažinti — bent jau sau — kad jį tyrinėti malonų 
bet kuriuo atveju. 

Vis dėlto šis vyras atrodė truputį sutrikęs minioje ir papurtė galvą, 
kai paslaugus patarnautojas prišoko prie jo su šampano taurėmis nu- 
krautu padėklu. 

— Minutėlę atsiprašysiu, — tarė ji Vilui sa Loganu. 

Roza ėmė skintis kelią per kambarį ir staiga vos nesuklupo, kai 
jo žvilgsnis perbėgo per ją ir sustingo ties jos veidu. Ji pajuto neramų 
krustelėjimą po širdim, pulsas padažnėjo. Roza sutriko ir net supyko 
ant savęs. Jo akys gręžte gręžė. Jis nė neslėpė, — visi tai galėjo matyti, 
— kad Roza vienintelė kambaryje, į kurią jis žiūri. Moteris pasijuto 
šiek tiek nesmagiai, nors kambarys buvo pilnas žmonių. 

Tačiau jos išraiška buvo nerūpestinga ir draugiška, kai priėjo 
prie jo. 

— Labai džiaugiuosi, kad atėjote. 

— Iš širdies suruošėte vakarėlį. Šviesos matosi per mylią. Jūs juk 
nepažįstate visų šių žmonių? 

— Gyvenime nesu jų mačiusi. Ko galėčiau pasiūlyti išgerti? 

— Sodos vandens su žaliąja citrina. 

— Baras štai ten. — Roza palietė jo ranką norėdama parodyti 
kryptį. — Aprūpinkime jus gėrimu. 

— Ačiū. Žinot, aš turiu jums dovaną. 

Einant prie baro, jis ištraukė iš kišenės mažą dėžutę. 

— Tai visiškai nebūtina, tačiau labai miela. 

— Tai tik padėka, kad padėjote išrinkti dukterėčiai dovaną. — Jis 
užsisakė gėrimą. — Jūs atrodote... stu/binamai — tik šis žodis sukasi 
mano galvoje, nors galėčiau pasakyti ir prižrenkiamai. 

— Dėkoju. 

— Nuo galvos, — jo žvilgsnis nuslydo iki sidabrinių basučių ir 
rubino spalva nulakuotų kojų nagų, — iki kojų. 

— Mano mama visada sakydavo, kad moteris netvarkinga, jei jos 
kojų nagai nenulakuoti. Tai vienas iš nedaugelio jos patarimų, kurio 
paklausiau. Ar turėčiau dabar atplėšti? 

Mičas beveik nė nedirstelėjo į rubinus, nors jo, kaip mėgėjo anti- 
kvaro, akis sakė, jog jie labai seni. Bet tie kojų nagai. Jie nuostabūs. 

— Ką? 

— Aš apie dovaną. — Ji nusišypsojo. Sudėtinga nesidžiaugti, 
netgi glosto savirneilę, kai vyras taip susižavi tavo kojų nagais. — Ar 
turėčiau išvynioti ją dabar? 

— O ne, geriau nereikia. Jei išvyniosite vėliau ir jums nepatiks, 
turėsite laiko pasiruošti mandagiam melui. 

— Liaukitės. Išvyniosiu dabar. 

Ji atrišo kaspiną, atidarė dėžutę. Viduje buvo miniatiūrinis laikro- 
dis, įrėmintas į sidabrinį filigraną. 

— Koks mielas. Labai mielas. 

— Antikvariniai dirbiniai — mano hobis. Protingas hobis, ar ne? 
Pamaniau, jei gyvenate tokiame name, jums turėtų patikti seni daiktai. 
Kitoje pusėje yra dedikacija. Ji mane sujaudino. 

Roza apvertė laikroduką ir perskaitė. 

L, Skaičiuoju valandas. N 

— Gražu ir romantiška. Jis nuostabus, Mičai, ir tikrai brangesnis, 
nei aš nusipelniau už žaislo išrinkimą. 

— Jį pamatęs pagalvojau apie jus. — Kai Roza pakėlė galvą, jis 
papurtė savąją. — Jūsų akyse — ciniškas žvilgsnis. Bet tai yra tiesa, kad 
pamačiau laikrodį ir pagalvojau apie jus. 

— Ar dažnai taip nutinka? 

— Kad galvoju apie jus? 

— Ne, kad pagalvojate apie ką nors ir nuperkate jai Žavią do- 
vaną. 

— Retkarčiais. Nedažnai, tiesą sakant. O jūs? 

Ji šyptelėjo. 

— Retai. Ačiū jums. Noriu nunešti jį į kambarį. Leiskite supa- 
žindinti jus su... o, štai Stela. Niekas geriau už Stelą nesupažindins jūsų 
su vakarėlio svečiais. 

— Mičai. — Stela ištiesė jam ranką. — Malonu jus vėl matyti. 

— Ir jus. Jūs žydite, — tarė jis. — Tikriausiai tai meilė. 

— Taip ir yra. 

— O kaip jūsų berniukai? 

— Puikiai, ačiū. Miega viršuje, ir... — Ji nutilo pamačiusi mažą 
laikroduką. — Labai gražus, romantiškas ir moteriškas. 

— Žavus, ar ne? — sutiko Roza. — Tai dovana už labai menką 
paslaugą. 

— Nesakytumėt, jog menka, jei būtumėt girdėjusi mano seserį ir 
dukterėčią kitame telefono laido gale, — tarė jai Mičas. — Man ne tik 
oficialiai atleista, dabar aš esu mylimiausias dėdė. 

— Ką gi, akivaizdu, kad nusipelniau šito. Stela, aprodyk Mičui 
namus, gerai? Aš tik nunešiu laikroduką į viršų. 

— Žinoma. — Stela pastebėjo, kokiu žvilgsniu Mičas išlydėjo 
Rozą iš kambario. 

— Vienas klausimas prieš pradedant ekskursiją. Ar ji su kuo nors 
susitikinėja? 

— Ne. 

Mičas nusišypsojo ir paėmė Stelą už rankos. 

— Kaip tai gali būti? 

Roza prasiyrė į fojė, tada ėmė lipti laiptais į miegamąjį. Balsai, 
muzika ir šviesos priminė jai aną vakarėlį, kai ji užlipo ; miegamąjį tam, 
kad užbaigtų santykius. 

Roza nebuvo naivi. Puikiai suprato, kad Mičas klausia, ar ji norė- 
tų pradėti su juo santykius, ir kloja tam tikrą pagrindą, kad ji sutiktų. 
Rozai keista buvo ne tik tai, kad jos atsakymas nebuvo griežtas ne, bet 
kad ji nežino, ką atsakyti. 

Ji įėjo į kambarį ir padėjo romantiškąjį laikroduką ant stalelio ša- 
lia lovos. Glostydama jo rėmelį, ji negalėjo susilaikyti nenusišypsojusi. 
„Labai apdairi ir protinga dovana“, — pagalvojo ji. Tačiau moteris, kuri 
išgyveno dvi santuokas, turi turėti sveiką cinizmo dozę. Santykiai su 
šiuo vyru gali būti įdomūs, netgi smagūs, ir, Dievas mato, jai trūksta 
aistros gyvenime. Bet kartu jie gali būti sudėtingi, netgi įtempti, ypač 
dabar, kai pasamdė jį šiam darbui. Leidžia Mičui rašyti knygą, į kurią 
įeis jos šeimos istorija ir, tam tikra prasme, ji pati. Ar tikrai nori artimų 
santykių su žmogumi, kuris galėtų, jei jiems neišdegtų, trenkti jai ir jos 
šeimai antausį spausdintu žodžiu? 

Jos patirtis su Braisu parodė, kad kai santykiai prastėja, reikalai 
tampa labai blogi. „Reikia gerai pagalvoti“, — mąstė ji, tada pakėlė akis 
į veidrodį. 

Pamatė ne tik save, savo įkaitusią odą, degančias nuo minčių akis, 
bet ir blyškią figūrą. Roza įkvėpė, tačiau nekrūptelėjo ir neatsisuko. 
Stovėjo kaip stovėjusi žiūrėdama į Amelijos akis veidrodyje. 

— Dukart per savaitę, — ramiai ištarė. — Tu, žinoma, pasaky- 
tum, jog turėčiau jį atstumti. Nelabai mėgsti vyrus, ar ne, Amelija? 
Myli vaikus, bet vyrai — jau kita istorija. Žinau. Ar tave taip supykdė 
kuris nors iš mano giminės? 

Nuotaka neatsiliepė, Roza ir nesitikėjo. 

— Leisk man užbaigti šį monologą tuo, jog turiu pati nuspręsti, 
kaip kad visada darau. Jei įsileisiu Mičelą į savo gyvenimą, į savo lovą, 
pasekmės ir malonumas bus mano reikalas. 

Roza lėtai įkvėpė. 

— Bet aš tau kai ką pažadėsiu. Kad ir ką darysiu ar nedarysiu, 
mes nesiliausime ieškoję atsakymo, kas tu tokia ir kas tau atsitiko. Ypač 
dabar, kai jau pradėjome. 

Figūra ėmė blėsti, ir Roza pajuto švelnų prisilietimą, tarsi šilta 
ranka būtų palietusi jos plaukus. Ji minutėlę pastovėjo atsirėmusi į sta- 
liuką, tada kruopščiai pasidažė lūpas, pasikvepino ir pasuko atgal pas 
svečius. Jos nuomone, vaiduoklio prisilietimas buvo pakankamai dide- 
lis šokas vienam vakarui, tačiau nusileidusi laiptais patyrė dar didesnį. 

Fojė stovėjo Braisas Klarkas. 

Roza pajuto, kaip karštas ir siaubingas įniršis užlieja jos kūną, 
perskrodžia smegenis. Tą akimirką jai norėjosi šokti nuo laiptų ir išlieti 

pykų bei kartėlį — sumušti buvusį vyrą iki sąmonės netekimo, tada 
išspirti pro duris. 

Toji vizija buvo tokia aštri, kad realybė aplinkui ją išsisklaidė ir 
išgaravo. Negirdėjo nieko, tik kraują tvinksint smilkiniuose. 

Braisas Klarkas pastebėjo ją, kai padėjo moteriai, kurią Roza pa- 
žinojo iš sodininkų klubo susirinkimų, pasitaisyti šalikėlį. Jis smagiai 
išsišiepė. Roza spaudė laiptų koloną, kol savitvarda sugrįžo ir tapo be- 
veik tikra, kad jos ranka nesusigniauš į kumštų. 

Prisiversdama žengė į priekį. 

— Mende, — tarė ji. 

— O, Roza! — Amanda Overfild sukikeno ir skubiai pakštelėjo 
Rozai į abu skruostus. Roza žinojo, jog ji yra maždaug Harperio metų, 
kvaila, nekenksminga, turtinga pliuškė. Neseniai išsiskyrusi, ji praeitą 
vasarą apsigyveno Memfyje. — Tavo namas tiesiog 7w054abus. Žinau, 
mes siaubingai vėluojame, bet turėjome... — Ji vėl sukikeno, ir Roza 
sukando dantis. — Nesvarbu. Aš taip džiaugiuosi, kad pakvietei mane. 
Miriau iš noro pamatyti tavo namus. O, kur mano manieros? Leisk 
supažindinti tave su savo palydovu. Rozalinda Harper, o čia Braisas 
Klarkas. 

— Mes pažįstami. 

— Roza, atrodai stulbinamai. 

Braisas ėmė linkti į ją, tarsi norėtų pabučiuoti. Roza suvokė, kad 
žmonės šalia jų nuščiuvo, žinojo, kad jie stebi juos, klausosi ir laukia. Ji 
tyliai prabilo: 

— Tik paliesk mane, ir aš suvarysiu tavo kiaušus tau į srėbtuvę. 

— Esu kviestinis svečias tavo namuose. — Braisas kalbėjo ramiai 
ir pakankamai garsiai, kad girdėtų susidomėjusios ausys. Tačiau Roza 
pastebėjo jo veide kažką panašaus į nuoskaudą. — Šiurkštumas tau 
netinka. 

— Aš nesuprantu. — Mendė sugniaužusi rankas žiūrėjo tai į vie- 
ną, tai į kitą. — Nesuprantu. 

— Neabejoju, kad nesupranti. Mende, kodėl tau ir tavo palydovui 
nepaėjėjus su manimi į šoną? 

Roza išgirdo už nugaros piktą keiksmažodį ir suėmė save į rankas, 
kad nesusirauktų. Ji atsisuko ir tokiu pačiu tyliu balsu tarė: 

— Harperi, nereikia. 

Roza pasisuko ir užstojo Harperiui kelią. Sūnaus žvilgsnis įsmigo 
į motiną. 

— Vieną kartą ir visiems laikams. 

— Aš tuo pasirūpinsiu. Leisk man tuo pasirūpinti. — Ji paglostė 
sūnui ranką, pajuto, kaip virpa jo raumenys. — Prašau. 

— Tik ne viena. 

— Dvi minutes. — Ji pabučiavo sūnų į skruostą ir sušnabždė- 
jo: — Jis nori scenos. Mes nesuteiksime jam to malonumo. Jis nieko iš 
mūsų negaus. Dvi minutes, sūneli. 

Ji atsisuko. 

— Mende? Pakvėpuokime grynu oru, gerai? — Ji paėmė moterį 
už parankės. 

Braisas nejudėjo. 

— Labai nesvetinga iš tavo pusės, Rozalinda. Trikdai save ir savo 
svečius. Tikėjausi, kad sugebėsime elgtis civilizuotai. 

— Tavo viltys žlugo. 

Roza pamatė, kaip pasikeitė jo veidas, kai jis žvilgtelėjo jai per 
petį. Roza pasekė jo žvilgsniu ir pamatė, jog fojė šalia Harperio stovi 
Mičas, Loganas ir Deividas. „Jų veidai tikrai ne tokie civi/izuoti kaip 
manasis“, — nutarė ji. 

— Kas tas mulkis? — Mičas vos girdimai sumurmėjo klausimą, 
tačiau Roza išgirdo jį, kaip ir Harperio atsakymą. 

— Braisas Klarkas. Šiukšlė, kurią mama išspyrė prieš keletą 
metų. 

Roza išsitempė Mendę į lauką, nes žinojo, kad Braisas idiotas, ir 
jam būtų patikę viešai susiremti su Harperiu. Bet jis nedrįs šokti prieš 
keletą piktų vyrų, nors ir labai norėtų pažeminti ją pačios namuose. 

Pasirodė esanti teisi, nes netrukus Braisas išsekė paskui jas pro 
duris. Roza uždarė duris ir lėtai pratarė: 

— Mende, tai mano buvęs vyras. Tas, kūrį panašaus vakarėlio 
metu aptikau miegamajame glamonėjantį nuogas mūsų bendros pa- 
žįstamos krūtis. 

— Tai prakeiktas melas. Ten nieko... 

Mendė skubiai atsisuko į jį. 

— Gali pasakoti Mendei ką nori, kai nestovi ant mano namų 
slenksčio. Tu čia nelaukiamas. Ir niekada nebūsi laukiamas. Jei dar 

kartą pasirodysi mano namuose, iškviesiu policiją ir liepsiu areštuoti 
už nuosavybės ribų pažeidimą. Gali būti tikras, kad tavo apgavikiška 
subinė atsidurs teisme. Dabar turi vieną minutę, tik vieną, kad dingtum 
iš mano valdų. 

Ji atsisuko į apstulbusią Mendę ir nusišypsojo. 

— Mende, esi maloniai kviečiama pasilikti. Pasirūpinsiu, kad 
būtum parvežta namo, jei norėsi. 

— Manau, aš turėčiau... aš, a, tikriausiai eisiu. 

— Ką gi, pasimatysime kitą mėnesį susirinkime. Linksmų Ka- 
lėdų! 

Roza žengė atgal, tačiau durų neatidarė. 

— Manau, tau liko apie keturiasdešimt sekundžių, iki nueisiu į 
vidų ir iškviesiu policiją. 

— Dabar visi žinos, kokia esi, — metė Braisas ternpdamas Men- 
dę automobilio link. 

— Esu tikra, kad jie jau žino. 

Roza palaukė, kol jis užvedė variklį ir išrūko iš kiemo. Tik tada 
susiėmė ranka už pilvo ir stipriai užsimerkė laukdama, kol aprims kūną 
purtantis įniršis ir gėda. Paskui giliai įkvėpė, iškėlė galvą ir sugrįžo į 
vidų. 

Plačiai nusišypsojo ir ištiesė ranką Harperiui. 

— Žinot, — tarė ji spustelėdama jam ranką ir nužvelgdama smal- 
sius veidus, — norėčiau ko nors išgerti. 


PENKTAS SKYRIUS 

KAI VAKARĖLIS PASIBAIGĖ IR SVEČIAI IŠSISKIRSTĖ, ROZA NEGALĖJO 
nusiraminti. Žinojo, kad jei eis į savo kambarį, tai kankins save minti- 
mis apie šį asmeninį pažeminimą. 

Todėl ji išsivirė didelį puodelį kavos ir išėjo į vidinį kiemelį pasi- 
mėgauti vėsa ir vienuma. Čia tebedūzgė šildytuvai, tebemirksėjo lem- 
putės, ir ji prisėdo pamąstyti. 

Žinojo, kad Harperis pyksta ant jos. Pyksta, nes jis norėjo jėga 
išgrūsti Braisą iš namų, o ji sulaikė. Jis dar toks jaunas — telaimina jį 
Dievas, bet kartu jau vyras, todėl tiki, kad brutali jėga galėjo išspręsti 
šią problemą. Sūnus labai myli ją, todėl dabar pasistengė susitvardyti. 
Aną kartą, kai Braisas pamėgino nekviestas įeiti į Harperių namus, ji 
buvo per daug apstulbusi, kad sulaikytų Harper; ir Deividą. Braisas 
buvo išspirtas spyriu į apgavikišką subinę, o ji patyliukais džiaugėsi, 
kaip jos sūnus sutvarkė tą vyrą. Bet argi tai ką išsprendė? Braisas pa- 
siekė savo tada, pasiekė savo ir šį kartą. Tai liūdino ją. 

Po velniais, kaip ilgai jai teks mokėti už tą kvailą, beatodairišką 
klaidą? 

Roza įsitempė išgirdusi už nugaros atsidarant duris. Jai nesinorėjo 
kalbėtis apie šį šlykštų reikalą nei su Deividu, nei su Harperiu, neno- 
rėjo, kad vyras tapšnotų jai per petį ir sakytų: „Nesijaudink“. Norėjo 
pasėdėti viena ir pamąstyti. 

— Nežinau, kaip tu, o aš norėčiau šokolado. 

Roza nustebusi pažvelgė į Stelą, kuri pastatė šalia jos padėklą. 

— Maniau, nuėjai miegoti. 

— Man patinka truputį atsikvėpti po triukšmingų vakarėlių. Pa- 
skui pamačiau šiuos šokoladinius triufelius, jie laukė manęs virtuvėje ir 
šaukė vardu. 

Roza, pamačiusi užplikytą arbatą, prisiminė, kad Stela nemėgsta 
gerti kavos vėlai vakare. Stela dailiai išdėliojo ant gražios lėkštės liku- 
sius triufelius. 

— Heilė irgi nusileistų, bet Lili pabudo. Tikriausiai kalasi dantys, 
nes ji labai nerami. Kaip čia gražu. Gruodžio vidurys ix oras dar šiltas. 

— Repetavai, nuo ko pradėsi pokalbį, ir nusprendei, kad nuo oro? 

Buvo laikas, kai tas šaltas tonas būtų atstūmęs Stelą, bet tos die- 
nos jau seniai praeity. 

— Visada manau, kad oras tinkama tema pradėti pokalbį, ypač 
kai kalbasi pora sodininkų. Toliau norėjau paminėti, kokios gražios 
šiais metais puansetijos, bet šią dalį galime praleisti. 

Ji išsirinko triufelį, atsikando. 

— Bet mintis apie šokoladą šovė natūraliai. Dieve, tą, kas išrado 
šokoladą, reikėtų paskelbti šventuoju. 

— Paklausk Heilę. Jei ji nežino, kas išrado pirmąjį šokolado triu- 
felį, tai sužinos. — Kadangi šokoladas buvo po ranka, Roza negalėjo 
sugalvoti priežasties, kodėl turėtų jo nevalgyti. 

— Aš čia jau beveik metai, — pradėjo Stela. 

— Ar tai įžanga į prašymą padidinti atlyginimą? 

— Ne, bet mintis gera. Dirbu tau beveik metus, gyvenu tavo na- 
muose. Antroji dalis tikrai užsitęsė ilgiau nei planavau. 

— Nėra prasmės išsikelti, paskui vėl įsikelti, kai ištekėsi už Lo- 
gano. 

— Ne, ir aš dėkinga, kad supranti tai. Man lengviau, kad nereikia 
mėtyti vaikų iš vienos vietos į kitą. Tiesa ta, kad nors ir nekantrauju 
ištekėti, persikelti į Logano namus — ypač kai pridėjau ten savo ran- 
ką — aš pasigesiu gyvenimo čia. Berniukai irgi. 

— Malonu girdėti. 

— Netir po to, kas vyko čia praeitą pavasarį, o gal tam tikra pras- 
me dėl to, aš jaučiu prieraišumą šiam namui ir tau. 

— "Tai irgi smagu girdėti. Tavo gera širdis, o protas sumanus, 


Stela. 

— Ačiū. — Ji atsilošė kėdėje laikydama tarp rankų arbatos puo- 
delį. Jos mėlynos akys buvo nukreiptos tiesiai į Rozą. — Gyvendama ir 
dirbdama šalia tavęs beveik metus pažinau tavo protą ir širdį. Bent jau 
tiek, kiek galėjau. Viena, ką žinau, yra tai, kad nors esi dosni ir svetinga, 
kartu esi labai uždara. Ir žinau, kad sakydama, jog apgailestauju dėl 
to, kas atsitiko šįvakar, peržengiu tavo privatumo ribas. Bet man tikrai 
labai gaila ir pikta, — tiesą sakant, esu netgi šiek tiek pritrenkta, — kad 
tas šiknius drįso ateiti į tavo namus nekviestas ir nelaukiamas tik tam, 
kad pažemintų tave. 

Kai Roza neatsiliepė, Stela giliai įkvėpė. 

— Taigi, jei esi nusiteikusi valgyti triufelius ir maišyti tą bjaurybę 
su purvais, aš mielai pasiklausysiu. Jei nori sėdėti viena ir leisti pūliniui 
tvinkti, aš nešuosi arbatą ir pusę triufelių į viršų. 

Roza tylėjo gurkšnodama kavą. Po kurio laiko tarė sau: „Po galais“ 
ir įsimetė ; burną dar vieną triufelį. 

— Žinai, gyvenu čia visą savo gyvenimą, turiu draugų ir, galima 
sakyti, krūvą pažįstamų. Tačiau niekada neturėjau to, ką pavadintum 
artima, svarbia drauge. Dėl to... 

Roza kilstelėjo pirštą ir pamojavo juo, kol Stela nespėjo prasi- 
Žioti. 

— Dėl to visada pasitikėjau tik savimi, tuo labiau kad jauna ta- 
pau našle. Kai kurios mano socialinio rato moterys ėmė žiūrėti į mane 
įtariau. Juk buvau jauna, patraukli, gana turtinga — ir laisva. Bent jau 
jos taip manė. Kitos nekantravo suporuoti mane su kokiu nors vyru: 
draugu, broliu, pusbroliu, bet kuo. Mane žeidė abu požiūriai. Todėl 
pamažu artimų draugių skaičius mažėjo. Dabar aš truputį aprūdijusi, 
nebemoku elgtis. Manau, kad esi mano draugė, geriausia iš visų moterų 
giminės. 

— Kadangi jaučiu tą patį tau, norėčiau, kad leistum padėti. Net 
jei tik reikėtų išklausyti, kaip keiki tą subingalvį Braisą Klarką, arba 
atnešti tau šokolado. 

— Oho, Stela. — Rozos balsas buvo minkštas kaip šokola- 
das. — Tikriausiai tai pirmas kartas per metus, kai girdžiu tave sakant 
subingalvis. 

Stela raustelėjo. 

— Saugau tokius žodžius ypatingoms progoms. 

— Tai jau tikrai. — Roza atlošė galvą ir įsižiūrėjo į žvaigždes. — 
Jis taip pasielgė ne tam, kad pažemintų mane. Tai buvo tik papildoma 
pramoga. 

— Tada kodėl? Negi jis manė, negi galėjo būti toks kvailas, kad 
pamanytų, jog įsileisi jį į vakarėlį? 

— Jis, matyt, tikėjosi, kad aš, norėdama išlaikyti įvaizdį, leisiu jam 
pasilikti, jei būčiau leidusi, tada būtų ėmęs pilti alyvą į ratus, kad įgy- 
vendintų kažkokį piniginį planą — kad ir kokį turi. 

— Jei taip, tada jis nelabai gerai tave pažįsta ir neįvertina. 

— Pakankamai gerai, kad žinotų, jog suerzi ns mane pasirodęs čia 
su jauna moterimi. Ji labai turtinga ir labai kvaila. Gali būti, kad po šio 
vakaro Mendė pajus jam užuojautą, man — pyktį. 

— Tada ji ne tik kvaila, bet visiška besmegenė. 

— Gali būti, tačiau jis yra profesionalus melagis ir slidus kaip 
ungurys. Aš nesu nei kvaila, nei besmegenė, bet patikėjau juo. 

— Tu jį mylėjai, todėl... 

— O, mieloji, nemylėjau. Ačiū Dievui už tai. — Roza net sudre- 
bėjo prisiminusi. — Man patiko jo dėmesys, komplimentai, ir — bent 
jau iš pradžių — romantika ir seksas. Nereikia pamiršti, kad jaučiausi 
labai vieniša, todėl buvau pasiruošusi, kad mane nuskintų. Mano kaltė 
ta, kad ėmiau ir ištekėjau už jo, užuot miegojusi su juo, kol nusibostų, 
arba pamačiusi, kas slepiasi po dailia išore. 

— Nežinau, ar būtų buvę geriau, ar blogiau, — po minutėlės atsi- 
liepė Stela. 

— Ir aš ne, bet yra taip, kaip yra. Jis norėjo priminti man, kad 
egzistuoja, kad maudosi tame pačiame socialiniame tvenkinyje. Norėjo, 
kad nusiminčiau ir galvočiau apie jį. Misija įvykdyta. Jis trokšta dėme- 
sio — nesvarbu, gero ar blogo. Didžiausia bausmė būtą, jei ignoruočiau 
jį, ką gana sėkmingai ir dariau nuo jo sugrįžimo į Memfį. Šįvakar jis 
sugalvojo labai gudrų būdą, kaip patraukti mano dėmesį — pasirodė 
mano namuose, svečių akivaizdoje. 

— Gaila, kad nesuspėjau prieiti anksčiau. Buvau kitame namo 
gale, kai išgirdau, jog kažkas vyksta. Nesuprantu, kaip žmogus gali mė- 
gautis tuo, kad buvo viešai atstumtas, kaip kad tu padarei. 

— Tu nepažįsti Braiso. Jis kalbės apie tai visą savaitę. Pasakos vi- 
sierns, bus dėmesio centre — jis tai moka. — Nelakuotais nagais Roza 

pabarškino per puoduką. — Visi galvos, kad jis tapo neteisybės auka, 
nes jis tik mėginęs susitaikyti, užsukęs palinkėti man sėkmės per šven- 
tes. O aš užsipuolusi jį, pažeminusi jo palydovę — kviestą viešnią. 

Roza nutilo, tramdydama iš naujo užsiplieskusį pyktį. 

— Žmonės sakys: „Dievulėliau, kokia ji šalta ir negailestinga, kaip 
nemandagiai ir šiurkščiai pasielgė.“ 

— Tuomet žmonės kvaili. 

— Todėl aš retai bendrauju su jais. Labai myliu savo draugus ir 
todėl esu labai dėkinga vienai, kuri sėdi čia su manimi vidury nakties ir 
valgo šokoladinius triufelius, kol aš virkauju. 

Roza giliai iškvėpė. 

— Ir kad mane skradžiai, jei aš nesijaučiu geriau. Eime į viršų. 
Reikia pamiegoti. Rytoj bus sunki diena, nes su įprastiniais pirkėjais 
užgrius minia paskalų rinkėjų ir skleidėjų. 


KAI KAS TAI BŪTŲ PAVADINĘS PASILAIDOJIMU DARBE. BET ROZA 
dirbo tai, ką turėjo dirbti, ir mėgavosi kiekviena minute. Jai patiko žie- 
mos darbai, valandų valandoms užsidaryti šiltnamyje, išauginti naujus 
augalus, puoselėti juos. Jos sodinukai, sėjinukai, ūgliai jau krovė pum- 
purus. Rozai patiko uosti dirvožemio ir drėgmės kvapą, stebėti, kaip 
darbai juda į priekį. 

ia, kaip ir gyvenime, reikėjo saugotis parazitų ir problemų. Vos 
pastebėjusi pirmąsias pelėsių dėmeles ar rūdis, ji nugnybdavo pažeistus 
lapus, apipurkšdavo augalus. Tikrino oro cirkuliavimą, reguliavo tem- 
peratūrą. 

Sodinukai, ant kurių atsirasdavo puvimo ar viruso žymių, būdavo 
išraunami ir išmetami. Negali leisti, kad paplistų infekcija, kaip ne- 
leidžia jai plisti savo asmeniniame gyvenime. Darbas ją ramino. Buvo 
išrovusi Braisą, atsikračiusi juo, išvaliusi savo gyvenimą nuo tos infek- 
cijos. Bet galbūt tai nebuvo padaryta greitai, galbūt nebuvo budri, todėl 
dabar vėl turi įdėmiai stebėti aplinką. Tačiau ji stipri, ir pagrindas po 
kojomis, kurį susikūrė, yra pakankamai tvirtas, kad atlaikytų tokias ne- 
žymias, erzinančias invazijas. 

Galvodama apie tai, Roza baigė dienos darbų sąrašą ir patraukė 
ieškoti Harperio. Įėjo į augalų skiepijimo skyrių žinodama, kad sūnus 

jos neišgirs, griaudėjant ne tik Bethovenui ar kitai muzikai, kurios jis 
klausosi iš savo ausinių. Minutėlę stovėjo ir stebėjo, kaip jis dirba. Seni 
marškinėliai, dar senesni džinsai, purvini batai — Harperis jau buvo 
laukuose, suprato ji. 

Jis neseniai apsikirpo plaukus, tad dabar spindintys juodi plaukai 
krito tvarkingiau. Bet ar ilgam? Jei gerai pažįsta savo berniuką, — o 
ji pažįsta, — jis netrukus pamirš, jog reikia kirptis, ir vieną dieną vėl 
susiriš plaukus į uodegą. Harperis gerai išmano savo darbą, toks kūry- 
bingas. Visi jos sūnūs turi savus talentus, savas kryptis gyvenime, — ji 
tuo pasirūpino, — bet tik Harperis paveldėjo jos meblėstančią meilę 
sodininkystei. 

Roza prasiyrė pro stalus, nukrautus vazonais ir įrankiais, prie 
sūnaus, palinkusio ties skiepijama miniatiūrinė rože. Baigęs darbą, jis 
ištiesė ranką į visada šalia stovinčią kolos skardinę. Roza atsistojo prie- 
šais jį. Jis įsmeigė į ją akis pro skardinės viršų. 

— Puikus darbas, — tarė ji. — Nedažnai imiesi rožių. 

— Eksperimentuoju. Galėtume turėti skyrių vazonuose išaugin- 
toms miniatiūrinėms gėlėmis. Galima išvesti vijoklinių. Nori kolos? 

— Ne, ačiū. — Jis toks jos, pagalvojo. Kiek kartų ji girdėjo tą man- 
dagų, šaltą toną iš savo pačios burnos, kai būdavo susierzinusi. — Ži- 
nau, pyksti ant manęs, Harperi. 

— Kas iš to. 

— Šis tas. — Norėjo paglostyti jam pečius, pasitrinti skruostu. Bet 
jis įsitemps, kaip ir ji įsitempia, kai kas nors paliečia ją susierzinusią. 

— Pyksti, kaip aš susidorojau su situacija vakar ir dėl to, kad ne- 
leidau tau to padaryti. 

— Tavo reikalas. — Jis kryptelėjo petį. — Aš nepykstu. Tik nu- 
sivyliau tavimi, ir viskas. 

Jei jis būtų smeigęs skiepijimo peiliu jai į širdį, tikriausiai nebūtų 
pajutusi tokio skausmo. 

— Harperi. 

— Ar reikėjo būti tokiai velniškai mandagiai? Kodėl negalėjai 
duoti jam to, ko jis nusipelnė, užuot nustūmusi mane į šoną ir išsi- 
vedusi juos į lauką? 

— Ką gero tai... 

— Man nė velnio nerūpi, ką gero, mama. — Žymusis Harperių 
temperamentas aptemdė Harperio akis. — Jis nusipelnė gauti į snukį 
čia ir dabar. Reikėjo leisti man apginti tave. Bet tu viską turėjai padaryti 
savaip, o man teliko tik stovėti ir vėpsoti. Tai kokia, velniai rautų, pra- 
smė apie tai kalbėti? 

Roza norėjo nusisukti, susitvardyti, tačiau negalėjo. Jis nusipelno 
atviro pokalbio. 

— Šiame pasaulyje nėra kito žmogaus, kuris įskaudintų mane 
taip, kaip tu gali. 

— Aš nesistengiu skaudinti tavęs. 

— Ne. Žinau, kad to nedarytum. Todėl žinau, kaip pyksti ir ko- 
dėl. Galbūt aš klydau. — Ji pasitrynė rankomis veidą. — Nežinau, bet 
tai vienintelis būdas, kuriuo galėjau pasinaudoti. Turėjau išvaryti jį iš 
namų. Prašau tave suprasti, jog žurėjau atsikratyti juo kaip galima grei- 
čiau, kol jis nespėjo dar kartą jų suteršti. 

Roza nuleido rankas, ir jos veide atsispindėjo neslepiamas ap- 
gailestavimas. 

— Aš atvedžiau jį į mūsų namus, Harperi. Aš, o ne tu. 

— Tai nereiškia, kad turi kaltinti save, dėl Dievo, ar kad turi 
pati su tuo tvarkytis. Jei negali pasitikėti manimi, jei nenori, kad pa- 
dėčiau... 

— O Dieve, Harperi. Tu manai, kad nesi man reikalingas? Visą 
laiką nerimauju, kad per daug reikalauju iš tavęs. Nežinau, ką daryčiau 
be tavęs. Štai kur tiesa! Nenoriu dėl jo pyktis su tavimi. — Ji užsispau- 
dė akis. — Jis paprasčiausias akiplėša. 

— Aš jau ne mažas berniukas, kad saugotum mane nuo akiplėšų. 
Aš vyras, ir mano pareiga apsaugoti tave. Nori tu to ar ne. 

Ji vėl nuleido rankas ir šį kartą sugebėjo išspausti silpną šypseną. 

— Regis, tu rodai man mano vietą. 

— Jei jis dar kartą atsivilks, manęs nesulaikysi. 

Roza atsiduso ir suėmė delnais jo veidą. 

— Žinau, kad esi vyras. Man dar kartais skaudu. Tu turi savo 
gyvenimą, nuomonę. Žinau, Harperi, kad mūšyje stosi šalia manęs, o 
ne priešais. 

Nors ji jautė, kad jis dar neatsileidęs, įspaudė bučinį sūnui į kaktą. 

— Einu namo, padirbėsiu sode. Nepyk ilgai ant manęs. 

— Tikriausiai nepyksiu. 

— Jei norėsi vakarieniauti, yra likę kepto kumpio ir įvairiausių 
užkandžių. 

— Gal ir norėsiu. 

— Tada gerai. Žinai, kur mane rasti. 


TURINT TOKIUS DIDELIUS SODUS, DARBO VISADA ATSIRASDAVO. 
Roza tampė mulčio maišus, tikrino kompostą, dirbo su sodinukais 
ir sėjinukais, kuriuos buvo pasisodinusi asmeniniam naudojimui ne- 
dideliame šiltnamyje prie namų. Paskui pasigriebė pirštines, žirkles ir 
patraukė baigti genėti medelius. 

Kai Mičas surado ją, Roza mėtė smulkias šakeles ; mažą krosnelę. 
Ši spragsėdama godžiai rijo spjaudydama raudonus ugnies liežuvius. 

„Darbštuolė“, — pagalvojo Mičas nužvelgdamas jos purviną rudą 
švarkelį, juodą kepuraitę, storas pirštines ir nudėvėtus batus. Jos akis 
slėpė tamsūs akiniai. „Įdomu, — pagalvojo jis, — ar jie saugo nuo sau- 
lės spindulių, ar nuo medžio atplaišų“. 

Mičas žinojo, kad ji negirdės jo per ūžiančią krosnelę, todėl kurį 
laiką tik stebėjo ją. Lygino spindinčią rubinais moterį su šia darbštuole 
nublukusiais džinsais. Dar ji ta griežta moteris su oficialiu kostiumėliu, 
kuri buvo atėjusi pas jį į butą. Roza iš tropikų šiltnamio su išpurvintu 
skruostu. Ir paprasta, draugiška Roza, kuri padėjo jam išrinkti dukte- 
rėčiai žaislą. 

Daug kampų ir tikriausiai jis dar ne visus matė. Kad ir kaip būtų 
keista, tai jį traukė. 

Susikišęs rankas į kišenes, jis palengva nuėjo jos link. Roza žvilg- 
telėjo į jį pro kepuraitės snapelį ir išjungė krosnelę. 

— Nekreipkite į mane dėmesio, tęskite, — tarė jis. — Tai pirmas 
kartas, išskyrus Fargo, kai matau šį daiktą veikiantį. 

— Šis netiktų kūnui sunaikinti, tačiau sodo darbams tinkamas. 

Ji žino Fargo, keistai nudžiugo. Tai ženklas, kad jie turi šį tą 
bendra. 

— Aha. — Jis pažiūrėjo į angą, kur dingsta šakos. — Tai jūs tie- 
siog sumnetate viską, o tas daiktas padaro trakšt trakšt. 

— Panašiai. 

— O ką darote su tuo, kas lieka? 

— Šakos, lapai naudojami mulčui. 

— Kaip patogu. Ką gi, neketinau jūsų trukdyti, bet Deividas pa- 
sakė, jog esate sode. Norėjau porą valandų padirbėti bibliotekoje. 

— Puiku. Nemaniau, kad turėsite laiko per šventes. 

— Turiu. Užsakiau oficialių dokumentų kopijas, tad man reikia 
pavartyti jūsų šeimos Bibliją ir panašiai. Žodžiu, pasiruošti prieš ne- 
riant gilyn. 

Nubraukė nuo jos peties medžio gabalėlį trokšdamas, kad ji nusi- 
imtų akinius. Jos akys žudyte žudė jį. 

— Ir norėčiau sudaryti interviu grafiką, žinoma, po švenčių. 

— Gerai. 

Jis stovėjo laikydamas rankas odinio švarko kišenėse. Suprato, 
kad delsia, bet ji taip velniškai gardžiai kvepėjo. Vos juntamas moters 
kvapas po medžio dulkėmis. 

— Keista, maniau, kad tokiu metų laiku sode nebūna ko veikti. 

— Čia visada yra ką veikti. 

— O aš trukdau. Norėjau įsitikinti, kad jums viskas gerai. 

— Puikiai. Tiesiog puikiai. 

— Man būtų kvaila apsimesti, kad negirdėjau žmonių šnabždan- 
tis po vakarykščio incidento. Tiksliau, kas galėjo virsti incidentu, jei 
nebūtumėt taip... samaniai susidorojusi su situacija. 

— Visada stengiuosi elgtis sumaniai, jei tik įmanoma. 

— Bet jei šiaušitės kiekvieną kartą, kai pokalbis pakryps apie as- 
meninį gyvenimą, man bus sunku tyrinėti jūsų šeimos istoriją. 

Kadangi Mičas atidžiai stebėjo ir stengėsi suprasti ją, pastebėjo 
nuslenkantį susierzinimo šešėlį veidu, kuris vėl tučtuojau tapo ramus. 

— Tai, kas įvyko vakar vakare, neturi nieko bendra su mano šei- 
mos istorija. 

— Nesutinku. Tai susiję su jumis ir... tai, kas vyksta jūsų na- 
muose. 

Ji mielai... sumaniai spirtų Mičui, kaip kad spyrė Braisui Klarkui, 
tačiau Mičui tai padarytų už jo atvirumą ir drąsą. 

— Aš kišiu nosį, Roza. Tam mane ir pasamdėte, o mano smalsu- 

mas ne visada bus mandagus. Jei norite, kad tęsčiau, jums teks prie to 
priprasti. 

— Nesuprantu, kaip mano apgailėtina ir, ačiū Dievui, trumpa 
antroji santuoka galėtų būti susijusi su Etarperių nuotaka. 

Jam nereikėjo matyti Rozos akių, kad suprastų, jog ji susierzino, 
tai nuskambėjo jos balse. 

— Nuotaka. Nesvarbu, ar ji buvo tokia, ar ne, bet taip ją vadino iš- 
tisos jūsų šeimos kartos. Kai ji... pasirodė, — pasirinko jis žodį, — pra- 
eitą pavasarį, jūs sakėte, kad ji niekada netrukdydavo jūms bendrauti su 
vyrais, neprieštaravo, kad tekėtumėt — priešingai nei Stelai. 

— Stela turi mažų vaikų. Mano vaikai jau suaugę. 

— Tačiau jie vis tiek jūsų vaikai. 

Jos pečiai atsipalaidavo, ir ji pasilenkė paimti dar šakų. 

— Taip, žinoma. 

— Vadinasi, galime teigti, kad Braisas, — koks čia, po galais, var- 
das? — nekėlė jai grėsmės. Arba ji manė, kad jūsų motiniška pareiga 
atlikta, ir nesirūpino jūsų seksualiniu gyvenimu. Arba po tam tikro 
laiko ji liaujasi rodytis tiems, kurie gyvena namuose. 

— Pastaroji versija netinka, nes neseniai ją mačiau. 

— Kada? 

— Prieš keletą dienų ir dar kartą vakar vakare. 

— Įdomu. Ką darėte jūs, ką darė ji? Gaila, neturiu po ranka s3- 
siuvinio. 

— Nieko. Ji pasirodė, paskui dingo. Aš nesitikiu, kad išspręsite 
galvosūkį, kodėl ji pasirodo ir kam. Aš noriu, kad sažinotumėt, kas ji 
tokia. 

— Viena veda į kitą. Tikrai norėčiau atviriau pasikalbėti su jumis. 
Akivaizdu, kad dabar tam ne metas. Gal pavakarieniautume kartu, kai 
turėsite laiko. 

— Nebūtina vaišinti mane vakariene, kad gautumėt interviu. 

— Man visai patiktų pavakarieniauti su jumis. Bet jei esate 
griežtai nusiteikusi nemaišyti darbo ir malonumų, teks paprašyti jus 
palaukti, kol baigsiu šį projektą. 

— Aš lioviausi vaikščioti į pasimatymus, Mičai. 

— Žodis pasimatymas visada sugrąžina mane į koledžo laikus. 
Arba dar blogiau, į mokyklą. — Jis pasinaudojo proga ir patraukė 

žemyn jos akinius. Pažiūrėjo į akis. — Galėtume vadinti tai įdomiu 
pabendravimu. 

— Man tai skamba kaip pasimafymas. — Roza nusišypsojo ir 
skubiai grąžino akinius į vietą. — Nesakau, kad nemaloniai. 

— Gerai, tad kol kas apsistosime ties interviu. Per kitas dvi savai- 
tes pasirodysiu ne kartą, tad galėsite pasakyti man, kai būsite pasiruo- 
šusi pasikalbėti. Arba paskambinkite man į namus, ir mes susitarsime. 

— Puiku. 

— K3 gi, eisiu padirbėti. Leisiu jums grįžti prie savojo darbo. 

Jam nuėjus, ji pasilenkė įjungti krosnelę. 

— Roza, jei persigalvosite dėl vakarienės, pasakykite. 

— Būtinai. — Ji įjungė krosnelę ir įkišo šaką. 


ROZA DIRBO IKI SUTEMOS, TADA SUDĖJO ĮRANKIUS IR UŽLIPO Į 
antro aukšto terasą. 

Jai norėjosi ilgai mėgautis karštu dušu, minkštais drabužiais ir 
šalto vyno taure. „Ne, — pagalvojo ji, — martinio su alyvuogėmis, kokį 
ruošia Deividas“. Paskui pasidarys sumuštinį iš to nuostabaus kumpio, 
tada galbūt pamąstys, kaip išplėsti parduotuvę. Stela jau parūpino jai 
maišų pavyzdžių. 

Nusimesdama drabužius ir atsukdama dušą Roza pagalvojo apie 
pasimatymus. Šiame gyvenimo etape ji tikrai neturi jiems nei laiko, nei 
noro. Net jei tai siūlo labai patrauklus, protingas ir intriguojantis vyriš- 
kis. Tas, kuris kviečia ją, kai ji stovi aplipusi medžio atplaišomis. Kodėl 
jie negalėtų paprasčiausiai pasimylėti, ir viskas? Nes ji ne taip sulipdyta, 
prisipažino sau. Nors velniškai gaila. Turi būti kažkas daugiau... prieš 
išsirengiant, tikrąja ir perkeltine prasme, vyro akivaizdoje. 

„Jis man patinka“, — galvojo Roza atlošdama galvą ir leisdama 
karštam vandeniui tekėti ant veido. Jai patiko, kaip jis elgėsi praeitą 
pavasarį kilus tam sąmyšiui — dabar, atsigręždama atgal, ji galėjo įver- 
tinti jo drąsą ir ryžtą. 

Kai kurie vyrai būtų puolę bėgti kita kryptimi ir tikrai būtų atsi- 
sakę jai dirbti — name, kur siautėja dvasia, galbūt net pavojinga. Be 
to, ją sužavėjo Mičo suglumimas renkant vaikui dovaną — ir jo noras 

pasielgti tinkamai. Taškas jo naudai. Jei irmtų skaičiuoti taškus ir norėtų 
vėl pradėti su kuo nors susitikinėti, tai tikriausiai sa tokiu kaip Mičas. 
Įdomiu pašnekovu, patraukliu ir žaviu vyru. 

Gal Heilė buvo teisi pavadindama jį gražuoliuku? Bet nereikia 
pamiršti, kas atsitiko praeitą kartą. 

Ji buvo kvaila; ji būtų pasinaudojusi bet kuriuo kitu panašiu į 
Braisą, kad tik neliktų vieniša. Juk ji žizojo, tai kodėl nesustojo? Tai, 
kad ji ištekėjo už jo, buvo tam tikra Braiso pergalė, ar ne? Bet dabar 
nieko nebepakeisi, tad geriau apie jį nė negalvoti. 

Mulkis. 

„Gerai, — pagalvojo ji užsukdama vandenį ir siekdama rank- 
šluosčio, — tik pamąstysiu, ar verta eiti vakarieniauti su Miču. Tik tam, 
kad įrodyčiau sau, jog Braisas nebeturi jokios jtakos mano gyvenimui“. 
Vakarienė, malonus pokalbis, darbo ir malonumo derinys. Nebūtų taip 
blogai, jei tik ji sukauptų pakankamai energijos tam. O gal visai ne 
pro šalį susitikti su juo kaip moteriai, galbūt būtų naudinga pažinti jį 
geriau. Ji pagalvos apie tai. 

Apsivyniojusi rankšluosčiu kūną automatiškai ištiesė ranką į 
losjono buteliuką. Bet ranka sustingo dar nepasiekusi jo. Ant rasoto 
vonios veidrodžio buvo parašyti du žodžiai. Vyrai meluoja! 


ŠEŠTAS SKYRIUS 

ROZA IŠMETĖ Iš GALVOS VYRUS, ŠEIMOS VAIDUOKLIUS IR ŽINUTES, 
užrašytas ant veidrodžių. Į namus grįžo jos sūnūs. Jų balsų, energijos 
ir šiukšlių buvo pilni namai. Kažkada krūvos batų, kepurių ir daiktų, 
kuriuos jie išmėtydavo aplinkui, vesdavo ją iš proto. Dabar ji džiaugėsi 
matydama įrodymą, jog jie namie. Kažkada ilgėjosi tvarkos, tylos na- 
muose, o dabar mėgavosi triukšmu ir sąmyšiu. 

Netrukus jie vėl išvyks, grįš į gyvenimus, kuriuos statosi. Todėl 
ji brangins kiekvieną minutę, kol jos visa šeima po vienu stogu. Argi 
nesmagu matyti sūnus su Stelos berniukais arba stebėti Harperį, čiū- 
čiuojantį zirziančią Lili? Jaučiasi tarsi būtų šio įvairių kartų traukinio 
garvežys. 

— Ačiū, kad leidai Loganui pasilikti nakčiai. — Stela įsitaisė ant 
sofos šalia Rozos. 

— Juk Kalėdų išvakarės. Paprastai mes užsakome kambarius už- 
eigoje. 

— Tu žinai, ką noriu pasakyti, o aš žinau, kad tikriausiai esu per 
daug įnoringa, pedantiška ir kvaila, tačiau noriu, kad mūsų pirmosios 
Kalėdos jo — mžsy — namuose būtų tada, kai būsime oficialiai susi- 
tuokę. 

— Tai miela, sentimentalu, ir aš savanaudiškai džiaugiuosi, kad 
šįvakar visi čia. — Ji nulydėjo akimis Heilę, skubančią paskui Lili, kuri 
spėriai ropojo eglės link. — Džiaugiuosi, kad namuose yra vaikų. Osti- 

nai! — šūktelėjo Roza, kai jos vidurinysis sūnus paėmė iš dubenio tris 
obuolius ir pradėjo žongliruoti jais. — Tik ne svetainėje. 

— Toji melodija tokia pažįstama, kad galiu sudainuoti. — Aukš- 
tas, siaurų klubų jaunuolis, šviesiais ir banguotais kaip tėvo plaukais 
mirktelėjo Geivinui ir dar kartą išmetė obuolius į orą. — Tik ne sve- 
tainėje, Ostinai, ne svetainėje, — dainavo jis, o Stelos berniukai raitėsi 
iš juoko. Tada jis metė jiems po obuolį, o pats atsikando trečiojo. 

— Štai, mama, išgerk vyno. — Meisonas, jauniausias sūnus, pri- 
sėdo ant sofos porankio ir padavė jai taurę. Jo akys šelmiškai blizgėjo 
įspėdamos Rozą apie kažkokią klastą. — Ostinai, juk žinai, kad svetai- 
nė — šventa žemė. Čia negalima žongliruoti, tarkim, batais. 

— Tu moki žongliruoti batais! — Lukas apstulbęs išpūtė akis. 

— Galiu žongliruoti bet kuo. Turiu nepakartojamą talentą ir 
vikrumą. 

— Deja; man nepavyko jo įkalbėti pabėgti su cirku, kai jam buvo 
aštuoneri. — Harperis paėmė Lili, kai ji išsilenkė iš Heilės glėbio ir 
ištiesė putnias rankutes į jį. 

— Gali pažongliruoti manuoju? — paklausė Lukas. 

— Viena ranka. 

— Ostinai. — Roza beviltiškai atsiduso, gurkštelėjo vyno. — Jei 
ką nors sudaužysi, tavęs laukia namų areštas. 

— O, dar viena šeimos dainelė. Pažiūrėkim, man reikia ko nors 
didesnio. Loganai, man atrodo, tavo bate tilptų keturių asmenų šeima. 
Duokš jį. 

— Jei duosiu batą, tu būsi įkalintas, o aš atleistas. Gali vadinti 
mane bailiu, bet man netrukus teks maitinti porą augančių berniūkš- 
čių. — Jis pasilenkė ir kumštelėjo Geivinui į šoną. — O jie ryja kaip 
paršiukai. 

—-Kriu. — Geivinas atšoko, pasičiupo sausainį ir susikišo jį į 
burną. — Kriu. 

— A, tiek to, Loganai, — numojo ranka Roza.— Jis vis tiek ne- 
nusiramins. 

— Gerai, dabar dar vieno. — Jo žvilgsnis apsistojo ties Heile. — 
Tik pažiūrėkit, kokios dailios grakščios kojytės. Ką pasakysi, širdele? 

Heilė nusijuokė. 

— Grakščios kaip bananai, — bet ji ištraukė koją iš batelio. 

— Harperi, perkelk senelės vazą į saugesnę vietą, — paliepė 
Roza, — kad tavo brolis galėtų pasimaivyti. 

— Aš vadinu tai pasirodymu. 

— Pamenu, vienas pasirodymas kainavo mamai lempą, — paste- 
bėjo Harperis slėpdamas paveldėtas vertybes. — Ir mes visi trys — tu 
irgi, Deividai, jei neklystu — turėjome skusti bulves. 

— Tai buvo žalioje jaunystėje, — pareiškė Ostinas. Jis išmetė į orą 
tris skirtingų dydžių batus ir pradėjo žongliruoti. — Kaip matote, aš 
patobulinau savo įgūdžius nuo to apgailėtino incidento. 

— Visada naudinga turėti atsarginę profesiją, — tarė Meiso- 
nas. — Galėsi vaidinti pagrindinėje Memfio gatvėje. 

Lili stebėdama krentančius ir kylančius batus kikeno ir šokinėjo 
Harperiui ant kelių. Roza sėdėjo užgniaužusi kvapą, kol Ostinas pa- 
galiau nusilenkė. 

Jis metė batą nesitveriančiam iš džiaugsmo Lukui. 

— Ar galėsi išmokyti mane? 

— Ir mane! — prišoko Geivinas. 

— Ji tuoj pasakys: „Tik ne svetainėje“, — pareiškė Ostinas Rozai 
dar neprasižiojus. — Pamokos vyks rytoj — lauke — kad neužsitrauk- 
tume mamos rūstybės. 

— Ji čia šeimininkė, — rimtai paaiškino Lukas. 

— Jos neapgausi. Kadangi nepastebėjau, kad kas nors būtų metęs 
man pinigų, teks pasitenkinti alumi. 

Jis nunešė batą Loganui, tada priėjo prie Heilės. 

— Nagi, Pelene, pažiūrėkim, ar tiks. 

Jis suvaidino visą spektaklį, tada apavė batelį ir nusišiepė Harpe- 
riui. 

— Batelis tinka. — Jis paėmė Heilės ranką ir pabučiavo. — Susi- 
tuoksime, kai grįšiu iš virtuvės. 

— Jūs visi taip sakote. — Heilė vylingai pavartė akis. 

— Gal ir man atneštum alaus, jei jau ten būsi? — paklausė Mei- 
sonas. 

— Jei jau priiminėju užsakymus — kas dar ko norėtų? 

Išklausęs pageidavimus, jis vėl pažvelgė į Harperį. 

— Gal padėtum man viską atnešti? 

— Žinoma. — Jis grąžino Lili Heilei ir nusekė paskui brolį. 

— Negaliu to praleisti, — sušnabždėjo Meisonas motinai ir pa- 
šokęs nuskubėjo paskui juos. 


— DAILUTĖ TOJI MŪSŲ PUSSESERĖ HEILĖ, AR NE? — PASTEBĖJO 
Ostinas. 

— Tu visada mėgsti pabrėžti tai, kas akivaizdu. 

— Tuomet pridursiu, kad, man regis, aš jai patinku. 

— Ir klaidingai vertini moteris. 

— Minutėlę, — įsikišo Meisonas, — tik pasišmsiu ant ko rašyti, 
kad galėčiau sekti rezultatą. 

— Jos nepaprastai gražios lūpos. Nors abejoju, ar tu, vyresnysis 
broli, tai pastebėjai, nes ji neauga iš vazono.— Jis užsivertė alaus butelį 
ir gurkštelėjo. 

— O tavo storos lūpos praverstų tik tuo atveju, jei jai prasidėtų 
priepuolis ir reikėtų daryti dirbtinį kvėpavimą. 

— Vienas šauna, kitas lygina. -Bėje, daktaras čia aš, — priminė 
jiems Meisonas. — Jei reikia daryti dirbtinį kvėpavimą burna į burną, 
aš pirmas eilėje. Ar čia yra traškučių? 

Ostinas senu įpročiu atsisėdo ant spintelės. 

— Duosiu dešimt žalių, jei prižiūrėsi vaiką, nes aš norėčiau pa- 
kviesti mūsų namų viešnią pasivaikščioti po sodą. 

— Ji ne koks prakeiktas paskutinis pyrago gabaliukas. — Harperis 
susijaudinęs stvėrė iš brolio butelį ir nugėrė didelį gurkšnį alaus. — Kas 
tau yra, velniai rautų, kad šitaip kalbi apie ją? Tarėtum turėti daugiau 
pagarbos, o jei negali jos rasti, gal mudu pasivaikščiokim po sodą, pa- 
dėsiu surasti? 

Ostinas šaipydamasis bedė pirštu į Meisoną. 

— Sakiau tau. Argi nebuvau teisus? 

— Taip, jis įklimpęs. Kokia čia virtuvė, jei nėra traškučių? 

— Indaujoje, ant viršutinės lentynos, — atsiliepė Roza nuo 
durų. — Negi manai, kad pamiršau tavo vaikišką meilę kukurūzų traš- 
kučiams? Ostinai, ar jau baigei kvailinti brolį? 

— Dar tik pradėjau. 

— Teks atidėti šią šventinių linksmybių dalį. — Ji šyptelėjo iš- 
girdusi pergalingą Meisono šūksnį atradus traškučius. — Mes turime 

svečių, todėl būtų malonu, jei sukurtume iliuziją, jog užauginau tris 
garbingus ir subrendusius jaunuolius. 

— Kad toji iliuzija prasklaidyta, nes jis jau žongliravo, — sumur- 
mėjo Harperis. 

— Būtent. — Ji priėjusi palietė Harperiui skruostą, tada Ostinui, 
o paskui atsisuko į Meisoną. — Gal jūs nesate orūs ir subrendę, bet, 
Dievas mato, labai gražūs. O galėjo būti ir blogiau. Dabar paimkite 
gėrimus ir nuneškite juos mūsų svečiams. Ostinai, nukelk užpakalį nuo 
spintelės. Čia namai, o ne vietinė užeiga. Meisonai, suberk traškučius į 
dubenį ir netrupink ant grindų. 

— Klausau, ponia, — sutartinai atsiliepė jie, ir Roza nusijuokė. 


KALĖDŲ DIENA PRABĖGO IT MIGLOJE. JI BANDĖ ĮSIMINTI TAM 
tikrus momentus — neslepiamą Meisono džiaugsmą dėl antikvarinio 
gydytojo lagaminėlio, kurį buvo nupirkusi, Harperio ir Ostino ginčą 
dėl stalo futbolo. Lili, aišku, labiau žavėjosi dėžutėmis ir kaspinais nei 
žaislais, o Heilė negalėjo atsigėrėti naujais auskarais. 

Roza šypsojosi stebėdama Loganą, kuris atsisėdęs ant grindų 
aiškino Stelos berniukams — dabar ir jo berniukams — apie vaikiško 
dydžio įrankius įrankių dėžėje. Jai norėjosi sulėtinti laiką — tik šios 
dienos, vienos dienos — tačiau jis pralėkė it žaibas nuo aušros, kai visi 
grožėjosi dovanomis, iki vakaro žvakių šviesoje su gausia Deivido pa- 
ruošta vakariene, pateikta geriausio porceliano induose. 

Nespėjus atsitokėti, namai vėl nutilo. Roza nulipo žemyn dar 
kartą pasigrožėti egle, pasėdėti svetainėje su kavos puodeliu ir dienos 
prisiminimais. Nustebo, kai išgirdusi žingsnius ir atsigręžusi pamatė 
savo sūnus. 

— Maniau, jūs išėjote pas Harperį. 

— Mes laukėme, kol tu nusileisi, — tarė Harperis. 

— Nusileisiu? 

— Tu visada nulipi Kalėdų naktį, kai visi suminga. 

Ji klausiamai kilstelėjo antakius ir pažiūrėjo į Meisoną. 

— Šiuose namuose negaliu turėti jokių paslapčių. 

— Turi jų daug, — paprieštaravo šis. — Tik ne šią. 

Priėjo Ostinas, paėmė iš jos rankų puodelį ir įspraudė taurę šam- 
pano. 

— Kas tai? 

— Nedidelis šeimos tostas, — tarė jis. — Bet jį išgirsi po to, kai 
įteiksime tau paskutinę dovaną. 

— Dar vieną? Man teks praplatinti namus po viso to, ką šiandien 
gavau. 

— Tai ypatinga. Tu jau turi vietos jai, bent jau kažkada turėjai. 

— Tai nekankinkite manęs. Ką sumanėte? 

Harperis nuėjo į koridorių ir sugrįžo su didele dėže, apvyniota 
aukso spalvos folija. Harperis pastatė ją prie Rozos kojų. 

— Tai atidaryk ir pažiūrėk. 

Genama smalsumo, ji pastatė taurę ir ėmėsi kaspino. 

— Tik nesakykite Stelai, kad plėšiau, nes ji pakraups. Aš nustebu- 
si, kad jūs trys kažką sugalvojote kartu, tuo labiau kad neprasitarėte iki 
šiol. Meisonas visada išplepa. 

— Ei, aš moku laikyti paslaptį, kai reikia. Dar iki šiol nežinai, kai 
Ostinas paėmė tavo mašiną ir... 

— Užsičiaupk. — Ostinas kumštelėjo broliui į petį. — Tokiam 
nusikaltimui senaties terminas netaikomas. — Jis meiliai nusišypsojo 
motinai, kai ši prisimerkė. — Kai nežinai, mama, tai ir neskauda. 

— Ko gero. — Tačiau ji susimąstė apie tai atidarinėdama dėžę. 
Bet kai ištraukė iš jos antikvarinį veidrodį, jos širdis suspurdo. 

— Tai panašiausias į tą, kurį sudaužėme. Forma beveik tokia pati, 
ornamentai irgi, — tarė Harperis. 

— Karalienės Anos laikotarpio, — pridūrė Ostinas, — maždaug 
1700-ieji, šiek tiek įkypas stalčius nulakuotas auksine ir žalia spalva. 
Kiek prisimename, panašiai atrodė tas, kurį sudaužė Meisonas. 

— Ei! Tai Harperis sugalvojo panaudoti jį vietoje lobių skrynios. 
Ne aš kaltas, kad jis iškrito iš to prakeikto medžio. Aš buvau kūdikis. 

— O, Dieve. Jergutėliau, aš taip pykau, taip pykau, kad maniau, 
gyviems nudirsiu kailius. 

— Mus iki šiol persekioja skausmingi prisiminimai, — patikino 
ją Ostinas. 

— Veidrodis buvo jūsų tėvo šeimos. — Staiga užkimusi, skauda- 

ma gerkle ji švelniai perbraukė ranka per lakuotą medį. — Jis padova- 
nojo man jį mūsų vestuvių dieną. 

— Tikrai derėjo nudirti mums kailius. — Harperis atsisėdo šalia 
mamos ir paglostė jai ranką. — Mes žinome, kad tai ne tas pats, bet... 

— Ne, ne, ne. — Apimta jausmų, ji atsigręžė į Harperį ir įsi- 
kniaubė veidu į jo ranką. — Šis geresnis. Todėl, kad jūs prisiminėte, 
pagalvojote ir padarėte. 

— Tu verkei, — sumurmėjo Meisonas ir pasilenkęs pasitrynė 
skruostu jai į plaukus. — Tai buvo pirmas kartas, kai mačiau tave ver- 
kiančią, mama. Nė vienas iš mūsų to nepamiršome. 

Roza apkabino sūnus ir vos tvardėsi, kad nepravirktų. 

— Tai gražiausia dovana, kokią kada nors esu gavusi, ir aš bran- 
ginsiu ją labiau nei visa kita, ką turiu. Kiekvieną kartą žiūrėdama į jį 
prisiminsiu, kokie jūs buvote tada, kokie esate dabar. Aš taip didžiuo- 
juosi savo berniukais. Visada didžiavausi. Netgi tada, kai norėjau išdirti 
jums kailį. 

Ostinas padavė jai taurę, tada išdalijo taures kitiems. 

— Garbė atitenka Harperiui, nes jis vyriausias. Noriu, kad žino- 
tumėt, jog tai sugalvojau aš. 

— Mes visi sugalvojome, — paprieštaravo Meisonas. 

— Bet aš daugiausia galvojau. Tęsk, Harperi. 

— Tęsiu, jei užsičiaupsi penkioms sekundėms. — Jis kilstelėjo 
taurę. — Už mūsų mamą, už viską, ką ji dėl mūsų padarė, kuo ji buvo 
ir yra mums. 

— Och. Dabar jau viskas. — Ašaros susitvenkė jos gerklėje, už- 
temdė akis. — Dabar tai jau tikrai viskas. 

— Paverk, mama. — Meisonas pasilenkęs pabučiavo į jos drėgną 
skruostą. — Sudarysime gražų ratelį. 


GRĮŽIMAS PRIE ĮPRASTINIO DARBO PADĖJO UŽPILDYTI NEDIDELĘ 
tuštumą, atsiradusią atsisveikinus su sūnumis. Šventinė savaitė visada 
būna lėta, todėl ji nusprendė padėti Stelai. Valė įrankius, gramdė darbo 
stalus, tikrino atsargas, galų gale ėmėsi dirvožemio maišų dizaino. Ra- 
dusi laiko padėjo Heilei užpildyti žemėmis naujus betoninius vazonus 
ir lovelius. 

— Negaliu patikėti, kad Kalėdos baigėsi. — Heilė atsitūpusi ly- 
gino žemes. — Tiek pasiruošimo, laukimo,o viskas taip greitai baigėsi. 
Pernai, kai mirė mano tėtis, jos buvo siaubingos, atrodė, kad niekad 
nesibaigs. 

— Liūdesys visada prailgina laiką, o džiaugsmas — sutrumpina. 
Nežinau, kodėl taip yra. 

— Pamenu, norėjau, kad šventės kuo greičiau baigtųsi, kad 
kiekviename žingsnyje negirdėčiau „Skamba varpeliai“. Buvau nėščia, 
vieniša, namas parduodamas. Šventės praėjo pakuojant daiktus ir gal- 
vojant, ką dar galėčiau parduoti, kad galėčiau išvykti iš Litl Roko. 

Heilė atsisėdo ant kulnų ir patenkinta atsiduso. 

— O dabar, praėjus metams, viskas atrodo šviesu ir gražu. Žinau, 
Lili nesuprato, kas vyksta, bet buvo taip smagu stebėti ją žaidžiančią 
su dėžutėmis. 

— Pats smagiausias žaislas vaikui. Man, mums visiems buvo labai 
gera, kad galėjome kartu praleisti šias Kalėdas. 

Kai vazonas buvo pilnas, Heilė išlygino pakraščius kastuvėliu. 

— Žinau, Roza, kad myli Lili, bet man kažkaip nesmagu palikti 
ją tau, o pačiai išeiti švęsti Naujųjų metų. 

— Per Naujuosius man labiau patinka pasilikti namuose. Lili su- 
teikia tam puikų pasiteisinimą. Nekantrauju pabūti su ja viena. 

— Tikriausiai esi pakviesta į tuziną vakarėlių. 

— Daugiau. — Roza atsistojo, pasiglostė nugarą. — Bet man 
neįdomu. Eik, pasišok, linksminkis sa Deividu ir kitais jaunais žmo- 
nėmis. Pasipuošk naujaisiais auskarais. Lili ir aš sutiksime Naujuosius 
metus kartu. 

— Deividas sakė, kad nė už ką neįkalbėtų tavęs eiti į tą vakarėlį, 
nors jis jau tapęs tradiciniu. — Ji paėmė butelį vandens, atsigėrė. — Jis 
sakė, kad Harperis irgi tikriausiai užsuks. 

— Manyčiau. Jie turi daug bendrų draugų. — Roza slėpdama 
šypseną patapšnojo Heilei per petį. — Pripildykime dar vieną, ir šiai 
dienai pakaks. 

Roza grįžo namo pavargusi, tačiau patenkinta nuveiktais darbais. 
Pastebėjusi Mičo automobilį, ji nustebusi sugavo save svarstant, ar 
nereikėtų pirma persirengti prieš susirandant jį bibliotekoje. Tačiau 

priminė sau, kad tai būtų laiko švaistymas ir ne jos stilius. Pasuko į 
biblioteką vilkėdama darbo drabužiais. 

— Ar radote viską, ko reikia? 

Jis pakėlė galvą nuo krūvos knygų ir dokumentų ant bibliotekos 
stalo. Įsispoksojo į ją pro akinius storais rėmeliais. 

— A? 

— Aš ką tik įėjau. Pamaniau, pasiteirausiu, gal ko reikia? 

— Poros tuzinų metų, kad sutvarkyčiau visa tai, naujos poros 
akių... — Jis kilstelėjo kavinuką. — Kavos. 

— Bent jau čia galiu padėti. — Roza perėjo per kambarį ketinda- 
ma eiti į virtuvę. 

— Ne, nereikia. Mano kraujyje šiuo metu tikriausiai devyniasde- 
šimt procentų kofeino. Kiek valandų? 

Ji pastebėjo laikrodį ant jo riešo, tada žvilgtelėjo į savąjį. 

— Dešimt po penkių. 

— Ryto ar vakaro? 

— Taip seniai čia? 

— Pakankamai, kad užsimirščiau. — Jis pasitrynė pečius, pa- 
mankštino kaklą. — Turite nepaprastai įdomių giminaičių, Rozalinda. 
Surinkau pakankamai daug iškarpų iš laikraščių apie Harperius, net iki 
devyniolikto amžiaus vidurio. Ar žinojote, pavyzdžiui, kad turite pro- 
tėvį, kuris 1860-aisiais jodinėjo cirko poniu, o 1880-aisiais keliavo su 
Bafalou Bilio Laukinių vakarų trupe? 

— Mano proprodėdė Džeremijas, kuris pabėgo iš namų dar 
būdamas vaikas, regis, jis jodinėjo poniu. Kovojo su indėnais, buvo 
armijos žvalgas, vedė komančų genties moterį ir, atrodo, dar vieną iš 
Kanzaso — maždaug tuo pačiu metu. Jis dalyvavo Laukinių vakarų 
grupės pasirodymuose ir buvo laikomas balta varna tarp tuometinio 
klano narių. 

— O Liusibelė? 

— Ach... 

— Sugavau. Ištekėjo už Danieliaus C. Harperio 1858-aisiais, o 
po dvejų metų paliko jį. — Jis atsilošė, ir kėdė sugirgždėjo nuo jo svo- 
rio. — 1862-aisiais ji vėl pasirodo San Franciske, kur atidaro nuosavą 
saloną ir viešuosius namus. 


— Jos kažkaip nepamenu. 

— Danielius C. teigė išsiuntęs ją į kliniką Niujorke — dėl sveika- 
tos — ir kad ji mirusi ten nuo nepagydomos ligos. Tikriausiai to jam 
labai norėjosi. Bet, pasitelkęs į pagalbą magiją, suradau mūsų Liusibelę 
linksminančią margą Kalifornijos publiką, kur ji akivaizdžiai puikios 
sveikatos dar agyveno dvidešimt trejus metus. 

— Jums tai tikrai patinka. 

— Labai. Įsivaizduokite penkiolikametį Džeremiją, šuoliuojantį 
per lygumas su pašto krepšiu. Jauną, drąsų, liesą. Jie visada ieškodavo 
liesų vaikinų, kad arkliams būtų lengviau. 

— Ką jūs sakot. — Roza prisėdo ant stalo krašto. 

— Jis prigludęs prie arklio dumia it patrakęs, aplenkia kariaujan- 
čias puses, jis purvinas ir suprakaitavęs arba sustingęs nuo šalčio. 

— Sprendžiant iš jūsų tono, jis mėgaujasi tuo, ką daro. 

— Gyvenime juk turi būti šis tas gero, ar ne? O Liusibelė, buvusi 
Memfio turtuolio žmona, raudona suknele, su pistoletu už keliaraiš- 
ČIO... 

— Koks jūs romantiškas. 

— Turi nešiotis pistoletą už keliaraiščio, nes dirba bare arba vilio- 
ja pinigus iš aukso ieškotojų lošdama su jais kortomis. 

— Įdomu, ar jų keliai kada nors susikirto. 

— Matote, — patenkintas tarė Mičas. — Taip ir įsitrauki. Beje, 
tai įmanoma. Džeremijas galėjo užsukti į saloną ar išmaukti stiklą vis- 
kio prie baro. 

— Arba pasidžiaugti kitais valgiaraščio patiekalais, kai rimtesnio- 
ji šeimos dalis vėdinosi vėduoklėmis verandoje ir skundėsi karu. 

— Šioje giminėje pakanka pinigų ir prestižo, rimtųjų ir baltų 
varnų. 

Jis pasklaidė popierius ir ištraukė vieną iškarpą. 

— Ir žavesio. 

Roza įsižiūrėjo į savo pačios fotografiją sužadėtuvių dieną — jau- 
na, gyvybinga septyniolikmetė. 

— Dar nebuvau baigusi mokyklos. Žalia kaip žolė ir užsispyrusi 
kaip asilas. Niekas negalėjo atkalbėti manęs nuo vedybų su Džonu Fš- 
biu, kurios įvyko praėjus metams po to, kai buvo padaryta ši nuotrauka. 
Dieve, negi buvau tokia ryžtinga? 

— Turiu ir jūsų tėvų nuotraukų. Jūs nepanaši nė į vieną iš jų. 

— Ne. Man visada sakydavo, jog esu panaši į senelį Harperį. Jis 
mirė, kai buvau maža, bet nuotraukose jis man patinka. 

— Taip, aš irgi radau keletą. Redžinaldas Edvardas Harperis jau- 
nesnysis, gimęs... 1892-aisiais, jauniausias ir vienintelis Redžinaldo ir 
Beatrisės Harper sūnus. — Jis skaitė užrašus. — Vedė, aaa... 

— Elizabetą Makinon. Ją atsimenu labai gerai. Tai ji įskiepijo 
man meilę sodui, išmokė pažinti augalus. Mano tėvas sakydavo, kad aš 
jos numylėtinė, nes panaši į senelį. Paruošiu jums arbatos, žolelių, kad 
apramintumnėt kavos poveikį. 

— Ne, ačiū. Negaliu ilgiau pasilikti. Turiu pasimatymą. 

— Tada neužlaikysiu. 

— Su sūnumi, — pridūrė jis. — Pica ir krepšinis. Stengiamės su- 
sitikti kartą per savaitę. 

— Puiku. Džiaugiuosi už jus. 

— Taip. Žinot, turiu kai ką nuveikti, daug kur subėgioti. Bet grį- 
šiu ketvirtadienį po pietų, dirbsiu visą vakarą, jei jūs nieko prieš. 

— Ketvirtadienis Naujųjų metų išvakarės. 

— Tikrai? — Suglumęs jis pažiūrėjo į laikrodį. — Dienos visai 
susimaišė per šventes. Tikriausiai turėsite svečių. 

— Tiesą sakant, ne. 

— Vadinasi, ruošiatės išeiti, tada aš jums netrukdysiu. 

— Aš niekur neisiu. Prižiūrėsiu Heilės kūdikį. Ji eis į vakarėlį, o 
Stela su berniukais ruošia nedidelę šeimos šventę Logano namuose. 

— Jei nesate pakviesta į tuziną vakarėlių ir į dukart tiek pasima- 
tymų, aš graušiu šias iškarpas. 

— Jūsų skaičius šiek tiek perdėtas, tačiau reikalas tas, kad aš 
atmetu pakvietimus į vakarėlius ir pasimatymus. Man patinka būti 
namuose. 

— Ar nesimaišysiu jums po kojomis, jei dirbsiu čia? 

Ji pakreipė galvą. 

— Manyčiau, kad esate pakviestas į vakarėlius ir daug moterų ne- 
kantraudamos laukia pasimatymo su jumis. 

— Per Naujuosius visada lieku namuose. Tokia tradicija. 

— Tada netrukdysite man. Jei kūdikis ramiai miegos, galėsime 
paskirti vakarą interviu. 

— Puiku. 

— Tada gerai. Buvau labai užimta, — tarė ji po minutėlės. — Pil- 
ni namai svečių, buvo grįžę sūnūs. Bet tai tik dalis priežasties, kodėl 
nepasakiau to anksčiau. 

— Ko nepasakėte? 

— Prieš porą savaičių Amelija paliko man žinutę. 

— Prieš porą savaičių? 

— Juk sakiau, kad buvau užimta. — Rozos balse pasigirdo susier- 
zinimas. — Be to, nenorėjau galvoti apie tai per šventes. Retai matausi 
su sūnumis, reikėjo daug ką nuveikti prieš jiems atvažiuojant. 

Jis nieko neatsakė, tiesiog ištraukė kasetinį magnetofoną, pastū- 
mė arčiau jos ir įjungė. 

— Papasakokit. 

Susierzinimas padidėjo, raukšlelė įsirėžė tarp tamsių išraiškingų 
antakių. 

— Ji pasakė: Vyrai meluoja. 

— Ir viskas? 

— Viskas. Ji parašė tai ant veidrodžio. 

— Kokio veidrodžio? Ar nufotografavote? 

— Ne. — Vėliau ji patyliukais žnybs sau už tai. — Nesuprantu, 
koks skirtumas, ant kokio veidrodžio. Vonios kambario veidrodžio. 
Buvau ką tik išsimaudžiusi po karštu dušu. Žinutė parašyta ant ap- 
rasojusio veidrodžio. 

— Parašyta rašytinėmis ar spausdintomis raidėmis? 

— Ach, spausdintomis ir parašytas šauktukas. Štai taip. — Roza 
paėmė jo rašiklį ir užrašė. — Kadangi tai nebuvo grasinanti ar žemę 
drebinanti žinia, pamaniau, kad gali palaukti. 

— Kitą kartą taip nemanykite, kad gali palaukti. Ką jūs darėte 
prieš... — „Negalvok apie ją nuogą duše“, — įsakė jis sau, — prieš 
eidama į dušą? 

— Dirbau sode, kalbėjausi su jumis. 

— Su manim. 

— Taip, tą dieną, kai deginau šakas. 

— Iškart po Kalėdų vakarėlio, — tarė jis pasižymėdamas. — Aš 
pakviečiau jus pavakarieniauti. 

— Jūs užsiminėte apie... 

— Ne, ne, tai buvo asmeniškas kvietimas. — Jis susijaudinęs apėjo 

aplink stalą ir atsisėdo ant kito stalo krašto, kad galėtų jai tiesiai žvelgti 
į akis. — Ir tada susilaukėte perspėjimo apie tai, kad vyrai meluoja. 
Įdomu. Ji perspėja jus dėl manęs. 

— Kadangi vargu ar tarp mūsų kas nors vyksta, nėra prasmės 
mane perspėti. 

— Tačiau, regis, jos nedomina tai, kad aš čia dirbu. — Jis nusiėmė 
akinius ir numetė ant stalo. — Tiesą sakant, tikėjausi kokio nors apsi- 
reiškimo, priešiškumo, ko nors. Bet aš jai nerūpiu, bent kol kas. Paskui 
aš pakviečiu jus pavakarieniauti, ir ji palieka jums žinutę. Ar prieš tai 
esate ką nors panašaus gavusi? 

— Ne. 

— Chm. — Bet jis pastebėjo šešėlį, nuslenkantį Rozos veidu. — 
Kas? Jūs kažką prisiminėte. 

— Tai šiek tiek keista. Prieš tai mačiau ją po ilgo maudymosi 
karštoje vonioje. Dušas, vonia. Keista. 

„Negalvok apie ją nuogą vonioje“, — Mičas vėl įsakė sau. 

— Ką veikėte prieš eidama į vonią? 

— Nieko. Šį tą dirbau. 

— Gerai. Apie ką galvojote gulėdama vonioje? 

— Nesuprantu, ką tai turi bendra. Tai buvo vakaras po tos bepro- 
tiškos kalėdinio apsipirkimo dienos. Norėjau atsipalaiduoti. 

— Tą dieną mudu irgi matėmės. 

— Jūsų ego jau veržiasi per kraštus, Mičai. Gal reikia pagalbos? 

— Faktai yra faktai. Vaiduoklį galėjo nuliūdinti arba sudomin- 
ti tai, ką jūs galvojote. Jei Harperių nuotaka galėjo įsibrauti į Stelos 
sapnus, — tarė jis, kai Roza išsižiojo paprieštarauti, — kodėl negalėtų 
įsibrauti į jūsų mintis? 

— Man tai nepatinka. Visiškai nepatinka. 

— Ir man nepatiktų, bet reikia šią mintį apsvarstyti. Žiūriu į pro- 
jektą iš dviejų pusių. Iš tos, kas vyksta dabar ir kodėl, ir kas atsitiko tada 
ir kodėl. Kas tai padarė, kodėl, ką padarė? Viskas susiję. Tam mane ir 
pasamdėte. Turite pranešti, kai kas nors atsitinka. Ir ne po dviejų sa- 
vaičių. 

— Gerai. Kai kitą kartą ji pažadins mane trečią ryto, paskambin- 
siu Jums. 

Jis nusišypsojo. 

— Nemėgstate, kai įsakinėjama, ar ne? Per daug įpratusi pati 
įsakinėti. Nieko tokio. Negaliu jūsų kaltinti, todėl tik mandagiai pa- 
prašysiu, ar galėčiau žvilgtelėti į jūsų vonios kambarį. 

— Velniškai kvailas sumanymas, tuo labiau kad skubate susitikti 
su savo sūnumi. 

— Džošu? Kodėl? Prakeikimas, pamiršau. Turiu eiti. — Jis dirs- 
telėjo į stalą. — Paliksiu viską, kaip yra. Padarykite man paslaugą, ne- 
tvarkykite dokumentų. 

— Nesu pamišusi dėl tvarkos. 

— Ačiū Dievui. — Jis pasigriebė švarką, tada atsiminė akinius. — 
Grįšiu ketvirtadienį. Praneškite, jei kas nors atsitiktų iki to laiko. 

Jis nuskubėjo prie durų, tada stabtelėjo ir atsisuko. 

— Rozalinda, turiu pasakyti, kad septyniolikos buvote nuostabus 
pumpuras, tačiau sužydėjusi atrodote nepakartojamai. 

Likusi viena, ji nusijuokė ir atsirėmė į stalą. Tingiai nužvelgė savo 
senus batus, apsmukusias darbines kelnes, aplipusias purvu ir cemento 
gabaliukais. 

„Vyrai meluoja, — pagalvojo ji, — tačiau kartais malonu tai gir- 

dėti“. 

MEDELYNĄ UŽDARIUS ANKSČIAU, ROZAI LIKO LAIKO PASIRŪPINTI 
savais augalais. Keletą reikėjo persodinti, kitus praretinti, dar kitus 
norėjo paskiepyti. 

Lauke buvo giedra ir vėsu, o šiltnamyje — drėgna ir šilta. Roza 
dirbo su viena mėgstamiausių gėlių, afrikietiška žibuokle, kurios dai- 
gą senelė buvo davusi jai prieš trisdešimt metų. Klausydamasi Noros 
Džouns atliekamo bliuzo, ji rūpestingai atrinko pustuzinį naujų daigų 
ir švelniai išrovė. Kol kas persodins juos į vieną didelę dėžę, o po mė- 
nesio, kai jie išleis savas šaknis, susodins juos į šviesiai žalius vazonus. 
Tai bus dovana Stelai, pradedančiai naują gyvenimą naujame name. Ji 
džiaugėsi galėdama perduoti dalį savo paveldo moteriai, kuri supras, 
moteriai, kurią Roza pamilo. 

Vieną dieną, kai ves jos sūnūs, ji padarys tą patį, padovanos dalelę 
gyvojo paveldo. Mylės jų moteris, nes jas mylės jos sūnūs. Marčios. 
Anūkai. Gali būti, kad tai įvyks greitai. Keista, ji, galima sakyti, nori jų. 
O tai, nutarė ji, susiję su Stela, Heile ir jų vaikais namuose. 

Vis dėlto ji galėtų dar palaukti. Jei sutinka priimti pokyčius, dar 
nereiškia, kad jie turėtų įvykti tuoj pat. Šiuo metu jos gyvenimas teka 
ramia srove. Verslas klesti, ir tai ne tik asmeninis triumfas, tai didžiulis 
palengvėjimas. 

Labai rizikavo įkurdama medelyną. Tačiau turėjo rizikuoti — dėl 
savęs ir dėl savo paveldo. 

Harperių namų išlaikymas, o jų ji niekada neatsisakys, kainavo 
daug. Roza žinojo, jog kai kas manė, kad ji turi tiek pinigų, jog jais gali 
kūrenti krosnį. Žinoma, nereikėjo skaičiuoti kiekvieno cento, tačiau 
piniguose nesivartė. Išaugino tris vaikus, rengė, maitino juos, leido į 
mokslus. Palikimas leido jai likti namuose ir rūpintis vaikais, užuot 
ieškojus darbo, o jos pačios sumanumas dar labiau pastorino piniginę. 

Tačiau trys koledžai ir Meisono medicinos mokykla nebuvo 
pigūs. O ir namas prašėsi naujo vamzdyno, perdažymo, naujo stogo, 
ir jos pareiga buvo tuo pasirūpinti. Būdavo, jog tekdavo paslapčia par- 
duoti kai kuriuos daiktus, kad išsiverstų. Parduodavo paveikslus ar 
papuošalus, kurie jai nepatiko, tačiau vis tiek jautė sąžinės priekaištus 
parduodama tai, kas buvo palikta jai. Teko kai k4 aukoti, kad išsaugotų 
visumą. Paskui atėjo laikas, kai ji galėjo nebebijoti dėl sūnų ateities ir 
namo saugumo. Tačiau pinigų vis tiek reikėjo. Būdavo momentų, kai ji 
pagalvodavo, jog reikia susirasti darbą. 

Mičas teisus, ji nemėgsta, kai jai įsakinėjama. Bet pati, be jokios 
abejonės, moka dalyti nurodymus. Reikėjo rinktis, ar sukaupti drąsą 
ir pradėti nuosavą verslą, ar nuryti išdidumą ir dirbti kam nors kitam. 
Reikėjo pasinaudoti savo stipriąja puse. Tą ir padarė. 

Rozai nebuvo sunku apsispręsti. Ji pririnko nemažai kiaušinių į 
savo krepšį, tačiau pirmieji dveji metai buvo sunkūs. Bet padėtis pasi- 
taisė. Jiedu su Harperiu pasistengė. 

Skyrybos kirto skaudžiai. Kvaila, kvaila klaida. Nors Braisas lai- 
mėjo nedaug — tik tiek, kiek ji leido jam gauti — jai tai kainavo iš- 
didumą ir pinigų, kad atsikratytų jo. 

Jie atsilaikė. Sūnūs, namai, verslas klesti. Todėl ji gali truputį pa- 
galvoti apie pokyčius tiek versle, tiek asmeniniame gyvenime. 

Ji perėjo nuo žibuoklių prie bromelijų ir baigdama skirstyti au- 
galus nusprendė, jog padovanos Stelai ir jų. Patenkinta padirbėjo dar 
apie valandą, tada nuėjo patikrinti pavasarinių augalų svogūnėlių. Dar 
savaitė kita, ir sužydės narcizai. 

Viskuo pasirūpinusi, ji susikrovė į vežimėlį tai, ką norėjo pervežti 
į namą, paskui išdėstė vazonus viduje taip, kaip norėjo. 

Paskutinius tris vazonus su svogūnėliais nunešė į virtuvę. 

— Ir ką gi čia man atnešei? — pasiteiravo Deividas. 

— Deividai, varai mane į neviltį savo žiniomis apie sodininkystę. 
Aišku, kad čia tulpės. — Ji išdėliojo vazonus ant palangės. — Sužydės 
po kelių savaičių. 

— O tu varai mane į neviltį savo sodininkės apranga. Kiek metų 
tiems marškiniams? 

— Nežinau. Ką čia veiki? — Ji atidarė šaldytuvą, išsitraukė ąsotį 
su šalta arbata. — Negi neturėtu pradėti pustymosi maratono vaka- 
rėliui? 

— Ruošiu tau šaltų užkandžių, kad jau nenori eiti sa mumis. O 
kadangi šiandien jau keletą valandų praleidau mineralinių vandenų ba- 
seine — kol tu maudeisi purve — tai mano pustymasis jau prasidėjo. 

— Nesivargink su užkandžiais, Deividai. Aš moku pasidaryti su- 
muštinį. 

— Taip gražiau, ypač kai turi svečių. — Jis sukikeno. — Profeso- 
rius bibliotekoje. Aš įdėjau į šaldytuvą porą šampano butelių, jei judu 
sumanytumėt — tarkim — iššauti kamštį. 

— Deividai. — Ji lengvai sušėrė jam per pakaušį, tada įsipylė ar- 
batos. — Aš su niekuo nieko negersiu. Aš rūpinsiuos kūdikiu. 

— Kūdikiai miega. Roza, brangenybe mano, jis nuostabus, toks 
seksualiai susiglamžęs akademikas. Griebk jį. Tik dėl Dievo, pirma 
persirenk. Ištraukiau tau baltą kašmyro nertinį, juodas kelnes, kurias 
įkalbėjau nusipirkti. Tas, su likra, ir žaviuosius Džimio Čo batelius. 

— Tikrai nesiruošiu vilktis balto kašmyro nertinio, aptemptų it 
oda kelnių, kurių būčiau niekada nepirkusi, jei nebūtum užhipnoti- 
zavęs manęs. Neavėsiu aukštakulnių, kai lieku namuose su septynių 
mėnesių kūdikiu. Tai net ne pasimatymas. 

— O tie jo akiniai? Argi ne gražūs? Nežinau, kodėl vyrai su sto- 
rais akinių rėmeliais atrodo tokie patrauklūs. 

Ji paėmė alyvuogę iš dubenio. 

— Šįvakar tu tikrai įsiaudrinęs. 

Jis uždengė lėkštes ir padėklą. 

— Štai. Dabar galėsi surengti Naujųjų metų vakarėlį su akiniuotu 
gražuoliu. 

— Deividai, kodėl, po galais, manai, kad man reikia vyro? 

— Brangioji Roza, mums visiems reikia vyro. 

VIS DĖLTO ROZA PERSIRENGĖ, BET NEGAILESTINGAI ATMETĖ 
DEIVIDO išrinktus drabužius pakeisdama juos paprastais medvilniniais 
marškiniais, džinsais ir savo mėgstamomis vilnonėmis kojinėmis. Ta- 
čiau pasidavė tuštybei ir pasidažė. Vaikų kambaryje ji kantriai išklausė 
motiniškai nervingus Heilės pamokymus, prisiekė paskambinti, jei 
kiltų problemų. Neiškentusi išstūmė merginą pro duris. 

Palaukė, kol mašina išsuko iš kiemo, tada šypsodamasi atsisuko į 
Lili, guguojančią savo vaikštynėje. 

— Dabar tu visa mano. Eikš pas tetą Rozą, nes noriu suvalgyti 
tave kaip cukriuką. 

Bibliotekoje Mičas apsimetinėjo skaitąs, braižė schemas ir klau- 
sėsi kūdikio monitoriaus, stovinčio ant lentynos. Jų buvo kiekviename 
kambaryje. Protingas ir reikalingas sprendimas žinant, kas atsitiko čia 
praeitą pavasarį. Tačiau dabar jis galvojo ne apie saugumo priemones. 
Jis susižavėjęs klausėsi nerimastingo Heilės atsisveikinimo, o dabar 
Rozos liejamos meilės kūdikiui. 

Jis dar nebuvo girdėjęs jos taip kalbant, nežinojo, kad balsas gali 
būti toks švelnus, tarsi besilydantis kvapnus vaškas. Nesitikėjo, kad 
Roza gali taip karštai mylėti, kaip kad akivaizdžiai mylėjo tą kūdikį. 

Roza kalbėjo, burkavo, juokėsi, leido visus tuos kvailus garsus, 
kokiais paprastai suaugusieji kalbasi su vaikais, ir sprendžiant iš Lili 
atsako abiem tai patiko. 

Dar viena valdingos, savim pasitikinčios, truputį atšiaurios ir 
keistai tiesmukiškos moters pusė. Visi šie aspektai sudaro moterį, kuri 
jį labai traukia. O dabar dar šis... švelnumas, it netikėtas glajus ant taip 
trokštamo torto. 

Mičas išgirdo, kaip ji nusijuokė ilgu banguojančiu juoku, ir liovėsi 
apsimetinėjęs, jog dirba. Girdėjo muziką, žaislų barškesį, vaiko ūba- 
vimą, kikenimą ir neslepiamą malonumą moters balse. Vėliau išgirdo 
ją dainuojant lopšinę. Paskui pasigirdo tylus murmesys, atodūsis, ir 
monitorius nutilo. 

Jis irgi atsiduso apgailestaudamas, kad interliudija baigta. Ištiesė 
ranką į kavinuką. Tuščias. Ir vėl. Jis nusinešė kavinuką į virtuvę. Sėmė 
kavą, kai įėjo Roza. 

— Labas, — tarė jis. — Tuoj dingsiu jums iš akių. Deividas sakė, 
kad galiu bet kada pasidaryti kavos. 

— Žinoma. Aš kaip tik ketinau paragauti jo paruoštų užkandžių. 
Gal norėtumėt? 

— Norėčiau, ačiū. Jis minėjo, kad paliks šio to užkąsti. Rodė, kur 
padėta kava ir visa kita. Ir... — Jis išpūtė akis, kai Roza ištraukė dube- 
nius ir padėklą. — Matau, jis nemelavo. 

— Deividas vis baiminasi, kad numirsiu iš bado, jei nepaliks man 
maisto, kurio užtektų šešetui žmonių. — Ji grįžtelėjo į jį. — Ir? 

— Atsiprašau? 

— Jūs pradėjote kažką sakyti? Apie Deividą? 

— Ach, aš tik manau, kad jis bandė vilioti mane. 

Roza ištraukė iš duoninės pailgų šviežių bandelių. 

— Manau, neįkyriai. 

— Ne. Sakyčiau... žavingai. 

— Tikiuosi, neįsižeidėte. 

— Ne, tiesą sakant, pasijutau pamalonintas. Turint galvoje am- 
žiaus skirtumą. 

— Jam patinka, kai jūs su akiniais. 

— Su... kuo? 

— Su tais akiniais storais rėmeliais. Jis lydosi nuo jų. Paragausit 
visų užkandžių ar norėtumėt pasirinkti? 

— Dėkoju. Paragausiu visų. 

— Jokio vargo, juk vis tiek sau darausi. — Ji skubiai kilstelėjo 
galvą, kai monitoriuje pasigirdo Amelijos balsas. 

— Netikėta, ar ne? — tarė Mičas. — Nors ir ne pirmas kartas. 

— Ji retai lanko Lili, ne taip kaip berniukus. Jai patinka berniukai. 
Tikriausiai žino, kad Heilės nėra, arba nori... 

Roza nutilo, pirštai sustingo ties sumuštiniu, kas retai atsitikdavo. 
Ji prisiminė monitorių, paliktą bibliotekoje, ir savąjį auklės vaidmenį. 

— Nė nepagalvojau apie monitorių ten, kur jūs dirbate. Tikriau- 
siai trukdėme jums. 

— Netrukdėte. 

— Galite išjungti jį, kai dirbate. Monitorių pilni namai. Heilė 
netgi įsigijo vaizdo kamerą. Nuostabu, kokių daikčiukų dabar yra, kad 
palengvintų naujai iškeptų motinų gyvenimą. 

— Jūs tikriausiai buvote gera motina. 5prendžiu iš to, — pridūrė 
jis, — ką girdėjau, kai buvote su Lili. 

— Taip. Ir esu. Tai mano svarbiausias darbas. — Tačiau jos inter- 
liudija su Lili buvo privati — bent jau ji taip manė. Įdomu, kiek kartų 
dainavo dainelę apie pagranduką? 

Geriau negalvoti apie tai. 

— Ar norėtumėt užkandžius neštis į biblioteką, ar valgysite čia? 

— Čia, jei jūs nieko prieš. 

— Prašom. — Ji padvejojo, tada atidarė šaldytuvą ir ištraukė 
šampano butelį. — Vis dėlto Naujieji metai, ketinu atidaryti butelį. 
Galėsime išgerti šio to šventiškesnio nei kava. 

— Ačiū, bet aš negeriu. Negaliu. 

— Štai kaip. — Kokia ji kvaila. Negi nepastebėjo, kad jis niekada 
negeria alkoholio? Negi negalėjo pajudinti smegenų, kad svečias nepa- 
sijustų nepatogiai? — Tada gersime kavą. 

— Prašau. — Mičas sulaikė ją už rankos nespėjus pastatyti bu- 
telio atgal į šaldytuvą. — Atidarykite ir švęskite. Aš nesikankinu ma- 
tydamas, kai žmonės geria. Tiesą sakant, man svarbu, kad jie jaustųsi 
patogiai. Noriu, kad jums būtų patogu. Leiskite, aš atidarysiu. 

Jis paėmė butelį. 

— Nesibaiminkite, aš nenugrimsiu atgal vien atidaręs butelį. 

— Tai aš nenorėjau, kad jūs jaustumėtės nepatogiai. Turėjau su- 
siprasti. 

— Kodėl? Aš juk nenešioju ženklo ant krūtinės su užrašu „Sveiks- 
tantis alkoholikas“. 

Ji šyptelėjo, tada nuėjo prie spintelės susirasti taurę. 

— Ne. 

Kamštis pokštelėjęs iššoko. 

— Pradėjau gerti penkiolikos. Iš pradžių retkarčiais nugvelbdavau 
alaus, berniukai dažnai taip daro. Nieko rimta. Man labai patiko šaltas 
kaip ledas alus. 

Jis pastatė lėkštes ant stalo, tada įsipylė kavos. 

— Koledže gėriau daugiau, bet ir vėl — daugelis taip darė. Alko- 
holis nekėlė man jokių rūpesčių, niekada nepraleidau nė vienos paskai- 
tos dėl to. Pažymiai buvo geri. Baigiau su pagyrimu. Mėgau koledžą 
beveik taip pat, kaip mėgau šaltą alų. Aš jums dar neįkyrėjau? 

— Ne, — atsiliepė Roza žiūrėdama į jį. — Nė kiek. 

— Gerai. — Jis atsikando sumuštinio, linktelėjo. — Ponia Har- 
per, jūs tikra sumuštinių meistrė. 

— Dėkui, 

— Paskui įstojau į universitetą, gavau magistro laipsnį. Dirbau 
dėstytoju, vedžiau, rašiau disertaciją. Atsirado gražuolis sūnelis. O aš 
gėriau. Buvau... draugiškas girtuoklis, jei suprantate, ką noriu pasakyti. 
Niekada nešokdavau į akis, nesimušdavau. Tačiau nuo tada, kai gimė 
Džošas, niekada neišsiblaivydavau — jei atvirai, jau prieš jam gimstant 
gėriau nesustodamas — ko] nusprendžiau, jog laikas liautis. 

Jis paragavo Deivido gamintų bulvių salotų. 

— Aš dirbau — mokiau, rašiau, puikiai aprūpindavau šeimą. 
Nebuvo dienos, kad nedirbčiau ar nenueičiau į klasę. Tačiau gėrimas 
atėmė iš manęs ką kita — žmoną ir sūnų. 

— Apgailestauju, Mičai. 

— Nėra ko. Sara, mano buvusi žmona, darė viską, ką galėjo. Ji 
mylėjo mane ir norėjo turėti tokį gyvenimą, kokį buvau jai pažadėjęs. 
Išbuvo su manimi ilgiau, nei bet kuri kita būtų iškentusi. Ji maldavo 
mane liautis. Pažadėdavau, patikindavau arba nuramindavau. Sąskaitos 
apmokėtos, ar ne? Turime gražų namą, įnašai mokami laiku. Aš juk ne 
koks gatvės girtuoklis, besivoliojantis purve, dėl Dievo? Taip, aš pra- 
dedu gurkšnoti dešimtą ryto, bet juk turiu teisę. 

Jis nutilo, papurtė galvą. 

— Kai gyveni migloje, lengva apgaudinėti save, kad turi teisę taip 
elgtis, ir viskas tiesiog puiku. Nekreipi dėmesio į tai, kad kiekvieną die- 
ną įvairiausiais būdais nuvili savo žmoną ir vaiką. Pamiršti kviestines 
vakarienes, gimtadienius, išslenki iš lovos — kur jai vis tiek esi nenau- 
dingas — į virtuvę, kad išlenktum dar taurę, užsnūsti prižiūrėdamas 
savo vaiką. Manęs ten kaip ir nebūdavo. 

— Numanau, kad visiems jums buvo sunku. 

— Sunkiau tiems, kurie šalia. Aš atsisakydavau eiti su žmona 
pas psichologą, nelankydavau susirinkimų, nesikalbėdavau su ja apie 
savo problemą. Netgi tada, kai ji pasakė paliekanti mane, susidėjo savo, 
Džošo daiktus ir išėjo. Aš beveik nepastebėjau, kad jų nėra. 

— Ji buvo be galo drąsi. 

— Taip. — Jis įdėmiai pažvelgė Rozai į veidą. — Taip, ir manau, 
kad tokia moteris kaip jūs suprasite, koks drąsus tai buvo žingsnis. Aš 
gėriau dar metus, kol pasiekiau dugną — apsidairiau, o šalia nieko 
nėra. Suvokiau, kad netekau brangiausio, ką turėjau, ir kad per vėlu tai 
susigrąžinti. Tada pradėjau vaikščioti į susirinkimus. 

— Tam irgi reikia drąsos. 

— Pirmasis susirinkimas? — Jis vėl atsikando sumuštinio. — 
Mirtinai mane išgąsdino. Sėdėjau mažytės bažnyčios rūsio kampe ir 
drebėjau kaip vaikas. 

— Turėjot drąsos. 

+— Negėriau tris mėnesius, dešimt dienų ir penkias valandas, o 
tada vėl griebiausi butelio. Susitvardžiau. Blaivybė tęsėsi vienuolika 
mėnesių, dvi dienas ir penkiolika valandų. Suprantat, žmona nenorėjo 
grįžti, sutiko kitą vyrą ir nebegalėjo pasitikėti manimi. Man tai tapo 
priežastimi vėl pradėti gerti. Gėriau keletą mėnesių, kol radau jėgų iš- 
šliaužti iš duobės. 

Jis kilstelėjo kavos puodelį. 

— Kovo mėnesį bus keturiolika metų. Kovo penktą. Sara atleido 
man. Ji ne tik drąsi, gera moteris, kuri nusipelnė geresnio gyvenimo 
nei tas, kurį gavo iš manęs. Džošas irgi atleido man. Paskutiniuosius 
keturiolika metų esu geras tėvas. Geriausias, koks galiu būti. 

— Manau, tik drąsūs ir tvirti žmonės gali kovoti su demonais ir 
juos nugalėti, tuo labiau kiekvieną dieną juos matyti. Taip pat geri ir 
sąžiningi, kad prisiimtų kaltę sau, užuot suvertę ją kitiems. 

— Dėl to, kad negeriu, nesu didvyris, Roza. Dar norėčiau atsi- 
kratyti įpročio gerti kavą. 

— Ir aš. 

— Išūžiau jums ausis. Norėčiau paprašyti to pirmojo interviu, kai 
baigsime valgyti. 

— Gerai. Žadate įrašinėti? 

— Taip, nors kartu ir užsirašinėsiu. 

— Pereikime į svetainę, ten patogiau. 

— Sutinku. 

Ji pirmiausia patikrino, ar miega Lili, pasikalbėjo telefonu su 
Heile. O kol Mičas rinkosi iš bibliotekos daiktus, ištraukė iš šaldytuvo 

padėklą su šviežiais vaisiais — Deividas tikrai pasistengė — sūriu ir 
trapučiais. 

Mičas pasivijo ją koridoriuje. 

— Leiskite padėti. 

— Ne, aš pati. Jūs galite užkurti židinį, kad būtų jaukiau. Naktis 
šalta, bet, ačiū Dievui, giedra. Nereikės jaudintis, kad mano viščiukai 
grįždami į vištidę nuslys nuo kelio. 

— Aš irgi anksčiau taip galvodavau. Tas rūpestis turbūt niekada 
neišnyksta, ar ne? 

— Ne. — Ji padėjo ant stalo užkandžius, kavą, tada atsisėdo ant 
sofos ir automatiškai užsikėlė kojas ant stalo. Nustebusi įsispoksojo į 
jas. Tai įprotis, žinojo ji, tačiau paprastai svečių akivaizdoje taip neda- 
rydavo. Ji žvilgtelėjo Mičui į nugarą. 

Tikriausiai tai reiškia, kad ji jaučiasi patogiai šalia jo, ir tai gerai. 
Geriau nei prikabintų jam svečio, kuriam patikės šeimos paslaptis, 
etiketę. 

— Jūs teisi, su židiniu jaukiau. 

Mičas sugrįžo prie stalo, pasidėjo magnetofoną, užrašų knygelę, 
tada įsitaisė kitame sofos gale ir palinko į ją. 

— Norėčiau, kad pradėtumėt nuo to, kada pirmą kartą pamatėte 
Ameliją. 

„Tiesiai prie reikalo“, — pagalvojo ji. 

— Neprisimenu, kada pamačiau ją pirmą kartą. Buvau labai 
maža. Pamenu jos balsą, dainavimą. Jausdavausi ramiai, kai ji būdavo 
šalia. Galvojau — jei gerai prisimenu — kad tai mano motina. Bet 
mano motina nebuvo iš tų, kurios tikrintų vaikus naktimis, tuo labiau 
ji niekada nedainuodavo man. Pamenu, Amelija buvo atėjusi keletą 
kartų, kai sirgau, stipriai karščiavau. Tuomet atrodė, kad taip ir turėjo 
būti, nejaučiau jokios baimės. 

— Kas jums papasakojo apie ją? 

— Mano tėvas, senelė. Senelė pasakojo daugiau. Šeima retai kal- 
bėdavo apie ją. Ji buvo namų pasididžiavimas ir šiokia tokia gėda. Pri- 
klausė nuo to, kas kalbėjo. Mano tėvas manė, kad ji viena iš Harperių 
nuotakų, o senelė sakydavo, kad ji tarnaitė arba viešnia, kuriai atsitiko 
nelaimė ir ji mirė čia, bet nebuvo kraujo giminė. 

— Ar jūsų tėvas, senelė, motina kada nors pasakodavo apie savo 
susidūrimus su ja? 

— Mano motiną ištikdavo nervinis priepuolis, jei kas nors užsi- 
mindavo apie vaiduoklį. Ji greitai sasinervindavo. 

Mičas šyptelėjo klausydamasis jos sauso tono, minutėlę palaukė, 
kol ji tepėsi sūrio. 

— Turėjau tokią jautrią tetą. Nebuvo dienos, kad jos neištiktų 
koks priepuolis. 

— Niekaip nesuvokiu, kodėl kai kuriems žmonėms taip patinka 
alpėti. Kartą, beje, mano motina užsiminė apie ją tokiu pražūtingu 
balsu — dar viena jos silpnybė. Perspėjo mane, kad vieną dieną aš pa- 
veldėsiu šią naštą ir ji tikisi, jog tai nesuardys mano sveikatos, kad kaip 
suardė jos. 

— Tai ji bijojo Amelijos? 

— Ne, ne. — Roza numojo ranka ir atsilaužė trapučio. — Jai pa- 
tiko kentėti ar vaidinti kankinę. Neturėčiau taip kalbėti, nors esu jos 
vienintelis vaikas. 

— Pavadinkime tai sąžiningumu. 

— "Tas pats. Kartais dejuodavo, kad jos sveikatą suėdė nėštumas ir 
gimdymas. Kartais sakydavo, kad tokia gležna tapo vaikystėje, kai per- 
sirgo plaučių uždegimu. Koks skirtumas. 

— Tiesą sakant, viskas svarbu. Gabalėlis po gabalėlio, asmeni- 
niai stebėjimai ir prisiminimai — viskas sudaro bendrą vaizdą. O 
tėvas? | 

— Tėvą dažniausiai linksmino mintis, kad namuose gyvena vai- 
duoklis. Mielai prisimindavo savo vaikystę, kai matydavo jį. Bet tėvas 
susierzindavo, jei vaiduoklis pasirodydavo ir išgąsdindavo svečius. 
namuose patirdavo kokių nepatogumų. 

— O kokie buvo jo prisiminimai? 

— Tokie patys kaip kitų. Ji dainuodavo jam, lankydavosi jo kam- 
baryje, motiniškai globojo iki jam sukako dvylika. 

— Netrukdydavo? 

— Tėtis nesakė, bet mano senelė pasakojo, kad jis vieną ar du 
kartus per metus sapnuodavo košmarus. Pasakodavo sapne matęs mo- 

terį baltais drabužiais, išsprogusiomis akimis, kuri rėkdavo. Kartais ji 
būdavo kambaryje, kartais lauke. 

— Vadinasi, sapnai bus dar vienas siūlas. O jūs sapnuodavote ją? 

— Ne, ne tai, kad... 

— Ką? 

— Visada manydavau, jog tai nervai. Likus keletui savaičių iki 
mano ir Džono vestuvių sapnuodavau tą patį sapną. Audrą, juodą dan- 
gų, griaustinį, šaltą vėją. Ir duobę sode, kaip kapą, su nuvytusiomis gė- 
lėmis joje. — Roza sudrebėjo. — Siaubinga. Kai ištekėjau, košmariškas 
sapnas liovėsi, ir aš pamiršau. 

— O nuo tada? 

— Ne. Niekada. Mano senelė matydavo ją dažniau nei kiti namiš- 
kiai. Regėdavo ją namuose, sode, tėvo kambaryje, kai jis buvo mažas. 
Galbūt senelė nenorėjo pasakoti ką nors bauginančio. Iš visos mano 
šeimos, kiek pamenu, ji labiausiai užjausdavo Ameliją. Bet, jei atvirai, 
ši tema nebuvo mėgstama. Tai buvo faktas, kurį vieni priimdavo, kiti 
atmesdavo. 

— Tada pakalbėkime apie kraujo giminaičius. — Jis išsitraukė 
akinius, kad galėtų perskaityti savo užrašus. — Vadinasi, kiek jūs žino- 
te, vaiduoklis pasirodė prie jūsų senelės Elizabetos Makinon Harper. 

— Tai nevisiškai tikslu. Ji man pasakojo, kad mano senelis, jos 
vyras, matė nuotaką, kai buvo vaikas. 

— Tai ji perpasakojo jums, ką jai sakė senelis, o ne tai, ką pati 
matė ar patyrė. Ar prisimenate, kad jūsų seneliai būtų pasakoję apie 
ankstesnių kartų patyrimus? 

— A... senelė sakė, kad jos anyta, tai būtų mano proprosenelė 
Harper, atsisakydavo eiti į kai kuriuos kambarius. 

— Į kuriuos? 

— A... varge, leiskite pagalvoti. Į vaikų kambarį, kuris tuo metu 
buvo trečiame aukšte, į šeimininkų miegamąjį. Regis, kažkuriuo metu 
ji išsikėlė iš jo. Neidavo į virtuvę. Ir nė kojos nekeldavo į ratinę. Mano 
senelė pasakojo, kad jos anyta nebuvo kaprizinga moteris, todėl visi 
manė, kad ji matė nuotaką. Daugiau kokių nors priežasčių nežinau. 
Mes nustatėme, kad tai tikriausiai įvyko 1890-aisiais. 

— Jūs nustatėte jos amžių pagal suknelę ir šukuoseną, — tarė jis 
užsirašinėdamas. — To nepakanka. 

— Bet gana logiška. 

Jis šypsodamasis pakėlė galvą. Už akinių jo akys atrodė išsiblaš- 
kiusios. 

— Gal jūs ir teisi, tačiau aš norėčiau surinkti daugiau duomenų 
prieš paskelbdamas faktą. O jūsų tetos? Redžinaldo jaunesniojo se- 
serys? 

— Neturiu ko pasakyti. Nė vienos nepažinojau,nė vienos neprisi- 
menu. Jos nebuvo labai artimos su mano senele ar tėvu. Senelė bandė 
stiprinti šeimos ryšius tarp jų vaikų ir mano tėvo. Su kai kuriais vaikais 
aš ir dabar palaikau ryšius. 

—- Ar kuris nors iš jų sutiktų su manim pasikalbėti? 

— Ne visi. Kai kurie jau mirę. Duosiu jums vardus ir telefono 
numerius. 

— Visų, — tarė Mičas, — išskyrus mirusiųjų. Aš moku įkalbėti 
žmones. Ir vėl, — sumurmėjo jis, kai iš monitoriaus pasigirdo daina- 
vimas. 

— Ir vėl. Noriu pažiūrėti, kaip ten Lili. 

— Ar neprieštarausite, jei eisiu kartu? 

— Ne, eime. — Jie pasuko laiptų link. — Greičiausiai ji liausis 
dainuoti mums dar neužlipus. Taip visada būna. 

— Nuo 1890-ųjų iki 1895-ųjų šiuose namuose buvo dvi vaikų 
auklės, trys guvernantės, namų ekonomė, iš viso dvylika tarnaičių, 
asmeninė tarnaitė, trys virtuvės darbininkės. Kai kurių vardus turiu, ta- 
čiau nenurodyti metai, todėl reikės dar daug padirbėti. Vėliau imsiuos 
mirčių liudijimų ir likusių palikuonių. 

— Turėsite daug darbo. 

— Darbą reikia mylėti. Jūs teisi — ji nebedainuoja. 

Jie nuėjo koridoriumi vaikų kambario link. 

— Vis dar šalta, — pastebėjo Roza. — Nors tas šaltis greitai sklai- 
dosi. — Ji priėjo prie lovelės, apkamšė miegantį kūdikį. 

— Koks geras vaikas, — tyliai tarė ji. — Miega ir miega. Maniš- 
kiai tokio amžiaus buvo labai neramūs. Mažylei viskas gerai. Palikime 
ją ramybėje. 

Roza išėjo palikusi praviras duris. Jie buvo laiptų viršuje, kai ėmė 
mušti laikrodis. 

— Vidurnaktis? — Roza netikėdama pažiūrėjo į savo laikrodu- 
ką. — Nė neįtariau, kad jau taip vėlu. Ką gi, su Naujaisiais. 

— Su Naujais.— Nespėjus jai žengti žingsnio, jis paėmė Rozą už 
rankos, o kitą uždėjo ant skruosto. — Nieko prieš? 

— Ne. 

Mičo lūpos švelniai palietė josios; tai buvo civilizuotas ir manda- 
gus gestas metų kaitai pažymėti. Ir tą akimirką rytiniame namo sparne, 
kur gyveno Roza, smarkiai trinktelėjo durys. 

Nors jos širdis krūptelėjo, pasistengė to neparodyti. 

— Akivaizdu, kad ji tam nepritaria. 

— Arba supyko. O jei pyksta, turime duoti jai rimtą priežastį. 

Šį kartą Mičas neklausė, tiesiog ranka, tebeglostančia jos 
skruostą, apkabino jos kaklą ir prisitraukė arčiau. Bučinys nebebuvo 
nei lengvas, nei mandagus, nei civilizuotas. Jos kūnas atsidūrė šalia 
jo, lūpos susiliejo, ir Rozos papilvę užplūdo karščio banga. Pajuto, 
kaip gyslose užvirė kraujas, ir vieną svaiginančią minutę leido sau tuo 
mėgautis. 

Durys vis trinksėjo rytiniame sparne, laikrodis skubiai mušė pa- 
skutines dvyliktos valandos sekundes. 

Mičas žinojo, kad jos lūpų skonis bus prinokęs ir saldus, daugiau 
aštrus nei saldus. Dabar, kai įsitikino, norėjo skanauti jas nesustodamas, 
norėjo jausti liekną kūną šalia savojo. Roza vertė jį norėti daugiau. Ta- 
čiau ji atsitraukė ir pažvelgė jam į akis. 

— Tikriausiai pakaks. 

— Tai tik pradžia. 

— Manau, kad geriausia bus, jei viskas liks... kaip buvę šiąnakt. 
Man reikia sutvarkyti svetainę ir grįžti pas Lili. 

— Gerai. Susirinksiu savo užrašus ir važiuosiu namo. 

Svetainėje, kol ji rinko lėkštes, Mičas pasiėmė savo daiktus. 

— Esate sudėtinga moteris, Rozalinda. 

— Tas tiesa. 

— Juk žinote, kad noriu pasilikti, žinote, kad noriu mylėtis su 
jumis. 

— Taip, žinau. — Roza nužvelgė jį. — Nesirenku meilužių... ke- 
tinau pasakyti tik tiek, bet dabar pridursiu, kad nesirenku jų skubotai, 

nepagalvojusi. Todėl jei nuspręsiu, kad imu jus kaip meilužį, tai būs 
rimtas reikalas, Mičai. Labai rimtas. Mums abiem reikia tai apsvars- 
tyti. 

— Niekada nepasiduodate jausmams, Roza? 

— Kažkada tai darydavau. Bet, išskyrus tą apgailėtiną ir retą atve- 
jį, noriu Žinoti, jog jausmams išsisklaidžius aš tvirtai stovėsiu ant kojų. 
Jei nesidomėčiau jumis, pasakyčiau atvirai — šioje arenoje Žaidimų 
nežaidžiu. Todėl sakau, kad jūs mane labai dominate. Galbūt gailiuosi, 
jog nesu truputį jaunesnė ir kvailesnė, kad veikčiau negalvodama. 

Suskambo telefonas. 

— Tai tikriausiai vėl Heilė. Turiu atsiliepti, kitaip ji sunerims. At- 
sargiai vairuokite. 

Roza nuėjo atsiliepti ir išgirdo, kaip jai tikinant Heilę, jog kūdikis 
jaučiasi puikiai, miega kaip angeliukas ir nekelia jokių rūpesčių, už jos 
užsidarė laukujos durys. 


AŠTUNTAS SKYRIUS 


“ 


NEDIDELIS ATSTUMAS NEPAKENKTŲ. TOJI MOTERIS — PARADOKSAS, 
o kadangi baigtinio sprendimo paradoksams nėra, geriausia priimti jį 
tokį, koks yra, užuot sukus galvą. 

Todėl jis pasistengs laikytis atstumo ir nukreipti energiją į kitų 
galvosūkių sprendimą. 

Jo laukė daug sėdimo darbo. Keletas valandų prie kompiuterio, ir 
jis galės sutikrinti mizčių ir gimimų datas su tomis, nurodytomis Har- 
perių biblijoje. Mičas jau pradėjo kurti šeimos schemą naudodamasis 
turima ir internetinė informacija. Klientams patinka schemos. Be to, 
tai darbo priemonė, kaip ir šeimos nuotraukos ar laiškai. Jis smeigė 
viską prie didžiulės lentos. Šiuo atveju, prie dviejų. Viena lenta buvo jo 
namuose, kita — Harperių namų bibliotekoje. Paveikslai, senos foto- 
grafijos, seni laiškai, dienoraščiai, ranka rašyti šeimos receptai — visi 
šie dalykai prikeldavo žmones iš mirusiųjų. O kai jie atgydavo, Mičas 
imdavo įsivaizduoti jų kasdienę rutiną, įpročius, ydas ir skriaudas, jie 
tapdavo jam svarbesni už bet kokį darbą ar projektą. Jis galėjo valan- 
dų valandas vartyti Elizabetos Harper sodininkystės užrašus, kūdikio 
metraštį, kurį rašė apie Rozos tėvą. Kaip kitaip jis sužinotų, kad Rozos 
tėvas kentėjo pilvo skausmus būdamas trijų mėnesių, arba kad po de- 
šimties mėnesių žengė pirmuosius žingsnius? 

Tai buvo smulkmenos, maži gabaliukai, iš kurių lipdėsi praeitis. 

Tarkim, vestuvinėje Elizabetos ir Redžinaldo jaunesniojo nuo- 

traukoje jis mato senelio ir Rozos panašumą. Tie patys tamsūs plaukai, 
pailgos akys, išsišovę skruostikauliai. 

Ką senelis, kurio ji beveik nepamena, perdavė jai, o per ją — jos 
vaikams? 

Verslininko įžvalgumą, nutarė Mičas. Iš tų smulkmenų, mažų 
detalių, rastų laikraščių iškarpose ar namų knygų įrašuose, jis susidarė 
paveikslą žmogaus, kuris turėjo verslininko gyslelę, išvengė daugelio to 
meto varžovų likimo. Tai buvo atsargus žmogus, kuris išsaugojo šeimos 
namus ir turtą. 

„Bet argi jis neatrodo atšiaurus?“ — galvojo Mičas studijuodamas 
fotografijas. Akyse atsispindi atsiribojimas. Tai ne tų dienų fotografa- 
vimo stilius. Gal tai dėl to, kad jis kilęs iš turtingos šeimos — vieninte- 
lis sūnus, ant kurio pečių užgriuvo visos pareigos. 

— Ką, — garsiai svarstė Mičas, — tu žinojai apie Ameliją? Ar 
pažinojai ją gyvą? O gal ji buvo jau mirusi, jau tik dvasia, sklandanti po 
namus, kai atėjo tavo laikas? 

Kažkas turėjo ją pažinoti, kalbėtis su ja, liesti, žinoti jos balsą, 
veidą. Ir tas kažkas gyveno arba dirbo Harperių namuose. 

Mičas ėmėsi tarnų, kurių vardus turėjo užsirašęs. Tam reikėjo 
laiko, be to, buvo daug kitų galimybių. Amelija galėjo būti viešnia, 
tarnaitė, kurios vardas neįtrauktas arba ištrintas iš sąrašo, nes buvo 
giminaičio giminaitė ar šeimos draugė. 

Žinoma, galima galvoti, kad jei ji būtų buvusi viešnia, draugė ar 
tolima giminaitė, mirusi tuose namuose, informacija būtų nutekėjusi ir 
jos tapatybė būtų tapusi žinoma. Bet tai tik versija, nepatvirtinanti fak- 
to, nes gali būti, kad jie bijojo skandalo ir pasistengė viską užglaistyti. 

Arba ji nieko nereiškė Harperiams, mirė miegodama, ir niekas nė 
nepasivargino apie tai pranešti. 

Dar vienas paradoksas, nutarė jis atsilošdamas kėdėje, kad jis, 
racionalaus, gana logiško mąstymo vyras, leidžia laiką bandydamas 
nustatyti vaiduoklio asmenybę. Geriausia apie tai negalvoti, o priimti 
ją kaip gyvą, kvėpuojančią moterį, moterį, kuri gimė, gyveno, rengėsi, 
valgė, juokėsi, verkė, vaikščiojo ir kalbėjo. Ji egzistavo. Turėjo vardą. Ir 
jo darbas yra sužinoti kas, ką ir kur. Kodėl — išsiaiškins vėliau. 

Jis iš dokumentų krūvos išsitraukė piešinį ir įsižiūrėjo į Rozos 
sukurtą jaunos plonos moters su kupeta garbanotų plaukų ir pilno- 

mis liūdesio akimis paveikslą. Iš suknelės ir šukuosenos jie nustatė 
Amelijos amžių, pagalvojo jis purtydamas galvą. Nors paveikslas gana 
tikslus. Matė Ameliją tik kartą, ir ji neatrodė tokia rami ir liūdna kaip 
piešinyje, greičiau nevaldoma ir įniršusi. Suknelė galėjo būti dešimt- 
ies, net dvidešimties metų senumo arba visiškai nauja. Šukuosena yra 
labai asmeniškas dalykas arba mados reikalas. Neįmanoma nustatyti 
amžiaus remiantis tokia paviršutiniška informacija. Vis dėlto iš jo su- 
rinktos medžiagos matyti, kad jie gali būti teisūs. 

Kalbos apie sapnus, užuominas sustiprėjo valdant Redžinaldui 
Harperiui. 

„Redžinaldas Harperis“, — pagalvojo jis užversdamas galvą į 
lubas. Redžinaldas Harperis, gimęs 1851-aisiais, jauniausias iš ketu- 
rių Čarlzo Danieliaus Harperio ir Kristabelės Vestli Harper vaikų. 
Antrasis ir vienintelis išgyvenęs sūnus. Vyresnysis brolis, Natanielis, 
mirė 1864-ųjų birželį būdamas aštuoniolikos, Kruvinojo tilto mūšio 
Čarlstone metu. 

— Vedė Beatrisę... — Jis pervertė užrašus. — Taip, štai, 1880- ai- 
siais. Penki vaikai: Šarlotė, gimusi 1881-aisiais, Edita Ana, 1883-iai- 
siais, Katerina, 1885-aisiais, Viktorija, 1886-aisiais, ir Redžinaldas 
jaunesnysis, 1892-aisiais. 

Tarp paskutinių dviejų vaikų didelis laiko tarpas, palyginti su 
ankstesniais gimdymais. Mičas tai pasižymėjo užrašuose ir pamąstė 
apie persileidimus arba negyvus kūdikius. Tuo metu gimdymo kontro- 
lė nebuvo patikima, ir peršasi natūrali prielaida, kad Redžinaldas būtų 
norėjęs sūnaus, pratęsiančio šeimos vardą. 

Jis peržiūrėjo Beatrisės šeimos schemą. Viena sesuo, vienas brolis, 
viena brolienė. Tačiau visos moterys mirė gerokai vėliau, kai pasirodė 
vaiduoklis, prasidėjo pirmieji sapnai ir kalbos, todėl jos į kandidates 
netinka. Nė viena nebuvo vardu Amelija. Mičas nerado ir tarnaičių, 
vardu Amelija. 

Kol kas susilaikys ties Redžinaldu Harperiu, to meto, kai viskas 
prasidėjo, namų galva. 

Ir kas gi tu buvai, Harperi? Klestintis piniguočius. Paveldėjai 
namą ir turtą, nes vyresnysis brolis tapo kareiviu ir žuvo dėl Tikslo. 
Be to, buvai šeimos pagrandukas. Sėkmingai vedei, vedęs sukaupei dar 
daugiau turto. Išplėtei ir modernizavai namą. Sėkminga santuoka, ge- 

ras gyvenimas, stora piniginė. Tačiau jo valdymo metu namuose dažnai 
keitėsi tarnaitės ir kitos moteriškos giminės darbininkės. 

Gal Redžinaldas mėgo žaisti su tarnaitėmis arba jo žmona buvo 
tironė. 

Arjis pyko ir kankinosi laukdamas sūnaus,o gal buvo patenkintas 
dukromis? Būtų įdomu sužinoti. Bet niekas nepasakys, nes nieko ne- 
bėra gyvo. 

Mičas vėl įsmeigė akis į kompiuterį ir nusprendė kurį laiką pasi- 
tenkinti faktais. 


KAMBARINIŲ AUGALŲ BUVO TIEK DAUG, JOG ROZA PERKĖLĖ DALĮ 
jų į pagrindinį sandėlį ir, Stelai pasiūlius, prisidėjo prie jos sodinant 
darželius. 

Jai patiko dirbti su Stela, o tai buvo retas atvejis. Jei nesodindavo 
daigų ar neskiepydavo, Roza mieliau dirbdavo tik augalų ir muzikos 
draugijoje. 

— Kaip gera panerti rankas į žemę, — tarė Stela išsirinkdama 
augalą savo kompozicijai. 

— Netrukus galėsi iki soties Žarstyti žemes, kai pradėsi kurti 
savąjį sodą. 

— Negaliu sulaukti. Žinau, kad Loganas šiurpsta nuo mano ku- 
riamų ir perkuriamų planų. — Ji nupūtė nuo veido užkritusią garbaną 
ir pažiūrėjo į Rozą. — Kita vertus, negaliu pasakyti, kad jis naudojosi 
planu, kai tvarkė aplinką. Tai daugiau tik sąvoka. 

— Kurią tu detalizuoji. 

— Manau, jei parodysiu jam dar vieną brėžinį, Loganas sukiš jį 
man į burną. Šis margenis nuostabus. 

— Darbas sode prieš vestuves padeda nuraminti nervus. 

Stela sustingo sukišusi rankas į žemę. 

— Nesąmonė. Kodėl turėčiau nervintis? Ne pirmas kartas, be to, 
vestuvės bus mažos ir kuklios. Turėjau daug laiko viską suplanuoti, kas 
irgi gerokai erzino Loganą. Reikėjo įrengti bent jau svetainę ir berniu- 
kų kambarius. Nepatikėsi, kokių grožybių jam yra palikusi motina, o 
jis laikė jas garaže. 

— Ši dracena tiks čia. Nieko bloga nervintis. Nuotaka yra nuo- 
taka, nesvarbu, teka pirmą kartą, ar ne. 

— Ar tu jaudinaisi antrą kartą? Žinau, tai baigėsi siaubingai, 
bet... 

— Ne. — Jos tonas buvo kategoriškas, bet nepiktas. — Tai turėjo 
būti perspėjimas. Tu jaudiniesi, nes esi laiminga. Esi tokia, kuri jaudi- 
nasi dėl visko, ypač kai tai svarbu. 

— Tiesiog noriu, kad viskas atrodytų ypatingai. Tobulai. Tik- 
riausiai buvau pakvaišusi, kai nusprendžiau, kad ceremonija turi vykti 
lauke, vidiniame kieme — o sodas tai nesutvarkytas. Darbus turime 
užbaigti per balandį. 

— Ir užbaigsi. Judu su Loganu žinote, ką darote, išmanote apie 
augalus, mylite vienas kitą ir kalbate apie tai, kas svarbu. 

— Primink man apie tai kartkartėmis, gerai? 

— Mielai. Gražiai atrodo. — Ji atsitraukė, įsirėmė pirštinėtomis 
rankomis į klubus. — Kainas nustatei? 

— Trisdešimt keturi penkiasdešimt. Keturiasdešimt penki devy- 
niasdešimt penki už didįjį. 

— Gerai. Turėtume gauti gražaus pelno, nes įvairiarūšiai augalai. 

— Augalai puikūs, nes mūsų pirkėjai daugiau niekur nepamatys 
tokių gausių ir vešlių darželių. Padėsiu tau sunešti indus, tada įtrauksiu 
į inventoriaus sąrašą. 

Jos prikrovė vežimėlį ir nustūmė į pagrindinį sandėlį. Kai Stela 
ėmė stumdyti vazonus darydama vietos naujiems, Roza nustūmė ją į 
šoną. 

— Eik, tvarkyk dokumentus. Jei imsi čia kuistis, užtruksi gerą 
valandą. Juk vis tiek ateisi, kai būsiu baigusi, ir viską pertvarkysi. 

— Aš tik galvoju, kad mažesniuosius reikia pastatyti štai čia, ant 
dengtų stalų... 

— Aš pagalvosiu, o tu vėliau galėsi... detalizuoti. 

— Jei sukrautum tuos didesniuosius ant šio stalo, o šalia pasta- 
tytum nedidelius žalvario žibintus, pridėtum kokį molinį vazoną ar 
rojaus paukštį, būtų puikus pavyzdys. Einu. 

Roza šypsodamasi savaip sukeitė pavyzdžius. Ir kadangi turėjo 
pripažinti, jog Stela buvo teisi, kaip paprastai, padarė viską, kaip ji 
liepė. 

— Rozalinda Harper, štai kur tu! 

Laimė, Roza stovėjo nugara į duris, tad turėjo laiko susiraukti 
prieš nutaisydama svetingesnį veidą. 

— Labas, Sisi. 

Ji pasitenkino standartiniu pasisveikinimu, bučiniu, kuris baigiasi 
per colį nuo žando, tada nusiteikė sugaišti ketvirtį valandos tuščiam 
pokalbiui. 

— Dailiai atrodai, — tarė Roza. — Ar tai naujas kostiumėlis? 

— Šis? — Sisi abejingai mostelėjo rankomis pademonstruodama 
prancūzišką manikiūrą. — Šįryt išsitraukiau iš spintos. Roza, dėl Die- 
vo, ar tu kada nors priaugi nors gramą? Kiekvieną kartą pamačiusi tave 
turiu prakaituoti papildomas dvidešimt minučių ant savo treniruoklio. 

— Puikiai atrodai, Sisi. — Tai buvo tiesa. Sesilija Prat mokėjo 
rūpintis savimi. Ilgi šviesūs plaukai krito ant pečių, apskritame jaunat- 
viškame veide šypsojosi duobutės, spindėjo riešuto rudumo akys. 

Sprendžiant iš aprangos, ji atvažiavo tiesiai iš kokio nors damų 
susirinkimo, komiteto posėdžio. Atvažiavo pasėti ir pasirinkti paskalų. 
Paskalos buvo dar viena Sisi silpnybė. 

— Kaip galėčiau, šventės ir tie nesibaigiantys vakarėliai mane 
visiškai išse4i20. Neturėjau kada atsipūsti nuo Padėkos dienos. O dar 
laukia Pavasario pokylis klube. Pasakyk, Roza, kad šiais metais ateisi, 
juk puota be tavęs ne puota. 

— Dar negalvojau apie tai. 

— Tai pagalvok. Prisėskime minutėlę ir atsikvėpkime. Aš neišsto- 
vėsiu nė minutės. — Kad įrodytų tai, ji atsisėdo ant suolelio šalia Rozos 
baigto ruošti pavyzdžio. — Argi ne puiku? Tarsi sėdėtum kokiame 
nors tropikų sode. Kitą savaitę mudu su Henku važiuojame į Kaima- 
nus. Man reikia pailsėti, sakau tau. 

— Tikiuosi, smagiai praleisite laiką. — Pasekdama pavyzdžiu, 
Roza prisėdo šalia jos ant suolo. 

— Tau irgi reikėtų į tropikus, mieloji. — Sisi patapšnojo Rozai 
per ranką. — Saulė, žydras vanduo, gražūs pusnuogiai vyrai. Tik nu- 
sipirk bilietą. Žinai, man neramu, kad tu beveik neišlendi iš čia. Bet 
dabar juk turi tą merginą iš Šiaurės. Beje, kaip ji, ar gerai dirba? 

— Jos vardas Stela, Sisi, ir ji dirba pas mane beveik metus. Vadi- 
nasi, viskas gerai. 

— Tai puiku. Turėtum pasinaudoti proga ir trumpam ištrūkti. 

— Kad niekur nenoriu važiuoti. 

— Žinai, atvešiu tau reklaminį lankstinuką. Nežinau, kaip iš- 
gyvenčiau dar vieną dieną, jei nežinočiau, kad netrukus sėdėsime pa- 
plūdimy ir gurkšnosime kokteilius. Protingai pasielgei, kad atsisakei 
daugelio vakarėlių, nors aš pasigedau tavęs per Naujuosius pas Dženę 
ir Kvilą. Buvo labai smagu, nors jis nė iš £o/o neprilygo tam, kurį bu- 
vai surengusi savo namuose. Trūko gėlių, o ir maistas buvo prastokas. 
Žinoma, Dženei to nesakiau. Ar žinai, kad kitą savaitę ji ketina nusi- 
siurbti riebalus? 

— Ne. 

— Na, tai viena iš blogai saugomų paslapčių. — Sisi pasislinko 
arčiau, jos duobutės suokalbiškai sujudėjo. — Girdėjau, kad nuo užpa- 
kalio ir šlaunų. Ką tik pietavau su Džene, ir /? sako, kad važiuos savaitei 
; Floridą, į kurortą, nors visi žino, kad eis nusisiurbti, o paskui tūnos 
namuose, kol vėl galės pradėti vaikščioti. Ir telaimina ją Dievas, nes jos 
užpakalis toks, kad galėtum padengti stalą keturiems. Manau, prireiks 
daugiau nei savaitės, kol ji vėl galės tiesiai vaikščioti. 

Roza neišlaikiusi nusijuokė. 

— Liaukis, Sisi, man jos užpakalis atrodo normalus. 

— Tik jau ne toks, kaip tos naujosios administratorės, kurią, sako, 
nusižiūrėjo Kvilas. Dvidešimt aštuonerių, ir ant jos užpakaliuko stalą 
padengtum kur kas aukščiau, aišku, jei nieko prieš valgyti nuo silikono. 

— Tikiuosi, tai netiesa — dėl Kvilo. Visada maniau, kad jie su 
Džene puiki pora. 

— Kai kurie vyrai praranda protą dėl didelių papų, nesvarbu, ar 
juos sukūrė Dievas, ar žmogus. Beje, ką ir atvažiavau tau pasakyti. Tik 
nežinau, kaip. 

— Neabejoju, rasi būdą. 

— Tiesiog jaučiu, kad privalau... mano pareiga... Kiek laiko mud- 
vi draugės, Rozalinda? 

— Nežinau. — „Nes tai, kad pažįstu tave nuo mokyklos laikų, dar 
nedaro mūsų draugėmis“, — pagalvojo ji. 

— Mūsų amžiuje geriau neskaičiuoti metų. Kadangi mes pažįs- 
tamos ilgiau nei norime tai pripažinti, turiu pasakyti tau, kas vyksta. 
Pirmiausia noriu pasakyti, nes neturėjau progos pasikalbėti su tavimi 

nuo... to incidento, kad niekada nebuvau taip nustebusi, taip pri5/okšta, 
kaip tada, kai tas niekšas Braisas Klarkas per vakarėlį įžengė į tavo na- 
mus, tarsi būtų turėjęs teisę. 

— Viskas gerai, Sisi. Paskui jis išėjo. 

— Ir gerai, nes nežinau, ar būčiau susivaldžiusi. Tiesiog nežinau. 
Jau toji Mendė. Žinoma, mergaitės protelis neką didesnis už blusos, 
bet tai ne pasiteisinimas. Ji turėjo pasistengti sužinoti, kas tas vyras 
buvo, prieš įčiuoždama į tavo namus pakibusi jam ant rankos. 

Sisi pamojavo ranka. 

— Tiesiog negaliu apie tai kalbėti. 

— Tai ir nekalbėkime. Man tikrai reikia grįžti prie darbo. 

— Bet aš dar nepasakiau tau. Kai man nesmagu, mano liežuvis 
tiesiog sustingsta. Jis buvo ten vėl su ta besmegene mergele. Buvo pas 
Dženę ir Kvilą, Roza, pasipūtęs kaip banginis, tarsi jam niekas pasauly- 
je nerūpėtų. Gėrė šampaną, šoko, rūkė cigarus verandoje. Kalbėjo apie 
savo konsultantų firmą. Man net pilvą susuko. 

Sisi prisidėjo ranką prie pilvo tarsi ją vėl būtų ėmę pykinti. 

— Žinau, Dženė sakė, jog atsiuntei savo atsiprašymą, kad neat- 
vyksi, bet ne aš viena su siaubu laukiau, kad tu persigalvosi ir bet kurią 
minutę ateisi. 

— Visko gali būti. — Roza nė neabejojo, kad visi viltingai šnabž- 
dėjosi mėtydami žvilgsnius į duris. — Dženė turi teisę savo namuose 
priimti ką nori. 

— Tikrai nesutinku su tuo. Tai lojalumo klausimas, ką jau kalbėti 
apie gerą skonį. Šiandien pietavau su Džene tam, kad pasakyčiau tai. 

Kalbėdama ji išsitraukė pudrinę ir ėmė pudruotis nosį. 

— Pasirodo, jam duris atvėrė Kvilas. Jie kartu rezga kažkokį biznį, 
nors Dženė nieko apie tai nežino. Toji moteris nieko nenutuokia apie 
piniginius reikalus, ne taip kaip aš ar tu. 

„Mm“ buvo mandagiausias atsakymas, kokį Roza įstengė sugal- 
voti, nes Sisi gyvenime nedirbo nė vienos dienos. 

— Turiu pripažinti, kad Dženė buvo labai nusiminusi, kai kalbė- 
jomės apie tai per pietus. Labai nusiminusi. — Sisi išsitraukė lūpdažį 
ir pasiryškino lūpas. — Bet yra žmonių, ir, turiu pasakyti, vakarėlyje 
taip pat kai kas šnabždėjosi, kurie užjaučia tą žmogų. Kurie tiki, kad 

su juo buvo pasielgta siaubingai, o tai mane siutina. Blogiausia tai, kad 
sklando gandas, jog tu užsipuolei jį tą vakarą, išvarei, kai jis bandė su- 
sitaikyti. Grasinai jam ir tai kvailai mergiūkštei, kai jie išėjo. Žinoma, 
vos tik išgirstu tai, visada paaiškinu, kaip buvo iš tiesų. Juk pagaliau aš 
ten buvau. 

Roza atpažino tą godų toną. Kliūstelėk žibalo į ugnį. Bet ji to ne- 
darys, nesvarbu, kokia įpykusi ar apšmeižta jaustųsi. 

— Žmonės kalbės ir sakys tai, ką nori kalbėti ar galvoti. Nematau 
prasmės jaudintis. 

— Žinai, kai kas sako, kad tu neatėjai pas Dženę ir į kitus mūsų 
vakarėlius, nes žinojai, kad jis bus ten — ir su perpus jaunesne paly- 
dove. 

— Mane stebina, kad žmonės švaisto tiek daug laiko svarstydami, 
kaip reaguočiau į vyrą, kuris nebėra mano gyvenimo dalis. Jei pamatysi 
Dženę, pasakyk jai, kad dėl manęs nesirūpintų. 

— Noriu, kad žinotum, jog galvosiu apie tave. — Sisi atsistojo ir 
vėl pakštelėjo į orą palei Rozos skruostą. — Reikėtų kada papietauti. 
Aš vaišinu. 

— Linkiu jums su Henku smagiai praleisti laiką Kaimanuose. 

— Taip ir padarysime. Atsiųsiu tau lankstinukų, — nueidama 
šūktelėjo ji per petį. 

— Atsiųsk, — sumurmėjo Roza. 

Ji pasuko priešinga kryptimi pykdama ant savęs, kad nusiminė ir 
įsižeidė. Žinojo, kad neverta, tačiau tai žeidė jos išdidumą. Buvo be- 
sukanti į augalų dauginimo skyrių, tačiau persigalvojo. Būdama tokios 
nuotaikos pridarys daugiau žalos nei gero, todėl patraukė pasivaikščioti 
į miškelį, skiriantį darbo teritoriją nuo gyvenamosios. Nenorėjo nieko 
matyti, su niekuo kalbėtis, tačiau aikštelėje žaidė Deividas su Stelos 
berniukais ir jų šunimi. Šuo pastebėjo ją pirmasis, keletą kartų draugiš- 
kai amtelėjęs, pripuolė prie Rozos ir letenomis apsikabino kelius. 

— Ne dabar, Parkeri. — Pasilenkusi paglostė jam užausį. — Da- 
bar netinkamas metas. 

— Mes ieškome paslėpto lobio. — Pribėgo Lukas. — Jo strazda- 
notą veidą dengė kvaila juoda barzda. — Turime žemėlapį ir visa kita. 

— Lobio? 

— Aha. Aš esu piratas Mėlynbarzdis, o Geivinas — Ilgšis Silve- 
ris. Deividas — kapitonas Morganas. Jis sako, kad kapitonas Morganas 
gali praskaidrinti niūrią dieną, bet aš nesuprantu, ką tai reiškia. 

Roza nusišypsojo, sušiaušė berniuko plaukus. Jai pačiai praverstų 
kapitono Morgano diržas. 

— Koks tai lobis? 

— Tai siurprizas, bet Deividas, kapitonas Morganas, sako, kad jei 
mes, nenaudėliai, jo nesurasime, būsime nužudyti. 

Roza pažiūrėjo į Geiviną, kuris šlubčiojo po pievą su šluotkočiu, 
pririštu prie kojos. Žvilgtelėjo į Deividą, užsirišusį vieną akį juodu lopu 
ir užsidėjusį plačiakraštę skrybėlę, kurią tikriausiai rado tarp vakarė- 
liams skirtų kostiumų. 

— Tada geriau eikite ieškoti. 

— Nenori pažaisti? 

— Ne dabar, mielasis. 

— Suraskite mano lobį, — prieidamas tarė Deividas, — o tai pa- 
karsiu jus ant aukščiausio stulpo. 

Visai nepiratiškai cyptelėjęs, Lukas nukurnėjo prie savo brolio, ir 
jie ėmė skaičiuoti žingsnius. 

— Kas yra, mieloji? 

— Nieko. — Roza papurtė galvą. — Truputį skauda galvą, anks- 
čiau baigiau darbą. Labai tikiuosi, kad tu nieko neužkasei iš tikrųjų. 
Būtų gaila tave atleisti. 

— Naują kompiuterinį žaidimą ant žemiausios štai to sikomoro 
šakos. 

— Tu tikras lobis, kapitone Morganai. 

— Vienas iš milijono. Pažįstu šią išraišką. — Jis kilstelėjo ranką 
prie jos veido. — Kitus gali apmauti, bet ne mane. Kas tave nuliūdino? 
Kodėl, po galais, vaikštai be švarko? 

— Pamiršau jį, ir man iš tiesų skauda galvą. Įsiskaudėjo nuo tų 
kvailų Sisi Prat plepalų, kuriuos ji manė savo pareiga perduoti man. 

— Vieną dieną jos ilgas liežuvis apsisuks aplink gerklę. — Deivi- 
das nusiplėšė nuo veido raištį. — Kai ji gulės šarvojimo salėje, nueisiu 
ir aprengsiu ją senais poliesteriniais skarmalais iš „Volmarto“. 

Roza šyptelėjo. 

— Tai žiauru. 

— Eime į vidų. Sumaišysiu po įžymųjį martinio kokteilį. Galėsi 
papasakoti man, tada mes sutriuškinsime tą kalę. 

— Nors skamba labai patraukliai, dabar man reikia aspirino ir 
dvidešimties minučių pogulio. Be to, negali nuvilti berniukų. Eik, ka- 
pitone. — Ji pabučiavo Deividui į žandą. — Velniai griebtų! 

Roza įėjo į vidų ir iškart pasuko į viršų. Išgėrė aspirino, išsitiesė 
ant lovos. Mąstė, ar dar ilgai nešios tos nepavykusios santuokos naštą. 
Ar dar ilgai jos pasekmės smaugs ją? Taip tikėjosi, kad tie penkiolika 
tūkstančių, kuriuos Braisas nugvelbė iš jos sąskaitos, padės ištaisyti 
klaidą. Pinigų nebėra, todėl nėra prasmės gailėtis to kvailo sprendi- 
mo. Santuoka jau praeityje, tad nėra ko bausti save už tai. Anksčiau ar 
vėliau jis vėl paslys, apsuks ne tą moterį, apgaus ne tą vyrą ir spruks iš 
Memfio, dings iš jos akių. O žmonės vėl ras pokalbiams kitą temą ir 
kitą žmogų. Taip visada būna. 

Tik pamanykit, Braisas Klarkas sugebėjo įtikinti, kad ji užsipuo- 
lusi jį — ir dar savo namuose. Šis vyras visada gerai vaidindavo nu- 
skriaustąjį ir buvo pats didžiausias melagis, kokį ji pažinojo. 

Nenori ir nesigins nuo tų kaltinimų. Taip darydama tik šertų 
žvėrį. Darys tai, ką visada darydavo. Atsiribos fiziškai ir emociškai nuo 
paskalų sūkurio. Tegu dabar jai nesmagu — juk ji nėra tobula, bet rytoj 
grįš į savo gyvenimą ir gyvens kaip visada. Taip, kaip nori. 

Roza užsimerkė. Nesitikėjo užmigti, tačiau nugrimzdo į snaudulį, 
kuris dažnai nuramindavo ją geriau nei miegas. 

Snūduriuodama atsidūrė sode, ant suolelio, kur pūtė švelnus vėly- 
vo pavasario vėjelis, maišydamas visus kvapus, sklandančius ore. Matė 
pagrindinį namą, spalvingus vazonus, kuriuos pati sodino ir išstatė 
terasoje. Matė ratinę, apsuptą nekantraujančių pražysti lelijų. Užuodė 
rožių, apsivijusių pavėsinę auksinės saulės spinduliuose, kvapą. Baltos 
rožės, kurias pasodino pati, kaip asmeninę duoklę Džonui. Retai ei- 
davo prie jo kapo, tačiau dažnai apsilankydavo pavėsinėje. Nužvelgė 
rožyną, jaunų sodinukų sodą, takus, dailiai vingiuojančius tarp gėlynų 
ir krūmokšnių, vietą, kur Braisas norėjo iškasti baseiną. 

Jie susiginčijo dėl to, ypač smarkiai susirėmė, kai ji atsakė ran- 
govui, kurį Braisas buvo nusamdęs be jos žinios. Tada rangovui be 
užuolankų išrėžė, kad jei jis pamėgins bent kastuvą įbesti į jos žemę, 
iškvies policiją ir nušluos jį nuo žemės paviršiaus. Braisui ji buvo dar 

negailestingesnė, taip primindama, kad namas ir žemė priklauso jai ir 
sprendimus priima ji. 

Po barnio Braisas išdulkėjo iš namų. Po kelių valandų parslinko 
atsiprašinėdamas, nusižeminęs, su nedidele žibuoklių puokštele. Ji pa- 
darė klaidą, kad priėmė atsiprašymą ir gėles. 

Vienai geriau. 

Ji suvirpėjo pavėsyje. 

— Gal ir taip, o gal ir ne. 

Tu padarei tai viena. Viską. Kartą suklydai, pažiūrėk, kiek tau tai 
kainavo ir tebekainuoja. Nesuklysk dar kartą. 

— Antrą kartą nesuklysiu. Kad ir ką padaryčiau, tai nebus klaida. 

Vienai geriau. Balsas tapo atkaklesnis, šaltis sustiprėjo. 4š viena. 

Sekundę, tik sekundę Roza pamanė mačiusi moterį nešvaria balta 
suknele, gulinčią atviroje kapo duobėje. Ir +4 sekundę užuodė puvimo 
kvapą po rožėmis. Tada moteris atsimerkė ir įsistebeilijo į ją pamišėliš- 
ko alkio kupinomis akimis. 


"DEVINTAS SKYRIUS 

ROZA ĮŽENGĖ Į NAMUS IŠ DREBIANČIOS ŠLAPDRIBOS. JI IŠSINĖRĖ 
iš švarko, tada atsisėdo ant suoliuko fojė ir nusitraukė batus. Deividas 
pasitiko ją, prisėdo šalia ir padavė kavos puodelį. 

— Daktaras skanumėlis bibliotekoje. 

— Taip, mačiau jo automobilį. — Ji apkabino puodelį abiem ran- 
komis ir gurkštelėjo kavos. 

— Harperis su juo. Jis pasigavo mūsų berniuką, kad pasikalbėtų. 
Mes jau kalbėjomės su juo gerdami kavą su pienu ir valgydami obuolių 
pyragą. 

— Obuolių pyragas. 

— Išsaugojau tau gabalėlį. Žinau tavo silpnybes. Sako, naktį gali 
pasnigti. 

— Girdėjau. 

— Stela su berniukais pas Loganą. Ji ketina vakarieniauti ten, o 
berniukai tikisi, kad prisnigs ir jie galės likti nakvoti. 

— Kaip miela. Man reikia karšto dušo. 

Jis paėmė iš Rozos puodelį. 

— Pamaniau, gal norėsi pakviesti mūsų gražuolį profesorių pa- 
silikti vakarienės. Paruošiau sultingą viščiuką ir bulvinių kukulių, kad 
nuvytume šaltį. 

— Skamba puikiai — viščiukas. Mičas, aišku, gali likti, jei nori ir 
neturi kitų planų. 

— Neturi, — užtikrino Deividas. — Aš jau klausiau. 

Roza nusijuokė pamačiusi jo plačią šypseną. 

— Ir ką tu poruoji su juo, Deividai, save ar mane? 

— Kadangi esu absoliučiai nesavanaudiškas ir matau, kad dakta- 
ras yra, nelaimė, visiškai abejingas man, poruoju tave. 

— Apgailėtinas romantikas. 

Ji ėmė lipti laiptais ir išpūtė akis, kai Deividas šūktelėjo iš apa- 
čios: 

— Apsivilk ką nors seksualaus. 

Bibliotekoje Harperis gurkšnojo alų. Jis jau papasakojo viską, 
ką žinojo, bet Mičas paprašė atsakyti į keletą klausimų ir užpildyti 
nedidelius tarpus istorijose, kurias jau buvo papasakoję Deividas ir 
Roza. 

— Deividas pasakojo apie tą naktų, kai pamatėte Harperių nuo- 
taką lauke, sode, kai buvote vaikai. 

— Tą naktį mes nakvojome lauke, palapinėje — Deividas, mano 
broliai ir aš. — Harperis pritardamas linktelėjo. — Tai bent naktelė. 

— Pasak Deivido, tu pirmas ją pamatei ir pažadinai jį. 

— Pamačiau, išgirdau, pajutau. — Harperis patraukė pečiais. — 
Sunku pasakyti, na taip, aš pažadinau jį. Nežinau, kiek buvo valandų. 
Vėlu. Mes ilgai valgėme ir šiurpinome vienas kitą baisiomis istorijomis. 
Tada, regis, išgirdau ją. Nežinau kaip, bet žinojau, kad tai ji. Viskas 
buvo ne taip, kaip kitais kartais. 

— Kas buvo kitaip? 

— Ji nedainavo. Sakyčiau... dejavo, leido kažkokius nesupranta- 
mus garsus, kokių tikėtumeisi iš vaiduoklio karštą mėnulio nušviestą 
naktį. Iškišau galvą iš palapinės ir pamačiau ją. Ji atrodė kitaip nei 
visada. 
traukęs ant galvos miegmaišį“. 

— Kaip ji atrodė? 

— Vilkėjo baltais naktiniais marškiniais, kaip praeitą pavasarį. 
Plaukai buvo nutįsę, susivėlę ir purvini. Mėnulio šviesa švietė per ją. 
Kiaurai per ją. Jėzau. — Jis nugėrė didesnį gurkšnį alaus. — Taigi aš 
pažadinau Deividą. Ostinas su Meisonu irgi pabudo. Norėjau, kad Os- 
tinas pasiliktų su Meisonu, bet kur tau, ėmėme sekti ją visi. 

Mičas aiškiai įsivaizdavo: būrelis vaikų, mėnulio šviesa, jonvaba- 
liai, tvankus vasaros karštis ir vaiduoklis, slenkantis per sodą. 

— Ji ėjo per mamos raktažoles, piliarožes. Tiesiai per darželius. 
Buvau pernelyg susijaudinęs, kad bijočiau. Ji vis kažką niūniavo ar 
aimanavo, tikriausiai tarp aimanų buvo ir žodžių, bet aš negalėjau jų 
išskirti. Ji ėjo ratinės link, bent jau man taip atrodė. Tada atsisuko ir 
pažiūrėjo. Jos veidas... 

— Koks? 

— Kaip siaubo filmuose, — tarė jis atsidusdamas. — Ji atrodė 
pamišusi. Nesuvaldoma pamišėlė. Šypsojosi, tačiau tai buvo siaubinga. 
Vieną akimirką ji pažiūrėjo į mane, o aš pažiūrėjau į ją, ir pasidarė taip 
šalta, kad mačiau savo paties kvėpavimą. Paskui ji nusisuko ir vėl pa- 
judėjo, o aš nusekiau iš paskos. 

— Nusekei paskui pamišusį vaiduoklį? Turėjo būti baisu. 

— Nelabai, bent jau aš nesuvokiau. Tikriausiai smalsumas buvo 
paėmęs viršų, Buvo tikrai įdomu. Turėjau žinoti. Bet tada Meisonas 
pradėjo rėkti, ir aš išsigandau. Pamaniau, kad ji pačiupo brolį. Tai buvo 
kvaila mintis, nes ji buvo priekyje manęs, o Meisonas buvo gerokai 
atsilikęs nuo manęs. Puoliau bėgti atgal; Meisonas gulėjo ant žemės, jo 
koja buvo kruvina. Tada Ostinas nubėgo į palapinę ieškoti kokių nors 
marškinėlių, kad galėtume apvynioti koją, nes buvome tik su šortais. 
Mes su Deividu bandėme jį nešti, ir tada rūsti kaip Dievas pasirodė 
mama. 

Jis nusijuokė žybčiodamas akimis. 

— Būtumėt ją matęs. Ji buvo su medvilniniais šortais ir trumpa 
palaidine. Tuomet jos plaukai buvo ilgesni, ir jie plaikstėsi jai bėgant. 
Staiga matau — kiti nematė, bet aš matau, kad rankose ji laiko senelio 
pistoletą. Sakau jums, jei mus būtų vijęsis vaiduoklis ar dar kas nors, ji 
būtų nuvijusi bet ką. Kai pamatė, kas atsitiko, įsikišo pistoletą į šortų 
kišenę, tada paėmė Meisoną, o mums liepė eiti apsirengti. Paskui visi 
susigrūdome į automobilį ir vežėme brolį į ligoninės priimamąjį, kad 
susiūtų žaizdą kojoje. 

— Niekada neužsiminei, kad matei pistoletą. — Į biblioteką 
įžengė Roza. 

— Maniau, jog nenorėjai, kad kiti žinotų. 

Ji priėjo prie sūnaus ir pabučiavo jam į pakaušį. 

— Nenorėjau, kad ir tu žinotum. Bet tu visada matai per daug. — 
Ji priglaudė skruostą prie Harperio galvos ir pažiūrėjo į Mičą. — Truk- 
dau? 

— Ne. Prisėskite, jei turite minutę. Šią istoriją girdžiu iš antro 
šaltinio, todėl būtų gerai išklausyti jūsų versiją. 

— Neturiu ko pridurti. Berniukai norėjo miegoti lauke, nors lau- 
ke buvo dar tvankiau, o ir vabzdžių netrūko. Jie norėjo pasistatyti pa- 
lapinę. Kadangi norėjau stebėti juos ir girdėti, uždariau langą likdama 
be oro, bet atidariau duris į lauką. 

— Mes buvome čia pat, kieme, — paprieštaravo Harperis. — Kas 
galėjo mums atsitikti? 

— Daug kas, ir vėliau įsitikinau, jog pasielgiau protingai, kad 
visą naktį laikiau atdaras duris. Kai jie nurimo, aš irgi užsnūdau. Mane 
pažadino Meisono riksmas. Pasigriebiau tėčio pistoletą, kurį tomis 
dienomis laikydavau miegamojo spintos lentynoje, susiradau šovinių 
brangenybių dėžutėje ir bėgdama užtaisiau. Kai nubėgau, Deividas ir 
Harperis nešė kraujuojančia koja Meisoną. Jie visi puolė aiškinti, tad 
liepiau jiems užsičiaupti. Įnešiau vaiką į vidų, nuploviau koją ir pama- 
čiau, jog reikės siūti. Pačią istoriją išklausiau pakeliui į ligoninę. 

Mičas linktelėjo, tada pakėlė galvą nuo užrašų. 

— O kada jūs nuėjote į ratinę? 

Roza nusišypsojo. 

— Vos tik išaušo, kai grįžome ir suguldžiau vaikus. 

— Ginklą pasiėmėt? 

— Taip, jei kartais išvysčiau ką nors kūniškesnio, nei tai, ką matė 
vaikai. 

— Buvau pakankamai didelis, galėjau eiti kartu, — įsikišo Harpe- 
ris. — Neturėjai eiti ten viena. 

Ji pakreipė galvą. 

— Aš buvau už viską atsakinga. Ratinėje nieko nebuvo, ir ne- 
žinau, ar pajutau kažką, ar tiesiog buvau per daug įsiaudrinusi, man 
pasirodė, jog pajutau. 

— O kaip jūs manote? 

— Ten buvo šalta, nors neturėjo būti. Ir aš pajutau... nuskambės 
melodramiškai, bet pajutau mirtį. Apžiūrėjau visus kampus, tačiau nie- 
ko neradau. 

— Kada buvo perstatyta ratinė? 

— Chm. — Ji užsimerkė bandydama prisiminti. — Dvidešimto 
amžiaus pradžioje. Redžinaldas Harperis buvo pametęs galvą dėl nau- 
jovių, ir automobiliai buvo viena iš jų. Kažkiek laikė ten savo automo- 
bilį, vėliau perkėlė jį į arklides, o ratinė tapo sandėliu; antrame aukšte 
įsikūrė sodininkas. Svečių nameliu ratinė tapo vėliau, sakyčiau, apie 
dvidešimtuosius. 

— Tad negalime manyti, kad ji būtų ten apsistojusi ar lankiusi 
sodininką, nes šmėklos vaidenimasis prasidėjo anksčiau. Kas buvo lai- 
koma pačioje ratinėje? 

— Vežimaičiai, brikelės, įrankiai. 

— Keista vieta. Ko ji ten eitų? 

— Aš vis galvodavau, gal ji mirė ten? — įsiterpė Harperis. — Ma- 
niau, kad kai įsikelsiu gyventi į ratinę, ji pasakys man. 

Mičas sužiuro į jį. 

— Ar esi ją ten matęs? 

— Ne. Vyresni nei dvylikos jaunuoliai jos nedomina. Ei, sninga. 

Jis pašoko ir priėjo prie lango. 

— Tikiuosi, sniegas išsilaikys. Jums dar manęs reikia? — pasi- 
teiravo Mičą. 

— Šiuo metu ne. Ačiū, kad skyrei laiko. 

— Jokių problemų. Iki. 

Roza papurtė galvą jam išeinant. 

— Dabar jis eis tiesiai laukan ir pamėgins surinkti pakankamai 
sniego, kad galėtų padaryti gniūžtę ir paleisti ją į Deividą. Kai kurie 
dalykai niekada nesikeičia. O Deividas ruošia viščiuką su bulvių kuku- 
liais, jei norėtumėt pasilikti, palaukti, kol sniegas aprims. 

— Būčiau kvailas, jei atsisakyčiau viščiuko su kukuliais. Per pa- 
starąsias dienas padariau šiokią tokią pažangą, jei eliminavimą galima 
vadinti pažanga. Baigiu apklausti visus, vienu ar kitu būdu susijusius 
su Amelija. 

Roza priėjo prie lentos, apžiūrėjo nuotraukas, schemas, užrašus. 

— O kai apklausite visus? 

— Imsiu ieškoti papildomų šaltinių. Klausimas į temą — ar 
mėgstate krepšinį? 

— Kuria prasme? 

— Kad pasiryžtumėte eiti į rungtynes. Išprašiau iš sūnaus papil- 
domą bilietą rytojaus vakarui. Jie žaidžia su „Ole Miss“. Tikėjausi, kad 
įkalbėsiu jus eiti su manim. 

— Į krepšinio rungtynes? 

— Paprasta aplinka, daugybė žmonių, tam tikra pramoga. — Mi- 
čas nerūpestingai nusišypsojo, kai ji atsisuko. — Pamaniau, nebloga 
vieta pradėti. O ir jums gal bus jaukiau nei rami vakarienė dviese. Bet 
jei mieliau vakarieniautumėt, surasiu laisvą vakarą. 


— Krepšinio rungtynės gali būti įdomu. 


LILI SĖDĖJO ANT FOTELIO ROZOS MIEGAMAJAME TRANKYDAMA 
per žaislinio telefono mygtukus žaisliniu šuniuku. Lili motinos galva 
lindėjo spintoje. 

— Išbandyk naujuosius šešėlius, Roza. — Heilės balsas dusliai 
skambėjo tarp drabužių. — Kai pirkau, žinojau, kad jie man netiks,bet 
negalėjau atsispirti. Rozai jie tiktų, ar ne, Stela? 

— Taip. 

— Aš pati turiu dažų, kurių užtektų trims moterims, — paprie- 
štaravo Roza ir pamėgino susikaupti. Kaip čia atsitiko, kad jos asmeni- 
nę erdvę užkariavo moterys. Ji nepratusi prie moterų. 

— O Dieve! Privalai užsimauti šias! 

Heilė ištraukė kelnes, kurias Rozą buvo įkalbėjęs nusipirkti Dei- 
vidas. Kelnių ji dar nė karto nemūvėjo. 

— Tikrai ne. 

— Roza, nejuokauk. — Ji pamojavo kelnėmis Stelai. — Tik pa- 
žiūrėk į jas. | 

Stela pažiūrėjo. 

— Aš nė su laužtuvu negkiščiau į jas savo klubų. 

— Aišku, įkištum, jos tempiasi. — Heilė pademonstravo. — Be 
to, tavo klubai nuostabūs, turi gražias krūtis. Tik šios kelnės tau per 
ilgos. Prisimeni tą megztuką, raudonos spalvos moherio, kurį gavau 
Kalėdų proga iš Deivido? Jis puikiai tiktų prie šių kelnių. 

— Tai pasiimk jas, — pasiūlė Roza. 

— Ne, ne, tu jas nešiok. Prižiūrėkit minutėlę Lili, gerai? Nubėgsiu 
megztuko. 

— Aš nesivilksiu tavo megztuko. Savų turiu krūvą. Ir dėl Dievo, 
tai tik krepšinio rungtynės. 

— Vis tiek gali pademonstruoti savo grožį. 

— Aš eisiu su džinsais. 

Nusivylusi Heilė klestelėjo ant lovos šalia Stelos. 

— Kietas riešutėlis. 

— Na gerai, pasinaudosiu tavo vokų šešėliais. Siūlau kaip kom- 
promisą. 

— O ar galiu išrinkti tau auskarus? 

Roza nukreipė akis į veidrodį ir pažiūrėjo į Heilę. 

— Paskui liausies bambėjusi? 

— Sutarta. — Heilė pašoko ir stvėrė Lili į glėbį. Tada pasisodino 
mergaitę ant kelių ir viena ranka ėmė tikrinti Rozos brangenybių dė- 
žutės turinį. — Ką vilksies prie džinsų? 

— Nežinau. Vieną arba kitą megztuką. 

— Žaliąjį kašmyro, — patarė Stela. — Su aukšta atlenkiama apy- 
kakle ir juodą iki kelių odinį švarką? 

Roza pamąstė dažydamasi akis. 

— Puiku. Tiks. 

— Gerai, tada... šie. — Heilė ištraukė sidabrines spirales. — Ba- 
tai? — paklausė atsisukdama į Stelą. 

— Juodi odiniai pusbačiai žemu kulnu. 

— Tu atnešk juos, aš ištrauksiu megztuką, ir... 

— Merginos, — pertraukė Roza. — Dinkit. Pati susitvarky- 
siu. — Bet prieš tai pasilenkusi pakštelėjo Lili į skruostą. — Eikite 
žaisti kur nors kitur. 

— Eime, Heile, kol ji nenusprendė apsivilkti flaneliniais marški- 
niais ir apsiauti sodininko batais, kad tik įgeltų mums. Ji buvo teisi dėl 
šešėlių, — pridūrė Stela išstumdama Heilę pro duris. 

Gal ir teisi, nutarė Roza. Jie buvo rudos spalvos su auksiniu at- 
spalviu. Roza žinojo, kaip išnaudoti savo privalumus. Dievas mato, kiek 
laiko yra praleidusi prieš veidrodį ir kiek pastangų įdėjusi, kad atrodytų 
geriausiai, kai to reikėdavo. Kartu, žinoma, gera turėti po ranka kitų 
moterų, jaunesnių moterų, ir paklausyti jų patarimų dėl aprangos. Iš- 
skyrus šias kelnes. Ji priėjo prie komodos, ištraukė vidurinį stalčių, kur 
laikė megztukus. Roza čiupinėjo sulankstytus drabužius mąstydama, 

kad jai patinka minkštos švelnios medžiagos. Kašmyras, medvilnė, šil- 
kas. Ji išsitraukė žalios spalvos moherio nertinį, išlankstė. 

Vėsa smogė kartu su šoku, it baudžiantis pliaukštelėjimas per 
veidą priversdamas ją žengti atgal. Paskui vėsa virto geliančiu šalčiu, 
išplėšusiu megztinį jai iš rankų. Roza apstulbusi žiūrėjo, kaip jis atsi- 
trenkė į priešingą sieną, tada nukrito ant grindų. 

Rozos keliai iš siaubo sulinko, tačiau ji prisivertė pereiti per kam- 
barį ir pakelti megztuką. Priekyje žiojėjo skylės, tarsi pikti nagai būtų 
perrėžę medžiagą. Rozos kvapas virto matomais garų kamuoliais, kai ji 
tvardėsi, kad išliktų rami. 

— Oho, tai buvo žema ir bjauru. Apgailėtina ir niekšiška. Labai 
mėgau šį megztuką. Tačiau mano nuomonės taip nepakeisi. 

Roza supykusi apsisuko aplinkui tikėdamasi pamatyti ką nors, 
kažką, su kuo galėtų kovoti. 

— Turiu megztukų daugiau, ir jei ketini pakartoti šį spektaklį su 
visais likusiais mano drabužiais, sakau tau, išeisiu nuogu užpakaliu, 
bet tikrai nepasiduosiu šantažui. Todėl eik ir išliek savo įniršį kur nors 
kitur. 

Roza nusviedė megztuką ant lovos, nužingsniavo prie komodos, 
nesirinkdama išsitraukė pirmą pasitaikius; ir užsitermpė per galvą. Jos 
pirštai virpėjo iš pykčio ir susijaudinimo. 

— Sprendimus priimu aš, — kapojo ji žodžius, — visada taip 
dariau. Tik pamėgink pakartoti tai, pamėgink, ir aš permiegosiu su juo 
tik tam, kad įsiutinčiau tave. 

Roza baigė rengtis, užsitempė batus, pasičiupo odinį švarką, tada 
pasistengė ramiai uždaryti kambario duris. Išėjusi į koridorių, ji atsi- 
rėmė į sieną ir palaukė, kol nusiramins. Viena aišku, jiems su Miču bus 
apie ką pakalbėti pakeliui į rungtynes. 

Kai Roza su Miču jau buvo kelyje, ji palaukė, kol Harperių namų 
šviesos pasiliko už jų, ir tada prašneko: 

— Iš pradžių noriu kai ką papasakoti, paskui būtų malonu, jei abu 
užmirštume apie reikalus bent keletui valandų. 

— Kas nors atsitiko? 

— Taip. Pirma, neseniai mane aplankė viena pažįstama, kuri jau 
dvidešimt metų laimi olimpinį aukso medalį paskalų srityje. 

— Tai bent rekordas. 

— Ir ji tuo didžiuojasi. Tai susiję su mano buvusiu vyru ir iš es- 
mės nėra labai svarbu, tačiau pasijutau truputį įskaudinta, man pradėjo 
skaudėti galvą, todėl nuėjau namo, išgėriau aspirino ir nutariau prigulti. 
Aš nemiegojau, tik snūduriavau. Staiga mintimis atsidūriau sode, ant 
suolelio pavėsyje. Buvo vėlyvas pavasaris. 

— Iš kur žinojote, kad buvo pavasaris? 

— Vėlyvas pavasaris, ankstyvas birželis. Sprendžiau pagal augalus, 
žydinčias gėles. Paskui pasidarė šalta. 

Roza papasakojo jam viską nepraleisdama jokių smulkmenų. 

— Tai pirmas sapnas, apie kurį užsiminėt. 

— Tai buvo ne sapnas. — Ji nekantriai mostelėjo ranka. — Aš 
nemiegojau. Žinau, žmonės taip sako, kai 2270, jog nemiega. Aš ne- 
miegojau. 

— (Gerai. Jums geriau žinoti. 

— Ji nukėlė mane ten mano mintimis. Jutau šaltį, užuodžiau 
gėles — baltas rožes ant pastoginės — oda jutau vėją. Kita mano pusė 
visą laiką žinojo, jog esu kambaryje, lovoje, su skaudančia galva. 

— Trikdantis dalykas. 

— Subtiliai pasakėte, — atsiliepė Roza. — Taip, trikdantis. Mane 
tai glumina ir kelia nerimą. Nepatinka, kai kažkas vadovauja mano 
mintims. O tas jos žvilgsnis, kai atsimerkė kape — jame buvo kažkokia 
kraupi... meilė. Ji niekada neįskaudino manęs, ir aš niekada nejaučiau, 
kad ji galėtų. Iki šio vakaro. 

Mičas stipriai nuspaudė stabdžius, sustabdė mašiną šalikelėje ir 
atsisuko į ją. Jo įprasta ramybė buvo dingusi, ją pakeitė prasisunkęs 
pyktis. 

— Ką nori tuo pasakyti? Ji tave užpuolė? Dėl Dievo... 

— Ne mane, bet labai gražų megztinį. Tai buvo gimtadienio dova- 
na, todėl turėjau jį tik nuo lapkričio, ir aš tebepykstu, kad ji sugadino jį. 

— Papasakok, kas atsitiko. 

Rozai baigus pasakoti, jis atsilošė ir pabarbeno pirštais per vairą. 

— Ji nenorėjo, kad šįvakar eitum su manim. 

— Akivaizdu, bet tuo blogiau jai, nes aš čia. 

Jis vėl pažiūrėjo į Rozą. 

— Kodėl? 

— Pasakiau, kad padarysiu, ir aš visada darau tai, ką sakau. Be 

to, ji mane įsiutino. Neketinu trauktis. Ir pagaliau norėjau įsitikinti, ar 
man patiks tavo kompanija nekaltoje socialinėje aplinkoje. 

— Šauni tiesiai į dešimtuką. 

— Taip. Kai kuriuos tai erzina. 

— Aš nesu vienas iš jų. Apgailestauju dėl megztinio. 

— Aš irgi. 

— Galėtume daryti prielaidą... 

— Galėtume, — nutraukė jį Roza. — Bet geriau ne dabar. Jai 
nepavyko manęs sustabdyti, tad nesuprantu, kodėl turėtume jai leisti 
gadinti vakarą. Pakalbėkime apie ką kita, iki ateis laikas vėl kalbėtis 
apie reikalus. 

— Gerai. Apie ką norėtum pasikalbėti? 

— Noriu paklausti, ar ilgai žadame stovėti šalikelėje ir ar labai 
pavėluosime į tavo sūnaus žaidynes? 

— Och. Tiesa. — Jis išvairavo į kelią. — Nieko prieš, jei pradėsiu 
šį pokalbį pasakydamas, kad turiu naują namų tvarkytoją? 

— Tikrai? 

"— Ji draugo draugės draugė. Kažkas tokio. Domisi fengšui, todėl 
bute perstatė visus baldus — suskirstė plotą į karjeros erdvę, sveikatos 
erdvę ir dar kažkokią. Sudarinėja man sąrašus, ką turėčiau pirkti, tvarko 
mano pinigus kaip koks kurmis. O dar tos kiniškos monetos. Ir ji sako, 
kad turiu įsigyti žalią augalą. Tikriausiai sveikatos erdvei, nežinau, bet 
aš bijau jos paklausti. Todėl pamaniau, gal galėčiau atgauti tą augalą, 
kurį paėmei iš mano buto praeitą pavasarį. 

— Tą, kurį žudei. | 

— Aš nežinojau, kad žudžiau. Net nežinojau, kad jį turiu. 

— Nepiktybinis aplaidumas vis tiek yra aplaidumas. 

— Kietaširdė. Ką pasakytum, jei pasirašyčiau priesaiką rūpintis 
juo geriau? Reikalas tas, kad juo rūpinsis ji, bent jau kas antrą savaitę. 
O tau būtų suteiktos lankytojo teisės. 

— Pagalvosiu apie tai. 


KAI JIE ATVYKO, SALĖ JAU BUVO SAUSAKIMŠA IR VILTINGAI šurmu- 
liavo. Jie prasiyrė pro triukšmą, spalvas ir žiūrovus, susirado savo vietas 
ir ėmė stebėti besimankštinančias komandas. 

— Štai Džošas, aštuntas numeris. 

Ji nužvelgė aukštą vaikiną su baltais marškinėliais, kuris pašokęs 
įmetė kamuolį į krepšį. 

— Graži apranga. 

— Jį išsirinko NBA. Kitais metais žais „Celtics“ komandoje. 
Negaliu tuo patikėti. Aš neketinu girtis visą vakarą, bet turėjau tai pa- 
sakyti. 

— Jis bus profesionalas? „Celtics“ komandoje? Girkis kiek nori. 
Aš irgi girčiausi. 

— Pasistengsiu kuo mažiau. Džošas yra pagrindinis gynėjas, va- 
dinasi, jis vadovauja komandos puolimui. 

Roza klausėsi gurkšnodama limonadą, kol jis aiškino jai pagrindi- 
nius krepšinio terminus ir taisykles. 

Kai kamuolys buvo išmestas iš centro, ji ėmė stebėti veiksmą mė- 
gaudamasi greitais perdavimais, gražiais deriniais, salėje skambančiais 
šūkiais, į grindis dunksinčio kamuolio garsu. 

Pirmo kėlinio metu Mičas kartkartėmis palinkdavo į ją paaiškinti 
strategiją ar žaidimą. Staiga ji pašoko kartu su Memfio minia, kad nu- 
švilptų teisėjo sprendimą. 

— Ką, tas teisėjas aklas? Mes apgynėm savo pozicijas, ar ne? Tai 
buvo ataka, dėl Dievo. Tegu akis prasikrapšto! 

Kai ji atsisėdo piktai šnopuodama, Mičas pasikasė smakrą. 

— Taip, arba aš esu ypač geras mokytojas, arba tu išmanai apie 
krepšinį. 

— "Turiu tris sūnus. Išmanau apie krepšinį, futbolą, beisbolą ir 
vienu metu net per daug žinojau apie imtynes. Imtynės nebepopulia- 
rios, nes sūnūs išaugo. — Ji atplėšė akis nuo aikštelės ir nusišypsojo 
jam. — Bet tu taip puikiai leidai laiką auklėdamas neišmanėlę moterė- 
lę, kad nenorėjau gadinti džiaugsmo. 

— Ačiū. Nori kukurūzų traškučių? 

— Neatsisakyčiau. 

Rozai buvo smagu ir pasidarė dar smagiau, kai per pertrauką 
Džošas susirado tėvą akimis ir nusišypsojo. Tada jo žvilgsnis nukrypo 
į ją, paskui atgal į tėvą, ir vaikinas entuziastingai linkčiodamas iškėlė į 
orą nykščius. 

Baigiantis rungtynėms, kai Memfio „Tigrai“ pirmavo trimis 
taškais, Roza nusprendė, kad tai, ką patyrė, buvo verta kašmyro megz- 
tuko. 

— Nori palaukti ir pasveikinti sūnų? 

— Ne šįvakar. Praeis valanda, kol jis išlįs iš persirengimo kambario 
ir atsibučiuos su gerbėjomis. Nors norėčiau, kad jūs susipažintumėte. 

— Mielai. Buvo malonu stebėti jį aikštelėje, ne tik dėl jo stiliaus 
ar gabumų — jų turi apsčiai — bet dėl jo entuziazmo. Akivaizdu, kad 
jam patinka Žaisti. 

— Nuo vaikystės. — Mičas apkabino Ro24 per liemenį padėda- 
mas jai manevruoti tarp besiskirstančios minios. 

— Tau bus sunku, kai jis išvyks į Bostoną. 

— Tai Džošo svajonė. Dalis manęs norėtų važiuoti kartu su juo, 
tačiau anksčiau ar vėliau turi vaikus paleisti. 

— Vos širdis neplyšo, kai mano jauniausiasis paliko namus. Dar 
vakar jiems buvo tik penkeri. 

Einant per aikštelę prie automobilio, jis atitraukė ranką nuo lie- 
mens ir paėmė ją už rankos. 

— Gal užsuktume kur nors užkąsti? 

— Ne šįvakar. Rytoj turiu anksti keltis. Bet ačiū, kad pasiūlei. 

— Tada rytoj vakarieniaujame. 

Roza nužvelgė jį akies krašteliu. 

— Turiu pasakyti, kad ištempti mane iš namų du vakarus iš eilės 
reikia kinkinio laukinių arklių. Rytoj turiu dalyvauti sodininkų klubo 
susirinkime, kurio dėl asmeninių priežasčių negaliu praleisti. 

— Tada poryt. 

— Užuodžiu kampaniją. 

— Nair kaip? 

— Neblogai. — Ji mėgavosi vėsiu oru ir šilta jo ranka. — Pasaky- 
siu štai ką. Poryt gali atvažiuoti vakarienės, bet įspėju — gaminsiu aš, 
nes Deividui laisva diena. 

— Tu moki gaminti? 

— Žinoma, moku. Tik man neleidžiama, kai Deividas namuose, 
bet šiaip esu labai gera virėja. 

— Kelintą vakarienė? 

Roza nusijuokė. 

— Tarkim, septintą. 

— Būsiu. 

Palydėjo Rozą prie mašinos durelių, tada atgręžė ją į save, apka- 
rankomis jo kaklą, prisiglaudė ir leido sau pasinerti į jausmus — jo 
kūno šilumą, oro vėsumą, po šiuo švelniu bučiniu bundantį poreikį. 

Mičas atsitraukė ir, tebežiūrėdamas jai į akis, ištiesė ranką ati- 
daryti dureles. 

— Padariau tai dabar, nes pagalvojau, kad jei lauksiu, kol palydė- 
siu tave iki durų, tu tikėsies to. Noriu nustebinti tave, bent jau retkar- 
čiais. Nemanau, kad tai pats lengviausias dalykas. 

— Iki šiol tau keletą kartų pavyko. 

Kai ji įsėdo į automobilį, Mičas uždarė dureles ir pagalvojo, kad 
atsargoje dar turi paruošęs keletą netikėtumų. 


DEŠIMTAS SKYRIUS 


K 


HARPERIS GALĖJO LEISTI DIENŲ DIENAS AUGALŲ SKIEPIJIMO sky- 
riuje nenuobodžiaudamas ir nepasigesdamas kitų kompanijos. Augalai, 
su kuriais dirbo, teikė jam didžiulį pasitenkinimą ir džiaugsmą. Ne- 
svarbu, ar dirbo su augalais, ar eksperimentavo su hibridais, jis dirbo 
mylimą darbą. Jam patiko darbuotis ir lauke, skiepyti, dauginti lauko 
augalus. Harperis jau buvo atsirinkęs medžius, kuriuos ketino skiepyti, 
ir žinojo, kad prireiks beveik savaitės, kol surinks ūglius ir nugenės jau- 
nus medelius, kuriuos skiepijo prieš metus. Jo motina visada palikdavo 
tokius sprendimus jam. Ką, kaip, kada. Žinojo, kad ji pasitiki juo ir lei- 
džia jam spręsti, ką ir kaip daryti. Tačiau būtent mama išmokė jį darbo 
pagrindų ir įskiepijo meilę augalams. Kai jis augo, jie ištisas valandas 
praleisdavo sode arba šiltnamiuose. Mama mokė ir jo brolius, tačiau jų 
dėmesys nukrypo kitur, o jo susikoncentravo į Harperių namus, sodus, 
darbą. 

Metai koledže, studijos tik dar labiau sutvirtino jo pasirinkimą. 
Harperis buvo atsidavęs namui, sodams, darbui ir moteriai, kuri jį visko 
išmokė. 

Jo nuomone, tai, kad meilė ir pareiga taip dera tarpusavyje, yra 
didžiulis privalumas. 

Augalams grojo Čaikovskis, o jo ausinėse skambėjo kitų klasikų 
muzika. Jis tikrino vazonus, žymėjo rezultatus užrašų knygutėje. Ypač 
jį džiugino jurginai, kuriuos skiepijo praeitą pavasarį Logano prašymu. 
Po poros savaičių sodins peržiemojusius gumbus, o pavasarį turės augi- 

nių. Medelynas galės didžiuotis “Stelos sapnu", ryškiu, tamsiai mėlynu 
jurginu, kurį jis išvedė. 

Viskas įdomiai susiklostė. Loganas ir tvarkingoji Stela įsimylėjo 
vienas kitą — ir Loganas parodė savo sentimentaliąją pusę užsakyda- 
mas mėlynąjį jurginą, kurį sapnavo Stela. „Sapnavo, — pagalvojo Har- 
peris, — paveikta Harperių nuotakos“. Viskas susiję — tai, kas vyksta 
namuose, ir tai, kas auga Čia. 

Jei ne nuotaka, “Stelos sapno' nebūtų buvę. O be Harperių namų 
nebūtų nuotakos. Nieko nebūtų buvę, jei ne motinos nepalenkiamas 
ryžtas išlaikyti namą ir įkurti verslą. 

Harperis, stovėdamas veidu į duris, pamatė, kaip jos atsivėrė ir pro 
jas įėjo Heilė. 

Jos irgi čia nebūtų, jei ne jo motina. Graži jauna nėščia moteris 
nebūtų pasibeldusi į Harperių namų duris ieškodama darbo ir vietos 
apsistoti. 

Heilė nusišypsojo, jo širdis suspurdo, paskui vėl grįžo į normalų 
ritmą. Ji pabaksnojo sau į galvą, parodydama, kad Harperis nusiimtų 
ausines. 

— Atleisk, kad trukdau. Roza sakė, jog turi vazonų, kuriuos jau 
galima perkelti į augalų ruošinių sandėlį. Stela nori pradėti žiemos iš- 
pardavimą. 

— Taip. Nori, kad nuneščiau juos? 

— Ne, pati susitvarkysiu. Už durų turiu dėžių ir vežimėlį. 

— Leisk tik patikrinti inventorių. — Jis nuėjo prie kompiute- 
rio. — Nori kolos? 

— Norėčiau, bet turiu stebėti savo kofeino lygį. 

— A, tiesa. — Ji tebemaitino Lili, ir Harperį tai žavėjo. — Turiu 
vandens. 

— Būtų gerai. Kai turėsi laiko, ar parodysi, kaip reikia skiepyti? 
Stela sakė, kad tokiu metų laiku dažniausiai tai darai, ypač lauke. Labai 
norėčiau pamėginti ir pažiūrėti, kas išeis. 

— Žinoma, jei tik nori. — Jis padavė jai vandens butelį. — Gali 
pamėginti su gluosniu. Tai buvo pirmasis augalas, kurį mama leido 
skiepyti pačiam. Su jais geriausia praktikuotis. 

— Būtų puiku. Pamaniau, kada nors, kai mes su Lili turėsime 
savo namus, galėčiau pasisodinti tai, ką pati sukūriau. 

Harperis atsisėdo ir liepė sau susikoncentruoti ties inventoriaus 
programa. Heilės kvapas, kažkoks ypač moteriškas, puikiai derinosi su 
žemės ir augalų kvapais. 

— Jums juk užtenka vietos name. 

— Daugiau nei užtenka. — Ji nusijuokė. — Esu čia jau metus, 
bet dar nepriprantu prie namo dydžio. Man labai patinka čia, o ir Lili 
džiaugiasi aplinkui matydama tiek daug žmonių. Tavo mama pati nuo- 
stabiausia. Bet anksčiau ar vėliau turėsiu, taip sakant, pasodinti Lili ir 
save į savo Žemę. 

— Juk žinai, kad mama džiaugiasi turėdama jus čia, kitaip jau 
seniai būtų išprašiusi. 

— O, tas tiesa. Ji tikrai sugeba vadovauti, ar ne? Viską sutvarko 
taip, kaip jai patogiau. Ne tai noriu pasakyti, kaip tai skamba. Tiesiog ji 
stipri, protinga ir, regis, nieko nebijo. Aš ja labai žaviuosi. 

— Tau pačiai irgi netrūksta nei drąsos, nei smegenų. 

— Drąsos galbūt, bet mano žinios labai menkos.— Ji paėmė rafi- 
jos juostelę ir ėmė tingiai sukti aplink pirštą. — Kai prisimenu praeitį, 
nežinau, iš kur turėjau tiek drąsos išvykti būdama nėščia šeštą mėnesį. 
Dabar, kai turiu Lili, viską kitaip suvokiu. Ir žinau, kad liksiu skolinga 
Rozai visą savo gyvenimą. 

— Ji to nenorėtų. 

— Čia ji jau spręsti negalės. Mano kūdikis turi gerus, mylinčius 
namus. Aš turiu darbą, kurį — prisiekiu — mėgstu vis labiau. Turime 
draugų ir šeimą. Žinoma, būtume išgyvenę, bet be Rozos nebūtume 
čia, kur esame dabar. 

— Keista, aš kaip tik mąsčiau, kaip viskas — šis namas, ši vieta, 
netgi Loganas su Stela yra susiję su mano motina, galbūt netgi nuo- 
taka. 

— O kuo čia dėta nuotaka? 

— Jei mama būtų pardavusi namą — kartais tikrai atrodė geriau 
tokio rūpesčio neturėti — galimas atvejis, nuotakos čia nebeliktų. 
Galbūt jai reikia, kad namuose gyventų bent vienas Harperis. Neži- 
nau. — Jis gūžtelėjo pečiais-ir atsistojo. — Tiesiog mąsčiau. 

— Gal ir teisus. Tu juk irgi neparduotum, ar ne, kai ateis tavo eilė? 

— Ne. Kiekvieną kartą, kai pagalvoju, kad gal reikėtų išsikelti iš 


svečių namelio, susirasti butą, aš negaliu to padaryti. Pirmiausia, noriu 

čia būti. O antra — nesvarbu, kad ir kokia protinga ar stipri yra mano 
motina, jaučiu, kad jai geriau, kai aš šalia. Manau, ji nuliūstų ir pasi- 
justų vieniša, jei jūs su Lili išeitumėt, ypač dabar, kai Stela ir berniukai 
persikels į Logano namus. 

— Kol kas nieko neplanuoju. Bet dabar, kai ji susitikinėja su 
Miču, gali būti, kad jai draugijos netrūks. 

— Ką? — Harperis sustojo it įbestas laikydamas rankose jauną 
sveiką fiką. — Susitikinėja? Ką nori tuo pasakyti? Jie nesusitikinėja. 

— Kai du žmonės pasimato du ar tris kartus, eina į krepšinio 
rungtynes, vakarieniauja, kai ji gamina jam vakarienę, esu linkusi va- 
dinti tai susitikinėjimu. 

— Jie kartu dirba su tuo projektu. Tai... dalykiniai susitikimai. 

Heilė nusišypsojo moteriška šypsena, kuria priskyrė jį prie apgai- 
lėtinų, nieko neišmanančių vyrų. 

— Dalykiniai susitikimai neužsibaigia ilgais karštais bučiniais — 
bent jau aš iki šiol neturėjau tokios laimės. 

— Bučiniais? Ką... 

— Aš nešnipinėjau, nieko panašaus, — skubiai tarė ji. — Tiesiog 
tą naktį, kai Mičas parvežė ją namo, aš dar nemiegojau ir žiūrėjau pro 
langą. Na gerai, tyčia pažiūrėjau, kai išgirdau automobilį, tik tam, kad 
pamatyčiau, kas atvažiavo. Sakyčiau, tas lūpų susiliejimas reiškia labai 
rimtą susitikinėjimą. 

Jis vėl trankiai pastatė augalą ant žemės. 

— Nieko sau. 

Heilė sumirksėjo. 

— Harperi, tikiuosi neprieštarauji, kad mama matosi su tuo vyru, 
nes tai būtų kvaila. 

— Kai paskutinį kartą ji susitikinėjo su vyru, viskas baigėsi tuo, 
kad ištekėjo už to kalės vaiko. 

— Ji suklydo, — užsiplieskė Heilė. — O Mičas tikrai nėra toks 
kaip Braisas Klarkas. 

— Ir mes žinome tai, nes? 

— Nes žinome. 

— To nepakanka. 

— Jis tikrai jai tinkamas vyras. 

— Ne tai norėjau pasakyti. Pasakiau... 

— Tik todėl, kad jis nėra turtingas ar neturi kilmingo kraujo, dar 
nereiškia, kad gali jį kaltinti. — Ji įbedė pirštą Harperiui į krūtinę. — 
Turėtum gėdytis, kalbi kaip koks snobas. 

— Aš to nesakau, nebūk kvaila. 


— Nevadink manęs kvaila. 

— Aš nevadinu tavęs kvaila. Jėzau Kristau! 

— Dabar net nenoriu su tavim kalbėtis. — Heilė apsisuko ant 
kulnų ir piktai išžingsniavo lauk. 

— Puiku. Aš irgi nenoriu su tavim kalbėtis! — šūktelėjo jai pa- 


vymui. 

Tylomis virdamas, svarstydamas situaciją, jis pats pakrovė ir nu- 
vežė augalus į sandėlį. 

Pasiruošęs mūšiui patraukė ieškoti motinos. 

Ji buvo lauke, tikrino rožyną. Dėvėjo akmens pilkumo striukę su 
gobtuvu, bepirštes pirštines ir tokius nudėvėtus batus, kad jų nė spal- 
vos nesimatė. Ji atrodė, suvokė Harperis, daugiau jo bendraamžė nei 
motina. 

— Ar Heilė rado tave? — šūktelėjo ji. 

— Taip, viskas padaryta. 

— Žinai, galvoju, kad reikėtų pastatyti dar vieną augalų daugi- 
nimo šiltnamį ir užsiimti palmėmis. Mielasis, tie tavo daugialypiai 
medžiai tiesiog klesti. Mūsų pirkėjams jie tikrai patiks. Ir pati norėčiau 
vieno nektarino ir vieno persiko. 

Ji apžiūrėjo jaunus medelius, kuriuos Harperis buvo paskiepijęs. 

— Puikus darbas, Harperi, o toji svyranti kriaušė... 

— Mama, ar tu miegi su Miču Karnegiu? 

— Ką? — Ji atsisuko į jį ir patenkinta šypsena, pasididžiavimo 
spindesys akyse išnyko. — Ko tu manęs paklausei? 

— Girdėjai, ko klausiau. Norėčiau atsakymo. 

— Kodėl turėčiau atsakyti į klausimą, kuris tavęs visiškai neliečia? 

— Noriu žinoti, ar rimti tavo ir jo santykiai. Turiu teisę žinoti. 

— Tikrai neturi. 

— Aš tylėjau dėl Klarko. Tai buvo mano klaida. Daugiau jos ne- 
darysiu. Aš rūpinuosi tavimi, patinka tau tai ar ne. Todėl jei nepasakysi, 
eisiu ir paklausiu jį. 

— Nieko panašaus nedarysi, Harperi. — Ji paėjėjo tolėliau ir 

nusisuko. Harperis pakankamai gerai pažinojo motiną ir suprato, jog 
ji bando suvaldyti pykčio priepuolį. Jiems abiem jie užeidavo, ir gana 
pavojingi, todėl abu stengėsi juos valdyti. — Kada paskutinį kartą 
klausiau tavęs, su kuo bendrauji ar miegi? 

— Kada paskutinį kartą aš vedžiau turtų medžiotoją? 

Ji staigiai atsisuko. Jos akyse Harperis pamatė kunkuliuojantų 
pyktį. 

— Nedrįsk priekaištauti. Man tai nepatinka. 

— O man nepatinka tai daryti. Nesvarbu, kad pyksti, daugiau 
niekam neleisiu tavęs įskaudinti, kol aš šalia. K3 mes apie jį žinome? 
Mano nuomone, jis jau peržengė dalykinių santykių ribą. 

— Tu kartais toks velniškai padorus. Ir kaip aš tai sugebėjau? — Ji 
išleido ilgą atodūsį. — Leisk tavęs paklausti štai ką. Ar kada nors pa- 
dariau tą pačią klaidą du kartus? 

— Kol kas ne. 

— Tavo pasitikėjimas manimi trykšta per kraštus. — Ji nusitrau- 
kė pirštinę ir pliaukštelėjo ja sau per šlaunį. — Štai ką pasakysiu. Jis 
įdomus ir patrauklus vyriškis, su kuriuo man smagu bendrauti. Jis labai 
myli savo sūnų, ir jų ryšys labai stiprus. Man tai patinka, nes pati tai 
jaučiu. Jis išsiskyręs ir palaiko draugiškus santykius su sūnaus motina 
ir jos antruoju vyru. Tai ne visada paprasta. Jis nepadarė nieko nepa- 
doraus, netgi pagal tavo aukštus standartus. 

— Tai tavo jie aukšti. 

— O, Harperi. Aš nesu tobulybė. 

— Kas nori, kad būtum? Noriu, kad būtum saugi ir laiminga. 

— Mielasis. — Ji priėjo prie sūnaus, uždėjo rankas jam ant 
skruostų ir švelniai papurtė jo galvą. — Tai aš turėčiau taip sakyti. Jei 
pažadėsiu, prisieksiu, kad pasimokiau su Braisu, ar atsipalaiduosi? 

— Jei tik pažadėsi pasakyti man, kai jis ims stumti tave ten, kur 
nenori būti stumiama. 

— Tik paklausykit jo. Gerai, pažadu. Eime, apžiūrėkime likusius 
medelius. 


ROZA TIKRAI TURĖJO APIE KĄ PAGALVOTI.JI MANĖ, KAD GERAI pa- 
žįsta savo pirmagimį, tačiau šią popietę jis sugebėjo apstulbinti ją. Kuri 

motina galėtų pagalvoti, kad jos vaikai taip rūpintųsi ja? Tai galimybei 
nėra vietos nei galvoje, nei širdyje, nes jos abi užpildytos rūpesčiu ir 
meile vaikams. 

Roza pirmą kartą suprato, kaip nuvylė sūnų savo santuoka su 
Braisu. Įskaudino Harperį taip pat stipriai, galbūt net labiau nei liko 
įskaudinta ji. 

Ar įmanoma kaip nors atsilyginti tiems, kuriuos myli, o gal tie- 
siog reikia laiko, kad visa tai užgytų kaip žaizda? 

Jai norėjosi tylos, todėl ji lauko laiptais užlipo į savo kambarį. 
Nusimetė darbo drabužius ir nuėjo į svetainę ketindama pasiklausyti 
muzikos ir padaryti keletą eskizų, kad nuvytų dienos nuovargį. Tačiau 
pamatė krūvą laiškų ant stalo. Deividas iš įpratimo buvo atskyręs as- 
meninę korespondenciją — šiomis dienomis jos būdavo ne tiek daug, 
nes dauguma jos pažįstamų buvo perėję prie elektroninių laiškų. 

Tikėdama, jog pirmiausia reikia sužinoti blogas naujienas, ji pra- 
dėjo atplėšinėti sąskaitas. Namo sąnaudos privertė ją susiraukti. Didelė 
suma, kurią reikia mokėti už milžinišką namo plotą ir žmones, kurie 
naudojasi juo. 

Roza išsitraukė čekių knygelę pasižadėdama sau, kad greitai — 
kitą mėnesį — išmoks apmokėti sąskaitas internetu. Žinoma, ji pažada 
tai kas mėnesį. Bet šį kartą tikrai padarys. Paprašys Stelą, kad parodytų, 
kaip. Sumokėjo už elektrą, dujas, telefoną kreditine kortele. Tada su- 
siraukusi pažvelgė į kitą voką, iš kitos kreditinių kortelių kompanijos. 
Jau norėjo išmesti jį galvodama, jog tai siūlymas pirkti daiktus išsimo- 
kėtinai, tačiau persigalvojo. Negalėjo patikėti savo akimis, kai pamatė 
skaičius. Daugiau nei aštuoni tūkstančiai dolerių. Aštuoni žžkstančiai? 
Nesąmonė, absurdas. Neturi kortelės iš šios kompanijos ir tikrai neiš- 
naudojo aštuonių tūkstančių dolerių. Restoranai, elektroninės prekės, 
vyriškų drabužių skyrius „Dilarde“. 

Suglumusi stvėrė telefono ragelį, kad praneštų apie klaidą, tada 
dar pusvalandį aiškinosi su kompanija. Kitas skambutis buvo jos ad- 
vokatui. 

Kai ratas ėmė suktis, ji atsilošė krėsle ramindama šleikštulį pašir- 
džiuose. Kortelė buvo išimta jos vardu. Pateikta visa informacija — jos 
adresas, socialinio draudimo numeris, netgi jos motinos mergautinė 
pavardė. Kitu vartotoju ant kortelės buvo įrašyta Ešbi Harper. 

— Labai gudriai ir protingai sumąstyta, — sumurmėjo Roza. 

Jis nesinaudojo savo vardu, todėl sąskaitos išrašytos ne tais adre- 
sais, kur jis paprastai glaudžiasi. Dabar kortelė jau turėtų būti sunaikin- 
ta. Paskutinė sąskaita išrašyta prieš tris dienas. 

Tas niekšas Braisas viskuo pasirūpino. 

Pinigai čia nėra pagrindinis smūgis. Žinoma, aštuoni tūkstančiai 
visada praverčia. Bet iš tiesų jis norėjo sukelti jai rūpesčių, suerzinti, 
o labiausiai priminti, kad jis vis šalia. Ir kad ji beveik nieko negali pa- 
daryti. 

Roza abejojo, ar sąskaita bus persiųsta Braisui, ar kompanija ga- 
lės įrodyti, kad jis sukčiavo. Tai ji turės narplioti šį mazgą, gaišti laiką, 
švaistyti energiją ir mokėti mokesčius. 

Kaip žema ir niekšiška, bet Braisui būdinga. 

O Harperis, vargšelis Harperis dar jaudinasi, kad ji vėl nepadary- 
tų klaidos. Nė už ką. 

Roza nėjo vakarieniauti norėdama duoti sau laiko, kad nusi- 
ramintų. Parašė ilgus išsamius laiškus savo jaunesniesiems sūnums, 
paskui paskambino Harperiui. 

Kai vaikai buvo suguldyti, ji paprašė Harperį, Deividą, Stelą ir 
Heilę susirinkti svetainėje. 

— Atsiprašau, — pradėjo ji. — Žinau, tikriausiai turite planų 
vakarui. Tikiuosi jūsų ilgai negaišinti. 

— Nieko tokio, — atsiliepė Stela. — Kažkas atsitiko? Sakyk, kas? 

— Aš jau ėmiausi žygių, tačiau gali būti, kad jums visiems teks 
atsakyti į kai kuriuos klausimus. Šį vakarą tikrindama sąskaitas radau 
voką su kreditinės kortelės sąskaita — kortelės, kurios neturiu, su 
suma, kurios neišnaudojau. Kortelė buvo išduota pasinaudojus mano 
asmeniniais duomenimis. Kredito kompanija, aišku, atliks tyrimą. Bet 
aš turėjau išvardyti visus, kurie gyvena šiame name. Pasakau, kad jūs 
tai žinotumėt. Neabejoju, kad kortelę išsiėmė Braisas. Jis žino mano 
duomenis, ir tai visiškai atitinka jo stilių. 

— Tu neprivalai mokėti, — skubiai tarė Heilė. — Kartą taip atsi- 
tiko knygyne, kuriame dirbau. Tu neturi mokėti. 

— Ne, aš nemokėsiu. Tiesiog man tai kainuos laiko, jėgų ir nervų. 
To jis tikriausiai ir siekė. Esu tikra, jis džiaugsis, o jums bus nemalonu. 
Atsiprašau dėl to. — Ji pažvelgė į Harperį;. — Man labai gaila. 


141 


— Neatsiprašinėk. — Jis kalbėjo labai tyliai. — Daugiau nenoriu 
girdėti tavęs atsiprašinėjančios, mama. O ką policija? 

— Greičiausiai įsitrauks ir ji. Bet aš pasakysiu jums, ką sakė mano 
advokatas. Nors kredito kompanija pradės tyrimą, bus labai sunku įro- 
dyti, kad tai jis išsiėmė kortelę ir ja naudojosi. Braisas nesinaudojo savo 
vardu ir niekada nepirko pirkinių už didelę sumą, kuri būtų sukėlusi 
įtarimą. Niekas neprisimins, kad jis buvo užsukęs į „Dilardą“ ir nusipir- 
kęs marškinius ar batus. Jis puikiai išmano, kaip daryti tokius dalykus. 

Roza atsistojo nebegalėdama išsėdėti, nuėjo prie židinio, įmetė 
malką. 

— Geriausia, ką mes galime padaryti, tai nesikišti, leisti įvykiams 
rutuliotis. Anksčiau ar vėliau, esu tikra, jis padarys vieną iš trijų dalykų. 
Jam nusibos, susiras kitą auką, arba truputį persistengs ir įklius. 

— Aš balsuoju už trečią variantą, — įsikišo Deividas. 

— Iš tavo lūpų Dievui į ausį, — linktelėjo Roza ir prisivertė vėl 
atsisėsti. — Parašiau Ostinui ir Meisonui, nes noriu, kad visi žinotu- 
mėt ir būtumėt atsargūs. Braisas gali nuspręsti pasilinksminti su bet 
kuriuo iš jūsų. 

Nuo šios minties jos pečių raumenys įsitempė it metalinės vielos 
po oda. 

— O mes, Stela, turime būti ypač budrios skaičiuodamos verslo 
pajamas ir išlaidas. 

— Nesijaudink. Pro mus jis neprasmuks. Roza, man labai gaila, 
kad šitaip atsitiko. Kuo mes visi galėtume padėti? 

— Pasakysiu jums, pažadu. Ką gi, — Roza atsistojo, — tai viskas. 
Eisiu į viršų padirbėti. 

— Tu nieko nevalgei, — priminė jai Deividas. — Gal ko nors 
atnešti? 

— Ne dabar. Vėliau pati ką nors pasiimsiu. 

Deividas nulydėjo ją akimis. 

— Kalės vaikas, — sumurmėjo jis, kai Roza nebegalėjo girdėti. — 
Šlykštus pataikūnas, niekšelis su praeito sezono Ferogamo drabužiais. 

— Kodėl mums neaplankius jo? — Harperis tebesėdėjo kėdėje. Jo 
balsas tebebuvo tylus, bet su metaline gaidele. 

— Velniškai gera mintis. — Heilė pašoko, sugniaužė kumš- 
čius. — Aplankykime jį. Tučtuojau. 

— Apsiramink, Ksena. — Deividas patapšnojo jai per petį. — 
Nors man nebūtų nieko maloniau nei sulaužyti jam porą šonkaulių. Tai 
ne problemos išsprendimas. 

— Kai sudedi du ir du, gauni keturis, — tarė Harperis. — Man 
tai skamba kaip teisingas atsakymas. 

— Deividas teisus, — pastebėjo Stela. — Tai dar labiau nuliūdin- 
tų ir suerzintų Ro23. 

— Mes jai nesakysime. — Heilė skėstelėjo rankomis. — Mes ne- 
galime taip sėdėti. 

— Aš nesėdžiu, — tarė Harperis. — Tu sėdi. 

— Minutėlę... 

— Palaukit. — Deividas it teisėjas Žengė tarp jų. — Galvok, 
Harperi, galva. Mes nueisime, įkrėsime jam, bet jo mėlynės netruks 
užgyti. Jis liks patenkintas, kad užgavo Rozą, sugebėjo įgelti. To ji nori 
mažiausiai, ir mes tai žinome. Svarbiausias jos ginklas prieš jį yra abe- 
jingumas, ignoravimas. Ji negalės pasinaudoti juo, kai mokės už tave 
užstatą, kad ištrauktų iš cypės už kūno sužalojimą. 

— Ir dar kai ką pasakysiu. — Stela sėdėjo stipriai suspaudusi 
rankas. — Kuo daugiau mes apie tai kalbėsime, tuo labiau skaudinsi- 
me ją. Geriausia, ką galime dėl jos padaryti — padėti jai tai pamiršti. 
Traktuokime šį reikalą ramiai, kaip paprastą verslo sandėrį. Ir nepa- 
mirškite — jei mums sunku, jai dar sunkiau. 

— Man nepatinka, — nerimo Heilė. — Man nepatinka, kad tu 
teisi, norėčiau, kad būtum tai pasakiusi 70 žo, kai būtume prikūlę jį. 
Drąsu, Harperi, kad nori apginti mamą. Tik, manau, drąsu būtų supra- 
sti, kad ne tokiu būdu. 


HARPERIS NEGALĖJO IŠTRINTI Iš ATMINTIES KRUVINO VAIZDO: 
Braiso, gulinčio prie savo kojų. Gal ir gerai, kad jis nežino, kur Braisą 
rasti. Galėtų sužinoti, užtektų kai kam paskambinti. Bet tie skambučiai 
gali nutekėti iki Braiso, ir šis dings jam nepasirodžius. 

Deividas teisus. 

Bet jis negali sėdėti namuose ir kunkuliuoti. Yra dar vienas rei- 
kalas, kurį gali sutvarkyti, ir jam nė velnio nerūpi, patiks tai motinai, 
ar ne. 

Harperis tebebuvo apimtas kovinės nuotaikos, kai pasibeldė į 
Mičo buto duris. Jis norėjo aptikti Mičą su kita moterimi, tada galėtų 
trenkti jam į veidą ir nuleisti garą. 

Tačiau Mičas buvo vienas. Nebent įskaitytum triukšmą, kuris 
sklido iš televizoriaus. 

— Labas. Kaip gyvuoji? Jeik. 

— Noriu pasikalbėti su tavim. 

— Žinoma. Palauk. — Mičo dėmesį užvaldė didžiulio televizo- 
riaus ekranas. — Liko mažiau nei minutė iki pertraukos. Mes pralai- 
mime dviem taškais. Velniai rautų. Kad tave kur, mesk! 

Negalėdamas atsispirti, Harperis irgi įsitraukė į veiksmą ir šūk- 
telėjo, kai aštuntas numeris atkovojo kamuolį ir stebuklingai išvengęs 
varžovo pasiuntė jį į krepšį. 

— Tritaškis! Tai tritaškis. — Mičas draugiškai kumštelėjo Harpe- 
rį. — Pertrauka. Nori ko nors išgerti? 

— Alaus būtų ne pro šalį. 

— Neturiu, atleisk. Kolos? 

— Puiku, ačiū. — Jis susikišo rankas į kišenes ir apsižvalgė. Nu- 
stebęs kilstelėjo antakius pamatęs kažkokias monetas, kabančias ant 
raudonų kaspinų. — Tai bent televizorius, — tarė jis, kai Mičas sugrįžo 
su skardine kolos. 

— Išskyrus sūnų, mano pasididžiavimas ir džiaugsmas. Sėskis. 

— Eisiu tiesiai prie reikalo. Kas sieja tave su mano motina? 

Mičas atsisėdo, nužvelgė Harper; užsiversdamas savąją skardinę. 

— Nežinau, nes daug kas priklauso nuo jos, ko ji tikisi. Žinoma, 
nesu aklas, kurčias ar miręs, ji man labai patinka. Žaviuosi tuo, ką ji 
nuveikė savo gyvenime, man smagu su ja bendrauti. 

— Jei kuris nors iš tų potraukių susijęs su jos pinigais arba pa- 
dėtimi, geriau tučtuojau atsitrauk. 

Visiškai nesutrikęs Mičas paėmė nuotolinio valdymo pultą, iš- 
jungė televizoriaus garsą ir vėl padėjo jį į šoną. 

— Sakai labai bjaurų dalyką. 

— Ne taip seniai ji išgyveno bjaurų periodą. 

— Atsižvelgdamas į tai neišspirsiu tavęs iš savo namų. — Jis nu- 
rijo įžeidimą ir susitvardė. — Tavo motinai nereikia pinigų ar padėties, 
ji ir be to patraukli. Ji yra viena gražiausių ir įdomiausių moterų, kokias 

kada nors pažinau. Ji man patinka, manau, aš jai irgi. Tikiuosi, mes su- 
gebėsime išsiaiškinti, ką jaučiame vienas kitam. 

— Tavo pirmoji santuoka iširo. 

— Taip. Aš ją išardžiau. — Jis pasukiojo rankose skardinę su 
kola. — Šaldytuve nėra alaus, nes aš nebegeriu — jau keturiolika metų. 
Esu alkoholikas, ir tai sugriovė mano pirmąją santuoką. Apie tai papa- 
sakojau tavo motinai smulkiau, nei norėčiau pasakoti tau. Nes manau, 
ji nusipelno žinoti prieš mums žengiant žingsnį į tai, ką norėčiau pa- 
vadinti santykiais. 

— Aš atsiprašau, kad įžeidžiau tave. 

— Neįžeidei. Suerzinai, 

— Dėl to neatsiprašysiu. Ji mano motina, o tu nežinai, ką jai teko 
išgyventi. Ir ką tebeišgyvena. 

— K3 nori pasakyti, tebeišgyvena? 

— Šįvakar ji sužinojo, kad Braisas išsiėmė kredito kortelę jos 
vardu — nors to negalima įrodyti, bet tai jo darbas. Išeikvojo pinigus, 
todėl dabar jai teks gerokai pavargti, kol viską sutvarkys. Jai buvo labai 
sunku pasakyti apie tai mums. 

Mičas pastatė skardinę, atstūmė kėdę ir ėmė žingsniuoti po kam- 
barį. Jo pasipiktinimas apramino Harperį. 

— Norėjau susirasti jį iš išmalti jam snukį. 

— Pirmyn, aš palaikysiu tavo švarką, paskui tu palaikysi manąjį. 

Harperio pilve atsileido dar vienas mazgas. Tokį požiūrį jis gerbė. 

— Deividas atkalbėjo. Deividas ir Stela, tiesą sakant. Mamai tai 
labai nepatiktų. Tokie dalykai jai atrodo... nepriimtini — nes iškart 
kiltų kalbos. Atvažiavau užsipulti tave, išlieti dalį pykčio. 

— Misija įvykdyta? 

— Regis, taip. 

— Tai gerai. — Mičas abiem rankomis persibraukė plaukus. — 
Kaip ji? Kaip ji tai priėmė? 

— Kaip visada. Daro tai, ką reikia daryti. Tvardosi, bet viduje 
kenčia. Dar labiau nerimauja dėl to, kad jis gali pamėginti nusitaikyti 
į mane arba į mano brolius. Be to, jai gėda, — pridūrė jis. — Tokie 
dalykai ją žemina. 


Mičo veidas paniuro. 

— Jis tikriausiai tai žino, ar ne? Tai suteiktų jam dar didesnį pasi- 
tenkinimą nei pasisavinti pinigai. 

— Taip, tu teisus. Todėl noriu, kad žinotum — jei įskaudinsi ją, 
bet kokiu būdu ar forma, aš priversiu tave sumokėti už tai. Manau, 
elgiuosi sąžiningai, kad pasakau tai iš anksto. 

— Gerai. — Mičas grįžo į kėdę.— Leisk man irgi kai ką pasaky- 
ti, kad suprastume vienas kitą. Man keturiasdešimt aštuoneri. Aš gerai 
uždirbu. Neturiu didelių turtų, bet. man užtenka. Dirbu mėgstamą 
darbą, aš jį išmanau ir esu laimingas, kad galiu apmokėti sąskaitas ir 
gyventi patogiai. 

Minutėlę pagalvojęs, Mičas atplėšė traškučių pakelį ir pastūmė 
Harperiui. 

— Mano buvusi žmona ir jos vyras yra geri Žmonės, ir mes visi 
kartu — nors pirmus šešerius metus nelabai padėjau — užauginome 
velniškai gerą vaikiną. Didžiuojuosi tuo. Po skyrybų turėjau porą rim- 
tesnių ryšių ir keletą nelabai rimtų. Man rūpi tavo motina, gerbiu ją ir 
neketinu nei kenkti jai, nei skaudinti. Jei pamėginčiau, įtariu, ji duotų 
atkirtį man, tau nespėjus nė sužinoti apie tai. 

Jis patylėjo, gurkštelėjo kolos. 

— Ar dar ko nors nori paklausti? 

— Šiuo metu tik vieno dalyko. — Harperis nusitvėrė pakelį ir 
įniko į traškučius. — Ar galiu pabūti ir pažiūrėti likusius kėlinius? 


VIENUOLIKTAS SKYRIUS 


O 


ĮSIRĖMUSI RANKOMIS Į KLUBUS ROZA APŽIŪRINĖJO NAUJAI įreng- 
tas patalpas dirvožemio gamybai. Prireikė dviejų dienų ištaikant laiko 
tarp kasdienių darbų ir bendradarbiaujant su skrupulingąja Stela, kad 
jas įrengtų. 

Rozos nuomone, jei būtų dirbusi viena, būtų padariusi perpus 
greičiau, tačiau patalpos nebūtų buvusios taip praktiškai išplanuotos. 
Čia jau buvo: vonelės su jos pačios sumaišytu dirvožemiu, maišai, 
svarstyklės, semtuvėliai, maišų sandariklis, kėdės. Stovėjo įjungtas 
konvejeris. 

Išlaidos buvo gana nedidelės, kas džiugino Stelą, kuriai rūpėjo ne 
tik tvarka, bet ir pelnas. Neįmantrus maišų dizainas, protingas rinkos 
tyrimas ir, žinojo Roza, puikus produktas tikrai duos pelno. Jiems pa- 
vyks. 

Rozos nuotaika buvo puiki, kai atsisuko pasisveikinti su Harpe- 
riu, ką tik įėjusiu į pastoginę. 

— K4 manai apie mūsų naująją įmonę? — Ji mostelėjo ranka į 
patalpas, tada juokdamasi stvėrė penkių svarų maišą ir metė jam. 

— Atrodo gerai, — atsiliepė jis vartydamas maišą. — Jokių ne- 
reikalingų puošmenų. Viskas sako, kad čia ruošiama rimta dirva. Kaip 
kokioje aukšto lygio sodininkystės ir daržininkystės parduotuvėje. 

— Būtent ir mes iš pradžių nekelsime kainų, kol įsivažiuosime. 
Visi maišai perpilami pora uncijų, kad apsidrausčiau. Pamaniau, kad 

iš pradžių leisiu Rubei čia dirbti. Paklausk, gal Styvas nozės dirbti ne 
visą darbo dieną. Šis darbas nelabai intensyvus ir nereikalaujantis daug 
laiko. 

— Gudriai sugalvojai, mama. — Jis padėjo maišą ant žemės. — 
Turi gyslelę. 

— Norėčiau taip galvoti. Mes dar pykstam vienas ant kito? 

— Ne, bet galime susipykti, kai papasakosiu, kad buvau Memfyje 
pasimatyti su Miču Karnegiu. 

Jos veidas tapo neįžvelgiamas; balsas atvėso. 

— Kodėl, Harperi? 

— Pirmiausia buvau įpykęs. Antra, norėjau susirasti Klarką ir iš- 
malti jam snukį, bet Deividas ir Stela atkalbėjo mane. Trečia, norėjau 
pats išgirsti, ką Mičas pasakys apie jūsų santykius. 

— Pirmąją priežastį suprantu puikiai. Antrąją tam tikra prasme 
pateisinu. Tačiau visiškai nesuprantu, kodėl nusprendei apklausti vyrą, 
su:kuriuo susitikinėju. Tai nedovanotinai šiurkštu ir ne tavo reikalas. Aš 
nešniukštinėju apie tavo moteris, sa kuriomis nusprendi susitikinėti. 

— Aš nešniukštinėjau ir niekada nesusitikinėjau su moterimi, 
kuri vogtų iš manęs, kištųsi į mano gyvenimą ar juodintų mano repu- 
taciją. 

— Tu dar jaunas. — Jos žodžiai kirto kaip ledas. — Negi manai, 
kad aš vienintelė moteris, kuri kvailai susipainiojo su šikniumi? 

— Ne. Bet kitos moterys man nerūpi. Tu vienintelė esi mano 
motina. 

— Tai nesuteikia teisės tau... 

— Aš tave myliu. 

— Nenaudok šio ginklo prieš mane. 

— Nieko negaliu padaryti. Tik jį teturiu. 

Ji pirštais apglėbė kaktą ir smarkiai patrynė. 

— Būtų gerai, jei prie tos meilės pridėtum šiek tiek pagarbos ir 
pasitikėjimo, Harperi. 

— Aš tave nepaprastai gerbiu ir pasitikiu, mama. Aš abejoju 
vyrais. Bet gal padėtų, jei pasakyčiau, kad vakar vakare įgavau daug pa- 
garbos ir pasitikėjimo Miču. Jis gali būti beveik vertas merginti mano 
mamą. 

— Jis nemergina manęs, dėl Dievo. Iš kur trauki tokius... Mes 
buvome koledžo krepšinio rungtynėse, vakarieniavome. 

— Manau, tu jam labai patinki. 

Ji pažiūrėjo į sūnų ir susiėmė už galvos. 

— Man sukasi galva. 

Harperis priėjo prie jos, apkabino ir prisitraukė. 

— Nepakelčiau, jei vėl liktum įskaudinta. 

— Braisas įskaudino tik mano išdidumą. 

— Harperiams tai mirtina žaizda. Ir jis padarė ne tik tai. Nema- 
nau, kad Mičas taip pasielgtų, bent jau tyčia. 

— Tai tu pateisini. 

Jis šyptelėjo, kai Roza kilstelėjo galvą pažiūrėti į jį. 

— Klastingas klausimas, bet mano mama užaugino ne kvailius. 
Jei pasakysiu taip, tu nudirsi man kailį primindama, kad tau nereikia 
mano pritarimo. Todėl tik pasakysiu, kad jis man patinka. Labai. 

— Ach, koks tu slidus, Harperi Ešbi. Štai ką pasakysiu. — Ji pa- 
tapšnojo jam per ranką ir atsitraukė. — Gali man padėti, kad jau esi čia. 
Noriu pripilti dvidešimt įvairaus svorio maišų. 

— Maniau, norėjai, kad Rubė tai padarytų. 

— Persigalvojau. Nesudėtingas ir monotoniškas darbas leis tau 
apgalvoti kai kurias klaidas. 

— Kas čia iš mūsų slidus. 

— Tą dieną, kai pergudrausi mane, vaikeli, aš viską perduosiu į 
tavo rankas. Pradėkime. 


BAIGUSI DARBĄ, ROZA NUĖJO TIESIAI NAMO IR IŠKART UŽLIPO Į 
savo kambarį. Atsargiai patikrino paštą, peržiūrėjo sąskaitas. Nepasa- 
kytum, kad jai palengvėjo, kai nieko nerado. Ji tebelaukė, kada nukris 
ir antrasis batas. 

Po skyrybų buvo panašus persekiojimo periodas, paskui malonus 
ramybės laikotarpis. Kuris, nutuokė ji, stoja tada, kai Braisas susiranda 
kitą moterį ir neturi laiko kaišioti pagalių į ratus. Susitvarkė tada, su- 
sitvarkys ir dabar. 

Jai rengiantis suskambo telefonas. Po trečio skambučio Roza hu- 
sprendė, jog Deividas kažkuo užsiėmęs, todėl atsiliepė pati. 

— Labas vakaras. Ar galėčiau kalbėtis su Rozalinda Harper? 

— Tai aš. 

— Ponia Harper, tai Derekas iš Karingtono galerijos Niujorke. 
Skambinu norėdamas pranešti, kad Vergano paveikslas bus išsiųstas 
rytoj. 

— Nemanau, kad tai gera mintis. Jūs Derekas, ar ne? Aš nieko 
neužsisakiau iš jūsų galerijos. 

— Kristinos Vergano paveikslą, ponia Harper. Jūsų atstovas kal- 
bėjosi su manimi praeitą savaitę. 

— Aš neturiu atstovo. 

— Ponia Harper, aš sutrikęs. Suma jau išskaičiuota iš jūsų sąs- 
kaitos. Jūsų atstovas pažymėjo, kad jums labai patiko paveikslas ir kad 
norite įsigyti jį kaip galima skubiau. Juo domėjosi ir kiti, bet kadangi 
jis jau buvo parduotas... 

Ji stipriai pasitrynė sprandą, ku1 susikaupė įtampa. 

— Regis, mes abu turime problemą, Derekai. Leiskite pranešti 
jums nemalonų dalyką. — Ji trumpai nupasakojo situaciją visą laiką 
žingsniuodama po kambarį ir jausdama, kaip vėl ima skaudėti galvą. Ji 
užsirašė kredito kortelės kompaniją ir numeyį. 

— Labai nemalonu. 

— Taip, — sutiko ji, — tikrai. Man labai gaila, kad jūsų galerijai 
kilo problemų. Gal pasakytumėt — dėl smalsumo — koks tai paveik- 
slas? 

— Vergano — labai įtaigi ir dinamiška menininkė. Ši drobė yra iš 
jos „Kalių“ kolekcijos. Ji vadinasi Žavioji kalė. 

— Tikiu, — atsiliepė Roza. 

Ji vėl pakartojo įprastą eigą — paskambino kredito kompanijai, 
paskui savo advokatui, tada parašė sūnums laiškus. Išgėrė aspirino, tada 
nusileido į virtuvę ir įsipylė didelę taurę vyno. 

Ant spintelės gulėjo Deivido raštelis. 


Karštas pasimatymas. Labai skani lazanija šyla orkaitėje. 
Eleilė su Lili ir Stela su berniukais išvažiavo pas Loganą. Jie 
organizuoja nedidelį dažymo vakarėlį. Lazanijos užteks dviem. 
Daktaras eržiliukas bibliotekoje. Tiesiog pašildyk duoną, pasiplėšyk 


salotų — ir viskas paruošta. Skanaus! 

Detvidas 
P S. Grotuve jau įdėtas tinkamas diskas. Dabar — prašau 
— eik į vtrių ir absiauk Džimio Ču batelius. 


— Ką gi. — Ji apsidairė. Deividas-buvo padėjęs šventines lėkštes, 
storas žvakes, butelį „San Pellegrino“, blyškiai žalias taures. 

— Lazanija — puiku, — garsiai tarė ji. — Bet tų batelių nesi- 
ausiu. 

Patenkinta ir patogiai jausdamasi su savo storomis pilkomis koji- 
nėmis, kurias paprastai nešiodavo namuose, ji nuėjo į biblioteką. 

Mičas sėdėjo prie stalo pasipuošęs akiniais ir marškinėliais su 
Memfio „Tigrų“ atributika. Jo pirštai skubiai bėgiojo nešiojamojo 
kompiuterio klaviatūra. Ant stalo stovėjo didelis butelis vandens. Dei- 
vido darbas, ne kitaip. Tik jis galėjo įkalbėti Mičą pakeisti įprastą kavą 
vandeniu. 

Jis atrodė... akademiškai seksualiai su tais protingais akiniais ir 
kupeta storų, sodrios rudos spalvos, su kaštoniniu atspalviu netvarkin- 
gų plaukų. 

Už tų akinių — geros akys. Gilios, tokios nepakartojamos, bet 
ir žvelgiančios geru tiesiu žvilgsniu. Šiek tiek per įdėmiu, trikdančiai 
įdėmiu, ir ji turėjo prisipažinti, kad ją tai jaudino. 

Jai stebint, Mičas liovėsi spausdinęs, panėrė pirštus į plaukus ir 
kažką sumurmėjo pats sau. Kaip juokinga girdėti jį murmant, nes ji ir 
pati dažnai tai daro. Jos pilve ėmė augti, plėstis jaudulys, pereinantis į 
nugarą ir nuraibuliuojantis aukštyn. Argi ne gera žinoti, kad tie ins- 
tinktai vis dar kibirkščiuoja? Argi ne smalsu būtų pažiūrėti, kas būtų, 
jei ji surizikuotų, uždegtų saugiklį? 

Jai besvarstant, nuo lentynų pasipylė knygos, atsitrenkė viena į 
kitą, tada ėmė kristi į sienas, grindis. Liepsna židinyje išsišakojo į rau- 
donus karštus liežuvius, tačiau oras virpėjo iš šalčio. 

— Jėzau Kristau! 

Mičas taip staiga pašoko nuo stalo, kad jo kėdė parvirto ant grin- 
dų. Jis sugebėjo išvengti vienos knygos, tada pagavo kitą. Rozai įpuolus 
į kambario vidurį viskas staiga liovėsi. 

— Ar matei? Ar ma/ei tai? — Jis pasilenkė, pakėlė knygą ir nu- 

metė ją ant stalo. Jo gražiame balse nebuvo baimės, pastebėjo Roza, tik 
susižavėjimas. — Ji kaip ledas. 

— Pykčio priepuoliai. — Roza pakėlė knygą, pirštai iškart pabalo 
nuo šalčio. 

— Labai įspūdingi. Dirbu čia nuo trečios valandos. — Šypsoda- 
masis it berniukas jis žvilgtelėjo į laikrodį. — Beveik keturias valandas. 
Ir visą laiką buvo tylu, atsiprašau už posakį, kaip kape. 

— Tikriausiai tai aš ją suerzinau, nes kaip tik ketinau klausti, ar 
norėtum pavakarieniauti. Deividas paliko maisto. 

Kartu jie ėmė tvarkyti likusias knygas. 

— Akivaizdu, kad jai nepatinka matyti mus kartu. 

— Taip. 

Jis įdėjo į lentyną paskutinę knygą. 

— Tai... kas vakarienei? 

Roza žvilgtelėjo į jį, nusišypsojo. Ir tą akimirką suprato, kad jame 
nėra nieko, kas jai nepatiktų, ką jau kalbėti apie jos nubudusią aistrą. 

— Lazanija, kurią Deividas pavadino ypatinga. Kadangi esu raga- 
vusi jo lazanijų, galiu patvirtinti tai. 

— Skamba nuostabiai. Dieve, tu kvepi nuostabiai. Atsiprašau, — 
pridūrė Mičas, kai ji kilstelėjo antakius. — Tiesiog garsiai galvoju. 
Žinai, aš eliminavau dar daugiau vardų ir perrašiau turimus interviu. 
Turiu paruošęs tau rinkmeną. 

— Gerai. 

— Ketinu atsekti kai kuriuos čia dirbusiųjų palikuonis ir nupiešti 
vadinamas išorines šeimos medžio šakas. Tačiau, kiek žinau, seniausia 
iš tavo giminaičių yra pusseserė Klarisė. Laimė, ji vietinė. Norėčiau 
pasikalbėti su ja. 

— Sėkmės. 

— Ji tebegyvena... 

— Riverbanko centre. 

— Ji per visą kartą priartintų mane prie Amelijos. Manau, būtų 
paprasčiau, jei tu pirma su ja pasikalbėtum. 

— Deja, pusseserė Klarisė ir aš nesikalbame ir nebendraujame. 

— Taip, tu minėjai, bet negi jai būtų neįdomu, ką darau aš? 

— Galbūt. Bet galiu užtikrinti, kad ji neatsakytų į mano skambu- 
tį, jei paskambinčiau. 

— Suprantu apie šeimos nesantaiką, tačiau šiuo atveju... 

— Tu nepažįsti Klarisės Harper. Ji seniai atsisakė savo pavardės ir 
įteisino tik pirmą ir vidurinį vardus. Štai ką jai reiškia Harperių vardas. 
Ji niekada nebuvo ištekėjusi. Mano nuomone, nerado tokio žioplio, 
kuris ją vestų. 

Mičas susiraukęs prisėdo ant stalo krašto. 

— Ar taip bandai pasakyti man, kad nenori, jog su ja kalbėčiausi, 
nes... 

— Aš pasamdžiau tave ir neketinu nurodinėti, kaip turėtum elgtis, 
todėl nesišiaušk. Tik sakau, kad tai ji nusprendė išstumti mane ir mano 
šeimą iš savo gyvenimo, o tai mane tenkina. Vienintelis jos teigiamas 
bruožas — kai ji ką nors užsibrėžia, būtinai to siekia. 

— "Tai tu neprieštarauji, kad pasikalbėčiau ir įtraukčiau ją į šį pro- 
jektą. 

— Nė kiek. Geriausia būtų, jei parašytum jai — labai oficia- 
liai — ir prisistatytum, nepamiršdamas paminėti, jog esi daktaras ir 
nurodytum kitų įspūdingų savo laimėjimų. Jei pasakysi jai, kad ketini 
rašyti darbą apie Harperių šeimos istoriją, ir paminėtum, kokia būtų 
garbė kalbėtis su ja, ji gali sutikti. 

— Tai ją išspyrei iš namų, taip? 

— Tam tikra prasme. Nepamenu, kad būčiau tau pasakojusi 
apie tai. 

— Kalbėjausi su žmonėmis. Ji ne ta, kurią išvijai mojuodama 
kauptuku. 

Rozos veidu perbėgo vos matoma šypsenėlė. 

— Tu tikrai kalbiesi su žmonėmis. 

— Tai dalis darbo. 

— Ko gero. Ne, aš neišvijau jos su kauptuku. Tai buvo sodininkai. 
Ir ne su kauptuku, o su grėbliu, kas negalėjo padaryti daug žalos. Jei 
nebūčiau buvusi tokia įsiutusi ir būčiau galėjusi mąstyti blaiviau, bū- 
čiau nusičiupusi genėjimo žirkles, kuriomis tie idiotai apkarpė mano 
mimozas. Bent jau būčiau užpakalius išbadžiusi, kai jie nešė kudašių. 

— Žirklės. Jos tokios... — Jis pademonstravo karpymo judesį. 

— Taip. 

— Vajė. Grįžkime prie pokalbio apie tavo pusseserę. Kodėl 
išvijai ją? 

— Nes kai prieš daugelį metų pakviečiau ją — savo nelaimei — į 
šeimos susibūrimą, ji išvadino mano sūnus neišauklėtais akiplėšomis 
ir pareiškė, — ji, kuri neturi nei sūnaus, nei dukters, — kad jei būčiau 
gera motina, tai kartkartėmis paimčiau jiems rykštę. Paskui ji pavadino 
Harperį apsigimusiu melagiu, nes jis linksmino savo pusbrolius ir pus- 
seseres istorijomis apie nuotaką, ir liepė jam užsičiaupti. 

Jis pakreipė galvą. 

— Ir ji tebėra gyva. 

Rozos skruostai išraudo, tačiau jo pastebėjimas privertė ją nusi- 
šypsoti. 

— Žemė po jos kojomis jau virpėjo, nes ji nuolat kritikuodavo 
mane kaip motiną, tai, kaip tvarkausi ūkyje, mano gyvenimo stilių ir 
netgi moralę. Bet kai užsipuolė vaikus, neišlaikiau. Galvojau pasmaugti 
ją, bet žinojau, kad ištrėmimas iš Harperių namų bus skausmingesnė 
bausmė. 

— Taip, tu tikrai kietas riešutėlis. Man tai patinka. 

— Gerai, nes būdama tokio amžiaus jau tikrai nepasikeisiu. Sto- 
vėdama tarpduryje prakeikė mano vardą ir pasakė, kad kai Harperių 
namai pateko į mano nekompetentingas rankas, jiems atėjo liūdni 
laikai. 

— Regis, ji miela asmenybė. Parašysiu jai rytoj. 

— Tik neminėk, kad dirbi man. 

— Jai nebus sunku sužinoti. 

— Tiesa, bet kuo mažiau mane minėsi, tuo bus geriau. Dar kas 
nors? 

— Tik tai, kaip tu sugebi visą dieną dirbti ir vis tiek šauniai at- 
rodyti. Nors tai nėra netikėta. 

Ji minutėlę palaukė, linktelėjo. 

— Tu neketini apie tai sakyti. 

— Apie ką? 

— Apie mano sūnaus vizitą vakar vakare. 

— O. — Roza stebėjo jo veidą, todėl pamatė jame šmėstelint 
nuostabą; paskui jis skubiai pasigriebė akinius ir puolė juos valyti 
marškinėlių kampu. — Jis tau papasakojo? 

— Taip. Harperis buvo piktas, todėl elgėsi neapgalvotai. 

— Pasičiupo grėblį vietoj žirklių. 

Roza neišlaikiusi susijuokė. 

— Panašiai. Mes abu esame karštakošiai, todėl dedame pastangas, 
kad neprarastume savitvardos. Ne visada pavyksta. Norėčiau atsiprašyti 
už jo elgesį. 

— Negaliu priimti. 

Jos akyse pasirodė nerimas, ką jis retai matydavo. 

— Mičai, žinau, jis peržengė ribas, tačiau jis jaunas ir... 

— Tu nesupratai. Negaliu priimti atsiprašymo, nes nėra reikalo. 
Nė iš vieno. Jis norėjo apginti tave. 

— Man nereikia ir aš nenoriu, kad mane gintų. 

— Gal ir ne, bet tai nesustabdys to, kuris tave myli. Mes pasikal- 
bėjome ir išsiaiškinome. 

— Ir plačiau nepasakosi. 

— Tai liečia tik mane ir jį. 

— Jūs, vyrai, tikrai turite savą garbės kodeksą. 

— Tu man irgi nebūtum papasakojusi apie paskutinįjį to vyro 
išpuolį. 

Sekundę ji prisiminė skambutį iš Niujorko, tačiau pasistengė su- 
sivaldyti. 

— Nėra ko pasakoti. Susidorosiu. 

— Kas atsitiko vakar vakare? Tu puikiai slepi, todėl tikriausiai pa- 
gavau tave nepasiruošusią. Kas dar atsitiko? 

— Tik nedidelis nemalonumas. Jau pasirūpinau tuo. Tai nesvarbu. 
Tiksliau, neleisiu, kad būtų svarbu. Jei leisčiau, tapčiau auka, o jis lai- 
mėtų. Nebūsiu jo auka. Niekada sau to neleidau, o dabar tuo labiau. 

— Jei papasakotum man, išlietum dalį nuoskaudos, netaptum 
auka. 

— Aš nepratusi dalytis savo problemomis. Man nesmagu. Bet 
ačiū už pasiūlymą. 

Mičas paėmė ją už rankos. 

— Pasiūlymas visuomet galioja. Dar noriu pasiūlyti nueiti į 
kiną. Kitą savaitę rodo „Čikagą“. Eime su manimi, vėliau pavakarie- 
niausime. 

— Galėčiau. Tu mane mergini, Mičelai? 

Jo nykštys slydinėjo jos ranka. 


— Norėčiau galvoti, jog meilinuosi tau, Rozalinda. 

— Koks gražus žodis mei/žmfis. Gerai, kad nespaudi manęs pri- 
imti tavo meilinimąsi intymiai. 

— Jei spausčiau, tai nebūtų nei meilinimasis, nei intymumas. Be 
to, įsivaizduoju, kaip trinktelėtum man į užpakalį durimis, jei pamė- 
ginčiau. 

Jos veide šmėsčiojo šypsena. 

— Kaip apdairu. Esi protingas vyras. 

— Aš apkvaišęs. 

— Dar vienas gražus žodis. 

— Turiu būti atsargus juos sakydamas, nes tokiais žodžiais tu ne- 
pasitiki. 

— Taip, tu protingas. Ką gi. — Ji turėjo pasirinkimą, tad pasi- 
rinko. — Eime į viršų. 

Mičo veide vėl šmėstelėjo nuostaba. Jis kilstelėjo Rozos ranką 
prie savo lūpų. 

— Ar tai bus rimtas reikalas? 

— Taip. Labai rimtas. 

— Tuomet mielai. 

Ji išsivedė jį iš bibliotekos ir pasuko į koridorių. 

— Šįvakar namai tušti. Išskyrus mudu. Tiesa, yra dar kai kas. — 
Roza žvilgtelėjo į jį lipdama laiptais. — Tau netrukdys? 

— Tai, kad ji gali stebėti. — Jis įkvėpė. — Pamatysime. Ar tu... — 
Jis užsikirto, papurtė galvą. 

— Ką? 

— Ne, nieko. 

— Gerai. Tikiuosi, neprieštarauji, kad atidėsime vakarienę? 

Atsakydamas Mičas atsisuko į ją, apkabino, prispaudė prie sienos, 
tada ėmė bučiuoti. 

Iš pradžių bučinys buvo šiltas ir švelnus, tada pagilėjo, tapo reik- 
lesnis. Ji suvirpėjo nuo kūną užliejusio laukimo, primenančio jai, ką 
reiškia balansuoti ant ribos. 

Jis pakėlė galvą, pakreipė. 

— Kažką sakei? 

Ji nusijuokė ir atsipalaidavo, paėmė jį už rankos, įsitraukė į kam- 
barį ir užtrenkė duris. 

Minutėlę Mičas žvalgėsi po jaukų miegamąjį — senamadė lova 
su baldakimu, aukšti langai, nakčiai užtrauktos užuolaidos. 

— Jis toks kaip tu. Kambarys, — paaiškino jis apžiūrinėdamas 
sidabrinio žalumo sienas, antikvarinius baldus, elegantiškus nieku- 
čius. — Grožis ir klasika, samišę su elegancija, kurie atspindi įgimtą 
grakštumą ir stiliaus pojūtį. 

— Dabar net gailiuosi, kad neskyriau laiko pasigražinti. 

Jis nužvelgė ją — su paprastu megztuku, patogiomis kelnėmis. 

— Atrodai absoliučiai tinkamai. 

— Tinkamai ar ne, esu tokia, kokia esu. Būtų gerai uždegti židi- 
nį. — Ji žengė židinio link, tačiau jis sulaikė ją už rankos. 

— Aš uždegsiu. Iš čia matosi vidiniai sodai, — tarė jis priklaup- 
damas priešais židinį. 

Staiga, it pūstelėjus piktam vėjui, atsidarė terasos durys. 

— Taip. — Roza ramiai priėjo prie durų ir vėl jas uždarė. — Kar- 
tais, ypač rytais, kai turiu laiko, mėgstu gerti kavą terasoje. 

Jis užžiebė balaną, ir jo balsas buvo toks pat nerūpestingas, kaip 
1r jos. 

— Puikus būdas pradėti dieną. 

Roza priėjo prie lovos ir nutraukė užtiesalą. 

— Arba užbaigti. Dažnai prieš eidama miegoti išgeriu joje pa- 
skutinę taurę vyno arba puodelį kavos. Tai padeda atsipalaiduoti po 
sunkios darbo dienos. — Roza išjungė lempą. 

— Kodėl nepalieki degančios? 

Ji papurtė galvą. 

— Užteks židinio šviesos. Prieblandoje gražiau atrodau, ir esu pa- 
kankamai tuščia, kad norėčiau to. 

Stovėjo nejudėdama, laukdama, kol jis prieis. Kai Mičas uždėjo 
rankas jai ant pečių, miegamojo durys atsidarė, tada trankiai užsi- 
trenkė. 

— Nujaučiu, kad tai dar ne viskas, — tarė ji. 

— Man nesvarbu. — Jo rankos nuslydo jos veidu. — Man ne- 
svarbu, — pakartojo įsisiurbdamas į lūpas. 

Roza pajuto, kaip padažnėjo jos pulsas ir palaimingai atsiduso. Tą 
pačią akimirką į ją tarytum žaibas trenkė ir ėmė nerimastingai virpėti. 


Atsakydama ji apkabino jo kaklą, pakreipė galvą pagilindama bučinį. 

It pamišę ėmė mušti laikrodžiai. Roza, tarsi mesdama iššūką, dar 
stipriau prisispaudė prie jo. 

— Noriu, kad liestum mane, — samurmėjo ji. — Noriu jausti 
tavo rankas ant savo kūno. 

Mičas palengva nuleido ją ant lovos ir užgulė savo kūnu. Ji atsi- 
duso pajutusi vyro svorį. Mičas palietė ją, ir ji sudejavo. Jis jautė iš jos 
sklindantį karštį. Žinojo, kad jis ten slypi, po tuo žaviu ir šaltu paviršiu- 
mi. Rozos oda buvo it šiltas aksomas. Jis glostė visą jos kūną. 

„Liekna, bet ne gležna, kūnas kietas, kaip ir jos protas“, — pa- 
galvojo jis. Tai jį jaudino. 

Roza kvepėjo prinokusiu uždraustu vaisiumi ir vidurnakčio 
sodais. Jos rankos nuslydo po jo mazškiniais, glostė nugarą. Kietos, 
stiprios rankos, jaudinantis kontrastas lieknam kaip vytelė kūnui ir 
aksominei odai. Ji nutraukė jam marškinius ir išsirietė, kad pasiektų 
dantimis jo nuogą petį. Prisilietimo šokas smogė į jautriausią vietą. 

Terasos durys vėl atsidarė, ir įsiveržęs vėjas tėškė jam per veidą. 
Mičas paprasčiausiai paėmė užtiesalą ir užklojo ją kūnus nuo vėjo 
šėlsmo. 

Roza nusijuokė, gulėdama po antklodė prisiglaudė prie Mičo ir 
lūpomis įsisiurbė į jo lūpas. Jis nutraukė nuo jos megztuką. 

— Pasakyk, jei bus šalta. 

— Nešalta. Negali būti šalta. 

Ji degė iš vidaus ir norėjo dar daugiau. Daugiau jo rankų, daugiau 
bučinių. Ji išsirietė reikalaudama ir palaimingai nuščiuvo, kai jo rankos 
ir lūpos ėmė puotauti ant jos krūtų. Nepakartojamas pojūtis, kai tavo 
kūnu naudojamasi. 

Jie raičiojosi, plėšdami vienas nuo kito likusius drabužius, trinda- 
miesi nuogais kūnais, kol šie tapo slidūs nuo prakaito ir aistros. 

Antklodė nuslydo ant grindų, ir ją kūnus apšvietė židinio šviesa. 
Kažkurioje apdujusių smegenų kertelėje ji išgirdo kažką verkiant, ta- 
čiau vis didėjantis troškimas užgožė viską. Roza matė tik jį, nušviestą 
rusenančios šviesos, kylantį virš jos. Visu kūnu išsirietė pasitikdama jį, 
atsivėrė priimdama ir atsiduso, kai jis įslydo į ją. 

Dabar Mičas irgi žiūrėjo į ją; jų žvilgsniai ir kūnai susiliejo. Jis 
pradėjo lėtai judėti, paskui vis sparčiau, klausydamasis jos trūkčiojančio 
kvėpavimo ir stebėdamas, kaip tamsus ir gilus malonumas užlieja ją ir 

nusineša su savimi. Stebėjo, kaip ji pasiekia viršūnę, kaip apsiblausia jos 
akys, kaip ji suspaudžia jį. Luktelėjo dar minutėlę, kol jos kūnas ėmė 
nesuvaldomai drebėti, burna prasižiojo ir tęsiamai sudejavo, tada jos 
kūnas pasidavė ir suglebo. Drebėdamas iš nekantrumo pabučiavo, tada 
smigo į ją paskutinį kartą ir išsiliejo. 


DURYS BUVO UŽDARYTOS, KAIP IR TURĖJO BŪTI. UGNIS ŽIDINYJE 
spragsėjo ir ruseno. Namai buvo tylūs ir šilti. 

Roza gulėjo jo glėbyje lovos vidury leisdama sau pasimėgauti gle- 
bia palaima. Taip galėtų ir užmigti. 

— Regis, ji pasidavė, — pastebėjo Mičas. 

— Taip. Bent jau kol kas. | 

— Buvai teisi dėl židinio. Malonu. Labai malonu. 

Tada apsivertė ir vėl užgulė ją, kad galėtų pažiūrėti į veidą. 

— Būti su tavim, — pradėjo jis, tada papurtė galvą, palietė jos 
lūpas. — Būti su tavim. 

— Taip. — Ji šypsodamasi paglostė jam plaukus. — Man irgi 
labai malonu. Jau seniai niekam nejaučiau tokio potraukio. Žinai, tavo 
rankos ne kaip mokslininko. — Roza pačiupinėjo jo raumenis. — Man 
patinka stiprios rankos. Nemanyk, kad aš visiškai lėkšta, bet turiu pa- 
sakyti, kad man malonu gulėti lovoje nuogai su vyru, kurio kūnas pri- 
žiūrėtas. 

— T3 patį galėčiau pasakyti ir aš, tik apie moteris. Kai pirmą kartą 
pamačiau tave, stovėjau ir stebėjau nueinančią. Jūsų puikus užpakaliu- 
kas, ponia Harper. 

— Kas tiesa, tas tiesa. — Juokdamasi ji lengvai pliaukštelėjo 
jam. — Geriau apsirenkime ir eikime į apačią, kol negrįžo kiti. 

— Tuoj. Bet mane užkabino tavo akys... užkabino ir nepaleido. 

— Mano akys? 

— O taip. Maniau, kad dėl to, jog jos gero seno viskio spal- 
vos — o man patiko geras viskis. Bet ne dėl to. Tai tavo būdas žiūrėti 
tiesiai į akis. Tarsi kiaurai matytum. Toks bebaimis ir truputį valdingas 
žvilgsnis. 

— Prašyčiau. 

— Taip, taip, tu kaip dvaro ponia, ir aš nesuprantu, kodėl tai taip 
seksualu. Turėtų erzinti ar bent jau bauginti. Bet mane tai... jaudina. 

— Taigi turėsiu pradėti nešioti tamsius akinius, kad nesusijaudin- 
tum netinkamais momentais. 

— Nepadės. — Švelniai pabučiavo ją, tada nusirito į šoną, pa- 
ėmė jos ranką. — Štai kas buvo svarbu. Tai buvo reikšminga. Tu man 
vienintelė. 

Jos širdis suvirpėjo, ir ji pasijuto vėl jauna ir truputį kvaila. 

— Taip, tai svarbu. Tai reikšminga. Tu man vienintelis. 

— Rimtas reikalas, — tarė jis prisitraukdamas jos ranką prie 
lūpų. — Aš tuoj vėl imsiu tavęs norėti. 

Ji spustelėjo jam ranką. 

— Pažiūrėsim, ką nors sugalvosim. 


DVYLIKTAS SKYRIUS 


K 


ROZA NUO LAIPTŲ PAJUTO KAVOS KVAPĄ IR IŠGIRDO TRIUKŠMĄ 
virtuvėje. Niūrus pilkas lietus sutrukdė pabėgioti, tad ji išliejo energiją 
ant bėgimo takelio. Paprastai ši galimybė įvarydavo jai mirtiną nuo- 
bodulį, tačiau šiandien ji sugavo save dainuojančią žinių programos 
pertraukėlių reklamines daineles. 

Virtuvėje Lili daužė per savo aukštos kėdės padėkliuką su tokiu 
entuziazmu, kurio būtų pavydėjęs bet kuris sunkiojo metalo būgninin- 
kas, Stelos berniukai inkštė virš dubenėlių su dribsniais. 

— Taip, — aiškino Stela, sunkiai tramdydama neviltį, — jūs abu 
turėsite apsivilkti lietpalčius, nes esu pikta ir valdinga mama, kuri nori, 
kad jūs kentėtumėt. 

— Mes nekenčiame lietpalčių, — pranešė jai Geivinas. 

— Tikrai? Juk maldavote, kad nupirkčiau juos. 

— Tai buvo anksčiau. 

Galbūt iš užuojautos, o gal iš smagumo Lili liovėsi trankiusi 
barškutį ir sviedė jį kartu su apžiaumotu džiūvėsiu. Džiūvėsį kaipmat 
pagavo akylasis Parkeris, o barškutis garsiai tekštelėjęs paniro Luko 
dubenėlyje. Pienas kliūstelėjo per kraštus, ir Lili smagiai sukrykštė. 
Parkeris nusprendė pritarti jai ausį rėžiančiu lojimu, o Geivinas ėmė 
isteriškai raitytis iš juoko. Stela buvo greita, tačiau šį kartą Lukas pa- 
sirodė greitesnis. Jis ištraukė varvantį barškutį ir numetė jį broliui ant 


kelių. 

— Och, dėl Dievo. — Stela viena ranka pagriebė servetėlę, kita 
bandė sustabdyti Geivino atsakomąją ataką. — Nė negalvok apie tai. 

— Atsiprašau. Atsiprašau. — Heilė stvėrė dubenėlį, servetėlės, o 
berniukai tuo metu kumščiavo vienas kitą. 

Deividas vienintelis šioje sumaištyje nesutriko. Jis ramiai priėjo 
prie stalo su šlapiu skuduru. 

— Išvalysime. Išdykėle, — tarė jis Lili, kūri atsakė didele bedante 
šypsena. 

Roza nužvelgė virtuvę ir patenkinta nusišypsojo. 

— Labas rytas, — pasisveikino įeidama. 

Visi sužiuro. 

— Roza? — Stela įsispoksojo į ją. — Ką čia veiki? 

— Kad jau gyvenu čia, pamaniau, ateisiu puodelio kavos. — Ji pa- 
silenkusi pakštelėjo Lili į viršugalvį. — Sveiki, berniukai. Mažylė gana 
taikli, ar ne? Dvitaškis tiesiai į krepšį. 

Mintis pasirodė tokia įdomi, kad berniukai liovėsi pešęsi. 

— Padaryk tai dar kartą, Lili! — Lukas patampė motiną už ran- 
kovės. — Gražink jai tą daiktą, mama, kad ji galėtų pakartoti. 

— Ne dabar. Baikite valgyti, nes pavėluosite į mokyklą. — Ji 
žvilgtelėjo į laikrodį ir pamatė, jog iš tiesų buvo jau po aštuntos — pa- 
prastai Roza jau būdavo išėjusi. 

— Mano dribsniuose dabar pilna seilių, — nusiskundė Lukas. 

— Suvalgyk keksiuką. 

— Aš irgi noriu keksiuko. — Geivinas atstūmė dubenį su dribs- 
niais. — Jei jis gali valgyti keksiuką, tada aš irgi galiu. 

— Gerai, gerai. 

— Aš paduosiu. — Heilė sustabdė Stelą. — Nors tiek padėsiu. 

— Mmm, kaip kvepia. — Roza pauostė dubenį su šviežiai keptais 
obuolių keksiukais. Ji išsitraukė vieną, tada atsirėmė į spintelę vienoje 
rankoje laikydama keksiuką, kitoje — kavą. — Nėra geresnio būdo 
dienai pradėti. Tik pažiūrėkit, kaip lyja. Merks visą dieną. 

Heilė, padalijusi vaikams po keksiuką, pasilenkė prie Stelos au- 
sies. 

— Kai kas pasikrovė baterijas. 

Stela vos sutramdė juoką. 

— Mes tuojau dingstame iš čia. 

— Galite neskubėti. — Roza atsikando keksiuko. 

— Paprastai jau būni išėjusi arba bebaigianti pusryčius prieš 
mums užkariaujant virtuvę. 

— Šįryt pamiegojau truputį ilgiau. 

— Tada aišku, kodėl šiandien per orų prognozę jie kalbėjo apie 
tai, kad užšals pragaras. — Deividas nė nesistengė slėpti šypsnio, kai 
priėjo prie jos su kavinuku. 

— Koks tu sąmojingas šį rytą. 

— Ne aš vienas čia toks žvalus. Kaip... lazanija? 

— Labai skani. — Lyg niekur nieko pažiūrėjo į jį pro puodelio 
viršų, nors mintyse sukosi klausimas: „Negi ant manęs parašyta mese- 
niai išdulkinta“. 

— Turėtum dažniau ją valgyti. Tai suteikia tavo skruostams svei- 
ko raudonio. 

— Pasistengsiu. 

— Ir aš norėčiau lazanijos, — įsikišo Heilė. — Eikš, lėlyte, eisime 
apsiprausti. — Ji iškėlė Lili iš aukštos kėdės. 

— Eikite į viršų, atsineškite daiktus ir lietpalčius, — paliepė Ste- 
la. — Laikas važiuoti. 

Bet ji minutėlę stabtelėjo. 

— Nori pasivažinėti su manim? — paklausė ji Rozą. 

— Norėsiu. 


STELA PALAUKĖ, KOL JOS IŠSUKO IŠ KIEMO. JOS SKAIČIAVIMU, nors 
Lili auklė gyvena vos už pusės mylios, laiko turėtų užtekti. 

— Vakar neblogai pasidarbavome. Būtų gera užbaigti iki vestuvių 
svetainę. Kai įsikursime, labai norėčiau suruošti vakarienę — Deividui, 
mums visiems, Harperiui, mano tėvams. O, ir, žinoma, Mičui. 


— Būtų miela. 
— Jis dabar tiek laiko praleidžia name — turiu galvoje, Mičas — 
kad tapo vos ne šeimos nariu. — Kai Roza abejingai numykė, Stela 


žvilgtelėjo į galinio vaizdo veidrodėlį ir pamatė, kaip Heilė varto akis ir 
rodo jai įvairiausius ženklus. 

— Tai... a... ar judu su Miču vakar dirbote, ar pasinaudojote iš- 
tuštėjusiais namais ir tiesiog pailsėjote? 

— Stela, kodėl paprasčiausiai nepaklausi, ar mylėjausi su juo, 
užuot kalbėjusi be užuolankų. Niekas taip manęs neerzina kaip pla- 
čios užuolankos. 

— Aš bandžiau būti subtili, — atsiliepė Stela. 

— Ne, nebandei. 

— Sakiau jai, kad nesismulkintų, — nuo galinės sėdynės atsišaukė 
Heilė. — Be to, mes žinome, kad mylėjaisi. Nes atrodai it soti katė. 

— O Dieve. 

— Žinoma, tai ne mūsų reikalas, — įsiterpė Stela pasiųsdarna 
Heilei piktą žvilgsnį. 

— Žinoma, kad ne, — lengvai sutiko Roza. 

— Bet mes tik norėjome rasti būdą pasakyti, jog džiaugiamės, jei 
tu džiaugiesi. Mes manome, jog Mičas nuostabus vyras, ir mes remsi- 
me tave... 

— O varge. — Heilė palinko į priekį tiek, kiek leido diržas. — 
Tai, ką Stela bando pasakyti, yra: „Tai bent pasisekė!“ 

— Visai ne tai. Tikrai. Aš bandau pasakyti, su tam tikru delika- 
tumu... 

— Velniop delikatumus. Tik todėl, kad žmonės yra truputį vyresni 
ir visa kita, dar nereiškia, kad jiems nesinori to paties, kaip ir kitiems. 

— Och, — atsiduso Roza. — Kartoju, o Dieve. 

— Tu graži ir seksuali, — tęsė Heilė. — Jis patrauklus ir sek- 
sualus. Todėl man atrodo, kad seksas... Ji tikrai negali to suprasti, 
taip? — Heilė prikando lūpą ir dirstelėjo į Lili, kuri žaidė su savo 
pirštukais. — Skaičiau teoriją, kaip kūdikiai sugeria visus aplinkinius 
pojūčius, įskaitant balsus ir žodžius, ir išlaiko atmintyje. Prakeikimas, 
jau atvažiavome. 

Heilė pagriebė krepšį su vystyklais, tada iššoko iš automobilio į 
lietų. Apibėgusi aplinkui, atidarė Lili dureles, ištraukė ją iš sėdynės ir 
užmetė ant galvos antklodę. 

— Nekalbėkite nieko įdomaus, kol sugrįšiu. Rimtai sakau. 

Kai ji nukūrė, Roza giliai atsiduso. 

— Toji mergiotė verčia mane jaustis sena ir sukriošusia, o kar- 
tais — visiška jauna neišmanėle. 

— Suprantu, ką nori pasakyti. Ir žinau, jog skamba taip, tarsi mes 

brautumėmės į tavo privatų gyvenimą, bet tik todėl, kad mylime tave. 
Be to, mes svarstėme, kada tavo ir Mičo santykiai peraugs į kitą lygį. 

— Svarstėte? 

Stela susiraukė. 

— Šis klausimas galėjo būti paminėtas kartą ar du mums kal- 
bantis. 

— Gal kitą kartą aš pati pasakysiu, ar noriu apie tai kalbėtis. 

— Žinoma. Gerai. 

Kai Heilė sugrįžo ir skubiai atidarė dureles, Stela atsikrenkš- 
tė — garsiai — ir paskubomis papurtė galvą. Kai Heilė pasipiktinusi 
atsiduso, Stela išvažiavo į kelią ir nerūpestingai prabilo: 

— Žinai, galvojau, kaip geriau išdėsčius maišus su dirvožemiu. 


ROZOS GYVENIMAS NEPASIKEITĖ TIK DĖL TO, KAD JI PERMIEGOJO 
su vyru, kuris jai patrauklus. Gyvenimas tęsiasi su visomis pareigomis 
ir atsakomybe, nemalonumais ir maloniais dalykais. 

Važiuodama į kasmėnesinį sodininkų klubo susirinkimą ji ne- 
buvo tikra, kuriai kategorijai reikėtų priskirti šį dalyką. Nuo senelės 
laikų kuris nors Harperis visada būdavo sodininkų klubo narys. Tiesą 
sakant, jos senelė subūrė sodininkus į klubą 1928-aisiais, ir daugelis 
pirmųjų susirinkimų vykdavo Harperių namuose. 

Būdama medelyno savininkė, ji jautė dvigubą pareigą — remti 
klubo veiklą ir būti aktyvi narė. Be to, dalyvavimas susirinkimuose 
teikė tam tikrą malonumą. Jai patiko kalbėtis apie sodininkystę su pa- 
našaus mąstymo žmonėmis ir ji žinojo, kad klubas daug prisideda prie 
aplinkos gražinimo projektų. Tačiau tarp jų buvo daug tokių, kurie tik 
norėjo pasipuošti, papietauti ir paplakti liežuviais. 

Roza įėjo į užmiesčio klubo posėdžių salę, kur ją pasitiko ūžianti 
it avilys moteriškų balsų gausa. Ant šviesiai žaliomis staltiesėmis už- 
tiestų stalų stovėjo keturkampiai emaliuoti vazonai su žydinčiais nar- 
cizais. Salėje buvo pakyla su kėdėmis, kurias užims komiteto nariai, 
pasiruošę skaityti pranešimus ar sakyti kalbas. 

Ji dėkojo Dievui, kad šį kartą jos tarp jų nebus. 

Įžengusi giliau į kambarį, Roza pajuto į ją nukrypstančius žvilgs- 
nius; balsų ūžesys ėmė rimti, kol galiausiai visiškai nutilo. Ji tučtuojau 

paspartino žingsnį, truputį per garsiai, truputį per žvaliai, tuo pačiu 
metu prisidengdama šaltumo šydu. 

— Kokios nuostabios gėlės. — Ji pažvelgė į Dženę Forester, tarsi 
negirdėtų šnabždesių po priverstinai atgijusiu šurmuliu. — Primena, 
kad pavasaris jau visai čia pat. Kaip gyvuoji, Džene? 

— Puikiai, Roza. Tiesiog puikiai, o tu? 

— Geriau negali būti. Kaip sekasi Kvilui? 

Dženė tirštai nuraudo. 

— Ach, juk pažįsti Kvilą. 

— Tai jau tikrai. Perduok jam mano linkėjimus, gerai? 

Tik išdidumas palaikė vaikštant po minią, bendraujant su žmo- 
nėmis prieš einant prie staliuko su kava ir arbata. Roza pasirinko šaltą 
arbatą, užuot gėrusi įprastą kavą. 

Jos gerklė degė. 

— Roza, brangioji, atrodai stulbinamai. — Prie jos pričiuožė Sisi 
kvepėdama Obsession kvepalais ir šypsodamasi it alkana katė.— Prisie- 
kiu, niekas taip nemoka pasirinkti drabužių kaip tu. Kokia tai spalva? 

Roza dirstelėjo į švarkelį ir kelnes. 

— Neturiu supratimo. 

— Abrikosinė. Būtent taip atrodo sunokę abrikosai. Toji kopūs- 
tagalvė Mendė plaka savo kvailu liežuviu kiek tik gali, — tyliai pridūrė 
ji. — Mudviem reikia pasikalbėti akis į akį. 

— Viskas gerai, aš supratau. Atsiprašau. — Roza ryžtingu žings- 
niu pasuko prie Mendės ir apsidžiaugė pamačiusi, kaip moters skruos- 
tai pabalo ir ji nutilo sakinio viduryje. 

— Mende, kaip gyvuoji? Nemačiau tavęs nuo Kalėdų. Nebuvai 
praeitame susirinkime. 

* — Buvau užsiėmusi. 

Roza lėtai gurkštelėjo arbatos. 

— Gyvenimas tikras cirkas, ar ne? 

— Tu irgi buvai užsiėmusi. — Mendė atkišo smakrą. 

— Jei ne viena, tai kita, darbas darbą veja. 

— Jei labiau rūpintumeisi savo reikalais, gal liktų mažiau laiko 
įkyriems telefono skambučiams ir bjauriam melui. 

Apsimestinis pokalbis liovėsi tarsi nuspaudus mygtuką. 

— Nelabai gerai mane pažįsti, — tęsė Roza tokiu pačiu nerūpes- 

tingu tonu, — kitaip žinotum, kad aš be reikalo neskambinu. Nors kai 
reikia, galiu ilgai kalbėti telefonu. Ir aš nemeluoju. Nematau prasmės, 
kai tiesa kalba pati už save. 

Mendė sukryžiavo rankas, išrietė klubus ir atsistojo kovinga 
poza. 

— Visi žino, ką tu sumanei, bet bijo pasakyti tau į akis. 

— Bet tu nebijai. Šaunuolė! Pirmyn, sakyk, ką nori pasakyti. Gal 
tau būtų patogiau, jei pasikalbėtume akis į akį? 

— Tu to norėtum, ar ne? 

— Ne, dėl manęs galime kalbėtis viešai. 

— Tik todėl, kad tavo šeima seniai gyvena čia, nesuteikia tau 
teisės visus valdyti. Mano šeima yra tokia pat svarbi kaip tavoji, ir mes 
turime tiek pat pinigų ir prestižą. 

— Pinigai ir prestižas negali nupirkti gerų manierų, ką tu akivaiz- 
džiai demonstruoji. 

— Kaip drįsti kalbėti apie manieras, kai pati darai viską, kad su- 
gadintum Braiso ir manąją reputaciją. 

— Braisas pats susigadino savo reputaciją. O dėl tavosios, mielo- 
ji — tu netgi nesi mano radaro ekrane. Esi gana miela mergina. Nieko 
neturiu prieš tave. 

— Tu sakai žmonėms, kad esu pigi kekšė ir naudojuosi tėčio pini- 
gais, kad nusipirkčiau padėtį. 

— Ir kas tau tai sakė? Braisas, ko gero. 

— Ne tik jis. — Vis dar aukštai iškeltu smakru ir liepsnojančiais 
skruostais Mendė pažiūrėjo į Dženę. 

— Džene? — Nustebimas sušvelnino Rozos balsą, o širdyje 
blykstelėjo apgailestavimo kibirkštėlė tik kartą, kai moteris nurau- 
do. — Tu juk Žinai tiesą. Gėda tau. 

— Aš tai girdėjau iš patikimo šaltinio, — atsiliepė Dženė nu- 
leisdama pečius. 

— Patikimo šaltinio? — Roza nesivargino nuslėpti pasibjaurė- 
jimą. — Staiga tapai žurnaliste, atliekančia tyrimą? Galėjai ateiti ir 
paklausti manęs. Būtų buvę paprasta ir padoru prieš paskleidžiant šias 
nesąmones. 

— Visi žino, kaip įsiutai, kai Braisas pasirodė tavo namuose su 
Mende. Čia ne vieta apie tai kalbėti. 

— Ne, ne vieta, bet jau per vėlu. Ši mergina bent jau turi drąsos 
pasakyti tai man į akis, ko negaliu pasakyti apie tave. 

Nekreipdama dėmesio į Dženę, Roza atsisuko į Mendę. 

— Mende, ar aš atrodžiau įsiutusi, kai atvykai pas mane su Braisu? 

— Žinoma, kad pykai. Tu išvarei mus, kai jis tik bandė susitaikyti 
su tavim. 

— Mes galime nesutarti dėl to, ką jis bandė padaryti. Ir kaip aš 
siutau? Rėkiau, šaukiau? 

— Ne, bet... 

— Keikiau jus ir stumdžiau? 

— Ne, nes esi šaltakraujė, kaip jis ir sako. Kaip ir kiti sako, kai 
tavęs nėra šalia. Tu palaukei, kol mes išėjome, tada apipylei mus bjau- 
riausiais žodžiais. 

— Tikrai? — Roza atsisuko pasiryžusi viską užbaigti. — Dauge- 
lis iš jūsų buvo ten tą vakarą. Gal kas nors atgaivintų mano atmintį, nes 
neprisimenu, kad būčiau kalbėjusi siaubingus dalykus. 

— Nieko panašaus nedarei. — Ponia Hagerti, viena iš seniau- 
sių Rozos pirkėjų ir sodininkų bendrijos aktyvisčių, prasiyrė pro 
minią. — Mane, kaip ir visus kitus, domina pikantiškos paskalos, ir 
aš nesiraukau, kai žmonės kalbėdami šiek tiek pagražina, bet tai yra 
akiplėšiškiausias melas. Rozalinda elgėsi absoliučiai tinkamai tokiomis 
ypač sunkiomis aplinkybėmis. Ir, panele, buvo maloni jums, mačiau tai 
savo akimis. Kai sugrįžo į vidų, nepasakė nė Žodžio nei apie jus, nei 
apie tą nelaimingą niekšą, kurį pasirinkote palydovu. Jei yra manančių 
kitaip, tegu pasisako. 

— Ji nepasakė jokio blogo žodžio apie tave, — įsikišo Sisi ir šel- 
miškai šyptelėjo. — Netgi tuomet, kai aš pasakiau. 

— Jis sakė, kad bandai nuteikti prieš mane žmones. 

— Ir kodėl turėčiau tai daryti? — jau atsargiau pasiteiravo 
Roza. — Bet tu patikėsi tuo, kuo norėsi. Aš nebenoriu nei su tavim, 
nei apie tai kalbėti. 

— Aš irgi turiu teisę čia būti. 

— Žinoma, turi. — Baigdama pokalbį Roza nusisuko, nuėjo prie 
staliuko ir atsisėdo baigti gerti arbatą. 

Stojo neilga tyla, tada Mendė apsipylė ašaromis ir išbėgo iš salės. 
Keletas moterų, metusios žvilgsnius į Rozą, išskubėjo paskui ją. 

— Varge, — atsiduso Roza, kai prie jos prisėdo ponia Hager- 
ti, — ji labai jauna, ar ne? 

— Jaunystė nepateisina tokio kvailumo ir šiurkštumo. — Ji pri- 
tariamai linktelėjo prieinančiai Sisi. — Nustebinai mane. 

— Aš? Kuo? 

— Kad nors kartą išrėžei tiesą. 

Sisi gūžtelėjo pečiais, atsisėdo. 

— Man patinka bjaurios scenos, neneigsiu. Tikrai pagyvina nuo- 
bodžią dieną. Bet man nepatinka Braisas Klarkas. Ir kartais tiesa dar 
labiau suintriguoja. Vieno gailiuosi — kad Roza netrinktelėjo tai tuš- 
čiagalvei kvaišai. Deja, ne tavo stilius, — tarė ji Rozai. 

Tada ji švelniai palietė Rozai ranką. 

— Jei nori išeiti, eisiu su tavim. 

— Ne, bet ačiū. Dar pabūsiu. 


ROZA IŠGYVENO SUSIRINKIMĄ. TAI BUVO IR IŠTVERMĖS, IR PAREIGOS 
klausimas. Grįžusi namo persirengė, išėjo į vidinį sodą ir atsisėdo ant 
suoliuko leisdama sau atvėsti ir kartu apžiūrėti artėjančio pavasario 
ženklus. 

Daigeliai stiebėsi, narcizai ir hiacintai netrukus žydės. Krokai jau 
žydėjo. Jie anksti pražysta, anksti nužydi. Matė stangrius azalijų pum- 
purus, silpną forsitijų miglą. 

Jai besėdint viduje užspausta savikontrolė subangavo ir ėmė 
drebėti. Ėmė lįsti įniršis, nuoskauda, pyktis. Roza pasidavė šių juodų 
emocijų bangai, nes nieko šalia nebuvo. 

Pamažu įniršis pasiekė viršūnę, paskui aprimo, apmalšo, ir ji vėl 
galėjo kvėpuoti pilna krūtine. 

„Pasielgiau teisingai“, — nutarė Roza. Stojo akis į akį, nors ir ne- 
mėgsta daryti to viešai. Vis geriau kautis atvirai nei bėgti nuo to. 

„Ar jis tikėjosi, kad ji bėgs? — galvojo Roza. — Tikėjosi, kad ji 
palūš viešumoje, pasislėps nuo pažeminimo ir ims laižytis žaizdas?“ 

Tikriausiai. Braisas niekada jos nesuprato. Džonas suprato, galvo- 
jo ji žiūrėdama į pastoginę, kur nuo pavasario iki rudens raitosi ir žydi 
rožės. Jis ją suprato ir mylėjo. Bent jau suprato ir mylėjo tą merginą, 


kokia ji buvo. 

Ar jis mylėtų moterį, kokia ji tapo? 

Keista mintis, nusprendė ji atlošdama galvą ir užsimerkdama. Jei 
jis būtų gyvas, galbūt ji nebūtų tokia moteris. 

Jis būtų palikęs tave. Visi vyrai taip daro. Jis būtų melavęs, apgaudi- 
nėjęs ir balaužęs tave. Būtų dulkinęs kekies, kol tu sėdėtum ir laukium. Jie 
visi taip daro. Aš tai žinau. 

„Ne, tik ne Džonas“, — galvojo ji užsimerkdama stipriau, tačiau 
balsas šnypštė. 

Turėtum džiaugtis, kad fis mire, kad negyveno taip ilgai, kad su- 
gniuždytų tave. Kaip kiti. Kaip ir tas, su kuriuo dabar myliesi. 

— Kokia tu apgailėtina, — sušnabždėjo Roza, — bandai apjuo- 
dinti gero žmogaus atmintį ir garbę. 

— Roza. — Pajutusi ranką ant peties ji pašoko. — Atleisk, — at- 
siprašė Mičas. — Kalbi miegodama? 

— Ne. — Negi jis nejaučia šalčio, o gal tai tik giliai jos viduje, 
kartu su virpančia širdimi? — Nemiegojau, mąsčiau. Iš kur sužinojai, 
kad aš čia? 

— Deividas sakė, jog prieš valandą pro langą matė tave einančią 
į tą pusę. Truputį per šalta sėdėti taip ilgai lauke. — Paėmė jos ranką, 
patrynė tarp delnų ir prisėdo šalia. — Tavo rankos šaltos. 

— Nieko tokio. 

— Atrodai nusiminusi. 

Ji minutėlę padvejojo, tada priminė sau, jog yra dalykų, kurie ne 
tik asmeniniai. Jis dirba jai. 

— Taip, ko gero. Truputį. Nuotaka kalbėjosi su manim, mano 
galvoje. 

— Dabar? — Jo ranka sugniaužė josios. 

— Mm. Nutraukei mūsų pokalbį, nors jis buvo apie tą patį — 
sena dainelė „Visi vyrai apgavikai“. 

Jis nužvelgė sodus. 

— Abejoju, ar Šekspyras būtų galėjęs sukurti atkaklesnį vaiduoklį 
nei jūsų Amelija. Tikėjausi, kad užsuksi į biblioteką dėl kelių priežas- 
čių. Viena iš jų yra ši. 

Mičas atsuko jos veidą į save ir pabučiavo ją. 

— Kažkas ne taip, — pareiškė jis. — Yra dar kažkas. 

Negi jis taip gerai permato ją? Kaip jis gali matyti tai, ką jai pa- 
vyksta nuslėpti nuo visų? 

— Nieko, tik tokia nuotaika. — Tačiau ji ištraukė ranką. — Tie- 
siog turėjau progą dalyvauti moterų spektaklyje. Vyrai ne taip linkę į 
dramas, ar ne? 

— Kodėl tau nepapasakojus man? 

— Kad neverta aušinti burnos. 

Jis prasižiojo ketindamas prieštarauti, tačiau užsičiaupė ir patapš- 
nojo sau per petį. 

— Padėk čia savo galvą. 

— Ką? 

— Štai čia. — Jis apkabino ją per liemenį, prisitraukė artyn. — Na 
kaip? 

Ji šyptelėjo, tačiau galvos neatitraukė. 

— Neblogai. 

— Pasaulis nenustos sukęsis, jei minutėlę atsiremsi į kito petį. 

— Tu teisus. Ačiū. 

— Prašom. Kita priežastis, dėl kurios laukiau tavęs užeinant, yra 
ta, kad parašiau laišką tavo pusseserei Klarisei Harper. Jei ji neatsilieps 
per savaitę, tęsiu tyrimą toliau. Taip pat sudariau detalų jūsų, Harperių, 
šeimos medį ir du papildomus — tavo motinos šeimos ir tavo pirmojo 
vyro. Aš netgi radau vieną Ameliją Ešbi. Ne, palik galvą ten, kur ji 
yra, — tarė jis tvirčiau apkabindamas ją, kai ji ėmė tiestis. 

— Mano nuomone,ji nėra susijusi, nes gyveno ir mirė Luizianoje, 
be to, mūsų amžiuje. Bandžiau atsekti jos istoriją — dėl vardo — bet 
nieko neradau. Taip pat susisiekiau su namų ekonomės, kuri dirbo 
Harperių namuose nuo 1887-ųjų iki 1912-ųjų, proproanūke. Ji advo- 
katė, gyvena Čikagoje ir pakankamai domisi šeimos istorija, kad pati 
atliktų tyrimą. Galėtų būti geras šaltinis, bent jau vienai šakai. 

Jo ranka švelniai glostė jos petį. 

— Neblogai pasidarbavai. 

— Tai įprasta rutina. Bet aš galvojau apie ne tokią įprastą mūsų 
projekto dalį. Kai mes mylėjomės... 

— Į kurią projekto dalį tai įsipaišo? 

Mičas nusijuokė iš jos sauso tono, pasitrynė žandu į jos plaukus. 

— Įrašiau tai į itin asmeninę skiltį ir tikiuosi surinkti daug me- 
džiagos. Bet norėjau pasakyti štai ką. Ji akivaizdžiai reiškė savo jaus- 
mus, tikriausiai taip reikėtų tai pavadinti. 

— Geriau nesugalvosi. 

— Trankė durimis, atidarinėjo ir uždarinėjo jas, skambino laik- 
rodžiais ir panašiai. Tai aiškiai rodo, ką ji mano apie tai, kas vyksta 
tarp mūsų — ir visa tai prasidėjo tada, kai mes atvertėme tą asmeninį 
puslapį. 

— Ir? 

— Aš nesu pirmasis vyras, su kuriuo turėjai asmeninių santykių 
šiuose namuose. 

— Ne, ne pirmas. 

— Bet tu neminėjai, kad ji būtų siautusi dėl tavęs ir Džono Ešbio 
ar dėl tavęs ir Braiso Klarko — nė dėl vieno, su kuriuo būtum turėjusi 
bet kokių santykių. 

— Nes anksčiau ji nekreipė į mane dėmesio. 

— Gerai. Gerai. — Jis pašoko ir ėmė žingsniuoti pirmyn at- 
gal. — Gyvenai šiuose namuose, kai susitikinėjai su Džonu Ešbiu, kai 
susižadėjai su juo. 

— Taip, žinoma. Tai juk mano namai. 

— Ir gyvenai čia, kai ištekėjai, kai mirė tavo tėvai. 

Jis bando kažką sulipdyti, suprato ji. Nes jis jau turi tai galvoje, tik 
nori pasitikrinti. 

— Mes dažnai būdavome čia — mano motina nesveikuodavo, tė- 
vas neturėjo nei laiko, nei jėgų prižiūrėti ją. Kai jis mirė, mes gyvenome 
čia neoficialiai. O kai mirė ji, persikraustėme į namą visam laikui. 

— Ir per visą tą laiką Amelija niekada nepareiškė nepasitenkini- 
mo Džonu? 

— Ne. Lioviausi matyti ją, kai buvau — sakyčiau — vienuolikos, 
ir nemačiau ilgą laiką. Paskui vėl pamačiau, kai jau buvau ištekėjusi. 
Dar nebuvo praėję daug laiko, bet mes jau stengėmės turėti vaikų. Vie- 
ną naktį negalėjau užmigti — man šovė į galvą mintis, kad tikriausiai 
esu nėščia. Aš išėjau į sodą, atsisėdau ir tada pamačiau ją. Pamačiau 
ir supratau, jog iš tiesų esu nėščia. Paskui matydavau ją vos tik pasto- 
davau. Žinoma, kai berniukai buvo maži, irgi kartais matydavau arba 
girdėdavau. 

— Ar tavo vyras kada nors matė ją? 

— Ne. — Ji susiraukė. — Ne. Girdėdavo ją, bet niekada nematė. 
Aš mačiau ją tą naktį, kai jis mirė. 

— Nesakei man apie tai. 

— Juk negaliu prisiminti visko, kas... — Ji nutilo ir papurtė gal- 
vą. — Atleisk, nesakiau. Niekada nekalbu apie tai. Tai labai asmeniška 
ir vis dar skausminga. 

— Aš nežinau, ką reiškia mylėti ir netekti taip, kaip tu mylėjai ir 
netekai Džono. Žinau, tikriausiai atrodo, jog kišuosi į tavo gyvenimą; iš 
dalies taip ir yra. Bet viskas susiję, Roza. Turiu net apie tokius dalykus 
žinoti, kad padaryčiau darbą. 

— Nesitikėjau to, kai samdžiau tave, kad turėsi žinoti asmeninius 
dalykus. Minutėlę. — Ji kilstelėjo ranką nutildydama jį. — Dabar su- 
prantu geriau. Dirbi, bandai viską įsivaizduoti, pieši žmonių paveikslus. 
Toji lenta bibliotekoje, su nuotraukomis — tu matai, kas jie buvo. Ko- 
dėl renki ir kaupi įvairiausias detales? Tai daugiau nei aš prašiau. Sakau 
tai gerąja prasme. 

— Aš turiu pasinerti. 

— Kaip rašydamas apie tą protingą ir iškrypusį poetą, — linktelė- 
joji. — Taip pat tikiu, kad turi žinoti visa tai dėl to, kuo mes tampame 
vienas kitam. Gal todėl man taip sunku kalbėti. Man nelengva jaustis 
artima vyrui. Pasitikėti juo ir norėti jo. 

— Ar nori, kad būtų lengviau? 

Ji papurtė galvą. 

— Kaip tau pavyko taip gerai pažinti mane? Ne, nenoriu, kad 
būtų lengva. Lengvumas man įtartinas. Tu užimi svarbią vietą mano 
mintyse, Mičelai. Tai komplimentas. 

— Galiu pasakyti tą patį. 

Roza žiūrėjo į nenustygstantųį Mičą pastoginės ir jos miegančių 
rožių fone. Rožės atsibus su šiluma ir saule. Bet Džonas, jos Džonas, 
išėjo amžiams. 

— Džonas važiavo iš dalykinio susitikimo Memfyje. Jau buvo 
vėlu. Keliai buvo slidūs po lietaus. Tvyrojo rūkas. 

Jos širdis smuktelėjo kaip visada, kai prisimindavo tai. 

— Įvyko avarija. Kažkas važiavo per greitai, išlėkė į priešpriešinę 
eismo juostą. Aš nemiegojau, laukiau jo ir rūpinausi vaikais. Harperis 
susapnavo košmarą, o Meisonas su Ostinu sirgo gripu. Nuraminau 
juos, apklosčiau, ruošiausi eiti miegoti, truputį pykau, kad Džonas vis 
negrįžta. Ir pamačiau ją. 

Ji susijuokė, persibraukė ranka per veidą. 

— Velniškai išsigandau, pagalvojau, prakeikimas, aš vėl nėščia, 
nes tuo metu, patikėk, tikrai nenorėjau dar vieno vaiko, užteko trijų 
triukšmadarių namuose. Tačiau jos akys buvo kitokios. Per ryškios, 
pasakyčiau, kažkokios negeros. Išsigandau. Tada atvažiavo policija, ir 
pamiršau apie ją. 

Jos balsas skambėjo tvirtai, tik akys, tos gražios pailgos akys, iš- 
davė skausmą. 

— Tai sunku, labai sunku. Negaliu nė įsivaizduoti. 

— Tavo gyvenimas tiesiog sustoja, o kai vėl prasideda, būna ki- 
toks. Niekada nebebūna toks, kaip iki tos akimirkos. Niekada. 

Mičas nelietė jos, neguodė, nepalaikė. Jos širdis šią minutę, šiame 
žiemos sode priklausė kitam Žmogui. 

— Tu neturėjai į ką atsiremti. Neturėjai nei motinos, nei tėvo, nei 
sesers ar brolio. 

— Turėjau savo sūnus. Šį namą. Save. — Roza nusuko akis, ir jis 
pamatė, kaip ji susitvardo, uždaro duris į praeitį. — Suprantu, kur link 
tu suki, bet man tai nesuprantama. Ji niekada neprotestavo nei prieš 
Džoną, nei prieš kitus, su kuriais buvau po jo, netgi prieš Braisą. Kar- 
tais išreikšdavo savo nepritarimą — esu pasakojusi apie tai. Bet ne taip 
įnirtingai kaip dabar. Kodėl, kaip manai? 

— Bandau tai išsiaiškinti. Turiu porą teorijų, bet eime į vidų. Sau- 
lė leidžiasi, ir tu tikriausiai sustirai iki kaulo. Ne kiek čia tos mėsos ant 
tavęs. Aš nesiskundžiu, — pridūrė jis, kai Roza dėbtelėjo į jį. 

Ji tyčia prakalbo su pietietišku akcentu. 

— Aš kilusi iš delikataus sudėjimo moterų linijos. 

— Tavyje nieko delikataus, — pataisė jis paimdamas ją už ran- 
kos. — Tu laukinė rožė ant ilgo koto — juodoji rožė su daugybe 
spyglių. | 

— Nėra laukinių juodųjų rožių. Jas reikia išvesti. Ir niekam dar 
nepavyko išvesti tikrą juodąją. 

— Juodoji rožė, — pakartojo Mičas ir pakėlė jos ranką prie savo 
lūpų. — Reta ir išskirtinė. 

— Jei taip ir toliau kalbėsi, turėsiu pakviesti tave į savo miega- 

— Maniau, niekada nepaprašysi. 

TRYLIKTAS SKYRIUS 


K 


— PAMANIAU, KAD TURĖČIAU PASAKYTI TAU, — PRADĖJO ROZA 
einant jiems į namą, — kad mano... šeimyna labai susidomėjusi mūsų 
asmeniniais santykiais. 

— Nieko tokio, aš irgi domiuosi mūsų asmeniniais santykiais. 

Ji žvilgtelėjo į jo sukryžiuotas rankas ir pamanė, kad jų pirštai taip 
puikiai dera. 

— Tavo ranka žymiai didesnė už manąją. Delnas platesnis, pirštai 
ilgesni. Tavo pirštų galiukai buki, o manieji smailesni. 

Ji iškėlė rankas, kad jos būtų akių lygyje. 

— Bet jos taip puikiai dera. 

Tyliai susijuokęs, jis švelniai ištarė jos vardą. Tada patylėjo, pa- 
kreipė galvą ir palietė jos lūpas savosiomis. 

— Lūpos irgi. 

— Aš galvojau apie tą patį. Bet norėčiau, kad mūsų mintys ir 
asmeniniai interesai liktų tik tarp mūsų. 

— Bus sunku, nes mūsų gyvenimuose yra ir kitų žmonių. Mano 
sūnus norėjo žinoti, kas toji gražuolė brunetė, su kuria buvau rungty- 
nėse. 

— Ir tu jam pasakei? 

— Kad man pagaliau pavyko priversti Rozalindą Harper pažvelg- 
ti į mane antrą kartą. 

— Aš dažnai į tave žiūriu, — tarė ji vylingai žvilgtelėjusi į jį. — 
Bet aš taip įpratau slėpti savo asmeninį gyvenimą, kad nesuprantu, 

kodėl negalėtume džiaugtis vienas kitu neklausinėdami apie mūsų 
seksualinį gyvenimą. 

Jie priėjo terasos duris. Jos plačiai atsivėrė, vos netrenkusios Rozai 
į veidą. Iš kambario plūstelėjo šalto oro srovė priversdama ją žengti 
žingsnį atgal, bet Mičas sugavo ir užstojo ją savo kūnu. 

— Sėkmės! — šūktelėjo jis į kaukiantį orą. 

— Aš to nepakęsiu. — Roza supykusi atstūmė jį ir įsiveržė į kam- 
barį. — Aš nepakęsiu tokių dalykų savo namuose! 

Fotografijos it mažos raketos nuskriejo nuo stalų, lempos įsijung- 
davo ir vėl išsijungdavo. Per kambarį praskriejo kėdė ir taip rėžėsi į 
komodą, kad vos nenukrito ant jos stovėjusi vaza su orchidėjomis. Pa- 
mačiusi, jog svyra sūnų padovanotas veidrodis, Roza puolė sulaikyti jį. 

— Tučtuojau baik tas kvailas nesąmones. Aš nesitaikstysiu su tuo. 

Pasigirdo dundėjimas, tarsi milžiniškas monstras trankytų į sie- 
nas, grindys ėmė drebėti. Sprogo didelis kvepalų Aakonas paskleisda- 
mas aplinkui krištolines skeveldras. 

Roza stovėjo sūkurio viduryje, spausdama prie krūtinės veid- 
rodį, ir jos balsas, šaltas kaip Arktikos ledas, perrėkė sprogimą ir 
dundėjimą. 

— Aš nutrauksiu visus bandymus sužinoti, kas esi, nesistengsiu 
ištaisyti to, kas bloga tau buvo padaryta. Padarysiu viską, kad pašalin- 
čiau tave iš šių namų. Tapsi čia nepageidaujama. 

— Tai mano namai! — sušuko Roza, kai židinyje plykstelėjo 
liepsna, o žvakidė nuo atbrailos šovė į orą. — Prisiekiu, padarysiu viską, 
kad dingtum iš čia. Prisiekiu savo gyvybe, kad atsikratysiu tavęs. 

Oras tučtuojau nurimo, ir tai, kas sukosi jame, su trenksmu nu- 
krito ant grindų. Tą pačią akimirką atsidarė durys. Pro jas įgriuvo Dei- 
vidas, Loganas ir Stela, o Harperis įsiveržė pro terasos duris. 

— Mama! — Harperis pakėlė ją nuo grindų ir stipriai apkabi- 
no. — Tu sveika? 

— Taip. Viskas gerai. 

— Mes negalėjome įeiti. — Stela virpančia ranka palietė Rozą. — 
Negalėjome atidaryti durų. 

— Dabar jau viskas gerai. Kur vaikai? 

— Su Heile, apačioje. Kai išgirdome — siaube, atrodė, kad karas 
prasidėjo. 

— Eik, pasakyk jai, kad viskas gerai. — Ji pabučiavo sūnų ir atsi- 
traukė. — Eik. 

— Kas čia atsitiko? — susirūpinęs paklausė Deividas. — Roza, 
kas, po galais, čia buvo? 

— Mes norėjome įeiti, ir ji... įnirtingai pasipriešino. 

— Tavo motina atsikirto jai, — tarė Mičas Harperiui. — Parodė 
jai, kas šių namų šeimininkė. 

— Tu kraujuoji, — vis dar neatsigaudamas ištarė Harperis. 

— O, Dieve. — Roza įgrūdo veidrodį Harperiui į rankas ir sku- 
biai apčiupinėjo Mičo skruostą. 

— Stiklo šukė. Nieko rimta. 

— Ir rankos subraižytos. — Ji nuleido savąsias, kad nesimatytų, 
kaip jos dreba. — Sutvarkykime žaizdas. 

— Aš surinksiu daiktus, — pasisiūlė Stela. 

— Ne, palik. Eikite žemyn, pažiūrėkite, kaip Heilė ir vaikai. Lo- 
ganai, turėtum nusivežti juos į savo namus. 

— Aš tavęs nepaliksiu. — Stela atkišo smakrą ir papurtė gal- 
vą. — Ir nesiginčyk. 

— Aš pasiliksiu čia. — Loganas apkabino Stelą. — Jei tu nieko 
prieš. 

— Gerai. — Giliai atsidususi, Roza paėmė iš Harperio veid- 
rodį. — Jei būtų jį sudaužiusi, būčiau ne tik liežuviu išplakusi. — Ji 
pastatė veidrodį į vietą, tada atsisuko į Harperį ir spustelėjo jam ran- 
ką. — Viskas gerai, sūneli. Tikrai. 

— Jei ji tau ką nors padarys, aš rasiu būdą kaip ją išgyvendinti. 

— Kokia motina, toks ir sūnus. — Roza nusišypsojo jam. — Pa- 
sakiau jai tą patį, ir kadangi sulig tais žodžiais ji liovėsi, tikriausiai žino, 
jog kalbu rimtai. Dabar eik. Heilė negali palikti vaikų ir tikriausiai ne- 
rimauja. Mičai, eime į vonią, Sutvarkysiu žaizdas. 

— Nenoriu, kad ji šiąnakt liktų čia viena, — tarė Harperis, kai 
motina išėjo iš kambario. 

— Neliks, — patikino jį Mičas. 

Kai jis nuėjo į vonią, Roza jau mirkė vatą peroksidu. 

— Čia tik įbrėžimai. 

— Tai nereiškia, kad jais nereikia pasirūpinti, ir kadangi dar nesu 

gydžiusi vaiduoklio siautėjimo paliktų žaizdų, tai darysiu kaip papra- 
stai. Sėskis. 

— Klausau, ponia. — Jis atsisėdo ir pažiūrėjo jai į veidą. — Ant 
tavęs nė įbrėžimo. 

— Chm? — Ji žvilgtelėjo į savo rankas, tada pažiūrėjo į veidą 
veidrodyje. — Tikrai. 

— Nemanau, kad ji norėjo pakenkti tau. Nors negali žinoti, kaip 
bus toliau, nes toji pamišėlė gali sužeisti tave netyčia. Tačiau tai buvo 
įspėjimas. Įdomu. 

— Žaviuosi vyru, kuris nukenčia nuo įpykusios dvasios, bet vis 
tiek mano, jog tai įdomu. 

— Žaviuosi moterimi, kuri stoja akis į akį su įpykusia dvasia ir 
laimi. 

— Mano namai. — Jos balsas sušvelnėjo, kai ėmė valyti jam 
smakrą. — Pakentėk, neskaudės. 

— Visos jūs taip sakote. 

Patyrusia ranka Roza skubiai išvalė žaizdeles, o jis tuo metu ste- 
bėjo jos veidą. 

— Ko nors ieškai? — paklausė ji. 

— Svarstau, ar jau radau. 

— Ši žaizdelė tiesiai po akimi. — Sukrėsta labiau nei norėtų pri- 
pažinti, ji pasilenkė ir švelniai palietė lūpomis įbrėžimą. — Na štai. 
Gyvensi. 

— Ačiū. — Jis suėmė Rozos rankas, įsmeigė į ją savo žalias įdė- 
mias akis. — Turiu keletą teorijų. 

— Nekantrauju jas išgirsti, bet pirmiausia noriu sutvarkyti kam- 
barį ir išgerti taurę vyno. Labai didelę taurę. 

— Aš tau padėsiu. 

— Ne, geriau aš pati. Tiesą sakant, man taip reikia. 

— Man labai sunku, kai vis prašai mane pasitraukti. 

— Suprantu. — Ji perbraukė ranka per jo plaukus. — Galbūt tau 
palengvės, jei pasakysiu, kad man labai svarbu žinoti, jog tu gali pasi- 
traukti, kai man to reikia. 

— Gal todėl mudu taip tinkame vienas kitam. 

— Manyčiau. Būčiau dėkinga, jei eitum su kitais į apačią ir duo- 
tum man pusvalandį susitvarkyti. Tai padės man apsiraminti. 

— Gerai. — Jis atsistojo. — Aš lieku nakčiai. Pasiskolinsiu Stelos 
sakinį ir pasakysiu, kad nesiginčytum. Per tą pusvalandį gali nuspręsti, 
ar miegu čia, ar svečių kambaryje. 

Jis išėjo palikęs ją svaidančią kibirkštis. 


VISI BUVO SUSIRINKĘ VIRTUVĖJE. „KAIP ŠEIMA, PAGALVOJO MIČAS, 
susibūrusi namo šerdyje aplinkui kunkuliuojanųį puodą, su kūdikiu, 
šliaužiojančiu grindimis, dviem berniukais, besivelkančiais švarkelius ir 
iš džiaugsmo nestygstančiu šunimi“. 

Visų akys nukrypo į jį. Po trumpos pauzės Stela žvaliai prakalbo 
sūnums: 

— Eikite, pabėgiokite su šunimi, tik žiūrėkit, nelakstykite po gė- 
lių lysves. Netrukus valgysime. 

Jie sukruto, šuo nekantriai amtelėjo, Lili džiaugsmingai spygtelė- 
jo, tada trinktelėjo durys ir jie dingo. 

Stelos ranka ištirpo Logano delne. 

— Kaip ji? 

— Tvirta, kaip paprastai. Nori pusvalandį pabūti viena. — Mičas 
pažiūrėjo į Harper;. — Aš lieku nakčiai. 

— Gerai. Tai gerai, — tarė Heilė. — Kuo daugiau, tuo geriau. 
Mes kaip ir pripratome, jog namuose yra vaiduoklis, bet kai jis pradeda 
svaidyti ; tave daiktus, nelabai smagu. 

— Ypač į tave, sprendžiant iš išvaizdos, — įsiterpė Loganas. 

— Pastebėjai? — Mičas išsiblaškęs pasitrynė subraižytą skruos- 
tą. — Įdomu, ar ne? Tame kambaryje siautė tikra audra, bet nė vienas 
daiktas — bent jau apčiuopiamas — nebuvo nutaikytas į Rozalindą. 
Sakyčiau, vaiduoklis netgi stengėsi nesužeisti jos. 

— Jei būtų buvę atvirkščiai, jos čia nebebūtų. — Harperis paėmė 
ant rankų Lili, bandančią lipti jo koja. — Kalbu ne apie savo motiną. 

— Taip, — linktelėjo Mičas. — Roza pasakė tą patį. 

— Ir ji ten viena, — įsikišo Deividas, atsisukdamas nuo viryk- 
lės, — nes taip ir padarytų. Visi šiuose namuose, gyvi ar mirę, žino, kad 
jei Roza sako, vadinasi, taip ir padarys. 

— Mes čia, o ją palikom vieną. Taip, ji viskam vadovauja. — Lo- 
ganas atsirėmė į spintelę. 

— Gali būti, bet po šio įvykio jai teks pratintis kartkartėmis per- 
leisti vairą kitiems. Kava šviežia? — paklausė Mičas mosteldamas galva 


į kavinuką. 


VIRŠUJE ROZA RINKO JAI BRANGIUS DAIKTUS, KURIUOS LAIKĖ 
miegamajame. Niekučiai, susiję su įvairiausiais prisiminimais, gulėjo 
išmėtyti ant grindų. Tai buvo savanaudiškas pyktis, išlietas naikinant 
jai brangius daiktus. 

— Lyg koks išlepintas vaikas, — murmėjo ji tvarkydamasi. — 
Netoleravau tokio savo vaikų elgesio, netoleruosiu ir tavojo. Kad ir kas, 
po galais, būtum. 

Ji sustatė į vietas baldus, tada priėjo perkloti lovą. 

— Atmink tai, Amelija. Nepamiršk, kas yra Harperių namų šei- 
mininkė. 

Roza pasijuto geriau, žymiai geriau, vaikščiodama po kambarį, 
dėliodama į vietas daiktus ir kalbėdama, nors jos klausėsi tuščias kam- 
barys. Apsiraminusi nuėjo į vonios kambarį. Jos trumpi plaukai stovėjo 
piestu nuo kambaryje siautusio.vėjo. Veidrodyje pamatė ne patį geriau- 
sią vaizdą. Susišukavo, pasidažė ir pagalvojo apie Mičą. 

Nepaprastas vyras. Ji jau neprisimena, kada paskutinį kartą buvo 
sutikusi tokį vyrą. Kaip jis pareiškė pasiliekąs nakčiai — ne manda- 
giai paprašė, tiesiog pareiškė. O paskui išėjo liepęs jai nuspręsti, kur 
jis miegos. Taip, tik nepaprastas vyras sugeba vienu metu vadovauti ir 
tarnauti, 

Ir ji nori jo. Kaip gera jausti tą norą, poreikį, sveiką geidulį, kun- 
kuliuojantį joje. Kodėl gi ne? Laikas, kai ji negalėjo turėti meilužio, 
praėjo. Šį vyrą gali ne tik mylėti, gerbti, bet ir juo pasitikėti. Pasitikėti 
sudėtingiau nei jausti pagarbą ar aistrą. 

Todėl jie pradės nuo to, ką turi, ir pažiūrės, kaip viskas rutuliosis. 

Išėjusi iš vonios kambario, Roza išgirdo muziką. Iš svetainės skli- 
do tylus Memfio bliuzas. Sustojusi tarpduryje, ji suraukė kaktą. 

Ant staliuko buvo paruošta vakarienė dviem — kepto viščiuko 
gabaliukai, bulvių košė, šparagai, aukso spalvos sausainiai. 

Ir kaip tas vaikinas sugebėjo paruošti jos mėgstamo maisto — bet 
toks jau tas Deividas. 

Mičas stovėjo žvakių šviesoje ir pylė vyną į taurę. 

Roza pajuto, kaip viskas joje apsivertė — širdis, pilvas — tarsi kas 
būtų stipriai smogęs. Tai daugiau nei aistra, o ji tenori aistros. Prieš jos 
akis stovintis Mičas, subraižytomis rankomis ir veidu yra daugiau nei 
aistros objektas. 

Mičas pakėlė akis į ją ir nusišypsojo. 

„Prakeikimas!“ — tai buvo viskas, ką ji spėjo pagalvoti. 

— Pamanėme, kad norėsi ramiai pavalgyti, — tarė jis. — Truputis 
ramybės po audros. O kadangi aš norėjau pasikalbėti su tavim, nė ne- 
siteikiau aiškinti tavo priešakinės linijos kariams. 

— Kariai. Įdomus terminas. 

— Pakankamai tinkamas. Harperis akimirksniu išsitrauktų kardą 
dėl tavęs — numanau, kad kiti tavo sūnūs yra tokie patys. 

— Norėčiau galvoti, kad pati galiu pakovoti už save. 

— Tai dar viena priežastis, dėl kurios jie stotų už tave. Paskui 
Deividas. — Mičas ištiesė jai taurę. — Tavo ketvirtasis sūnus, išskyrus 
kraują. Jis dievina tave. 

— Jausmas abipusis. 

— Paskui Loganas. Nesu tikras, kad jam patiktų, bet skiriu jam 
karalienės riterio vaidmenį. 

Ji atsigėrė vyno. 

— Nesu tikra, kad ir man tai patinka. 

— Bet taip yra. 

Jis kilstelėjo vandens taurę. 

— Tu ne tik jo, Stelos ar Heilės darbdavė. O tie vaikai? Esi gyvy- 
biškai svarbi jų gyvenimo dalis. Kai nusileidau į apačią ir įėjau į virtuvę, 
pamačiau šeimą. Tu esi tos šeimos šerdis. Tu sukūrei tą šeimą. 

Kurį laiką Roza žiūrėjo į jį, tada trumpai atsiduso. 

— Ką gi. Nė nežinau, ką pasakyti. 

— Turėtum didžiuotis. Tie žmonės tavo virtuvėje yra geri žmo- 
nės. Beje, ar Harperis žino, kad myli Heilę? 

Roza pamažu atsisėdo žiūrėdama ; jį. 

— Tu įžvalgesnis ir pastabesnis nei aš galvojau. Ne, nemanau, kad 
jis žino — bent jau ne iki galo. Manau, Heilė nė nenutuokia, ką jis jau- 
čia jai. Ji žino, kad Harperis myli Lili. Šiuo metu tai viskas, ką ji mato. 

— O ką tu manai apie tai? 

— Aš noriu, kad Harperis būtų laimingas, kad turėtų tai, ko la- 
biausiai nori gyvenime. Valgykime, kol neatšalo. 

Mičas suvokė, kad Roza mandagiai atsakydama parodė, kad dau- 
giau šeimos reikalais nekalbės. Ši moteris turi ribas, labai griežtas ribas. 
Būtų įdomu išsirinkti kurias nors ir peržengti, pažiūrėti, kas bus. 

— Kaip jautiesi? 

— Gerai. Tikrai. Man tik reikėjo šiek tiek laiko, kad apsiramin- 
čiau. 

— Atrodai geriau nei gerai. Kaip čia yra, Rozalinda, kad tu tokia 
graži? 

— Žvakių šviesoje visos gražios. Jei būtume turėję balsą, Edisonas 
niekada nebūtų išradęs tos prakeiktos lemputės. 

— "Tau nereikia žvakių šviesos. | 

Ji kilstelėjo antakius. 

— Jei tikiesi sugundyti mane valgant keptą viščiuką, kad neišmes- 
čiau tavęs į svečių kambarį, gali nesijaudinti. Man reikia tavęs mano 
lovoje. 

— Nepaisant to, aš tave ir toliau gundysiu. Bet šiuo metu aš tik 
dėsčiau faktus. Beje, nuostabus viščiukas. 

— Tu man patinki. Pamaniau, pasakysiu tiesiai. Patinki toks, koks 
esi. Nejaučiu, kad apsimetinėtum ar maivytumeisi. Man tai malonus 
netikėtumas šioje srityje. 

— Aš nemeluoju. Mečiau kartu su buteliu. Tai viena, ką galiu tau 
pažadėti, Roza. Aš nemeluosiu tau. 

— Kalbant apie pažadus, tai tas, kurį labiausiai vertinu. 

— Kad jau apie tai kalbam, norėčiau kai ko paklausti. Tai, kas 
atsitiko, tas... maištas, pavadinkime jį taip. Tai kažkas nauja. 

— Taip, ir tikiuosi, kad tai pirmas ir paskutinis kartas. 

— Ar ji niekada nesipriešino nei tavo sužadėtuvėms, nei vedy- 
boms? 

— Ne, kaip jau sakiau. 

— O santykiams su Klarku? 

Ji gūžtelėjo pečiais. 

— Kartais pademonstruodavo susierzinimą. Nepasitenkinimą, 
pasipiktinimą, bet ne, jokio įniršio. 

— Tada turiu teoriją — kuri gali tau nepatikti. Bet kadangi aš 

tau nemeluoju, turiu pasakyti tai, ką galvoju, ir tikiuosi, tu padarysi tą 
patį. | 

— Turėtų būti įdomu. 

— Jai reikia, kad namuose būtų vaikų — tai ją guodžia, ramina. Ji 
žinojo, kad judu su Džonu turėsite vaikų, todėl neprieštaravo. Ji matė 
jį kaip priemonę. 

— Labai šalta teorija. 

— Taip, ir bus dar šalčiau. Kai atsirado vaikai, jis tapo nebereika- 
lingas, todėl jo mirtis, mano nuomone, atrodė jai teisinga. 

Roza išbalo ir sustingo. 

— Nori pasakyti, kad ji kažkokiu būdu... 

— Ne. — Jis uždėjo ranką jai ant peties. — Ne. Jos veiklos laukas 
apsiriboja šiais namais, šia teritorija. Nesu paranormalių reiškinių eks- 
pertas, bet taip yra. Tai logiška. Kad ir kas ji būtų, kad ir kas jai atsitiko, 
tai atsitiko Čia. 

— Taip. — Atsipalaidavusi Roza linktelėjo. — Niekada nesu gir- 
dėjusi, kad kažkas būtų atsitikę ar ją būtų matę už mano žemių ribų. 
Tikrai būčiau girdėjusi. Būčiau sužinojusi arba išgirdusi iš kitų, jei būtų 
buvę kažkas panašaus. 

— Ji susijusi su šia vieta ir, gali būti, su šeima. Bet abejoju, ar 
skausmas, kurį tu ir tavo sūnūs jautė mirus Džonui, palietė ją. Ją galima 
sujaudinti. Matėme tai praeitą pavasarį, kai Stela kalbėjosi su ja kaip su 
motina. Ir šįvakar, kai paskelbei jai ultimatumą. 

— Gerai. — Ji linktelėjo, gurkštelėjo vyno. — Gerai, kol kas viską 
suprantu. 

— Kai pradėjai vėl bendrauti su žmonėmis, susitikinėti su vyrais, 
netgi turėti meilužių, ji tik pasipiktino. Nepateisino tavo elgesio, kaip 
pati sakei. Nes jie tau nerūpėjo — jausmų prasme. Jie neketino tapti 
tavo gyvenimo dalimi, šių namų dalimi visam laikui. 

— Sakai, ji žinojo tai? 

— Ji susijusi su tavim, Roza. Ji žino, kas tavo viduje, ką galvoji ir 
jauti, nors to garsiai nepasakai. 

— Ji įsibrauna į mano mintis, — tyliai tarė Roza. — Taip, jaučiu 
tai. Man tai nepatinka. Bet kaip paaiškinsi Braisą? Aš ištekėjau už jo. 
Jis čia gyveno. Keletą kartų ji pareiškė savo nepasitenkinimą, tačiau 
nieko panašaus į šio vakaro siautulį nebuvo. 

— Tu nemylėjai jo. 

— Bet ištekėjau. 

— Ir išsiskyrei. Ji nematė grėsmės jame. Man regis, ji žinojo tai, 
ko nežinojai tu. Jis jai buvo... nereikalingas, pasakykim taip. Gal todėl, 
kad buvo silpnas, nežinau, bet nekėlė jai jokios grėsmės. 

— Tu keli. 

— Akivaizdu. Galime daryti prielaidą, kad tai susiję su mano dar- 
bu, bet tai būtų nelogiška. Ji nori, kad mes sužinotume, kas ji. Tačiau 
nori, kad mes tik dirbtume. 

— Regis, spėjai ją gerai pažinti per tokį trumpą laiką. 

— Trumpą, bet intensyvų, — pastebėjo Mičas. — Be to, mirusieji 
yra mano darbo dalis. Tiesą sakant, jiems suasmeninti skiriu daugiau- 
sia laiko. Ji pyksta, nes įsileidai mane į savo gyvenimą, į savo lovą. 

— Ir nesi silpnas. 

— Nesu, — sutiko jis. — Todėl, kad aš tau rūpiu arba parūpsiu. 
Ketinu pasirūpinti tuo. Todėl kad mes judame į priekį, tu ir aš, o tai 
svarbu. 

— Mičai, tarp mūsų šis tas yra, nors aš nežiūriu į tai lengvabū- 
diškai... 

— Rozalinda. — Jis uždėjo ranką ant josios ir pažiūrėjo į akis. — 
Puikiai žinai, kad vis labiau įsimyliu tave nuo tos minutės, kai atidariau 
savo buto duris ir pamačiau tave. Man velniškai baisu, bet nieko ne- 
galiu padaryti. 

— Aš nežinojau. — Ji atsitraukė, ir jos ranka, prispausta prie 
krūtinės, nuslydo prie gerklės ir vėl atgal. — Nežinojau, tikriausiai esu 
akla kaip Heilė. Maniau, mus sieja didžiulis potraukis, abipusė pagarba 
ir... ko šaipaisi? 

— Tu nerviniesi. Niekada nemačiau tavęs tokios susijaudinusios. 
Čia tai bent. 

— Aš nesinervinu. — Ji pasmeigė paskutinį viščiuko gabaliu- 
ką. — Tik nustebusi, ir tiek. 

— Išsigandusi. 

— Tikrai ne. — Ji atsistūmė nuo stalo. — Tikrai ne. Na gerai, aš 
bijau. — Ji pašoko, kai jis nusijuokė. — Taip, gali džiaugtis. Vyrams 
patinka įvaryti moteris į kampą. 

— O, nesąmonė. 

Jo balse pro juoką nuskambėjo metalinė gaidelė. Suintriguota 
Roza atsisuko. 

— Tu siaubingai savimi pasitikintis individas. 

— Kai pasakei tai pirmą kartą, nuskambėjo kaip komplimentas. 
Šį kartą tai skamba kaip arogantiškas. 

Ji nusijuokė. Tada užsispaudė pirštais akis. 

— O, Dieve, Mičelai, nežinau, ar turėsiu jėgų dar vienam 
svarbiam ryšiui. Tai reikalauja tiek pastangų. Meilė gali būti, turė- 
tų būti visapusiška, reikli. Nežinau, ar turiu tiek drąsos, širdies ar 
dosnumo. 

— Neabejoju, kad visko turi pakankamai, bet mes pažiūrėkime, 
kaip viskas eisis, ir pamatysime. 

Mičas atsistojo. 

— Negaliu pasakyti, kad man nepatinka, kai truputį jaudinie- 
si, — tarė jis prieidamas. — Nes paprastai tave labai sunku supurtyti, 
bent jau akivaizdžiai. 

— Tu nieko nežinai. 

— O, manau, kad žinau. — Jis apkabino ją ir ėmė sukti šokio 
žingsniu linguodamas į muzikos taktą. — Tavo nepajudinamumas 
labai seksualus. 

— Aš pajudinama. — Ji užvertė galvą. — Turiu daug savybių, bet 
ne visas demonstruoju. 

— Man tai nepaprastai seksualu. 

— Ar taip bandai mane sugundyti? 

— Tik pradėjau. Neprieštarauji? 

Ją jaudino tai, kad Mičas manė, jog ji nepajudinama. Be to, verčia 
ją jaustis švelnia ir branginama. 

— To klausei, kai pirmą kartą pabučiavai mane. Tada irgi neprieš- 
taravau. 

— Man patinka, kad tu graži. Gali manyti, kad aš lėkštas, tačiau 
taip yra. Vyras turi teisę turėti ydų. 

Šypsodamasi perbraukė pirštu jam per kaklą. 

— Tobulumas — nuobodu — o, tik nesakyk Stelai, kad taip sa- 
kiau. 

— Tada su manimi nenuobodžiausi. 

Lengvai palietė jos lūpas, paskui lėtai įsisiurbė. 

Jos kūną apėmė šiluma, gyvybė, džiaugsmas ir galios pojūtis. Ju- 
dėjo su juo į taktą, bučiavosi. Leido sau slysti rožių žiedlapių nubarsty- 
tu taku per mėnulio šviesos spindulius į meilę. Išgirdo tyliai uždaromas 
duris, atsimerkė ir pamatė, jog jie jau miegamajame. 

— Jūs sumanus šokėjas, daktare Karnegi. — Tada nusijuokė, kai 
jis apsuko ją ratu. — Labai sumanus. 

Sukdamas ją ratu vėl pabučiavo, o kai Roza nugara atsirėmė į du- 
ris, bučinys tapo reiklesnis. Tada jis nuleido rankas ir atsitraukė. 

— Uždek žvakes, — tarė. — Aš uždegsiu židinį. 

Sujaudinta iki kojų pirštų galiukų, ji liko rxymoti ties durimis. Šir- 
dis buvo kupina švelnumo, o jos plakimas pulsavo krūtyse. Kai pagaliau 
pajudėjo, ėjo it sapne. Pirštai virpėjo uždegant žvakes. 

— Aš noriu tavęs. — Rozos balsas buvo tvirtas. — Tas noras toks 
stiprus. Gal todėl... 

— Šįvakar neklausinėkim vienas kito. 

— Gerai. — Roza atsisuko, ir jie pažvelgė vienas į kitą per kam- 
barį. — Sustosime ties tuo, kad labai noriu tavęs, ir noras verčia mane 
nesmagiai jaustis. 

Auksinėje žvakių šviesoje Mičas priėjo prie jos, suėmė už rankų. 

— Leisk parodyti tau, kaip jaučiuosi aš. 

Kilstelėjo jos rankas, pabučiavo delnus — vieną, paskui kitą, tada 
suėmė delnais jos veidą, nykščiais perbraukė per skruostus, pirštus pa- 
nėrė į plaukus. 

— Leisk paimti tave, — tarė jis lūpomis glamonėdamas jos vei- 
dą. — Šįvakar leisk tiesiog paimti. 

Jis prašo ją pasiduoti. Tai didelis prašymas. Roza atkišo jam savo 
lūpas, tada atidavė jo rankoms kūną. Jie vėl ėmė sukdamiesi ir linguo- 
dami šokti, kol tas svaiginantis malonumas paveikė ją kaip sodrus rau- 
donas vynas. Jis atsagstė jos marškinius, murmėdamas į ausį žodelius 
apie jos odą, kvapą. Šokis svaiginte svaigino. Roza davė jam tai, ko jis 
prašė. Ji pasidavė. Mičas jautė, kaip ji lėtai atsiskleidžia. Jis išrengė ją 
šokdamas, rūpestingai, beveik skausmingai jausdamas malonumą, ša- 
lindamas kliūtį, stovinčią tarp jo rankų ir jos kūno. Buvo neįtikėtinai 
erotiška šokti žvakių šviesoje, židinio spindėjimne, jausti jos nuogą kūną, 
prisispaudusį prie jo, dar nenusirengusio. Matyti lieknas kūno linijas 

veidrodyje, šviesą, žaidžiančią ant jos, jausti virpančią odą po jo delnais, 
pulsą, šokinėjantį po jo lūpomis. 

Kai ranka įslydo jai tarp šlaunų, Rozos kūnas krūptelėjo, kvėpa- 
vimas ėmė trūkčioti. Ji jau buvo sudrėkusi. Pirštais suspaudė pečius, 
kai jis ėmė tingiai žaisti su ja. Lengvi prisilietimai vertė ją aikčioti, o jo 
paties kraują kunkuliuoti. 

Rozos kūnas įsitempė, o kai baigė — suglebo. Ji atlošė galvą, akys 
buvo tarytum aptrauktos migla ir apstulbusios. 

Roza buvo minkšta ir glebi. Jie stebėjo vienas kitą, kol Mičas nu- 
sirenginėjo. Tada jis paglostė jai koją, kilstelėjo ją, pasitrynė lūpomis į 
blauzdą. 

— Aš noriu iš tavęs šio to daugiau. 

Daugiau. Ji duos, duos viską, ko jis nori. 

Burna surado ją ir vėl uždegė, pakėlė aukštai į orą, ir ji turėjo stip- 
riai susiimti, kad neišsisklaidytų į daleles. 

Jis tyrinėjo ją, kol oras tapo tirštas ir saldus kaip sirupas, ir joje 
atsigavo giliausi malonumai. Girdėjo save kūkčiojančią, kartojančią jo 
vardą, kai jis į slydo į ją. Jo tingus tempas nesikeitė, tik didino susijau- 
dinimą, beveik kankino ją ta saldžia svaiginančia trintimi. Ji nebeturėjo 
pasirinkimo, galėjo tik virpėti ir pasimėgaudama laukti, kada jis pri- 
stums ją prie uolos krašto. Ir kai tai įvyko, ji pasijuto skrendanti. 


„JUOKINGA“, — TARĖ SAU MINTYSE. JI TEBEVIRPĖJO, BET, REGIS, 
negalėjo sustoti. Rozai buvo šilta, netgi per šilta, ir tik tada suvokė, kad 
jie abu šlapi nuo prakaito. 

Ji buvo žavingai sugundyta paskui aistringai pasimylėjo. 

— Stengiuosi sugalvoti, ką čia tinkama pasakius. 

Jo lūpos sukrutėjo palei jos kaklą. 

— Gal užtektų „oho?“ 

Ji šiaip taip pakėlė apsunkusias rankas ir paglostė jam plaukus. 

— Tikriausiai tai nusako viską. Aš baigiau tris kartus. 

— Keturis. 

— Keturis? — Jos balsas buvo apdujęs. — Tikriausiai praradau 
skaičių. 

— Aš ne. — Mičo balse nuskambėjo vylingas pasitenkinimas, 
kuris atsispindėjo ir jo veide, kai persivertė ant nugaros. 

— Kadangi esu kupina palaimos, prisipažinsiu, kad tai pirmas 
kartas, kai pasiekiau orgazmą keturis kartus. 

Mičas ištiesė ranką, surado jos pirštus. 

— Pasilik su manimi, mažyte, pažadu, tai ne paskutinis mūsų pa- 
simylėjimas. 

Roza nusijuokė, tada pasikėlė ir pasirėmė alkūne ant jo krūtinės. 

— Didžiuojiesi savimi. 

— Tu velniškai teisi. 


— Aš irgi. — Roza padėjo galvą jam ant krūtinės ir užsimer- 
kė. — Seštą aš bėgu pabėgioti. 
— Ryto? 


— Taip. Kitame miegamajame yra Harperio drabužių, jei norė- 
tum prisidėti. 

— Gerai. 

Ji ėmė snausti kaip katė, susiraičiusi pogulio. 

— Amelija paliko mus ramybėje. 

— Žinau. 


KETURIOLIKTAS SKYRIUS 

PASIPUOŠĘS KOSTIUMU SU KAKLARAIŠČIU IR APSIGINKLAVĘS tuzi- 
nu geltonų rožių bei „Godivos“ šokoladu, Mičas kėlėsi liftu į Klarisės 
Harper butą trečiame senelių namų komplekso aukšte. Jos laiškas, pa- 
rašytas oficialiu Pietų damos tonu, leido jam aiškiai suprasti, kad tokia 
moteris tikėtųsi kostiumo — ir gėlių — kaip Roza ir buvo sakiusi. Ji 
nepasakė sutinkanti susitikti, tačiau neabejotinai garantavo jam au- 
dienciją. Jų susirašinėjime nebuvo nė žodžiu užsiminta apie Harperių 
namus ar Rozalindą. 

Mičas nuspaudė durų skambutį ir sukaupė visą savo Žavesį ir įti- 
kinėjimo meną. 

Moteris, kuri atidarė duris, buvo jauna, ne daugiau kaip dvidešim- 
ties, vilkinti paprastu konservatyviu juodu sijonėliu, balta palaidine ir 
avinti praktiškais žemakulniais bateliais. Jos rudi plaukai buvo susukti 
į kuodą, kuris visiškai netiko prie jauno lieso veidelio. Tarsi tylus, gerai 
išauklėtas šunelis, kuris atneša šlepetes nepalikdamas jokios dantų žy- 
mės ant odos — toks buvo pirmasis Mičo įspūdis. 

— Daktare Karnegi. Prašom užeiti, panelė Harper laukia jūsų. 

Jos balsas, kaip ir ji pati, buvo tylus ir mandagus. 

— Dėkoju. — Jis įžengė į vidų ir iškart pateko į svetainę, apsta- 
tytą antikvarinių baldų kratiniu. Jo kolekcininko akis pastebėjo Jur- 
gio III sekreterą, Liudviko XVI spintelę ir dar įvairių stilių ir epochų 
baldų. 

Kėdės tikriausiai itališkos, sofa — Viktorijos laikų, ir visi atrodė 
siaubingai nepatogūs. 

Kambaryje buvo gausu statulėlių, ypač piemenaičių, kačių ir gul- 
bių, labai dekoruotų vazų. Porceliano ir krištolo figūrėlės stovėjo ant 
kietai iškrakmolytų servetėlių arba padėkliukų. Sienos buvo išdažytos 
rožinio ledinuko spalva, grindys išklotos gėlėmis išmargintais kilimais. 
Ore tvyrojo kedro medienos kvapas, samišęs su levandų vandens 
kvapu. Viskas spindėjo. Jei atsirasdavo kokia dulkelė, tylusis šunelis 
tučtuojau ją pašalindavo. 

— Prašom sėstis. Pranešiu panelei Harper, kad jūs atėjote. 

— Ačiū, panele... 

— Polson. Džeinė Polson. 

— Polson? — Jis pervertė atminties failus. — Vadinasi, giminaitė 
iš panelės Harper tėvo pusės. 

Skruostuose pasirodė nežymus raudonis. 

— Taip. Aš esu panelės Harper antros eilės dukterėčia. Atleiskite. 

„Vargšelė“, — pagalvojo jis, kai ji tyliai išėjo. Apėjęs keletą baldų, 
jis pasmerkė save atsisėsdamas į vieną iš kėdžių. 

Netrukus pasigirdo kaukštelėjimas, žingsniai, ir pasirodė pati pa- 
nelė Harper. 

Nors ji buvo plona kaip šepečio kotas, Mičas nebūtų pavadinęs 
ją gležna, nepaisant jos amžiaus. Dar daugiau, ji atrodė gana tvirta. 
Dėvėjo tamsiai raudoną suknelę ir rėmėsi į juodmedžio lazdą su dram- 
blio kaulo rankena. Plaukai buvo it tvarkingas baltas šalmas, o veidas 
— liesas kaip ir jos kūnas — po skaistalų ir pudros sluoksniu atrodė it 
raukšlių žemėlapis. Plonos lyg ašmenys lūpos buvo nudažytos aguonų 
spalva. Ausyse ir ant kaklo žibėjo perlai, ant pirštų puikavosi stambūs 
žiedai. 

Šunelis tyliai stovėjo sargyboje. 

Prisiminęs savo vaidmenį, Mičas atsistojo, netgi sugebėjo nusi- 
lenkti. 

— Panele Harper, man garbė susipažinti su jumis. — Jis paėmė 
jos ištiestą ranką ir prinešė per colį prie savo lūpų. — Esu dėkingas, 
kad radote man laiko. — Ištiesė jai gėles ir šokoladą. — Mažas mano 
dėkingumo simbolis. 

Panelė Harper linktelėjo, jo nuomone, pritariamai. 

— Dėkoju. Džeine, pamerk šias gražias rožes į Mintono vazą. 
Prašom sėstis, daktare Karnegi. Mane suintrigavo jūsų laiškas, — tęsė 
ji atsisėsdama ant sofos ir atremdama lazdą į porankį. — Jūs gimėte 
ne Memfyje. 

— Ne, ponia. Šarlotėje, kur iki šiol gyvena mano tėvai ir sesuo. 
Mano sūnus mokosi Memfio universitete, ir aš persikėliau, kad būčiau 
arčiau jo. 

— Išsiskyręs su jo mama, ar ne? 

„Ji atliko savo tyrimą, — pagalvojo Mičas. — Ką gi, puiku, aš 
irgi“. 

— Taip. 

— Aš nepateisinu skyrybų. Santuoka nėra trumpas įgeidis. 

— Jūs teisi. Pripažįstu, kad santuokos sunkumai kilo dėl ma- 
likas, ir nors jau daugelį metų negeriu, mano buvusiai žmonai teko 
daug iškentėti santuokoje. Bet džiaugiuosi galėdamas pasakyti, kad 
ji sėkmingai ištekėjo antrą kartą ir kad mes palaikome draugiškus 
santykius. 

Klarisė papūtė ryškiai raudonas lūpas ir linktelėjo. 

— Gerbiu vyrą, kuris prisiima atsakomybę už savo suklydimus. 
Jei žmogus negali sustoti gėręs, jis neturėtų iš viso gerti. Štai taip. 

Senas šikšnosparnis. 

— Esu to įrodymas. 

Nepaisydama beveik aštuonių dešimčių gyvenimo metų, ji sėdėjo 
tiesiai it styga. 

— Jūs mokote? 

— Mokiau. Šiuo metu visą mano laiką užima tyrimai, šeimų isto- 
rijų ir biografijų rašymas. Mūsų protėviai yra mūsų pagrindas. 

— Be abejo. — Jos žvilgsnis nukrypo į Džeinę, įėjusią su gėlė- 
mis. — Ne, ne čia, — kirto ji. — Ten, ir būk atsargi. Dabar pasirūpink 
gėrimais. Turime parodyti mūsų svečiui elementarų svetingumą. 

Ji vėl sutelkė dėmesį į Mičą. 

— Jūs domitės Harperių šeimos istorija. 

— Labai. 

— Tuomet žinote, kad Harperiai gyvena ne tik čia, bet ir Šelbio 
apygardoje, iš tiesų visame Tenesyje. 

— Taip, puikiai tai žinau ir tikiuosi atiduoti jiems duoklę už jų 
įnašą. Dėl to ir atvažiavau pas jus jūsų pagalbos, atsiminimų. Tikėda- 
masis, kad patikėsite man laiškų ar knygų, bet kokių rašytinių doku- 
mentų, kurie padėtų man parašyti detalią Harperių šeimos istoriją. 

Jis pakėlė akis į Džeinę, įėjusią su padėklu. 

— Leiskite jums padėti. 

Eidamas prie jos, jis pastebėjo, kaip mergina skubiai žvilgtelėjo į 
tetą. Akivaizdžiai sutrikusi, ji leido jam paimti padėklą. 

— Dėkoju. 

— Įpilk arbatos, mergyt. 

— Panelė Polson būtų jūsų antros eilės dukterėčia iš jūsų tėvo pu- 
sės, — lyg niekur nieko pradėjo Mičas vėl atsisėsdamas. — Tikriausiai 
malonu turėti šalia ką nors iš šeimos. 

Klarisė išdidžiai pakreipė galvą. 

— Pareiga šeimai yra svarbiausia. Galiu daryti prielaidą, kad jūs 
jau esate atlikęs tam tikrą tyrimą. 

— Taip. Jums leidus. — Jis atidarė lagaminėlį ir išėmė paruoštą 
aplanką. — Pamaniau, jums patiktų tai turėti. Genealoginis — šei- 
mos — medis. 

Ji priėmė aplanką ir pamojavo pirštais. Džeinė tučtuojau surado 
jai skaitymo akinius ant auksinės grandinėlės. Kol ji skaitė, Mičas iš 
visų jėgų stengėsi nuryti silpną žolelių arbatą. 

— Kiek tai kainuoja? 

— Tai dovana, panele Harper, nes jūs neprašėte mano paslaugų. 
Tai aš prašau jūsų pagalbos projektui, kurį labai noriu ištirti. 

— Išsiaiškinkime, daktare Karnegi — aš netoleruosiu jokių vėles- 
nių prašymų paremti projektą pinigais. 

— Visiškai aišku. 

— Matau, jūs nuėjote iki aštuoniolikto amžiaus, kai pirmieji šei- 
mos atstovai imigravo iš Airijos. Ar ketinate tirti toliau? 

— Taip, nors mano planas yra susikoncentruoti ties šeima čia, 
Tenesyje, ties tuo, ką jie sukūrė, kai atvyko į Ameriką. Ką nuveikė pra- 
monės, kultūros labui, kaip buvo vertinami visuomenėje. Ypač mane 
domina pati šeima — santuokos, gimimai, mirtys. 

Jos akys pro skaitymo akinius atrodė grobuoniškos it vanago. 

— O kodėl čia įtraukti aptarnaujantys asmenys ir tarnai? 

Jis buvo apgalvojęs tai, bet dabar atsakė pasikliaudamas intui- 
cija. 

— Tiesiog todėl, kad jie buvo namų dalis. Tiesą sakant, netgi su- 
sisiekiau su Harperių namų ekonomės — ji dirbo ten, kai jūsų mama, 
Viktorija Harper, buvo dar maža — palikuone. Kasdienis gyvenimas, 
kaip ir garsieji Harperių pobūviai, pasilinksminimai, yra pagrindiniai 
mano knygos elementai. 

— Ir purvini skalbiniai? — Ji paniekinamai prunkštelėjo. — Tie, 
kuriuos iškabina tarnai? 

— Užtikrinu jus, kad mano ketinimas yra parašyti ne grožinės 
literatūros romaną, o detalią, faktais pagrįstą ir nuoseklią šeimos is- 
toriją. Tokios kaip jūsų, panele Harper, — tarė jis parodydamas į ap- 
lanką, — kuri išgyveno savo triumfą, tragedijas, turėjo dorybių ir ydų. 
Negaliu ir neišmesiu to, ką atskleis mano tyrimas. Bet tikiu, kad jūsų 
šeimos istorija, jos paveldas tikrai stovi aukščiau nei kokie nors žmo- 
giški nuklydimai. 

— Nuklydimai, skandalai prideda pikantiškumo. Pikantiškos 
istorijos gerai perkamos. 

— Nesiginčysiu su tuo. Tačiau neabejoju, kad jūsų indėlis nusver- 
tų knygą savo pliusais, jei galime taip pasakyti. 

— Galime. — Ji padėjo aplanką į šoną, atsigėrė arbatos. — Tik- 
riausiai jau susisiekėte su Rozalinda Harper. 

— Taip. 

— lr... ji sutinka bendradarbiauti? 

— Ponia Harper buvo labai paslaugi. Šiek tiek laiko praleidau 
Harperių namuose. Jie tiesiog stulbinantys. Nepaprastas indėlis į tai, 
ką jūsų šeima pastatė nuo atvykimo į Šelbį — žavumo, grakštumo ir 
tęstinumo indėlis. 

— Juos pastatė mano proprosenelis, o jo sūnus išsaugojo juos per 
Šiaurės ir Pietų karą. Mano senelis išplėtė ir modernizavo namą kartu 
išsaugodamas jo istoriją ir tradicijas. 

Mičas laukė, kad ji papasakotų apie dėdės įnašą į paveldą, bet 
Klarisė tylėjo, ir jis linktelėjo. 

— Harperių namai yra jūsų šeimos testamentas, Šelbio lobis. 

— Tai seniausi namai šioje valstijoje, kuriuose iš kartos į kartą 

gyvena viena šeima. Tiesą sakant, Tenesyje nėra tokio kito, kitur irgi. 
Gaila, kad mano pusbrolis neturėjo sūnaus, kuris pratęstų šeimos pa- 
vardę. 

— Ponia Harper turi šeimos pavardę. 

— Ir prekiauja gėlėmis. — Ji paniekinamai mostelėjo žieduota 
ranka. — Tikiuosi, jos vyriausias sūnus turės daugiau proto ir orumo, 
kai paveldės nuosavybę, nors nematau jame tokių bruožų. 

— Jūsų šeima visuomet dalyvavo prekyboje, pramonėje ar versle. 

— Bet ne namuose. Gali būti, kad aš satiksiu bendradarbiauti su 
jumis, daktare Karnegi, nes mano pusseserė Rozalinda vargu ar geriau- 
sias šeimos istorijos šaltinis. Galite numanyti, kad mūsų santykiai ne 
per geriausi. 

— Apgailestauju. 

— Kitaip ir būti negali. Girdėjau, kad netgi dabar jos namuose yra 
pašalinių, vienas iš jų — jankė. 

Mičas akimirką patylėjo supratęs, kad iš jo tikimasi patvirtinimo. 

— Taip, namuose yra svečių, viena iš jų yra tolima giminaitė — 
ponios Harper pirmojo vyro. 

— Su nesantuokiniu kūdikiu. — Ryškiai raudonos lūpos susi- 
čiaupė. — Kokia negarbė. | 

— Ach... delikati situacija, bet dažna šeimų istorijose. Beje, viena 
iš legendų, susijusių su namu ir šeima, pasakoja, kad jauna moteris ga- 
lėjo būti pakliuvusi į tokią pačią delikačią situaciją. 

— Tauškalai, 

Jis vos susilaikė nesumirksėjęs. Niekas iš jo kalbintų žmonių ne- 
buvo pavartojęs šio žodžio. 

— Dvasios. Manyčiau, jūsų išsilavinimo Žmogus turėtų turėti 
daugiau proto. 

— Kaip ir skandalai, panele Harper, vaiduokliai prideda pikantiš- 
kumo. Legenda apie Harperių nuotaką plačiai žinoma šiose apylinkėse. 
Žinoma, ji turi būti paminėta detalioje šeimos istorijoje. Būtų keista, 
kad toks senas ir turtingas namas, kaip Harperių namai, neturėtų jokių 
istorijų apie vaiduoklius. Jūs tikriausiai užaugote su šia istorija. 

— Žinau tą istoriją, bet netgi būdama vaikas turėjau daugiau pro- 
to nei tikėti tokiomis nesąmonėmis. Kai kam tokie dalykai atrodo labai 

romantiški; man ne. Jei esate gabus ir patyręs savo darbe, neabejotinai 
išsiaiškinsite, jog nebuvo jokios Harperių nuotakos, kuri būtų jauna 
mirusi tuose namuose — kaip yra pasakojama. Nesvarbu, kada žmonės 
būtų pradėję apie tai šnabždėtis. 

— O kada tai būtų? 

— Iš visko sprendžiant, mano senelio laikais. Jūsų dokumen- 
tas, — ji pabaksnojo į aplanką, — demaskuoja tokias kvailystes. Mano 
senelė nugyveno garbingą amžių, mama irgi. Mano tetos nebuvo 
jaunos, kai išėjo. Mano proprosenelė ir visi jos vaikai, kurie išgyveno 
pirmus penkerius metus, sulaukė daugiau nei keturiasdešimties. 

— Girdėjau teoriją, kad ši dvasia galėjo būti tolima giminaitė, 
viešnia arba tarnaitė. 

— Visiška nesąmonė. 

Mičas nutaisė malonią šypseną ir linktelėjo tarsi pritardamas. 

— Vis dėlto tai paveldo dalis. Taigi niekas iš šeimos, jūsų Žinio- 
mis, nematė šios legendinės nuotakos? 

— Tikrai ne. 

— Gaila, tai būtų buvęs įdomus istorijos skyrius. Aš tikėjausi rasti 
žmogų, kuris turėtų ką papasakoti arba būtų rašęs dienoraštį. Žinoma, 
dienoraštis ar žurnalas pasitarnautų žemiškesniems reikalams. Ketinu 
atlikti tyrimą, kad šeimos istorija taptų personalizuotesnė. Ar turite 
kokių nors motinos, tėvo ar kitų protėvių rašytinių dokumentų? Gal 
senelės, tetų ar pusseserių? 

— Ne. 

Akies krašteliu jis pastebėjo, kaip Džeinė prasižiojo kažką sakyti, 
bet skubiai užsičiaupė. 

— Tikiuosi, leisite man paklausinėti jus smulkiau, ypač apie 
specifinius dalykus, pokštus, jei sutiktumėt jais pasidalyti. Ir galbūt 
malonėtumėt paieškoti fotografijų, kurias galėčiau nukopijuoti ir įdėti 
į knygą — žinoma, mano sąskaita. 

— Aš labai rimtai viską apsvarstysiu ir pranešiu jums, kai nu- 
spręsiu. 

— Dėkoju. Esu dėkingas už man skirtą laiką. — Mičas atsistojo 
ir ištiesė ranką. — Jūsų šeima mane nepaprastai domina, buvo malonu 
pasikalbėti su jumis. 

— Viso gero, daktare Karnegi. Džeine, išlydėk svečią. 

Prie durų paspaudė Džeinei ranką ir nusišypsojo žiūrėdamas jai 
į akis. 

— Buvo malonu susipažinti, panele Polson. 

Jis nuėjo prie lifto ir ėmė siūbuotis ant kulnų laukdamas, kada 
atsidarys durys. 

Senė kažką turi — kažką, kuo nenori dalytis. Ir tylusis šunelis tai 
žino. 


ROZA NESKUBĖDAMA ŽINGSNIAVO PER MIŠKELĮ SPINDULIUODAMA 
gerą nuotaiką. Jau beveik laikas pradėti didįjį pavasarinį atidarymą. 
Sezonas prasidės su trenksmu, darbas bus ilgas, sunkus — ji mėgausis 
kiekviena minute. 

Naujasis dirvožemis jau pamažu juda, ir vos tik sezonas prasidės, 
dvidešimt penkių svarų maišai garuote išgaruos. Ji jaučia tai. Tiesą sa- 
kant, jaučia viską. Ore tvyrantį pavasarį, pro medžių šakas prasiskver- 
biančius saulės spindulius, atsipalaidavusius ir lanksčius savo raumenis. 
Ko čia stebėtis, kad jie tokie lengvi ir lankstūs po praeitos nakties. 
Keturi orgazmai, dėl Dievo. Mičas savo žodžio laikosi. Būk su manim, 
pasakė jis, ir tai nebus paskutinis kartas. Ir tai įrodė vidury nakties. 
Ji mylėjosi du kartus per vieną naktį — tai verta pažymėti raudonai 
kalendoriuje. 

Su Džonu... jie buvo jauni, negalėjo atsiplėšti nuo vienas kito. 
Netgi gimus vaikams jų seksualinis gyvenimas išliko gyvybiškai svar- 
bus. Paskui buvo laikotarpis, kai ji neleido nė vienam vyrui paliesti jos. 
Jei atvirai, niekas ir nepalietė, išskyrus fizinį artumą. 

Braisas nepalietė jos širdies. Nors, reikia pripažinti, kalta buvo ir 
jos prigimtis. Ji nemylėjo jo, bet jis patiko jai, patiko jo draugija ir jautė 
jam fizinį potraukį. 

Keista, bet dabar ne tai svarbu. 

Seksas geriausiu atveju buvo priimtinas, ir tai jai tiko. Ji norėjo ko 
kito — draugijos, partnerystės. Po skyrybų ir tam tikrą laiką iki jų ji 
neturėjo jokių intymių santykių. Pati taip buvo nusprendusi. Iki Mičo. 
Jis apvertė jos pasaulį aukštyn kojomis, ir, Dieve, ji dėkinga už tai. Be 
to, gera žinoti, kad jos seksualiniai pojūčiai puikiai veikia. 

Jis sakė, kad vis labiau įsimyli ją, ir tai sukėlė nerimą. Meilė jai 
reiškia tam tikrus dalykus — santuoką ir šeimą. Šie dalykai per daug 
svarbūs, kad žiūrėtum į juos pro pirštus. Jos požiūris į santuoką visa- 
da buvo rimtas, todėl ir į meilę, santuokos pranašą, ji negalėjo Žiūrėti 
lengvabūdiškai. 

Roza perėjo per gėlių lysves ir pamatė, jog narcizai jau žydi gel- 
tonais it sviestas žiedais. Reikia eiti vidun, pasiimti žirkles, nusikirpti 
keletą ir pamerkti savo miegamajame. 

Priėjusi prie namo, ji pamatė verandoje Heilę su Stela ir sveikin- 
damaši pamojavo ranka. 

— Užuodžiu pavasarį, — tarė ji. — Reikės pradėti... — Roza nu- 
tilo pamačiusi jų veidus. — Kokios rimtos. Kas nors atsitiko? 

— Ne visai. Šiandien buvo užsukusi ponia Hagerti, — tarė Stela. 

— Arjai kas negerai? 

— Ne jai. Ji domėjosi, kaip tau sekasi, ar viskas gerai. 

— Kodėl turėtų būti negerai? 

— Ji jaudinosi, kad toji scena sodininkų klubo susirinkime galėjo 
nuliūdinti tave. | 

— O. — Roza truktelėjo pečiais. — Ji turėtų Žinoti geriau. 

— Kodėl nepapasakojai mums? — pasipiktino Stela. 

— Atsiprašau? 

— Ji sakė, kad toji kalė, toji vaikštanti Barbė įžeidė tave visų aki- 
vaizdoje, — įsiterpė Heilė. — Skleidė melą ir gandus kaltindama tave 
to šikniaus, su kuriuo susidėjo, persekiojimu. 

— Regis, daugumą faktų jau žinote. Ji turėjo pasakyti ir tai, kad 
Mendė pasirodė kaip kvaila rėksnė ir liko labiau pažeminta nei aš. 

— Tu nepapasakojai mums, — pakartojo Stela. 

— Kodėl turėčiau pasakoti? — Rozos balsas buvo abejingas. 

— Nes nesvarbu, kad ji liko labiau pažeminta, tave tai irgi turėjo 
įskaudinti. Ir kadangi esi viršininkė, taip toliau ir panašiai... 

— Taip toliau ir panašiai? 

— Ir truputį bauginanti, — pridūrė Stela. 

— Truputį? 

— Baimės faktorius per metus žymiai sumažėjo. 

— Aš tai nebijau tavęs, — tarė Heilė, tada panarino pečius, kai 
Roza nusmelkė ją savo šaltomis akimis. — Bent jau nelabai. 

— Nors ir esame darbuotojos, mes ėsame draugės. Bent jau mes 
taip manėme. 

— O, dėl Dievo meilės. Mergaitės daug sudėtingesnės nei ber- 
niukai. — Giliai atsidususi Roza klestelėjo ant verandos sūpuoklių. — 
Žinoma, mes draugės. 

— Jei mes draugės, būtent draugės, — tęsė Heilė atsisėsdama šalia 
Rozos, — turėtum papasakoti, kai tave užsipuola kokia kaulėta mergšė. 
Iš kur mums žinoti, kad turime nekęsti jos? Kaip kitaip sugalvotume 
jai bjauriausių vardų ir šiaip visokių dalykų? Pavyzdžiui, kad ir šį. Ar 
žinai, kad septyniasdešimt trys procentai moterų, kurių vardai baigiasi 
ė, yra pliuškės? 

Roza minutėlę patylėjo. 

— Ar tai vienas iš tavo faktų, ar pati sugalvojai? 

— Na gerai, šį sugalvojau pati, bet tai tiesa, ypač jei jos užbaigia 
savo vardą nupiešdamos gėlytę — būdamos vyresnės nei dvylikos. Ker- 
tu lažybų, kad taip ir daro. Taigi ji pliuškė. 

— Ji tiesiog kvaila mergiotė, kuri tiki labai sumaniu melagiu. 

— Aš vadinsiu ją pliuške. 

— Ji neturėjo teisės sakyti to tau į akis ar kalbėti už nugaros. — 
Stela atsisėdo iš kitos pusės. 

— Neturėjo, bet tuo blogiau jai. Taip, tuo metu nesijaučiau labai 
smagiai. Man nepatinka, kai mano asmeniniai reikalai aptarinėjami 
viešame forume. 

— Mes ne forumas, — tvirtai pareiškė Heilė. — Ir ne viešuma. 

Roza tylėdama uždėjo rankas joms ant šlaunų ir švelniai patrynė. 

— Kaip sakiau, moterys sudėtingesnės už vyrus, ir nors esu mo- 
teris, tikriausiai geriau suprantu vyrus. Tikrai neketinau įžeisti jūsų 
jausmų nutylėdama tai, ką mieliau pasilikčiau sau. 

— Mes tiesiog norime, kad žinotum, jog visada esame šalia, lai- 
mėje ar nelaimėje. 

Heilės žodžiai sujaudino ją. 

— Tada žinokite, jog jau seniai išmečiau Mendę iš galvos, ką pa- 
prastai darau su man nesvarbiais žmonėmis. Dabar esu per daug geros 
nuotaikos, kad apie tai galvočiau. Kai moteris, ypač moteris, artėjanti 
prie penkiasdešimties susiranda meilužį, kuris patenkina ją dukart per 
naktį — ir taip gerai, kad jai reikia abiejų rankų pirštų, kad suskaičiuo- 

tų orgazmus, jai tikrai nesinori galvoti apie kažkokią kvailą, neišauklėtą 
mergiūkštę. 

Roza vėl patapšnojo joms per šlaunis ir atsistojo. 

— Štai jums gero peno apmąstymams, — tarė ji ir neskubėdama 
nužingsniavo į namą. | 

— Oho, — išspaudė Heilė, pagaliau užčiaupusi burną. — Tik- 
sliau, didžiulis oho. Kaip manai, kiek kartų jis ją patenkino? Mažiausiai 
šešis, ar ne? 

— Žinai, ką pagalvojau, kai pirmą kartą pamačiau Rozą? 

— Ką? 

— Kad kai vžaugsiu, norėčiau būti tokia, kaip ji. Patikėk, labai to 
norėčiau. 


ROZA PATRAUKĖ TIESIAI Į VIRTUVĘ PRIE KAVINUKO. IŠGĖRUSI 
puodelį, prisigretino prie Deivido, kuris stovėjo prie viryklės šildyda- 
mas savo garsųjį šokoladą, ir pabučiavo jam į skruostą. 

— Berniukai lauke? 

— Lieja energiją su Parkeriu ir ruošia vietą karštam šokoladui. 
Mano kita viešnia, kaip matai, nuleipo. 

Roza šypsodamasi pažvelgė į aukštą kėdutę, kur atsilošusi į at- 
ramą snaudė Lili, 

— Argi ji ne miela? Koks tu geras, kad prižiūri tris vaikus, kad jų 
mamos galėtų pliekti mane liežuviais. 

— Darome, ką galime. O tau tikrai derėjo papasakoti apie tą 
kvailą kalę. 

— Ar esi girdėjęs, kad nesusidoročiau su kvailomis kalėmis? 

— Žinau, kad tu su viskuo susidorotum, bet vis tiek turėjai užsi- 
minti. Kaip kitaip man žinoti, kokios formos daryti vudu lėlę? 

— Nesirūpink, Braisas susmeigs į ją daugybę smeigtukų. 

— Nesitikėk, kad gailėsiuos jos. 

— Tai jos kryžius, kurį turės nešti. 

— Vakarienė maždaug po valandos, — šūktelėjo jis, kai Roza 
pasuko iš virtuvės. — Ir tau yra keletas telefoninių žinučių. Jos tavo 
linijoje, tad aš jų neišklausiau. 

— Išklausysiu viršuje. 

Ji pasiėmė puodelį kavos ir, pasiekusi savo kambario slenkstį, išsi- 
spyrė iš batų. Tada nuspaudė atsakiklio mygtuką. 

— Roza, nenorėjau trukdyti tavęs darbe. 

— Koks gražus jūsų balsas, daktare Karnegi, — garsiai pagalvojo 
Roza ir atsisėdo ant lovos išklausyti viską. 

— Šiandien mūsų su Džošu vakaras. Valgome picą. Pamiršau tau 
pasakyti. Norėčiau manyti, kad ilgėsies manęs, ir kad galėčiau atsily- 
ginti, kviečiu tave vakarieniauti rytoj. Bet kur, bet ką, tik pranešk man. 
Be to, norėčiau aptarti su tavimi tai, ką nuveikiau šiandien. Turėčiau 
būti tavo namuose apie vidurdienį. Jei nepamatysiu tavęs, paskambink 
man į mobilųjį. Galvosiu apie tave. 

— Kaip miela tai žinoti. Labai miela. 

Ji vis dar buvo užsisvajojusi, kai prasidėjo antra Žinutė. 

— Ponia Harper, čia Viljamas Rolsas iš Riverbendo užmiesčio 
klubo. Šįryt gavau jūsų laišką. Man labai gaila, kad jūs nepatenkinta 
mūsų paslaugomis ir nutarėte atsisakyti narystės. Turiu pripažinti, kad 
mane nustebino, netgi pribloškė jūsų skundų sąrašas, apgailestauju, 
kad negalėjote aptarti jų su manimi asmeniškai. Mes labai vertiname 
jūsų bendradarbiavimą su Riverbendu ir labai apgailestaujame dėl jūsų 
sprendimo užbaigti jį. Jei norėtumėt aptarti šį reikalą, prašom nedvejo- 
dama susisiekti su manimi bet kuriuo metu, bet kuriuo iš šių numerių. 
Dar kartą nuoširdžiai apgailestauju dėl susiklosčiusių aplinkybių. 

Roza sustingusi išklausė žinutę iki galo, tada užsimerkė. 

— Būk prakeiktas, Braisai. 


PER KITĄ VALANDĄ JI NE TIK PASIKALBĖJO SU VILJAMU ROLSU, pa- 
tikino jį niekuo nesiskundusi ir nerašiusi jokio laiško, bet-ir gavo faksu 
atsiųstą to laiško kopiją. Jos galva, atrodo, sprogs kaip geizeris. Avėsi 
batus, kai ; kambarį galvą kyštelėjo Heilė, prie šono laikydama kūdikį. 

— Deividas sako, vakarienė... ei, kas atsitiko? 

— Kas atsitiko? Nori žinoti, kas yra? Pasakysiu, kas. — Roza 
pastvėrė nuo lovos laišką. — Štai kas yra. Tas apgailėtinas kalės vaikas, 
gyvatės išpera, per daug dažnai bando mano kantrybę. 

— „Priimami žemesnės klasės ir maišytų etninių grupių at- 
stovai ,— skaitė Heilė laikydama laišką per ištiestą ranką nuo 

Lili. — „Abejotino elgesio personalas. Žeminantis personalo ir narių 
intymumas, standartų neatitinkantis aptarnavimas“. — Išpūtusi akis 
Heilė pažiūrėjo į Rozą. — Tu negalėjai taip parašyti. 

— Žinoma, ne. Susirasiu Braisą Klarką ir sukišiu šį laišką į jo 
melagingą gerklę. 

— Ne. — Heilė pašoko užstodama duris taip staiga, kad Lili su- 
krykštė iš džiaugsmo tikėdamasi smagumų. 

— Ne? Ką nori tuo pasakyti, ne? Man jau gana. Baigta. Ir jis tai 
sužinos. 

— Negali. Esi per daug įpykusi, kad kur nors eitum. — Tiesą sa- 
kant, Heilė dar nebuvo mačiusi jos tokios piktos, ir Stelos panaudotas 
terminas „bauginanti“ buvo tik žiedeliai, palyginti su tuo, ką ji matė 
priešais save. — Aš nelabai ką išmanau apie tokius dalykus, bet galiu 
lažintis iš mėnesinio atlyginimo, kad jis to ir tikisi. Tau reikia prisėsti. 

— Man reikia išspardyti jam kiaušus, kol pamėlynuos. 

— Taip, tai būtų puiku. Išskyrus tai, kad jis tikriausiai tikisi to, ir 
tikriausiai jau pasiruošė — kad tave areštuotų už užpuolimą ar kūno 
sužalojimą. Jis žaidžia su tavimi, Roza. 

— Manai, aš nežinau? — Ji iškėlė į orą rankas ir apsisuko ieško- 
dama, kam įspirti, ką nusviesti, kam trenkti. — Manai, nežinau, ką tas 
niekšas daro? Neketinu čia sfovėti ir kęsti. 

Girdėdama riksmus, jausdama pykų, Lili susiraukė ir pradėjo 
timpčioti lūpą. 

— Dieve, dabar dar ir vaiką išgąsdinau. Atsiprašau. Atsiprašau. 
Leisk man ją paimti. 

Roza paėmė kūkčiojantį kūdikį ir priglaudė prie krūtinės. 

— Ša, mielo'i, aš pykstu ne ant tavęs, ne ant tavo mamos. Atsi- 
prašau, mažute. — Ji glostė ir ramino Lili, prisiglaudusią prie krūti- 
nės. — Aš pykstu ant to šliužo, slidžiašiknio pimpalo, kuris daro ką 
gali, kad tik apsunkintų man gyvenimą. 

— Tu pasakei pimpa/as, — pasibaisėjusi sušnabždėjo Heilė. 

— Atsiprašau. Ji nesupranta, ką sakau, tad tai jos neįskaudins. — 
Lili nustojo ašaroti ir ėmė pešioti Rozai plaukus. — Neturėjau taip 
rėkti jai matant. Ją veikia tonas, ne žodžiai. 

— Bet kaip tu pasakei. 


201 


Šį kartą Roza nusijuokė. 

— Aš taip įsiutusi, — tarė ji nešiodama kūdikį,ramindama ir jį, ir 
save. — Pikta. O tu teisi, kas dar labiau erzina mane. Negaliu nulėkti 
kaip akis išdegusi ir užsipulti jį. Jis to ir laukia. Viskas gerai, viskas bus 
gerai. Jis negali padaryti nieko, ko negalima būtų sutvarkyti. 

— Man labai gaila, Roza. Norėčiau pati išspardyti jam kiaušus. 

— Ačiū, mieloji, labai malonu iš tavo pusės. Dabar eisime va- 
karieniauti. — Ji iškėlė Lili į viršų ir papūtė jai į pilvuką. — Eisime 
vakarieniauti ir pamiršime tą šiknių, ar ne, mažutė? 

— Tu tikra? 

— Visiškai. 

— Gerai. Žinai, abejoju, ar gyvatės turi išperų. 

Roza sumirksėjo. 

— Ką? 

— Tu pasakei gyvatės išbera — pirma, kai keikei Braisą. Nesu tik- 
ra, kad gyvatės turi išperų. Tikriausiai tai toks posakis, nors gal ir klys- 
tu. Man nelabai patinka gyvatės, todėl nekreipiu į jas daug dėmesio. 

— Hieile, tu nesiliauji gluminusi mane. 


PENKIOLIKTAS SKYRIUS 

ROZA ATIDĖJO SUSITIKIMĄ SU MIČU DIENAI, O PASKUI DVIEM. JI 
norėjo, kad galva būtų skaidri, nuotaika gera, tačiau ne viskas vyko taip 
greitai. Jai reikėjo susitikti su savo advokatu, be to, norėjo dar kartą pa- 
simatyti su Viljamu Rolsu klube. 

Jai nepatiko, labai nepatiko, kad šie reikalai atitraukia ją nuo 
darbo, ypač sezono pradžioje. Gerai, kad gali pasikliauti Stela, kaip 
visuomet Harperiu, taip pat Heile. Žino, kad jos verslas patikimose 
rankose. Bet tos rankos ne jos, bent jau kol ji bėgioja tvarkydama Brai- 
so padarytą netvarką. 

Pagaliau atlikusi visus nekenčiamus darbus per merkiantį lietų ji 
nuskubėjo į augalų dauginimo skyrių. Valandą ar dvi ji gali skirti pa- 
skutiniams pasiruošimo sezonui darbams ir atsikratyti galvos skausmo 
bei blogos nuotaikos. O kai baigs, susiras Mičą. Jei jo nėra bibliotekoje, 
paskambins jam. Rozai norėjosi jo kompanijos — tiksliau, tikėjosi, kad 
iki vakaro užsimanys. 

Jai norėjosi pasikalbėti apie ką nors kita nei jos problemas. Būtų 
malonu atsipalaiduoti su Miču, galbūt jos svetainėje, šalia židinio 
— ypač jei nesiliaus lyti — pasimaudyti truputį jo žvilgsnyje. Moteris 
gali greitai priprasti prie tokio vyro žvilgsnio, kuris jai sako, kad ji graži, 
trokštama ir vienintelė šioje žemėje. Taip priprasti, kad galėtų patikėti. 
Ji norėtų patikėti, suvokė Roza. Kaip gera Žinoti, kad tave traukia prie 
vyro, kuriuo gali pasitikėti. 

Ji atidarė duris į augalų dauginimo skyriaus pastatą. 

Ir įžengė į savo miegamąjį. 

Jaukiai spindėjo židinio šviesa, vienintelė šviesa kambaryje, ji 
mėtė auksines kibirkštis su raudonais atšvaitais. Pirmiausia Roza iš- 
girdo juos, skubų kvėpavimą, tylų juoką, drabužių šiugždenimą. Tada 
pamatė juos, apsikabinusius židinio šviesoje, Braisą, savo vyrą, ir tą mo- 
terį, namų viešnią. Ne, ne tik... glamonėjančius vienas kitą, skubančius 
liesti, ragauti vienas kito kūną. Jautė nuo jų sklindantį susijaudinimą, 
džiugesį, sumišusį su baime dėl slapto pasimatymo. Ir suprato, nors tai 
tetruko tik keletą šokiruojančių sekundžių, kad tai ne pirmas kartas. 
Vargu ar pirmas. 

Ji stovėjo gaubiama iš už nugaros sklindančių vakarėlio garsų, 
bandydama suvokti išdavystę ir po ja slypintį niekingą pažeminimą. 
Kaip ir anksčiau, Roza žengė atgal, ketindama palikti juos ten, bet 
Braisas pasuko galvą į ją, tuo pačiu metu glamonėdamas moters krūtį. 

Jis nusišypsojo klastingai ir patenkintas tyliai nusijuokė. 

— Kvaila kale, aš niekada nebuvau ištikimas. Nė vienas iš mūsų 
nėra toks. 

Jam kalbant jo veidas pasikeitė, ir šviesa, ir šešėliai dabar žaidė ant 
Mičo veido. 

— Kodėl turėtume būti? Moterys skirtos tam, kad jomis nau- 
dotumėmės. Negi tikrai manai, kad viena iš jūsų reiškia daugiau nei 
kita? — Tas gražus balsas buvo persisunkęs panieka. — Mes visi me- 
luojame, nes galime. 

Šešėliai subangavo, ir vietoj Mičo atsirado Džono veidas. Jos vyro, 
sūnų tėvo. 

— Negi manai, kad buvau ištikimas tau, tu, apgailėtina kvaiša? 

— Džonai. — Skausmas pakirto jai kojas. — Toks jaunas, galvojo 
ji, gyvas. — O, Dieve, Džonai. 

— O, Dieve, Džonai, — pamėgdžiojo jis, o jo rankos vertė moterį 
jo glėbyje dejuoti iš malonumo. — Juk reikėjo sūnų, ar ne? Tu buvai 
ne kas kita kaip veislinė kumelė. Jei būčiau buvęs laimingesnis ir likęs 
gyvas, būčiau palikęs tave. Pasiėmęs tai, kas svarbu — pasiėmęs savo 
sūnus ir palikęs tave. 

— Tai melas. 

— Mes visi meluojame. 

Kai jis ėmė juoktis, Roza delnais uždengė ausis. Jo juokas it 
kurnščiai daužė jos kūną, širdį, kol ji paprasčiausiai susmuko ant kelių. 

Išgirdo savo pačios verksmą, skausmingą kūkčiojimą. Negirdėjo, 
kaip už jos atsidarė durys, negirdėjo išsigandusio šūksnio. Tik pajuto 
rankas, kietas ir tvirtas. Užuodė savo sūnų. 

— Mama, kas yra? Tau skauda? Mama! 

— Ne,ne. — Roza įsikibo į sūnų ir įsikniaubė veidu į petį bandy- 
dama sustabdyti ašaras. — Viskas gerai. Nesijaudink. Aš tik... 

— Kažkas atsitiko? Tik nesakyk, kad nesijaudinčiau. Sakyk, kas 
yra? Kas atsitiko? 

— Tuojau. Minutėlę. — Kurį laiką jie apsikabinę lingavo, kol jo 
šiluma persiliejo į jos sustirusius kaulus. — O, Harperi, kada gi tu už- 
augai toks didelis ir stiprus? Mano kūdikis. 

— Tu drebi. Tu išsigandusi. 

— Neišsigandusi. — Ji giliai įkvėpė. — Truputį šokiruota. 

— Eime namo. Papasakosi viską ten. 

— Aš... taip, taip bus geriausia. — Ji atsitraukė, nusišluostė vei- 
dą. — Dabar nenoriu nieko matyti. Ir tikrai nenoriu, kad kas nors pa- 
matytų mane. Esu truputį sukrėsta, Harperi, ir numanau, kad atrodau 
siaubingai. 

— Nesirūpink. Nori, kad paneščiau? 

— Och. — Ašaros vėl sugėlė akis, bet šį kartą šiltos. — Mano 
mielasis. Ne, aš galiu paeiti. Tik pirma pasakyk man kai ką. Čia viskas 
kaip visada, taip? Viskas taip, kaip buvo? 

Girdėdamas jos balse įtampą, Harperis apsidairė. 

— Viskas tvarkoje. 

— Gerai. Tada eime. 

Ji leidosi nuvedama per lietų aplink pastatą ir atsiduso su paleng- 
vėjimu, kai įlipo į sūnaus automobilį. 

— Tiesiog atsipalaiduok, — paliepė jis pats užsegdamas jai sau- 
gos diržą. — Netrukus būsime namuose. Tau reikia sušilti. 

— Tu būsi geras tėtis. 

— Ką? 

— Tu moki rūpintis — tikriausiai todėl, kad esi sodininkas, bet 
tu ne tik žinai, kaip tai daryti, tu tiesiog darai. Jėzau, kokios suknistos 
dienos. 

— Susipykai su Miču, ar kas? 

— Ne. — Roza užsimerkė, bet jos lūpos truputį persikreipė. — 
Aš neisterikuoju dėl ginčo. Labai tikiuosi, kad reikia daug daugiau, kad 
nusileisčiau iki tokio lygio. 

— Nuo tada, kai mirė tėtis, nesu matęs, kad taip verktum. 

— Tu teisus. — Ji pajuto, kaip mašina pasisuko ir atsimerkė, no- 
rėdama pamatyti Harperių namus. — Ar kada nors norėjai, kad atsi- 
sakyčiau šios vietos? 

— Ne. — Jis apstulbęs pažiūrėjo į mamą. — Žinoma, ne. 

— Tai gerai. Man reikia tai žinoti. Nežinau, ar būčiau galėjusi, 
netgi dėl tavęs. 

— Šis namas mūsų, toks ir liks. — Harperis sustojo, ir, nespėjus 
jai išlipti, iššokęs iš mašinos apibėgo aplinkui. 

— Aš tik truputį sukrėsta, Harperi, o ne mirtinai sužeista. 

— Dabar eisi tiesiai į viršų ir persirengsi sausais drabužiais. At- 
nešiu tau brendžio. 

— Harperi, nuskambės kvailai, bet aš dar nepasiruošusi lipti į 
viršų. 

— Tada aš atnešiu tau sausų drabužių. Galėsi persirengti Deivido 
kambaryje. 

— Ačiū. — Jis nė neklausinėja, nedvejoja. Kokį vyrą ji užaugino. 

— Eik pas Deividą, — paliepė jis. — Pasakyk jam, jog liepiau 
duoti tau brendžio ir karštos arbatos. 

— Klausau, sere. 

Tačiau nespėjus jai pasiekti laiptų, iš bibliotekos išėjo Mičas ir 
pasuko koridoriumi. 

— Pasirodė, jog trinktelėjo durys. Klausiausi... — Jis nutilo, kai 
priėjo arčiau, o likusius žingsnius bėgte pribėgo. — Kas atsitiko? Tu 
sergi, tau bloga? 

— Ne. Ar aš panaši į ligonį? 

— Tu balta kaip popierius ir apsiverkusi. Kas yra? — Jis pažiūrėjo 
į Harperį. — Kas atsitiko? 

— Šią akimirką ji nieko nenori matyti, — pradėjo Harperis. 

— Viskas gerai. — Roza spustelėjo Harperiui ranką. — Aš taip 
sakiau, — tarė ji Mičui, — bet dabar jaučiuosi truputį geriau, tad pa- 

pasakosiu jums abiem — visiems trims, nes Deividas tikriausiai virtu- 
vėje — vienu metu. 

— Jai reikia sausų drabužių, — pareiškė Harperis. — Jei nuves- 
tum ją pas Deividą ir įpiltum brendžio, aš atneščiau drabužių. 

— O dangau, štai kas atsitinka mažai silpnai moterėlei, kai namai 
pilni stiprių, augalotų vyrų. Manęs nereikia niekur nuvesti. Pati galiu 
pasiimti brendžio. 

— Pradeda atsipeikėti. — Harperis linktelėjo Mičui. — Pasirū- 
pink ja. Aš tuoj grįšiu. 

— Jis sunerimęs, — pastebėjo Roza, kai Harperis nušuoliavo 
laiptais. — Man nepatinka, kai jis ima nerimauti dėl manęs. 

— Aš irgi sunerimęs. 

— Matyt, taip turi būti. Beje, brendis būtų ne pro šalį. 

Vos tik jie įžengė į virtuvę, Deivido veidas įsitempė iš susirūpini- 
mo. Roza tik kilstelėjo ranką. 

— Man nieko neskauda, aš nesergu, ir nėra jokio reikalo kelti 
sąmyšį. Noriu tik brendžio ir sausų drabužių, kuriuos atneš Harperis. 
Nieko prieš, jei pasinaudosiu tavo kambariu? 

— Ne. Sėskis. — Eidamas prie spintelės, jis išsitraukė rankšluos- 
tėlį, užkištą už džinsų juosmens, ir nusivalė miltuotas rankas. — Kas 
ją pravirkdė? 

Kadangi klausimas nuskambėjo kaip kaltinimas, mestas Mičui, 
šis gindamasis iškėlė rankas. 

— Aš buvau čia, pameni? Harperis ką tik atvedė ją štai tokią. 

— Turiu pareikšti, kad aš sėdžiu čia. Ir kadangi jau taip yra, galiu 
pakalbėti už save. Ačiū, mielasis. — Ji užsivertė stiklą ir nugėrė didelį 
gurkšnį brendžio. — Niekada nemėgau jo, bet jis šauna tiesiai į taikinį. 

Roza išspaudė šypseną, kai atėjo Harperis, nešinas nertiniu, džin- 
sais ir storomis kojinėmis. 

— Mano didvyris. Duokit man porą minučių. Pamėginsiu viską 
paaiškinti. 

Harperis luktelėjo, kol ji dingo Deivido kambaryje. 

— Radau ją ant grindų augalų dauginimo skyriuje, verkiančią. 
Ji tiesiog... raudojo. Mama beveik niekada neverkia. Apsiašaroja, kai 
nutinka kas nors gera arba užplūsta sentimentai, bet kai liūdna arba 
įskaudinta — niekada niekam neleis to pamatyti. 

— Kas čia vyksta pastarosiomis dienomis? — paklausė Mičas ir 
pamatė, kaip Deividas su Harperiu susižvalgė. — Žinau, kad kažkas 
vyksta. Ji vengia manęs. 

— Geriausia bus, jei pati papasakos. Deividai, jai reikėtų arbatos, 
kaip manai? 

— Užkaisiu virdulį. Ištrauk iš šaldytuvo tą dėžutę su „Nirvanos“ 
karamele. Šokoladas padės jai pasijusti geriau. Mičai, gal užkurtum 
židinį? Šiandien dar nespėjau. 

Kai Roza sugrįžo, Deividas plikė arbatą, Harperis dėliojo į lėkš- 
tutę brangų šokoladą, o Mičas kūrė židinį. 

— Stebiuosi, kodėl anksčiau nesugalvojau pratrūkti, jei tuomet 
trys gražūs vyrai pasiruošę šokinėti aplink mane. Prieš susėdant, Mičai, 
turėjau pasakyti tau anksčiau — manau, norėsi atsinešti magnetofoną. 

Roza gavo dar minutėlę laiko susikaupti, ix, kai jie susėdo, buvo 
beveik apsiraminusi. Ji papasakojo jiems, dabar jau be jokių emocijų, 
apie tai, ką matė. Nors jos rankos vėl atšalo, apkabino jomis puodelį ir 
baigė pasakoti, ką patyrusi šiltnamyje. 

— Aš visada mėgau nuotaką, — pradėjo Deividas, — bet dabar, 
manau, ji tiesiog akmeninė beširdė. 

— Sunku su tuo ginčytis. — Roza paėmė šokolado gabaliu- 
ką. — Bet man atrodo, kad ji nuoširdžiai tiki, kad vyrai yra melagiai, 
apgavikai ir niekam tikę nenaudėliai. Ji nori, kad ir aš patikėčiau, kad 
manimi niekas nebepasinaudotų ir niekas neįskaudintų. 

— Mama, — Harperis įdėmiai spoksojo į savo arbatą, — tu tiki, 
kad tėtis buvo tau neištikimas? 

— Nieko panašaus. Dar daugiau, aš žinau, mielasis, kad jis buvo 
ištikimas. 

— Ji privertė tave pamatyti jį kitokį. 

— Privertė mane pamatyti jį, — pakartojo Roza. — Man vos 
širdis neplyšo. Jis buvo toks, kokį pažinojau. Toks jaunas, gyvybingas ir 
tikras. Tik man nepasiekiamas. Jis buvo nepasiekiamas man, kai ma- 
nyje atgijo visi jausmai jam, tokie gyvi ir tikri. Žinojau, kad tai melas, 
netgi tuomet, kai viskas vyko. Ir tie žiaurūs žodžiai, kuriuos ji įspaudė 
jam į lūpas — Džonas niekada nebūtų taip pasakęs. 

— Nuotaka pasinaudojo tavo patirtimi su Braisu, skausminga pa- 

tirtimi, — pradėjo Mičas, — ir perkėlė tą patirtį į Džoną, kuris buvo 
prieš jį. Ir į vyrą, kuris atėjo po jo. Į mane. Ji pasiruošusi skaudinti tave, 
yra priversta skaudinti, kad apsaugotų nuo santykių su manimi. 

— Truputį per vėlu. 

— Tikrai? 

— Negi manai, kad aš silpnavalė, bestuburė, kad būtų daroma 
man įtaka? 

— Manau, tu nepaprastai stipri, netgi pavojingai. Tik nežinau, ar 
labai nepritari jai. 

— Suprantu. Ką gi, ką gi. Manau, papasakojau viską, ką galiu. 
Dabar eisiu padirbėti su dokumentais. Harperi, man palengvėtų, jei 
grįžtum į medelyną tik tam, kad pažiūrėtum, ar viskas gerai. Deividai, 
arbata buvo puiki, ačiū. 

Ji atsistojo ir neatsigręždama išžingsniavo iš virtuvės. 

— Kai supyko, tai nors skruostai paraudo, — tarstelėjo Deividas. 

— Tada jai teks dar daug sveikai raudonuoti, nes aš dar nebaigiau. 
Jums leidus. 

— Drąsus, drąsus vyras, — pareiškė Deividas, kai Mičas išskubėjo 
paskui ją. 

— Arba visiškas kvailys, — tarė Harperis. — Manau, kad Mičas 
myli mamą. Jei jis kvailas, ji sukramtys jį ir išspjaus. Jei drąsus, gali būti, 
kad atitiko kirvis kotą. Tikiuosi, kad taip ir yra. 


MIČAS PASIVIJO ROZĄ PRIE JOS MIEGAMOJO DURŲ. JI TYČIA LĖTAI, 
abejingai atsisuko. 

— Nemanau, kad būčiau tave kvietusi. 

— Nemanau, kad prašiausi kviečiamas. — Taip pat lėtai ir abejin- 
gai jis uždarė miegamojo duris. Ir, jos nuostabai, užrakino jas. 

— Būtų gerai, jei atrakintum ir išeitum, nes patikėk, tos pamišėlės 
dvasios pyktis yra niekis, palyginti su mano rūstybe. 

— Jei nori pulti mane, pirmyn. Tik velniškai norėčiau žinoti, 
kodėl? 

— Ką tik pasakiau. Man nepatinka, kai braunamasi į mano pri- 
vatumą, Ir... 

— Nesąmonė. Kas atsitiko? Jau keletą dienų manęs vengi, kai 
paskutinį kartą buvome kartu, šioje lovoje, ix tu buvai su manim, Roza- 
linda. Noriu žinoti, kas pasikeitė. 

— Nieko. Turiu savo gyvenimą, taip kai p tu turi savąjį. — Pabrėž- 
tinai lėtai ir, pripažino ji, tarsi jis nė neegzistuotų, ji priėjo prie terasos 
durų ir atidarė jas. — Turėjau daug darbo. 

Mičas lyg niekur nieko perėjo per kambarį, užtrenkė ir užrakino 
duris. Iš pykčio jai net žodžiai užstrigo gerklėje. 

— Jei manai, kad toleruosiu, tai bent... 

— Parylėk, — atkirto Mičas, ir nors joje kunkuliavo pyktis, ji su- 
gavo save vertinant jį kitaip. — Kita vertus, atsakyk į vieną klausimą. 
Pasakiau, kad įsimyliu tave. Tai buvo klaida? 

— Kad pasakei? Ne. Kad įsimyli, gali būti. Aš sunki moteris. 

— Tai ne naujiena. 

— Mičelai, aš pavargusi, pikta, emociškai... nežinau, po galais, 
kokia, bet tikrai nenoriu dabar su tavimi pyktis, nes aš būsiu bjauri, o 
vėliau to gailėsiuos. Nenoriu kalbėtis su tavim. Nenoriu būti su tavim. 

— Aš neišeisiu vien todėl, kad esi pavargusi, pikta ir sutrikusi. 
Nenori pyktis, nenori kalbėtis — puiku. Prigulk, pasnausk. Palauksiu, 
kol pasijusi stipresnė. 

— Kad tave kur, velniai rautų. — Roza piktai nusisuko nuo jo, 
nužingsniavo prie terasos durų, atrakino jas ir atidarė į lietų. — Man 
reikia oro. Man tik reikia prakeikto oro. 

— Puiku. Siurbk jį, kiek tik nori. Bet šį kartą, Rozalinda, tu pasi- 
kalbėsi su manimi. | 

— Ko tu tikiesi iš manęs? Ką nori išgirsti? 

— Užteks tiesos. 

— Tiesos, sakai. Ji sužeidė mane. — Emocijos slopino jos balsą; 
ji prisispaudė prie širdies kumštį. — Supjaustė skersai ir išilgai. Pama- 
čiusi tokį Džoną, negaliu paaiškinti, neturiu žodžių pasakyti, kaip tai 
mane paveikė. 

Roza atsisuko į jį, ir Mičas pamatė, kad jos akys šlapios. Ašaros 
nesirito, ir jis tik galėjo numanyti, kokių pašėlusių pastangų reikėjo, kad 
sulaikytų jas. Bet auksinis rudumas spindėjo nuo ašarų. 

— Ji parklupdė mane ant žemės. Nieko negalėjau padaryti. Kaip 
galėjau su tuo kovoti? Kaip galima kovoti su tuo, kas neegzistuoja? 

Netgi žinojimas, kodėl ji taip daro, nepadėjo — mano širdis buvo su- 
žeista ir kraujavo. 

Nekantriai nusišluostė neklusnią ašarą. 

— Jis to nenusipelnė. Supranti? Nenusipelnė. Džonas buvo geras 
žmogus, Mičelai. Geras vyras, geras tėvas. Įsimylėjau jį būdama ketu- 
riolikos. Keturiolikos, ar gali įsivaizduoti? Jis padarė mane moterimi, 
motina, ir, Dieve, našle. Mylėjau jį labiau už viską. 

— Ji negali paliesti to, ką jam jauti, nieko negali padaryti. Aš ne- 
pažinojau jo, bet žiūriu į tave, Rozalinda, ir matau tai. Matau jį. 

Roza išleido virpant; atodūsį. 

— Tu teisus. Teisus. — Ji atsirėmė į durų staktą ir įsižiūrėjo į šaltą 
lietų. — Tu irgi to nenusipelnei. Nenusipelnai to, kaip ji bando pavaiz- 
duoti tave mano mintyse. Netikėjau tuo, kokį ji man parodė Džoną, 
netikiu ir tuo, kokį rodo tave. Bet vis tiek labai skauda. 

Roza vėl atsiduso, šį kartą ramiau. 

— Aš nelyginu tavęs su Braisu. Tikiuosi, žinai tai. 

— Man geriau būtų žinoti, ką tu jauti, o ne tai, ko nejauti. Kodėl 
vengei manęs, Roza? 

— Tu čia niekuo dėtas, tai dėl manęs pačios. Argi ne bjauru, kai 
žmonės tai sako? 

— Pakankamai, nes man norisi sugriebti tave ir išpurtyti tai, ko 
dar nepasakei. Tu ne vienintelė turi sveiko įniršio. 

— Mano įniršis ką tik aprimo. Žaviuosi, kad tu puikiai kontro- 
liuoji save. Nė nenutuoki, kokia bjauri galiu būti, todėl apie savikon- 
trolę žinau viską. 

— Mes esame tiesiog pora subrendusių individų. 

— Och, tu tebepyksti ant manęs. — Roza susijuokė, tada pamė- 
gino duoti jam tai, ko jis prašė. Tiesą. — Toji naktis, kurią praleidome 
kartu? 

Dabar Roza visiškai atsisuko į jį atgręždama lietui nugarą. 

— Ji buvo nuostabi, ir tiek daug reiškė. Kitą dieną aš galvojau apie 
tave, kai grįžau iš darbo ir ruošiausi skambinti tau, radau žinutę. 

— Roza, vieną vakarą per savaitę visada praleidžiu su Džošu. 
Mano sūnus... 

— Žinau. Ne tai turėjau galvoje. Tik negalvok, kad esu viena iš tų 
reiklių moterų, kurios kiekvieną minutę reikalauja vyro dėmesio. Mane 

išmušė iš vėžių kita Žinutė. Joje buvo išsakytas apgailestavimas, kad 
išstojau iš užmiesčio klubo, kad nusiunčiau į klubą laišką, pilną nusi- 
skundimų, šiurkščių komentarų ir panašiai. Žinoma, aš to nedariau. 

— Klarkas. 

— Be jokios abejonės. Nors reikalas nesunkiai sutvarkomas... 
ne. — Ji papurtė galvą. — Tiesa. Man buvo gėda iz nemalonu tvarkyti 
šį reikalą. Aš įsiutau. Jau buvau beišlekianti iš kambario krauju pa- 
sruvusiomis akimis ketindama sumedžioti jį kaip sergantį šunį, kai po 
kojomis pasimaišė Heilė su kūdikiu. Ji mane sustabdė, už ką esu jai 
dėkinga. Nežinau, ką būčiau padariusi būdama tokios būsenos. 

— Būčiau norėjęs pažiūrėti. 

— Tikriausiai būčiau atsidūrusi kalėjime už užpuolimą — mažų 
mažiausiai. Aš taip rėkiau, kad išgąsdinau kūdikį, pravirkdžiau jį. Pri- 
kalbėjau baisiai nešvankių žodžių jų akivaizdoje. 

— Lili dar nė metų nėra, nemanau, kad tai būtų padarę jai įspūdį. 

— Aš vos neišprotėjau iš pykčio, kol pagaliau susitvardžiau, bet 
dar ilgai kunkuliavau. Man reikėjo visiškai nurimti, nes turėjau važiuoti 
susitikti su savo advokatu, atsiprašyti klubo pirmininko. Išlyginti visų 
plunksneles. 

— Gal kitą kartą pagalvotum, jog aš norėčiau gauti progą išlyginti 
tavąsias. 

— Būnu bjauri, kai pykstu. 

— Neabejoju. 

Roza susmuko į kėdę. 

— Roza, turėtum kreiptis į policiją. 

— Kreipiausi. Dar vienas pažeminimas. Ir tik nesakyk, kad nėra 
čia ko jaustis pažemintai. Aš taip jaučiuosi, ir viskas. Žinoma, jie nela- 
bai ką gali padaryti, bet parašiau pareiškimą, išdėsčiau visus jo išpuolius 
prieš mane. Jei kada ir bus įrodyta, jog tai padarė jis, Braisas gali būti 
apkaltintas sukčiavimu ir asmens persekiojimu. Jei tik man pavyks pa- 
degti jo užpakalį, Mičai, galvą dedu — taip ir padarysiu. 

Mičas priėjo, pritūpė priešais ją. 

— Norėčiau padėti tau užžiebti degtuką. 

Roza paglostė jam skruostą. 

— Aš nestūmiau tavęs į šoną. Galvojau apie tave, ketinau susirasti 
ir pasiteirauti, ar norėtum praleisti su manimi vakarą. Bet tada patekau 
į tą šlykštų košmarą. 

— Koks sutapimas, aš irgi galvojau apie tave ir svarsčiau, ar pra- 
leistum vakarą su manimi. Ar nori keletą valandų ištrūkti iš namų? 

— Ne. Tikrai ne. 

— Tada liksime namuose. 

— Norėčiau tavęs kai ko paprašyti. 

— Prašyk. 

— Klube vyks didelė iškilminga vakarienė. Su šokiais ir visu kitu. 
Ji vyksta kiekvieną pavasarį. Mane ketino lydėti Deividas. Nepaisant 
to, kas vyksta tarp mūsų, ketinau eiti su juo, nes norėjau išvengti kalbų 
ir apkalbų, kurios kiltų pasirodžius su tavimi. Bet velniop viską. Norė- 
čiau, kad eitum su manim. 

— Oficiali, sakai, su smokingu? 

— Deja. 

— Išgyvensiu. Viskas tarp mūsų gerai, ar ne? 

— Regis, taip. 

— Nori pailsėti? 

— Ne. — Patenkinta pasilenkė pabučiuoti abu žandus. — Noriu 
karštos vonios ir draugijos joje. 

— Čia tai bent kvietimas. — Mičas atsistojo ir pakėlė ją nuo kė- 
dės. — Priimtas. Bus puiki proga papasakoti tau apie vizitą pas Klarisę 
Harper. 

— Pusseserę Risę? Tai įdomu. 


BUVO MALONU IR VELNIŠKAI NUOSTABU MIRKTI BURBULŲ VONIOJE, 
atsirėmus nugara į Mičo krūtinę. Dar nesibaigė darbo diena, o ji jau 
maudosi su vyru grojant muzikai ir degant žvakėms. 

— Klarisė sulig kiekvienais metais tampa vis bjauresnė ir lieses- 
nė, — tarė Roza. — Prisiekiu, jei ji kada nors mirs — nes nesu tikra, 
kad ji sutiktų su šia neišvengiamybė — jiems nė karsto nereikės. Galės 
perlaužti pusiau kaip šakelę, ir bus baigta. 

— Galiu pasakyti, kad Klarisė tave irgi myli. 

— Ji nekenčia manęs dėl daugelio priežasčių, bet svarbiausia yra 
ta, kad aš turiu šį namą, o ji ne. 

— Linkęs pritarti. 

— Ji meluoja sakydama, kad niekada nejautė ar nematė Amelijos. 
Girdėjau, kaip mano senelė kalbėjo apie tai. Klarisė prisimena tik tai, 
kas jai patogu. Ji nepripažįsta jokių nesąmonių, matote, ir vaiduokliai, 
deja, patenka į šią kategoriją. 

— Ji pasakė „paistalai“. 

Roza atlošė galvą ir nusijuokė. 

— O, taip. Net girdžiu ją sakant. Ką gi, gali paistyti kiek nori, bet 
ji meluoja. Ir tikrai žinau, kad ji turi turėti laiškų, gal netgi žurnalą, 
nuotraukų. Po to, kai mirė mano tėvas, ji kai kį pasiėmė iš namų. Ji 
neigs tai, bet aš žinau. Kartą labai susiginčijome, kai sugavau ją iman- 
čią porą žvakidžių iš svetainės, nors mano tėvas dar nebuvo nė palai- 
dotas. Bjaurus senas barsukas. 

— Nemanau, kad Klarisė išsinešė jas. 

— Bent jau ne tą kartą. Man nerūpėjo tos žvakidės — jos siaubin- 
gos — bet mano tėtis dar nė nebuvo žemėje. Vis dar nirštu prisiminusi. 
Ji teigė padovanojusi jas mano tėvui — ko tikrai nepadarė — ir norėju- 
si pasiimti jas, kad turėtų prisiminimą. Tai buvo tikra mėšlo krūva, nes 
jos išdžiūvusiame kūne nėra nė lašo sentimentų. 

Mičas pasitrynė žandu į jos plaukus tarsi ramintų ją, tačiau Roza 
jautė, kaip jo kūnas purtosi iš juoko. 

— Nagi, juokis. Žinau, kad tai, ką sakau, skamba juokingai. 

— Man patinka tai, ką sakai, bet grįžkime prie temos. Ji galėjo 
paimti dar kai ką, ko tu nematei. 

— Esu tikra, kad taip ir padarė, toji godi vampyrė. Po jos vizitų 
pasigedau senelio, tapyto dar vaikystėje, portreto sidabriniuose rėmuo- 
se — Edvardo laikų — Vaterfordo vazos vaisiams, dviejų Drezdeno 
piemenaičių — o, ir kitų daiktų. 

— Chm. — Mičas uždėjo smakrą ant jos viršugalvio tingiai mui- 
luodamas jos ranką. — Ką tu žinai apie Džeinę Polson? 

— Nedaug ką. Esu sutikusi ją per įvairias laidotuves ar vestuves, 
tačiau beveik neprisimenu, kaip ji atrodo. Tik pamenu mielą apskri- 
taveidę mergaitę. Ji beveik dvidešimt penkeriais metais jaunesnė už 
mane, jei gerai suskaičiavau. 

— Ji priminė man šuniuką, kuris buvo dažnai spardomas ir iš- 
moko laikyti pabrukęs uodegą. 

— Vargšelė Džeinė, jei ji gyvena su pussesere Rise. 

— Bet ji kažką žino. 

Susidomėjusi Roza pasuko galvą, kad galėtų matyti Mičą. 

— Kodėl taip manai? 

— Kažkas šmėstelėjo jos veide, kai Klarisė pareiškė neturinti 
jokių žurnalų ar dienoraščių. Tarsi būtų norėjusi padėti jai prisiminti 
pasakydama: „O, negi neprisimenate to...“ Bet paskui susizgribo ir nu- 
tilo. Jei būčiau lošėjas, kirsčiau lažybų, kad tavo mieloji pusseserė turi 
informacijos, kuri mums padėtų. 

— Klarisė nenori pasidalyti informacija, geriau sudegins doku- 
mentus nei duos tau. Ji užsispyrusi. 

— Jei Klarisė nežino, jog aš žinau, kad ji turi informacijos, reikia 
įtikinti Džeinę padėti mums. 

— Ką ketini daryti? Suvedžioti vargšę mergaitę? 

— Ne aš. — Jis pabučiavo šlapią Rozos petį. — Tu. Pamaniau, 
kad tai merginai reikėtų draugės — arba galimybės gauti kitą darbą. Jei 
galėtum susisiekti su ja be Klarisės žinios, pasiūlyti jai ką nors... 

— Ir pamėginti įdarbinti. — Roza mąsliai papūtė lūpas. — Koks 
klastingas, suktas planas. Man jis labai patinka. 

Mičas suėmė jos krūtis kartu su putomis. 

— Aš to ir tikėjausi. 

— Aš nieko prieš žaisti ne pagal taisykles. — Šelmiškai žybčio- 
dama akimis ji pasirangė, kol atsidūrė veidu į jį. — Pasipraktikuoki- 
me, — tarė ji panirdama į vandenį. 


ŠEŠIOLIKTAS SKYRIUS 

GAUDŽIANTIS PAVASARINIO SEZONO CHAOSAS AUGALŲ AUGINTOJUI 
sukelia nesibaigiantį stresą, ypač jei jis dar ir savininkas. Ar ji paruošė 
pakankamai lovelių, ar siūlo tinkamas daugiamečių augalų rūšis ir 
kiekius? Ar gėlių žiedai bus pakankamai dideli, ar pritrauks pirkėjų? 
Ar augalai stiprūs, sveiki, kad patvirtintų jos kokybės reputaciją? Ar 
paruošė pakankamai krepšelių, vazonų, lovelių — o gal per daug? O 
kaip dėl krūmokšnių ir medelių, ar jie papildys augalus, ar patrauks 
pirkėjų dėmesį? 

Gal padarė klaidą pasirinkdama mulčio spalvinius priedus, o gal 
pirkėjams patiks įvairovė? 

Daugelį šių rūpesčių Roza patikėjo Stelai: tam ir samdė vadybi- 
ninkę. Rozai norėjosi spėti visur. Medelynas vis dar jos kūdikis, ir ji, 
kaip motina, išgyvena visas augančio vaiko sėkmes ir nesėkmes. 

Roza patenkinta stebėjo minią, šurmulį, pirkėjus, stumiančius 
vėžimėlius aplinkui stalus, per žvyrą ar betoną, ieškančius tinkamo 
augalo jų sodui ar kiemui. Jai patiko konsultuoti, patarti — tai malšino 
skaudulį, kurį nešiojosi širdyje nuo sezono pradžios, kai jos išauginti 
augalai ėmė keliauti į kitus namus. 

Šiuo metų laiku ji dažnai bardavo save dėl per didelių sentimentų 
tam, ką užauginusi. Juk šie augalai nėra ir nebus tik jos. Tačiau savaitės, 
mėnesiai, metai darbo ir rūpinimosi užmegzdavo labai asmenišką ryšį 
su jos išaugintais augalais. 

Pirmomis kiekvieno pavasarinio sezono dienomis ji gedėdavo, 
paskui imdavosi darbo. 

Roza buvo augalų dauginimo skyriuje ir ilsėdamasi nuo minios 
svarstė, kuriuos augalus pernešti į pardavimo salę, kai į vidų įgriuvo 
Sisi, 

— Roza, aš apimta nevilties. 

Roza papūtė lūpas. Paprastai kruopščiai susišukavusi Sisi šį kartą 
buvo gana susitaršiusi, o jos akyse spindėjo panika. 

— Matau. Tavo kirpėja išėjo į pensiją? Masažistė pabėgo su mu- 
zikantu? 

— Nejuokauk. Aš rimtai. — Ji pripuolė prie stalo, kur dirbo 
Roza. — Atvažiuoja mano uošviai. 

— Oho. 

— Ši žinia šįryt nukrito kaip bomba. Jie atvažiuoja po poros die- 
nų. Nekenčiu, kai žmonės mano, jog yra laukiami. 

— Juk jie šeima. 

— Tai dar blogiau. Juk žinai, kad ji nuolat ieško priekabių. Ka- 
binėjasi jau dvidešimt šešerius metus. Jei nebūtų išsikėlę į Tampą, jau 
būčiau išprotėjusi arba sėdėčiau kalėjime už žmogžudystę. Man reikia 
tavo pagalbos, Roza. 

— Nežudysiu tavo anytos dėl tavęs, Sisi. Draugystė turi ribas. 

— O galėtum. — Ji primerkė akis ir įdėmiai apsidairė. — Galvą 
guldau, jog čia yra įvairiausių nuodų, kurių galėčiau įberti jai į martinį, 
kad užbaigčiau pragarą. Bet pasilaikysiu šią galimybę ateičiai. Žinai, ką 
ji man pasakė? 

— Ne, bet, spėju, tuoj išgirsiu. 

— Pasakė, jog tikisi, kad dar nepakeičiau kilimo valgomajame, 
nes kol bus čia, ji labai norėtų išrinkti tinkamą. Aš neturėčiau jaudintis, 
kad tai užims laiko, nes ji turinti daug laiko dabar, kai jiedu su Donu 
išėjo į užtarnautą poilsį. Ir kad netrukus pati tuo įsitikinsiu, nes tas 
amžius jau artinasi. Tūs amžius artinasi. Ar gali įsivaizduoti? 

— Kadangi aš ir tu esame panašaus amžiaus, manau, galėčiau 
rasti kokių nuodų. 

— Bet čia dar pusė bėdos. Galėčiau pasakoti visą dieną, jei pra- 
dėčiau, bet negaliu, nes man svyla padai. Paskui ji pradėjo klausinėti 


217 


apie sodą ir veją, norėjo žinoti, ar jie vis dar taip pat prižiūrimi, kodėl aš 
labiau nepasirūpinanti namais, kuriuos man suteikė jos sūnus. 

— Tavo kiemas gražus. — Ne visos galimybės išnaudotos, tačiau, 
Rozos nuomone, jis buvo gerai prižiūrimas ir gana gražus. 

— Ji tiesiog nedavė žodžio ištarti — visada taip daro — todėl ne- 
išlaikiau ir išrėžiau jai, kad lenkiau nugarą kaip vergė, padariau naujų 
lysvių. Prišnekėjau kvailysčių, Roza, ir dabar, jei man nepadėsi, ji pa- 
matys, kad melavau. 

— Jei nori Logano, galime paklausti Stelą, koks jo darbo grafikas, 
bet... 

— Sutikau Stelą pakeliui. Loganas turi užsakymų per akis — 
dviem savaitėms į priekį. — Sisi sugniaužė rankas it melsdamasi. — 
Roza, maldauju. Atšauk kurį nors užsakymą ir duok Loganą man. Tik 
dvi dienos. 

— Negaliu atplėšti jo nuo kito darbo — palauk, — tarė ji, kai Sisi 
akyse pasirodė ašaros. — Ką nors sugalvosime. — Roza iškvėpė.— Bet 
tau kainuos. 

— Man nerūpi. Pinigai ne problema. Mano gyvenimas pastatytas 
ant kortos. Jei nepadėsi, turėsiu skubiai skristi į Tampą ir nužudyti ją 
miegančią. 

— Tada pradėkime gelbėti tavo ir jos gyvybę. 

Mintyse Roza jau kūrė viziją. Sisi nė mirktelėti nesuspėjo, kai 
Roza išrinko augalus, krūmokšnius, dekoratyvinius medelius, vazonus 
ir lovelius. | 

— Harperi, noriu, kad nueitum namo ir atvežtum mano pikapą. 
Mes viską pakrausime, tada pasivogsiu tave keletui valandų. Stela, pa- 
sakyk Loganui, kad ateitų čia, kai baigs dienos darbus. Jam teks pa- 
dirbėti viršvalandžius. Tegu surenka tai, kį pažymėjau, ir atveža šiuo 
adresu. 

Ji užrašė ant popierėlio Sisi adresą. 

— Tu atvažiuok su juo. Man reikės tavo rankų ir akių. 

— Negi tikrai manai, kad suspėsi padaryti tai mažiau nei per dvi 
dienas? — paklausė Stela. 

— Padarysiu greičiau nei per dvi dienas, nes tai viskas, ką 
turime. 

ROZAI PATIKO IŠŠŪKIAI. IR NIEKAS GERIAU NENUKREIPIA MINČIŲ 
nuo rūpesčių nei knisimasis žemėje. Ji matavo, žymėjo, pureno, bėrė 
durpes ir grėbliavo. 

— Paprastai žemei įdirbti reikia daugiau laiko. Naujos lysvės pa- 
ruošimas yra svarbus įvykis. 

Sisi kramtė lūpas ir sukiojo aplink pirštą savo perlų vėrinį. 

— Bet tu padarysi. 

— Nėra to, ko negalėčiau padaryti su žeme ir augalais. Tai mano 
talentas. — Roza linktelėjo į Harperį, kuris jau bedė į žemę dekora- 
tyvinius metalinius pinučius. — Ir jo. Tu irgi šiandien šio to išmoksi. 
Užsimauk pirštines, Sisi. Teks pavergauti, kad neliktum visiškai apsi- 
melavusi. 

— Man nė velnio nerūpi tas melas. — Bet ji užsitempė pirštines. 

Roza jai trumpai paaiškino esmę. Jie sodins keturių metų laikų 
daugiamečių augalų sodą. Tokį, kuris darys įspūdį, nesvarbu, kokiu 
metų laiku apsilankytų uošviai. Vilkdalgiai, gvazdikai, katilėliai, žvir- 
bliarūtė ir sinavadas. Pavasarinės svogūninės gėlės, sumaniai išdėstyti 
vienmečiai ir plačialapiai augalai. 

Kai tik jos užpildys didžiulius lovius, jie taps nepakartojamu 
meno kūriniu, prie kurio negalės prisikabinti net priekabiausia anyta. 

Roza paliko Sisi sodinti skiauterėtąsias celiozijas ir žiles, o pati 
nuėjo pertvarkyti ir išpurenti jau paruoštas lysves. Po poros valandų 
Roza suvokė, jog sunaudos viską, ką atsivežė ir dar pritrūks. 

— Harperi? — Ji nusišluostė prakaituotą kaktą. — Turi mobi- 
lųjį? 

Jis liovėsi dirbęs su vijokliais ant pinučių tik tam, kad patapšnotų 
per kišenes, 

— Kažkur yra. Tikriausiai pikape. 

„Kokia motina, toks ir sūnus“, — pagalvojo Roza pamodama jam 
ir eidama ieškoti telefono. Ji paskambino Stelai, padiktavo naują sąrašą 
— neabejodama, kad jos vadybininkė įtrauks į sąskaitą viską, įskaitant 
pristatymą. 

Palei galinę tvorą Roza pasodino mėlynųjų šalavijų ir afrikietiškų 
saulučių. Tada atsitūpė, kai Sisi priėjo nešina aukšta taure. 

— Padariau limonado. Už savo nuodėmes. Mano manikiūras su- 
gadintas, — tarė ji paduodama Rozai taurę. — Ir man skauda tokiose 
vietose, kurių nė neprisiminiau turinti. Nesuprantu, kaip tu gali taip 
dirbti. 

— Nesuprantu, kaip gali kiekvieną savaitę žaisti bridžą. 

— Kiekvienam savo. Aš skolinga tau daug daugiau nei čekį, kurį 
išrašiau. 

— Kol baigsime, tau teks išrašyti dar porą. 

Sisi užsimerkė. 

— Henkas mane užmuš. Paims lazdą ir muš, kol pasrus kraujai ir 
aš numirsiu. 

— Nemanau. — Roza atsistojo, grąžino jai tuščią taurę, tada pa- 
sirąžė. — Manau, jis bus patenkintas ir pamalonintas, kad ėmeisi,tokio 
vargo — be to, susigadinai manikiūrą — kad jo motina rastų gražius 
namus. Kad parodytum jai ir jam, kaip vertini namus, kuriais jis tave 
aprūpino. 

— O. — Sisi veide nušvito šypsena. — Tu velniškai protinga, 
Rozalinda. 

— Tik todėl, kad neturiu vyro, dar nereiškia, jog nežinau, kaip jie 
mąsto. Bet įspėju tave — jei tinkamai nesirūpinsi visu tuo, atvažiuosiu 
ir pati prikulsiu tave Henko lazda. 

Sisi nužvelgė iškasinėtą Žemę, pusiau apsodintas lysves, kastuvus, 
grėblius ir dirvožemio priedų maišus. 

— Kai viskas bus baigta, atrodys gražiai, ar ne? 

— Patikėk. 

— Tikiu. Visiškai. Ir dabar tikriausiai ne pats geriausias metas pa- 
sakyti, kad tavo sūnus gražus kaip velnias. Prisiekiu, mano širdis beveik 
nusirito į kulnus, kai padaviau jam limonadą, o jis nusišypsojo man. 
Dieve visagali, merginos tikriausiai gulasi jam po kojomis keturiais 
sluoksniais. 

— Negirdėjau, kad turėtų problemų susirasti kokią, tik ilgai ne- 
išlaiko jų. 

— Jis dar jaunas. 

BUVO TAMSU, KAI ROZA GRĮŽO NAMO PURVINA IR PAVARGUSI. 
Kyštelėjo galvą į biblioteką prieš lipdama į viršų, nes buvo pastebėjusi 
Mičo automobilį kieme. 

— Ilgai dirbi? — tarė ji. 

— Taip. Tu irgi? 

— Buvo nuostabi diena. Nepakartojama. Dabar einu, nusigram- 
dysiu purvą, tada pulsiu valgyti. 

— Nori kompanijos? Turiu papasakoti tau porą dalykų. 

— Žinoma. Eime. 

— Žaidei purve? 

— Didesnę dienos dalį. Skubus sodininkystės atvejis. — Roza 
metė jam per petį šypsnį. — Draugė, netikėtas uošvių vizitas, pasyviai 
agresyvūs ketinimai ir troškimas pasirodyti. Visa tai atnešė puikų pelną 
mano verslui ir nuostabią dieną man. 

Ji nuėjo į miegamąjį ir išsinėrė iš marškinių. 

— Jau seniai taip rimtai dirbau. Buvau beveik pamiršusi, kaip 
malonu panerti rankas į kito žemę ir kažką sukurti. 

Ji kalbėdama nusirengė, sumetė drabužius į skalbinių pintinę ir 
ėmė tikrinti vandens temperatūrą. Mičas stovėjo tarpduryje klausy- 
damasis. 

— Daug žemės buvo neišnaudota — nerealizuotas potencialas. 
Turėčiau jaustis kalta, kad paėmiau iš jos pinigus, kai taip puikiai pra- 
leidau laiką — bet nesijaučiu. Mes juos uždirbome. 

— Mes. 

— Teko pasitelkti pajėgas. — Ji įlipo į dušo kabiną. — Pasikvie- 
čiau Harperį, vėliau atvažiavo Loganas su Stela. Sukūriau nuostabiau- 
sią keturių metų laikų daugiamečių augalų sodą. Jau dabar gražiai at- 
rodo, po kelerių savaičių, kai sužydės viendienės ir laukinės indigažolės, 
išsiskleis varpeliai ir lanksvos, pievų šalavijai ir rusmenės, bus nepa- 
kartojama. Harperis pasodino nuostabią purpurinę raganę šalia varinių 
pinučių ir tris hortenzijas. Vėliau, kai atvažiavo Loganas... 

Ji nutilo ir iš dušo kabinos iškišo varvančią galvą. 

— Tikriausiai mirtinai įkyrėjau. 

— Visai ne. Gal aš ir nesuprantu, apie ką kalbi, bet man nenuo- 
bodu. Tu atrodai atgijusi. 

— Taip ir jaučiuosi. Rytoj rytą padarysiu paskutinius akcentus i1 
įteiksiu Sisi galutinę sąskaitą. Ji tikriausiai apalps, bet jos uošviai Liks 
išsižioję. 


Tu taip ir neatsakei man dėl to augalo mano butui. Na to, 
fengšui. 

— Ne. 

Jis luktelėjo keletą sekundžių, bet girdėjo tik tekantį vandenį. 
Tada nusijuokė. 

— Spėju, kad tai ir yra tavo atsakymas. Žinai,aš pakankamai pro- 
tingas ir atsakingas. Galiu išmokti rūpintis augalu. 

— Gali būti, bet tavo reputacija labai prasta, Mičai. Tiesiog pra- 
sta. Galime aptarti bandomąjį laikotarpį. Pagrasinau Sisi, kad prikulsiu 
ją, jei nesirūpins tuo, ką jai sukūriau. Girdėjau, kaip ji bandė įkalbėti 
Loganą, kad šis atvažiuotų du kartus per mėnesį ir pasirūpintų. Ir tai 
gerai. Mes turime suvokti savo galimybes. 

— Reikia laistyti, laikyti saulėje. Tiek aš galiu. 

— Tarsi to užtektų. Gal paduotum rankšluostį? 

Ji užsuko vandens čiaupą, paėmė rankšluostį ir pradėjo šluostytis. 

— Mes taip užsiėmę, kad neturėjau kada pagalvoti apie kitus rei- 
kalus. Artinasi Stelos vestuvės. Ir žinau, kad šis projektas irgi reikalauja 
mano dėmesio. 

Mičas stebėjo, kaip ji išsitepė kūną kremu, užuodė jo ir muilo 
kvapą. 

— Mes susitvarkysime. 

— Dabar, kai turime verslą, žiemos prabėga greitai. Žiemą būna 
daug daugiau darbo nei žmonės mano. Ir štai, vėl pavasaris. Negaliu 
patikėti... 

Roza suraukė antakius, ir tarp jų atsirado labai nežymi vertikali 
raukšlelė. Nuščiuvusi ji atsargiai užsuko kremo indelį. 

— Ką tik supratai, ar ne? — paklausė jis. 

— K3 turėjau suprasti? 

— Apie mus, šią akimirką. — Mičas liko kur stovėjęs, o ji praėjo 
pro jį į miegamąjį ir atidarė stalčių ieškodama švarių drabužių. — Kal- 
bamės apie darbo dienos pabaigą duše. Tarsi būtume susituokę, ar ne? 

Ji užsitempė pilkas kelnes, užsitraukė per galvą marškinėlius. 

— Kaip tu dėl to jautiesi? 

— Dar nežinau. Pakraščiai nervinasi, o vidurys stebėtinai ramus. 
O tu? 

Džiovindama plaukus Roza pažiūrėjo į jį. 

— Tikrai neketinau dar kartą tekėti, tiesą sakant, santuoka buvo 
įtraukta į dalykų, kurių turėčiau vengti, sąrašą. Tokių kaip nuodingos 
gyvatės, iš dangaus krentančios varlės, ebolos virusas ir panašūs. 

Mičas šypsodamasis atsirėmė į staktą. 

— Girdžiu būtąjį laiką. 

— Tavo gera klausa. Kartą, kai įsimylėjau, buvau labai jauna, tada 
ištekėjau. Santuoka buvo labai gera, ir aš mylėsiu Džoną Ešbį visą savo 
gyvenimą. Matysiu jį mūsų sūnuose, kuriuos kartu sukūrėme. Žinau, 
kad nebūčiau turėjusi jų, jei nebūčiau taip mylėjusi. 

— Žmonės, kurie gali ir myli taip, yra laimingi. 

— Taip. Vienu metu jaučiausi vieniša. Mano berniukai pasuko 
savais keliais, namai ištuštėjo, nutilo. Man buvo liūdna, nors ir didžia- 
vausi tais jaunais vyrais, bet buvo velniškai liūdna. 

Ji vėl sugrįžo į vonios kambarį, pakabino drėgną rankšluostį, tada 
pasitepė veidą drėkinamuoju kremu. 

— Man reikėjo, kad kas nors užpildytų tą tuštumą — o gal ma- 
niau, kad reikėjo. Norėjau žmogaus, su kuriuo galėčiau dalytis savo 
gyvenimu. Išsirinkau vieną, kuris, bent iš paviršiaus, atrodė tinkamas. 
Toji klaida man daug kainavo emociškai ir finansiškai. 

— Ir todėl dabar atsargiai žiūri į kitą santuoką. 

— Taip. Bet aš myliu tave, Mičelai. — Roza pamatė, kaip jo akis 
užplūdo jausmai ir pajuto džiaugsmą, kad visa tai dėl jos. 

Mičas pajudėjo jos link ir sustojo, nes žinojo, kad Roza nori, jog 
jis palauktų. Dar vienas džiaugsmas, kai tave taip gerai supranta. 

— Niekada nesitikėjau, jog pamilsiu dar kartą, bent jau ne visa 
širdimi. Didžiausia klaida yra tekėti už žmogaus, jei nemyli jo visa 
širdimi. Santuoka — atsakingas žingsnis. Tikiuosi, nieko prieš, jei pa- 
sakysiu tau, kai apsispręsiu žengti jį. 

— Galiu gyventi su tuo, nes myliu tave, Rozalinda. Mano padary- 
tos klaidos įskaudino žmones, kuriuos mylėjau. Nekartosiu jų. 

Roza priėjo prie jo. 

— Mes padarysime naujų. 

Mičas palinko prie Rozos, palietė lūpomis jos lūpas. 

— Nieko tokio. 

— Taip, manau, viskas gali būti gerai. Kodėl mums nenulipus į 
apačią ir nepažiūrėjus, ką pagamino Deividas? Tada papasakosi man 
apie savo dieną užuot klausęsis tik manęs. 


BUVO VĖLU, VAIKAI JAU PAVALGĘ, JŲ TĖVAI UŽSIĖMĘ VAKARINIAIS 
ritualais. 

— Kartais gali pamiršti, kad šis namas pilnas žmonių. — Roza 
pakabino šakute spagečių su mėsos kukuliais. — O kartais jautiesi tarsi 
būtum beždžionė zoologijos sode. 

— Bet tau patinka abu atvejai. 

— Taip. Aš labai prieštaringa siela. Man reikia vienumos, nes ki- 
taip tampu pikta. Bet jei per ilgai užsibūnu vienumoje, imu liūdėti, Aš 
tikra rakštis subinėje, jei kartais norėtum palyginti gerąsias ir blogąsias 
mano savybes. 

— Aš jau palyginau. 

Roza sustingo su šakute pakeliui į burną, tada padėjo ją į lėkštę ir 
nusikvatojo. | 

— Taip man ir reikia. 

— Aš netvarkingas, dažnai nekreipiu dėmesio į detales, kurios 
tuo momentu manęs nedomina — ir neturiu noro keistis. Tai tavo pa- 
lyginimų sąrašui. 

— Tvarka. Tai apie ką norėjai man papasakoti? 

— Man niekada nepritrūksta temų, kurias norėčiau aptarti su 
tavim. 

— Vyrai per pirmąsias įsimylėjimo savaites kalba daugiau nei 
daro ar darys tai kitus dvidešimt metų. 

— Matai? — Jis apvyniojo šakutę makaronais. — Dar vienas pri- 
valumas, kad suradome vienas kitą vėliau. Mes abu žinome, kaip viskas 
būna. Bet aš norėjau pakalbėti apie Klarisę Harper. 

— Sugadinsi man apetitą paminėdamas jos vardą, o man taip pa- 
tinka spagečiai su mėsos kukuliais. 

— Šįryt aplankiau ją dar kartą, ko! tu tikriausiai knisaisi žemėse. 

— Tai buvo trečias ar ketvirtas pragaro ratas? 

— Viskas buvo ne taip blogai. Klarisė mėgsta mane. Bent jau 

mano, kad aš įdomus. Man smagu stebėti, kaip ji maitina mane tuo, 
kuo nori, ir nutyli apie tai, ką norėčiau sužinoti aš. 

Jis įsivertė dar spagečių, tada atlaužė gabalą česnakinės duonos ir 
atkišo gabaliuką jai. 

— Turiu įrašą, jei tau įdomu. Ji papasakojo man įdomią istoriją — 
teigė, kad ją girdėjusi iš savo motinos — apie tavo senelį vaikystėje. 
Esą jis eidavo miegoti į spintą su šuniuku, kurį buvo radęs arklidėse. Jis 
norėjęs laikyti šuniuką, bet jo motina uždraudusi. Jokių šunų namuose! 
Taigi jis paslėpė šunelį savo kambaryje, spintoje, ir nešdavo jam maisto 
iš virtuvės. 

— Kiek jam tada buvo metų? 

— Jos nuomone, dešimt. Bent jau taip sakiusi jos motina. Pa- 
slaptis išaiškėjo, kai kartą jis susirangė su šuniuku spintoje ir užmigo. 
Niekas negalėjo jo rasti, apvertė namą aukštyn kojomis. Tada vienas iš 
tarnų išgirdo inkštimą ir atrado juos miegamojo spintoje. 

— Tai jam leido laikyti šunį? 

— Taip. Jo tėvas pergalėjo motiną ir leido jam pasilikti šunį, nors 
šis buvo maišytos veislės ir, matyt, niekada neišmoko gerų manierų. Jis 
laikė šunį beveik aštuoniolika metų, todėl Klarisė truputį prisimena. 
Paskui palaidojo už arklidžių, pasodino ant kapo medelį. 

— Žinau tą vietą. Mano senelė parodė kapą. Ten netgi likęs mažas 
kryželis. Ji sakė, kad ten jis palaidojęs savo mylimą šunį, bet tikriausiai 
nežinojo visos istorijos. Kitaip būtų man papasakojusi. 

— Man susidarė įspūdis, kad Klarisė papasakojo tai norėdama 
parodyti, kaip tėvas lepino sūnų. 

— Tikiu, — atsiliepė Roza. 

— Ir dar kai ką sužinojau. Kas antrą trečiadienį Džeinė turi laisvą 
dieną. Arba trečiadienio popietę. Jai patinka lankytis „Deivis-Kid“, 
pietauti jų kavinėje, paskui pasivaikščioti po knygyną. 

— Tikrai? 

— Tas, kas norėtų pasikalbėti su ja asmeniškai, galėtų sutikti ją 
ten. Rytoj, tiesą sakant, yra trečiadienis. 

— Kaip tik ketinau apsilankyti knygyne. 


— Tada, sakyčiau, tau pasisekė. 


* * 

JEI MIČAS NEBŪTŲ JOS APIBŪDINĘS, ROZA ABEJOJO, AR BŪTŲ paži- 
nusi Džeinę Polson. Ji pamatė jauną moterį — pelės pilkumo plaukais, 
pilkais drabužiais, rimta veido išraiška — geinančią į kavinę ir iškart 
pasukančią prie baro. 

Ji užsisakė greitai, kaip žmogus, kurio apročiai beveik nesikeičia, 
tada atsisėdo prie staliuko kampe. Iš rankinės išsitraukė knygą popie- 
riniais viršeliais. 

Roza palaukė minutę, tada prisiartino. 

— Džeinė? Džeinė Polson? — žvaliai tarė ji, tariamai truputį 
abejodama, ir pamatė, kaip Džeinė krūptelėjo ir tik paskui pakėlė 
akis. — Čia tai bent susitikimas. 

Nelaukdama kvietimo Roza atsisėdo ant kėdės. 

— Nesimatėme... net neprisimenu, kiek Laiko. Aš pusseserė Ro- 
zalinda. Rozalinda Harper. 

— Taip, žinau. Labas. 

— Sveika. — Roza patapšnojo jai per ranką, tada atsilošė ir atsi- 
gėrė kavos. — Kaip sekasi, ar seniai mieste? Papasakok, kaip gyveni. 

— Aš... gerai. Dabar gyvenu čia. 

— Negali būti! Čia, Memfyje? Ką tu pasakysi. Tikiuosi, tavo šei- 
ma gyva ir sveika. | 

— Taip, viskas gerai. 

— Malonu girdėti. Perduok savo mamai ir tėčiui linkėjimus, kai 
kalbėsi su jais. Ką veiki Memfyje? 

— Aš, mm... — Džeinė nutilo, kai padavėja atnešė jai lėkštę sriu- 
bos ir pusę sumuštinio. — Ačiū. A... pussesere Rozalinda, gal ko nors 
norėtumėt? 

— Ne, man užteks kavos. — Roza pajuto, jog negali žiūrėti į tą 
nelaimingą, įsitempusį veidelį ir toliau meluoti. 

— Džeine, būsiu atvira. Atėjau čia pasimatyti su tavimi. 

— Nesuprantu. 

— Žinau, kad gyveni su pussesere Rise, dirbi jai. 

— Taip. Taip, aš... aš ką tik prisiminiau. Turiu atlikti kai kuriuos 
pavedimus. Ir kaip aš galėjau pamiršti. Tikrai turėčiau eiti ir... 

— Mieloji. — Roza sulaikydama ir tuo pat metu ramindama ją 
uždėjo ranką ant merginos rankos. — Žinau, ką ji galvoja apie mane, 

todėl nesijaudink. Nesakysiu jai, kad mudvi kalbėjomės. Nenoriu pri- 
daryti tau rūpesčių. Pažadu. 

— Ko jūs norite? 

— Pirmiausia leisk patikinti, kad nieko, ką pasakysi, ji nesužinos. 
Tu žinai, kaip ji nemėgsta manęs, ir tas jausmas abipusis. Mes su Kla- 
rise tikrai nesikalbėsime apie tai. Todėl pirmiausia noriu žinoti — ar tu 
patenkinta gyvenimu su ja? 

— Man reikėjo darbo. Ji davė man darbą. Aš tikrai turėčiau... 

— Mmm. O jei galėtum gauti kitą darbą? 

— Aš... šiuo metu negaliu sau leisti nuomotis butą. — Džeinė 
spoksojo į sriubą, tarsi joje būtų visas nelabai draugiškas pasaulis. — Be 
to, neturiu jokių darbo įgūdžių. 

— Man sunku tuo patikėti, bet ne tai svarbiausia. Jei padėčiau 
susirasti darbą ir butą, ar paliktum Klarisę? 

Kai Džeinė pakėlė galvą, jos veidas buvo labai baltas. 

— Kodėl jūs tai darytumėt? 

— Iš dalies todėl, kad įgelčiau jai, iš dalies todėl, kad man nepa- 
tinka matyti šeimos narius nelaimingus, kai yra paprastas sprendimas. 
Yra dar vienas reikalas. Tikiuosi, kad galėsi padėti man. 

— Kuo galėčiau jums padėti? 

— Ji turi daiktų, kurie priklauso Harperių namams. — Roza pa- 
stebėjo, kaip merginos veide šmėstelėjo baimė. — Tu tai Žinai, ir aš 
žinau. Nusprendžiau nekreipti dėmesio į statulėles, žodžiu, į daiktus. 
Bet man reikia dokumentų: knygų, laiškų, žurnalų. Jei atvirai, Džeine, 
ketinau pasiūlyti tau kyšį už tai, kad gautum juos man. Mainais padė- 
čiau tau įsidarbinti ir įsikurti, jei reikėtų, duočiau pradžiai pinigų. Bet 
aš ir taip tau padėsiu. 

— Kodėl? 

Roza palinko per stalą. 

— Klarisė mane būtų sutriuškinusi, jei būtų galėjusi. Būtų mani- 
puliavusi manimi, vadovavusi mano gyvenimui, sutrypusi mano sielą. 
Bet aš jai neleidau. Nesuprantu, kodėl turėčiau leisti jai elgtis taip su 
tavimi. 

— Ji nieko nepadarė. Aš pati kalta. Negaliu apie tai kalbėti. 

— Tad ir nekalbėsime. Neketinu tavęs įkalbinėti. Duosiu tau savo 

telefono numerius. Čia namų numeris, mobiliojo ir darbo. Paslėpk juos, 
kad ji nerastų. Tikriausiai Žinai, kad ji tikrina tavo daiktus, kai išeini. 

Džeinė linktelėjo. 

— Nesvarbu. Aš nieko neturiu. 

— Jei taip ir toliau galvosi, niekada nieko neturėsi. Pagalvok apie 
tai, ko tu nori, ir ar nori, kad padėčiau tau tai gauti. Tada paskambink 
man. 

— Padėtumėt man, net jei nepadėčiau jums? 

— Taip. Aš galiu pati sau padėti, kai reikia. Klarisė turi tai, kas 
priklauso man. Noriu tai susigrąžinti. Ir susigrąžinsiu. Jei nori pabėgti 
nuo jos, aš padėsiu nekeldama jokių sąlygų. 

Džeinė išsižiojo, užsičiaupė, tada skubiai pašoko. 

— Pussesere Rozalinda. Ar galėtume... galėtume eiti kur nors 
kitur? Ji žino, kad ateinu čia, ir gali... 

— Sužinoti? Taip, gali. Gerai, važiuojame kitur. Mano mašina 
Čia pat. 


JOS NUVAŽIAVO Į NEDIDELĘ NUOŠALIĄ UŽKANDINĘ, KUR VARGU AR 
kas nors būtų pažinojęs jas ar Klarisę. Užkandinėje kvepėjo kepsniais 
ir gera stipria kava. 

Roza užsakė po mėsainį ir kavos duodama Džeinei laiko nusi- 
raminti. 

— Ar turėjai darbą namuose? 

— Aš, mm, tvarkiau dokumentus tėvo kompanijoje. Jūs žinot, kad 
jis turi grindjuosčių kompaniją. 

— Tau patinka raštvedės darbas? 

— Ne, nepatinka, be to, nemanau, kad sugebu jį dirbti. 

— Kas tau patinka? 

— Norėčiau dirbti knygyne arba galerijoje. Man patinka knygos 
ir menas. Šį tą išmanau apie tai. 

— Gera pradžia. — Drąsindama merginą valgyti užuot neramiais 
pirštais knebinėjus sezamo sėklas ant bandelės Roza paėmė pusę mil- 
žiniško sumuštinio ir atsikando. — Ar turi savų pinigų? 

— Esu susitaupiusi apie du tūkstančius. 

— Dar viena gera pradžia. 

— Aš pastojau, — išdrožė Džeinė. 

— O, mieloji. — Roza padėjo sumuštinį ir paglostė Džeinei ran- 
ką. — Tu laukiesi. 

— Jau nebe. — Jos skruostais ėmė ristis ašaros. — Tai buvo per- 
nai. Praeitais metais. Aš... jis buvo vedęs. Sakė, kad myli mane, kad 
paliks žmoną. Aš tokia kvailė. Visiška idiotė. 

— Liaukis, — gana šiurkščiai paliepė Roza paduodama Džeinei 
popierinę nosinaitę. — Tikrai nesi tokia. 

— Jis buvo vedęs, tai žinojau, bet negalėjau atsispirti. Man buvo 
taip gera, kad kažkas nori manęs, o tai, kad reikėjo laikyti paslaptį, jau- 
dino dar labiau. Tikėjau viskuo, ką jis sakė, pussesere Rozalinda. 

— Vadink mane Roza. Žinoma, kad tikėjai. Tu jį mylėjai. 

— Bet jis nemylėjo manęs. — Purtydama galvą ji ėmė draskyti 
nosinaitę į skutelius. — Kai sužinojau, jog esu nėščia, pasakiau jam. Jis 
abejingai išklausė, net nesupyko, tik susierzino, tarsi būčiau, net neži- 
nau, kažkokia kliūtis. Liepė pasidaryti abortą. Aš buvau pritrenkta. Juk 
jis visą laiką sakydavo, kad vieną dieną mes susituoksime, o dabar nori, 
kad pasidaryčiau abortą. 

— Tai labai sunkus sprendimas, Džeine. Man labai gaila. 

— Pasakiau, kad pasidarysiu. Man buvo siaubingai gaila, bet 
ruošiausi pasidaryti. Nežinojau, kaip man elgtis. Vis atidėliojau, nes 
bijojau. Vieną dieną restorane, kai pietavau su motina, mane staiga su- 
griebė diegliai ir aš pradėjau kraujuoti. 

Jos veidu vėl pasruvo ašaros. Roza ištraukė dar.vieną servetėlę ir 
ištiesė jai. 

— Aš persileidau. Nebuvau sakiusi jai, kad laukiuosi, o persilei- 
dau praktiškai jos akivaizdoje. Jiedu su tėčiu buvo labai nusiminę. Aš, 
būdama apdujusi, pasakiau jiems, kas buvo vaiko tėvas. Jis buvo vienas 
iš tėčio golfo partnerių. 

Šį kartą Džeinė užsidengė veidą servetėle ir pravirko. Kai pa- 
davėja pajudėjo jų link, Roza papurtė galvą, persėdo šalia Džeinės ir 
apkabino ją per pečius. 

— Atsiprašau. 

— Neatsiprašinėk. Verk, kiek nori. 

— Kilo siaubingas skandalas. Aš pažeminau ir nuvyliau tėvus. 

— Manyčiau, tokiomis aplinkybėmis jų mintys ir širdys turėjo 
būti su tavim. 

— Aš užtraukiau jiems gėdą. — Ji sukūkčiojo ir nusišluostė aša- 
ras. — Ir visa tai dėl vyro, kuris niekada nemylėjo manęs. Praradau 
kūdikį ir tikriausiai dėl to, kad nenozėjau, jog jis gimtų. Norėjau jo 
atsikratyti, taip ir išėjo. 

— Negalėjai persileisti tik dėl to, kad nenorėjai jo, mieloji. Gali 
kaltinti save už tai, kad užmezgei jį, nes tam reikia dviejų žmonių, bet 
negali kaltinti savęs už tai, kad netekai jo. 

— Aš visą gyvenimą darydavau tik tai, kas liepiama, niekada nie- 
ko nepadariau pati. Bet kartą pamėginau, iz štai kas išėjo. 

— Man labai gaila, kad taip atsitiko. Mes visi klystame, Džeine, 
ir kartais mokame už tai didelę kainą. Bet nereikia mokėti visą gyve- 
nimą. 

Ji dar kartą spustelėjo Džeinės pečius, tada grįžo į savo vietą, kad 
matytų jos veidą. 

— Dabar pažiūrėk į mane. Paklausyk. Vyras, kuris pasinaudojo 
tavimi, dingo iš tavo gyvenimo)? 

Ji linktelėjo šluostydamasi ašarų pėdsakus. 

— Gerai. Dabar gali pradėti galvoti, ką nori daryti. Kurti naują 
gyvenimą ar klupinėti po griuvėsius. 

— Jūs tikrai padėtumėt man gauti darbą? 

— Padėčiau gauti. Išlaikyti jį tarėtum tu. 

— Ji... ji turi daug senų dienoraščių. Laiko juos savo kambaryje 
užrakintus stalčiuje. Bet aš žinau, kur raktas. 

Roza atsilošė ir nusišypsojo. 

— Šaunuolė. 


SEPTYNIOLIKTAS SKYRIUS 

— JI NĖRA BLOGA, AR NE? — HEILĖ SUPO LILI ANT KELIŲ stebė- 
dama Harperį, sodinantį gėles lysvėje šalia galinių kotedžo durų. — 
Žinau, ji bjauri ir pikta, bet juk nebloga. 

— Akivaizdu, kad negirdėjai, kaip mama vadina pusseserę Risę 
vyriausiuoju demonu iš pragaro. 

— Jei ji tokia, tai gal turi ką nors bendra su Amelija. Gal Risė ir 
nužudė Ameliją. 

— Ji dar nebuvo gimusi — ar išspjauta, kaip pasakytų mama, kai 
Amelija mirė. 

— A, taip. — Heilė suraukė kaktą. — Bet tik tuo atveju, jei mes 
teisingai nustatėme datas. Jei klydome, tai gali būti tiesa. 

— Jei Amelija buvo nužudyta. 

— Gerai, jei. Klarisė turi turėti priežastį, dėl kurios paėmė dieno- 
raščius ir neatiduoda. Nemanai? 

— Išskyrus tai, kad ji savanaudiška šykšti senė? 

— Išskyrus tai. Gerai, mieloji. — Lili ėmus muistytis, Heilė nu- 
kėlė ją ant žemės ir ėmė vedžioti už abiejų rankų po Harperio kie- 
mą. — Gal tuose dienoraščiuose yra kas nors apie ją. 

— Tai kodėl ji nesudegino jų? 

:— Nežinau, — atkirto Heilė. — Tai tik teorija. Turime turėti 
teoriją ir hipotezę, kad rastume sprendimą, taip? 

— Manau, pusseserė Risė yra tiesiog bjauri savanaudiška ragana. 

Pažiūrėk, meilute. — Jis nuskynė rožės žiedelį ir ištiesė jį Lili. — Gra- 
žus? Norėtum? 

Šypsodamasi Lili paleido motinos ranką ir ištiesė rankutę į gėlę. 

— Nagi, eikš, paimk ją, — tarė Harperis jai. 

Lili žengė tris neryžtingus žingsnelius viena. 

— O Dieve! O Dieve! Ar matei? Ji eina. Ar matei? 

— Aišku, matau. — Harperis padėjo Lili išsilaikyti ant kojų, kai ji 
sugniaužė delne žiedą. — Tik pažiūrėkit. Argi tu ne šaunuolė? 

— Ji žengė pirmuosius žingsnius. — Heilė šnirpštelėjo ir nusi- 
braukė ašarą. — Lili atėjo tiesiai pas tave. | 

Taip ir neišmokęs nekreipti dėmesio į ašarojančias moteris, Har- 
peris pakėlė galvą. 

— Atleisk. Reikėjo duoti tau laikyti gėlę. 

— Ne, ne, ne dėl to. Lili žengė pirmuosius žingsnius, Harperi. 
Mano mažoji dukrytė. Pamačiau ją žengiant pirmuosius žingsnius. 
O, mes turime visiems pasirodyti. — Heilė šokio žingsniu apsisuko 
kieme, tada griebė Lili į glėbį ir ėmė suktis kartu su ja. — Mes turime 
visiems parodyti, kokia šaunuolė esi. 

Tada sustojo, atsiduso, pasilenkė prie Harperio ir pakštelėjo jam 
į žandą. 

— Lili atėjo pas tave, — pakartojo ji, paėmė vaiką ant rankų ir 
nuskubėjo į namą. 


ROZA MĖGO GERTI KAVĄ KIEMELYJE APSUPTA ATBUNDANČIOS 
gamtos. Ji girdėjo Stelos berniukus, žaidžiančius su šunimi. Tie gar- 
sai grąžino ją į praeitį, kai jos vaikai buvo maži. Buvo malonu sėdėti 
ankstyvą pavakarę melsvoje šviesoje, traukti į save augmenijos kvapą 
tykiame ore. Dar maloniau, kad buvo ne viena. Gėrė kavą Logano, 
Stelos, Deivido ir Mičo draugijoje. Ji būtų norėjusi matyti Harper; su 
Heile. Bet sūnus neatsiliepia į telefono skambučius — nepasakytum, 
kad retas atvejis — o Heilės su kūdikiu nepavyko rasti. 

— Sisi sakė, kad jis buvo toks patenkintas, jog nusivežė ją į mies- 
tą, kad ji galėtų nupirkti sodo baldus. — Stela baigė gerti šaltą arba- 
tą. — Dar nebuvau mačiusi labiau patenkintos pirkėjos ar taip greitai 
sutvarkyto sodo. Loganui reikėtų pasimokyti iš tavęs, Roza. 

— Gerai žinojau sodą ir moterį, kad neabejočiau, jog Sisi patiks. 
Ir ji pasamdys Loganą prižiūrėti sodą. 

— Nenorėčiau, kad mano anyta taip terorizuotų mane. — Stela 
nusišypsojo Loganui. — Aš gaunu brangakmenį. 

— Ji sako tą patį, kas velniškai palengvins mano gyvenimą. — Jis 
kilstelėjo alaus bokalą į Stelą. — Tavo dienos suskaičiuotos, raudon- 
plauke. 

— Dvi savaitės. O dar liko tiek daug padaryti. Vos tik pagalvoju, 
kad viskas gerai, į galvą šauna nauja mintis. Labai sudėtinga planuoti 
mažas vestuves. 

— Kas čia sudėtingo? Pasakai: „Taip“ ir tada valgai tortą, — tarė 
Loganas ir užsidirbo piktą būsimos nuotakos žvilgsnį. 

— Džolina labai padeda, — tęsė ji. — Kaip ir Logano mama su 
seseria, nors iš toli. O be tavęs, Deividai, iš viso nežinočiau, ką daryti. 

— Numesk man puokštę, ir būsime atsiskaitę. 

— Dėl tavo pamotės, — įsiterpė Roza. — Šiandien kalbėjausi 
su ja. 

— Tikrai? 

— Jei yra žmogus, pažįstantis visus Šelbio apygardoje, tai Džolina 
Dūli. Aš prisiminiau, kad ji turi draugę, kuri vadovauja mažai jaukiai 
galerijai ir dovanų parduotuvei miesto centre. Kitą trečiadienį Džeinė 
eina ten tartis dėl darbo. 

— Tu greita, — tarė Mičas. 

— Merginai reikėjo darbo. Dabar žiūrėsime, kas iš to išeis. Džo- 
lina taip pat turi draugę, kurios sesuo dirba butų nuomos agentūroje. 
Pasirodo, netoli galerijos išnuomojamas vieno kambario butas. Dabar- 
tiniai nuomininkai išsikels po poros savaičių, tad nuomos mokestis 
pereina tiems, kurie įsikels po jų. 

— Sakyčiau, tu darai stebuklus. 

— Ne, aš tik padedu jiems įvykti. 

— Kaip manai, ką Džeinė darys toliau? — ėmė svarstyti Loga- 
nas. — Išsikels ir atneš tau dienoraščius? Sprendžiant iš to, ką pasako- 
jai, neatrodo, kad ji būtų labai drąsi. 

— Kai kurie žmonės nėra drąsūs. O kiti staiga sužino, kad turi 
drąsos. Ji jauna, todėl neturi to, ką galėtum pavadinti stipria dvasia. Ir 
nors aš aiškiai pasakiau, kad jokių sąlygų nekeliu, esu beveik tikra, kad 

jausis skolinga, jei gaus tą darbą ir butą. O ar išdrįs atsilyginti man, tai 
jau kitas reikalas. 

— Ojei neišdrįs? — paklausė Mičas. 

— Tada, manau, mes su pussesere Rise turėsime rimtai pasikalbė- 
ti. Turiu užslėpusi porą kortų rankovėje ir panaudosiu jas, jei reikės. 

Deivido akys suspindo. Jis palinko arčiau Rozos. 

— Kas nors nešvankaus? Pavyzdžiui? 

— Nedidelės šeimos nuodėmės, kurias Klarisė linkusi nutylėti. 
Patikinsiu ją, kad viską išpasakosiu, jei ji negrąžins to, kas priklauso 


Harperių namams. — Roza pabaksnojo pirštu Deividui per smak- 
rą. — Bet kol kas tai mano mažytė paslaptis. 
— Begėdė. 


Pasigirdo Heilės šūksnis, ir visi atsisuko. Uždususi, švytinčiu vei- 
du ji pripuolė prie stalo. 

— Lili vaikšto. Ji nuėjo tiesiai pas Harperį. Tris žingsnius! 

Taigi Lili teko demonstruoti, ką mokanti. Bet kiekvieną kartą, 
kai tik Heilė paleisdavo ją, Lili griūdavo ant kelių ir imdavo ropoti per 
kiemą arba bandydavo kopti į Rozos kėdę. 

— Prisiekiu, ji ėjo. Galite paklausti Harperį. 

— Tikiu. — Roza užsikėlė Lili ant kelių. — Frzini savo mamą, 
ką? — Ji atsistojo, paėmė traputį ir padavė Heilei.— Štai viena iš auk- 
lėjimo priemonių. Kyšininkavimas. Eik štai ten, ištiesk jai traputį. 

Heilė pakluso, ir Roza pritūpusi pastatė Lili ant kojų. 

— Harperis ištiesė jai gėlę. 

— Tas vaikinas moka žavėti merginas. Nagi, mažute. Eik, pa- 
imk jį. 

Visiems entuziastingai plojant, Lili nužingsniavo, tada klestelėjo 
ant užpakaliuko ir ėmė krimsti traputį. 

Kai kiti suėjo į vidų, Roza liko prieblandoje su Miču. 

— Ar įsižeistum, jei pasakyčiau, kad būtum labai graži ir ori se- 
nelė. 

— Žodis senelė dar truputį trikdo. Bet aš myliu tą vaiką, tarsi ji 
būtų mano kraujo, todėl to žodžio labai nesibaidyčiau. Ji Žengė pir- 
muosius žingsnius į mano sūnų, į Harperį. Sunku negalvoti apie tai, 
sunku nekreipti dėmesio į to svarbą. 

— Heilė su niekuo nesusitikinėja? 


234 


— Šiuo metu jos gyvenimas sukasi aplink Lili. Bet ji jauna ir 
pilna aistros. Anksčiau ar vėliau kas nors atsiras. O Harperis — aš ne- 
bespėju skaičiuoti moterų, kurios ateina ir išeina. Bet jis neatsiveda nė 
vienos į namą supažindinti su manimi. Tai irgi šį tą sako. 

— (O manasis dabar susitikinėja su nauja jauna dama. Vietine 
mergina. Beje, jos tėvai yra tavo klubo nariai. Rytoj vakare jis dalyvaus 
toje vakarienėje. Nekantrauju judu supažindinti. 

— Mielai susipažinčiau. Kas toji mergina? 

— Šelbė — vardas kaip ir apygardos pavadinimas. Regis, Šelbė 
Forester. 

— Koks mažas ir ankštas pasaulis. Taip, aš pažįstu Dženę ir Kvilą, 
Šelbės tėvus. Ir ją pažįstu — ji miela mergina. Šiuo metu mano ir jos 
tėvų santykiai... susilpnėję. Kvilas turi bendrą verslą su Braisu, ir tai 
šiek tiek gadina mūsų santykius. Bet daugiau tai nieko neliečia. 

— Tik Pietuose gali būti tokie sudėtingi ir įtempti santykiai. 

— Ko gero, tu teisus; sakau tai, jei kartais pajustum įtampą, žino- 
tum kodėl. Pasiruošusi būti mandagi, tad gali nesijaudinti. 

— Aš nesijaudinu, nesvarbu, būsi mandagi, ar ne. Gal pasivaikš- 
čiokim? Tada galėčiau laikyti tave už rankos, surasti kokį jaukų ir kvap- 
nų kampelį ir pabučiuoti tave. 

— Skamba viliojančiai. 

— Gražiai elgiesi su Džeine Polson. 

— Gali būti, bet mano motyvai tamsūs. 

Mičas nusijuokė ir pakėlė jos ranką prie lūpų. 

— Jei tavo motyvai visada būtų skaidrūs, abejoju, ar atrodytum 
man tokia žavi kaip dabar. 

— Man labai patinka suktas meilikavimas. Eikime arklidžių link. 
Parodysiu tą kapelį. 

— Norėčiau pamatyti. Gal tai būtų tinkama vieta patikrinti dar 
vieną teoriją. Tą, kurią jau kiek laiko kramtau. 

Eidama takeliais Roza grožėjosi naujai sužydėjusiomis gėlėmis ir 
erelio žvilgsniu dairėsi piktžolių. 

— Jei jau sukramtei, tai spjauk. 

— Nesu tikras, kaip tu reaguosi į ją. Žiūriu į datas, įvykius, pa- 
grindinius momentus ir žmones, bandydamas suvesti linijas tarp tų 
datų, įvykių, momentų bei žmonių ir Amelijos. 

— Mmm. Niekada nesigailėjau palikusi šias arklides tokias, ko- 
kios buvo. Jos tarsi griuvėsiai. 

Roza pakreipė galvą, įsirėmė į klubus ir nužvelgė griūvančius ak- 
menis, vėjo nugairintą medį. | 

— Manau, galėčiau jas atstatyti. Gal taip ir padarysiu, jei sulauk- 
siu anūkų, o šie domėsis žirgais. Nė vienas iš mano sūnų tuo per daug 
nesidomi. Manau, mergaitės dažniau žavisi Žirgais. 

Ji apžiūrėjo dumbantį stogą, nublukusius papuošimus, vijokliais ir 
dekoratyvinėmis žolėmis apaugusias sienas. 

— Tokį pamatytum tik kine arba paskaitytum kokioje nors nuo- 
tykių knygoje. 

— Todėl arkliai man ir patinka. Pastatą apleido mano tėtis, bent 
jau nieko nedarė. Pamenu, tėtis norėjo jį nugriauti, bet senelė papra- 
šė to nedaryti. Sakė, jog tai dalis namų, ir jai patiko, kaip jis atrodo. 
Kapelis už arklidžių, — tarė ji. — Atleisk, Mičai, aš pertraukiau tave. 
Užsigalvojau. Papasakok savo teoriją. 

— Nesu tikras, ar tau patiks. 

— Nuodingasis žagrenis, — tarė ji pastumdama Mičą į šoną, 
kol jis nespėjo prisiliesti prie vijoklio. — Reikės ateiti ir išrauti jį. Na 
štai. — Ji atsitūpė ir plikomis rankomis praskyrė piktžoles, tada nu- 
braukė žemes nuo akmens, ant kurio ranka buvo iškaltas vardas. 

— Kaip miela, ar ne, kad jis palaidojo šunį, išraižė akmenį. Tikriau- 
siai buvo geras žmogus. Kitaip mano senelė nebūtų jo taip mylėjusi. 

— Taip, senelė tikrai jį mylėjo, — pritarė Mičas. — Matyti iš 
nuotraukų, kur jie kartu. 

— Daugumoje nuotraukų jis atrodo gana šaltas: Bet jis toks ne- 
buvo. Kartą klausiau senelę, ir ji sakė, kad jis nemėgo būti fotografuo- 
jamas. Jis buvo drovus. Kažkaip keista galvoti, kad senelis buvo drovus 
žmogus, kuris mylėjo savo šunį. 

— Ji buvo atviresnė? — pasmalsavo Mičas. 

— O taip. Mėgo bendrauti, beveik taip pat kaip sodininkauti. 
Mėgo rengti įmantrias vakarienes, ypač arbatėles. Ir apsirengdavo ati- 
tinkamai — skrybėlės, pirštinaitės, pūstos suknelės. 

— Mačiau nuotraukose. Ji buvo elegantiška. 

— Tačiau galėdavo užsitempti senas kelnes ir valandų valandas 
knistis žemėje. 

— Kaip ir dar kai kas, ką pažįstame. — Jis pakedeno jai plau- 
kus. — Tavo senelis gimė keleriais metais vėliau už savo seseris. 

— Chm. Tikriausiai būta kitų nėštumų. Mano senelė irgi porą 
kartų persileido, pamenu, ji minėjo, kad tas pats atsitiko ir jos anytai. O 
gal kūdikiai gimė negyvi. 

— O tada gimė sūnus, tuo pačiu metu, kai, pasak mūsų teorijos, 
gyveno — ir mirė — Amelija. Amelija, kuri klajoja po namus, tačiau 
mes negalime įrodyti, kad ji gyveno juose — bent jau kaip giminaitė. 
Kuri dainuoja vaikams, rodo jiems įvairiausius palankumo ženklus — 
ir nepasitiki, netgi nekenčia vyrų. 

Roza pakreipė galvą. Prieblanda sparčiai tirštėjo, su tamsa atslin- 
ko šaltis. 

— Taip, ir? 

— Kas, jei vaikas, kuris gimė 1892-aisiais, buvo jos vaikas. Jos 
sūnus, Roza. Amelijos, o ne Beatrisės Harper sūnus. 

— Tai labai šokiruojanti teorija, Mičelai. 

— Tikrai? Galbūt. Tai tik teorija ir iš dalies pagrįsta spėlionėmis. 
Tačiau ji nebūtų beprecedentė. 

— Būčiau girdėjusi, jei kažkas būtų apie tai užsiminęs, šnabždė- 
jęsis. 

— Kaip? Kodėl? Jei tikrieji veikėjai buvo labai atsargūs ir tylūs. 
Turtingas, įtakingas vyras trokšta sūnaus — ir sumoka už jį. Velniai 
rautų, netgi dabar pasitaiko tokių atvejų. 

— Bet... — Ji atsistojo. — Kaip jie būtų galėję nuslėpti tokią ap- 
gavystę? Lu juk kalbi ne apie teisėtą įsivaikinimą. 

— Ne. Bandyk pasvarstyti kaip aš. Kas, jei Redžinaldas nusamdė 
jauną moterį, tikriausiai turinčią šiokį tokį išsilavinimą, kuri buvo pa- 
tekusi į bėdą? Jis apmoka jos sąskaitas, suteikia jai saugią pastogę ir 
paima iš jos vaiką, jei tai berniukas. 

— O jei mergaitė? Jis būtų veltui švaistęs laiką ir pinigus? 

— Tai lošimas. Arba gali būti, kad jis pats ją apvaisino. 

— Ir jo žmona priėmė pavainikį kaip savą, kaip paveldėtoją? 

— Juk jo rankose buvo piniginė, ar ne? 

Roza stovėjo sustingusi, glostydama sau rankas. 

— Labai šalta teorija. 

— Taip. Gal jis mylėjo Ameliją, ketino išsiskirti sa žmona, vesti ją. 
Ji galėjo mirti gimdydama. Arba tai galėjo būti paprasčiausias sandėris. 
Bet jei tas vaikas, jei Redžinaldas Harperis jaunesnysis buvo Amelijos 
sūnus, tai kai ką paaiškina. 

— Ką? 

— Ji niekada nekenkė nė vienam, turinčiam jūsų kraujo. Negalėjo, 
nes jūs jos kraujas? Jos palikuonys? Jos proprovai kaičiai? 

Roza atsitraukė nuo kapelio. 

— Tai kodėl ji klajoja po namus? Ar manai, kad ji gimdė čia? 
Harperių namuose? 

— Gali būti. Arba kad lankėsi čia, leido laiką. Gal kaip vaiko auk- 
lė, kas irgi įmanoma. Ir kad mirė čia, vienu ar kitu būdu. 

— Vienu ar... 

Kapas nebuvo mažas ir ant jo nebuvo jokio užrašo. Jis žiojėjo 
tamsus ir gilus. 

Roza stovėjo virš jo, virš tos plačios burnos žemėje. Žiūrėjo že- 
myn į mirtį. Į kūną apdriskusioje ir purvinoje suknelėje, tirpstančią nuo 
kaulų mėsą. Puvimo dvokas apgaubė ją it storos dūzgiančios bitės, gel- 
damas akis, gerklę, pilvą. Ten, kur ji stovėjo, žemė buvo drėgna ir slidi. 
Virš jos šliaužiojo plonas dvokiantis rūkas, pilkais liežuviais laižydamas 
juodą dirvą, drėgną žolę. Roza smeigė kastuvą į žemę ir žolę, pakabino 
žemių, tada numetė jas į kapą. Negyvėlės akys atsimerkė spinduliuoda- 
mos pamišimą ir blogį. Ji iškėlė ranką ir ėmė kopti iš kapo baltuodama 
kaulais pro išpuvusią mėsą. Roza krūptelėjo ir trenkė per ją laikančias 
rankas. 

— Ramiai, ramiai. Tiesiog kvėpuok. Giliai ir lėtai. 

— Kas atsitiko? — Roza nustūmė Mičo rankas suvokusi, jog guli 
ant žemės, o galva padėta jam ant kelių. 

— Tu nualpai. 

— Negali būti. Gyvenime nebuvau apalpusi. 

— Manyk, jog tai pirmas kartas. Tu išbalai it drobė, akys užsiver- 
tė. Spėjau sugriebti tave krentančią. Tai trako tik minutę. — Pats irgi 
virpėdamas Mičas priglaudė kaktą prie jos kaktos. — Ilgiausią minutę 
mano gyvenime. 

Jis giliai įkvėpė, paskui dar kartą. 


— Jei neprieštarauji, norėčiau minutėlę pasėdėti, kol nusiraminsiu. 

— Velniai rautų, kas man buvo? 

— Neketinau tavęs liūdinti. Pamirškime šią teoriją. Tau reikia 
grįžti į namą. 

— Juk nemanai, kad nualpau dėl to, kad mano senelis galėjo gimti 
ne santuokoje? Jėzau. Kuo tu mane laikai? Aš ne kokia kvaila bejėgė 
moteriškė, kuri imtų abejoti savo tapatybe dėl galimų protėvių veiks- 
mų. Žinau, kas, po galais, esu. 

Jos veidas atgavo spalvą, o pailgos akys svaidė žiežirbas. 

— Tada gal pasakytum man, kodėl... — Dabar jis išbalo it nupo- 
liruotas stiklas. — Roza, tu nėščia? 

— Susiimk pagaliau. Prieš keletą minučių pavadinai mane senele, 
dabar tirpsti iš baimės pagalvojęs, kad aš nėščia. Nesiruošiu būdama 
tokių metų padovanoti nei sau, nei tau kūdikio, tad gali atsipalaiduoti. 
Manau, mane aplankė regėjimas. 

— Gal paaiškintum? 

— Vieną sekundę mes kalbėjomės, o kitą stovėjau... nežinau kur, 
bet stovėjau virš atviro kapo. Jame buvo Amelija, ir ji tikrai neatrodė 
Žavingai. | 

Roza nusipurtė nesusilaikiusi ir padėjo galvą jam ant krūtinės. 
Geros, tvirtos krūtinės. 

— Ji buvo ne tik mirusi, ji jau iro. Mačiau ir užuodžiau tai. Tik- 
riausiai todėl ir susileidau. Buvo, švelniai tariant, labai nemalonu. Re- 
gis, aš laidojau ją. Tada ji atsimerkė ir ėmė lipti iš duobės. 

— Jei tave tai paguos, aš irgi būčiau nualpęs. 

— Nežinau, ar tai buvo čia, šioje vietoje. Man neatrodė panašu, 
bet negali žinoti. Esu praėjusi pro šią vietą šimtus kartų. Pasodinau šią 
pachisandrą, alyvmedžius, bet niekada nieko keista nesu jautusi. 

— Rizikuoju iškelti dar vieną teoriją. Dar niekada nesi buvusi taip 
arti tiesos, kas ji buvo iš tiesų. 

— Ko gero, tu teisus. Reikia atkasti. — Roza atsistojo. — Reikia 
atkasti ir pažiūrėti, ar ji Čia. 


JIE PASISTATĖ ŽIBINTUS IR KASĖ IKI VIDURNAKČIO. VYRAI, ROZA, 
Stela ir Heilė keitėsi kastuvais ir miegančių vaikų priežiūra. 
Jie nieko nerado, išskyrus mylimo šuns kaulus. 

— TAI GALI BŪTI METAFORA. 

Roza pažiūrėjo į Harperį, kai kitą dieną jis lydėjo ją namo per 
miškelį. Puikiai žinojo, kodėl jis lydi ją, lyg niekur nieko apkabinęs per 
pečius — nes Mičas pasakė Harperiui, kad ji buvo apalpusi. 

Nuo tada ji nė penkių minučių nepraleido viena. „Reikės kažką 
daryti, — galvojo ji, — bet tegu jis ir kiti visuomeniniais pagrindais 
saugantys ją pasidžiaugia bent dieną, kol ji juos pavarys“. 

— Kas gali būti metafora? 

— Toji vizija, kurią matei. Kad stovi virš jos kapo ir meti žemes 
ant jos. — Jis susiraukė. — Negalvok, kad noriu tau priminti. 

— Negalvoju. Kas sapnuodavo košmarus pažiūrėjęs šeštadienio 
ryto šou? Koks tai buvo, Prarastyjų žemė? 

— Jėzau. — Harperis beveik nuoširdžiai nusipurtė. — Aš vis dar 
sapnuoju tai. Noriu pasakyti, kad tu niekada nestovėjai virš jos kapo, 
niekada nelaidojai. Ji mirė labai seniai. Bet jei pasitelktume metaforą, 
galėtume pasakyti, kad dabar mes bandome atkasti jos kapą — tačiau 
nerasdami pakankamai įrodymų, kažko nežinodami mes ją laidojamne. 

— Manai, viskas vyksta mano galvoje. 

— Gal ji ir pasėja tas mintis joje. Aš nežinau, mama. 

Roza minutėlę patylėjo. 

— Mičas turi teoriją. Mes kaip tik aptarinėjome ją, kai aš susi- 
leidau. 

Apkabinusi jį per liemenį, Roza papasakojo jam Mičo versiją. Pa- 
skui jie abu sustojo miškelio pakrašty ir įsižiūrėjo į namą. 

— Viską apsvarsčius, ne taip jau neįtikėtina, — tarė Harperis. — 
Ji visada elgėsi taip, tarsi būtų viena iš mūsų. 

— Mano nuomone, tai atveria dar vieną puslapį knygoje, bet nė 
kiek nepadeda priartėti prie atsakymo, kas Amelija iš tiesų buvo. Bet 
viena žinau — man reikia tų dienoraščių labiau už viską. Jei Džeinė 
pabijos, pati imsiuos Klarisės. 

— Galėsiu pabūti teisėju? 

— Visko gali būti. Jei Amelija — šeimos dalis, ji nusipelno to, kas 
jai priklauso. Ko negaliu pasakyti apie Klarisę. Ji visada troško daugiau 


nei jai priklauso. Nežinau, kodėl jaučiu daugiau užuojautos mirusiai 

moteriai, kuri gal ir nėra mūsų kraujo, nei tai, kuri neabejotinai yra 
kraujo giminaitė, 

— Kartą Klarisė pliaukštelėjo man. 

Roza tučtuojau įsitempė. 

— Ką padarė? 

— Vieną dieną, kai ji lankėsi mūsų namuose, sugavo mane lipantį 
ant spintelės virtuvėje — norėjau pasiimti sausainį. Tada man buvo 
maždaug šešeri. Ji pliaukštelėjo man per užpakalį, nutraukė nuo spin- 
telės ir išvadino gobšiu begėdžiu neklaužada. 

— Kodėl nepasakei man? Ji neturėjo teisės liesti tave. Būčiau kailį 
jai nudyrusi už tai. | 

— O paskui man, — pastebėjo jis. — Nes buvai liepusi niekada 
nelipti ant spintelių ir neatsiklausus neimti sausainių. Todėl tik nulei- 
dau galvą ir išsliūkinau. 

— Niekas, išskyrus mane, neturėjo teisės tavęs mušti. Niekas ne- 
turi teisės liesti mano vaikų, ir mano teisme nėra įstatymo, numatančio 
nusikaltimą. Toji kalė. 

— Na štai. — Harperis spustelėjo jos pečius. — Iš karto pasijutai 
geriau. 

— Ji dar pasigailės. — Jie priėjo namą. — O tau turėjo būti gėda 
vogti sausainius, Harperi Džonatanai Ešbi. 

— Taip, ponia. 

Roza kumštelėjo jam alkūne. 

— Ir nesivaipyk čia man. 

— Nesivaipau, tik galvoju, kad ten tikriausiai ir dabar yra sau- 
sainių. 

— Tikriausiai. 

— Sausainiai su pienu — labai skanu. 

— Tai jau tikrai. Eime, gal Deividas pasigailės mūsų ir duos. Bet 
turime padaryti tai dabar, nes švakar turiu pasimatymą. 


ROZA ŽINOJO, KOKS DRABUŽIŲ STILIUS IR SPALVOS JAI TINKA.JI iš- 
sirinko Dioro suknelę dėl tiesių, laisvai krentančių linijų ir dėl gražios, 
auksu tviskančios spalvos. Prigludęs korsažas, plonos petnešėlės ir giliai 
iškirpta nugara dailiai apnuogino jos pečius. Roza nematė priežasties, 

kodėl turėtų nerodyti savo kūno. Be to, ji pasipuošė senelės deimantais 
— įsegamais auskarais ir kelių eilių vėriniu. 

Apsiavė aukštakulnes basutes, kurios neslėpė jos dailių, tokia pa- 
čia auksine spalva kaip ir suknelė nulakuotų nagų. 

Ji pasisuko apžiūrinėdama save veidrodyje ir kai pasigirdo beldi- 
mas, atsainiai šūktelėjo: „Įeikite“. 

— Roza, aš tik norėjau... — Stela sustojo kaip įbesta. — Šven- 
čiausia Dievo motina. Tu atrodai stulbinamai. 

Linktelėjusi į veidrodį, Roza atsisuko. 

— Tikrai. Kartais norisi visus priblokšti, supranti, ką noriu pa- 
sakyti? Šįvakar jaučiu tokį poreikį. 

— Nejudėk — niekur neik. — Ji vėl išpuolė į koridorių, ir Roza 
išgirdo ją šaukiant Heilę. 

„Šypsodamasi ji paėmė savo rankinę — kas jai šovė į galvą, kad su- 
mokėjo daug pinigų už tokį mažą daiktą — ir pradėjo kišti į ją daiktus, 
kurių, jos nuomone, galėtų prireikti. 

— Turi tai pamatyti, — kalbėjo Stela tempdama paskui save į 
kambarį Heilę. 

Heilė sumirksėjo, tada prisimerkė. 

— Apsisuk. Lėtai. 

Roza paklusniai apsisuko ratu, ir Heilė, sukryžiavusi ant krūtinės 
rankas, pagarbiai nusilenkė. 

— Mes tavęs nevertos. Ar čia tikri deimantai? Žinau, kvaila 
klausti, bet negaliu susilaikyti. Jie tokie... spindintys. 

— Jie priklausė mano senelei, todėl man labai brangūs. Beje, kai 
ką prisiminiau. Pamaniau, Stela, kad norėtum pasipuošti jais per savo 
vestuves. Tai būtų kažkas iš senovės, kažkas skolinto ir kažkas mėlyno. 

Ji jau laikė rankose dėžutę, kurią dabar padavė Stelai. | 

— O Dieve. 

-— Džonas man juos padovanojo per mano dvidešimt pirmąjį 
gimtadienį. — Roza nusišypsojo žvelgdama į safyrų auskarus. — Ti- 
kiuosi, jie tiks prie suknelės, kurią išsirinkai, bet jei ne, aš neįsižeisiu. 

— Jie tiktų prie visko. — Stela atsargiai iškėlė vieną širdutės for- 
mos auskarą iš dėžutės. — Jie nepaprastai gražūs, dar daugiau, aš... 

Ji nutilo ir pamojavo sau prieš nosį ranka, tada atsisėdo ant lovos. 

— Atsiprašau. Tiesiog aš... kad nutarei paskolinti juos man. 

— Jei turėčiau seserį, norėčiau manyti, kad jai patiktų pasipuošti 
vestuvių dieną. 

— Aš tokia sujaudinta, tokia pagerbta. Aš... truputėlį paverksiu. 

— Prašom. 

— Žinai, kažkas seno šioje tradicijoje simbolizuoja nuotakos ryšį 
su jos šeima. — Hieilė irgi šnirptelėjo. 

Roza patapšnojo jai per skruostą. 

— Tu sakai, tu žinai. Na, judvi galite sėdėti ir verkti čia kiek no- 
rite. 

— Ką? Kureini? — pašoko Heilė. 

— Į apačią. Mičas turėtų netrukus pasirodyti. 

— Negalima, dar neik. — Prikandusi lūpą ir akivaizdžiai sutriku- 
si — likti su Stela ar išvengti katastrofos — Heilė ėmė mojuoti ran- 
komis kaip moteris, bandanti sustabdyti traukinį. — Turi palaukti, kol 
jis atvažiuos, tada lėtai nusileisti laiptais. Tie laiptai sukurti tam, kad 
moteris galėtų jais grakščiai nulipti. Turi Mičui sukelti nuostabą. 

— Tai jau ne, Heile. Kalbi kaip motina, kuri privertė mane taip 
pasirodyti kavalieriui, lydėjusiam į debiutančių balių. Ačiū Dievui, tai 
buvo Džonas, todėl vėliau mes galėjome iš to pasijuokti. Patikėk, pa- 
saulis nesugrius, jei pasitiksiu jį prie durų. 

Roza spragtelėjo rankinės spynelę, metė paskutinį žvilgsnį į veid- 
rodį. | 

— Be to, turiu laikytis dar vienos tradicijos. Jei nenusileisiu į 
apačią ir negausiu Deivido pritarimo, įžeisiu jo jausmus. Stalčiuje prie 
lovos yra nosinaičių, — šūktelėjo ji išeidama. 

Vos tik ji spėjo pasirodyti Deividui ir gauti jo palaiminimą, į duris 
paskambino Mičas. 

Pamačiusi jo išplėstas akis ir išgirdusi tylų kvėptelėjimą, Roza pa- 
tyliukais apsidžiaugė. 

— Ir kaip čia man taip pasisekė? — tarė jis. 

Roza nusijuokė ir ištiesė jam savo šaliką. 

— Turint galvoje tai, kaip atrodote su smokingu, daktare, gali 
būti, kad vakarui įpusėjus pasijusite dar laimingesnis. 


ASTUONIOLIKTAS SKYRIUS 

— BANDAU PRISIMINTI, KADA PASKUTINĮ KARTĄ VILKĖJAU smo- 
kingą. — Mičas atsisėdo prie vairo ir, ssgdamasis diržą, dar kartą su 
malonumu nužvelgė Rozą. — Tikriausiai per draugo vestuves. Jo vy- 
riausias sūnus šiais metais baigia mokyklą. 

— Kaip gaila, nes jis tau taip tinka. 

— Pasilenk arčiau. — Kai ji pakluso, Mičas palietė jos lūpas. — 
Taip, tokios skanios kaip ir atrodo. 

— Tikrai taip. 

Jis užvedė variklį ir išsuko iš kiemo. 

— Galėtume nevažiuoti į tą pokylį, geriau pabėgtume ir susituok- 
tume. Mes tam.apsirengę. 

Roza kreivomis nužvelgė jį, kai jis išsuko į pagrindinį kelią. 

— Atsargiau mėtykite pasiūlymus tuoktis, daktare Karnegi. Nes 
kažkada aš jau pagavau du. 

— Pranešk, kai norėsi pamėginti trečią kartą. 

Kaip nuostabu, suvokė ji, būti pasipuošusiai ir flirtuoti su gražiu 
vyru. 

— Jūs rimtai domitės manimi? 

— Regis, taip. Žinok, šis smokingas išnuomotas, bet jei nuspręs- 
tum tekėti, nusipirkčiau kitą. Tai mažiausia, ką galiu. 

— Be abejo, tai lemiamas faktorius. 

Mičas trumpam palietė jos ranką. 

— Aš gerai uždirbu, ir tavo pinigai manęs tikrai nedomina. Kad 

ir kiek turiu, man tikrai užtenka. Pastaruosius keliolika metų mano gy- 
venimo ašis buvo mano sūnus. Bet dabar jis užaugo, ir nors visada liks 
mano didžiąja meile, esu pasiruošęs kitoms meilėms, kitoms ašims. 

— O kai jis išvažiuos į Bostoną? 

— Man linksta kojos vien pagalvojus. 

Šį kartą ji palietė jo ranką. 

— Žinau tą jausmą. 

— Bet juk negali sekioti jiems iš paskos. Be to, į Bostoną galima 
retkarčiais nuvažiuoti arba pasimatyti kitame mieste, kur jis Žaistų. 

— Labai noriu susipažinti su juo. 

— Ir aš to noriu. Tikiuosi, nesijausi nepatogiai dėl tos trinties tarp 
tavęs ir tos merginos tėvų. 

— Aš ne. Dženė jausis. Ji tokia bestuburė, gėdijasi savo draugių, 
šiuo atveju manęs. Tai kvaila, bet ji ir yra kvailoka. Kita vertus, man bus 
malonu matyti ją sutrikusią. 

Roza išsitiesė ir patenkinta nusišypsojo. 

— Bet tokia jau aš esu, bjauri. 

— Kas man tavyje patinka. 

— Tai gerai, — tarė ji, kai jie pasuko klubo link. — Nes greičiau- 
siai šįvakar pasireikšiu. 


„KAIP ĮDOMU STEBĖTI VEIKĖJŲ PASISKIRSTYMĄ ,— GALVOJO MIČAS. 
Puošnios suknelės, įmantrios manieros tarsi spindintis apsiaustas den- 
gė tai, ką jis vadino pagrindiniu mokyklos klikos sindromu. Žmonės 
būrėsi į mažas grupes — prie staliukų, kampuose arba strateginiuose 
taškuose, iš kur jie galėjo stebėti kitas grupes. Čia buvo ir drugelių, ku- 
rie pleveno nuo grupės prie grupės mojuodami sparneliais, kyštelėdami 
savo ūsus į paskalų nektarą, tada nuskrisdami prie kito būrelio. 

Karščiausia tema buvo mada. Jis jau prarado skaičių, kiek kartų 
nugirdo tylų murmesį: „Dieve, sergėk, tikriausiai ji nusipirko tą suknelę 
būdama girta“. 

Tą jis buvo pastebėjęs ir Rozos vakarėlyje, bet šį kartą jis buvo jos 
palydovas, todėl matė, kaip keičiasi jo statutas. Be to, jis buvo klasės 
naujokas. Jie nesiliovė klausinėję Mičą, kas jis, ką veikia, kas jo šeima. 

Nors toji apklausa vyko žaviai besišypsant, jis ėmė gailėtis, kad neiš- 
spausdino savo gyvenimo aprašymo ir neišdalijo svečiams. 

Svečiai buvo įvairaus amžiaus, vieniems orkestro grojama muzika 
atrodė moderni, o kitiems priminė jaunystę. 

Iš esmės, nusprendė jis sumaniai išsisukdamas nuo diskusijos apie 
dabartinį jo darbą — Harperių šeimą — tai įdomus gyvenimo pokytis 
vyrukui su išnuomotu smokingu. 

Pastebėjęs Džošą, jis pasinaudojo sūnumi kaip galimybe pabėgti 
nuo smalsaus tardymo. 

— Atleiskite, ką tik atėjo mano sūnus. Turiu pasikalbėti su juo. 

Mičas prasiyrė pro smokingų ir vakarinių suknelių minią. 

— Ei, koks puošnus. — Jis apkabino sūnų per pečius, tada nusi- 
šypsojo nedidukei brunetei. — Tu tikriausiai Šelbė. 

— Taip, sere. Jūs tikriausiai Džošo tėtis. Jis toks panašus į jus. 

— Na va, ir susipažinote. Oho. — Džošas apsižvalgė. — Nieko 
sau dešrainių baras. | 

Salė buvo papuošta mirksinčiomis lemputėmis ir pavasarinėmis 
gėlėmis. Padavėjai aptarnavo vieną iš trijų barų arba bėgiojo po salę su 
padėklais, nukrautais gėrimais ir vieno kąsnio sumuštiniais. Spindėjo 
deimantai, žėrėjo smaragdai šokant į muzikos taktą. 

— Taip, maža Filadelfijos istorija. 

— Ką? 

Mičas metė apmaudų žvilgsnį į sūnų. 

— Buvo filmų ir iki Zėrminatoriaus. 

— Kaip pasakysi, tėte. Kur tavo dama? — pasiteiravo Džošas. 

— Kažkur nuplaukė. Aš... o, štai ji. 

— Atleisk, buvau įkliuvusi. Labas, Šelbe. Gražiai atrodai. 

— Ačiū, ponia Harper. Nuostabi suknelė. Džošas sakė, kad at- 
eisite su jo tėvu. 

— Pagaliau, Džošai. Malonu susipažinti. Tavo tėvas tik ir kalba 
apie tave. 

— T4 patį galiu pasakyti ir aš. Susiraskime ramų kampelį ir pasi- 
šnekučiuokime. 

— Mielai. 

— Matau savo tėvus. — Šelbė linktelėjo į stalą. — Norėčiau su- 

pažindinti tave ir tavo tėtį su jais. Kai pareiga bus atlikta, galėsi pašokti 
su manim. 

— Sutarta. Tėtis sako, kad domitės augalais, ponia Harper. 

— Vadink mane Roza. Taip, domiuosi. 

— Žinot, mano tėvas augalus žudo, — pridūrė jis, kai jie skynėsi 
kelią prie staliuko. 

— Teko matyti. 

— Dažniausiai jie vos pamatę jį patys nusižudo. 

— Užsičiaupk, Džošai. 

— Tik nenoriu, kad per greitai ją užkariautum. — Jis sviedė tėvui 
platų šypsnį. — Šelbė sako, kad jūs gyvenate tame nuostabiame name, 
kurį pravažiavome važiuodami čionai. 

— Taip, jis jau ilgą laiką priklauso mano šeimai. 

— Namas toks didžiulis ir įspūdingas. — Jis vėl pasiuntė tėvui 
vylingą šypsnį, šį kartą kad matytų ir Roza. — Pastaruoju metu tėtis 
jame praleidžia daug laiko. 

— Dirbu. — Metų įdirbis nenuėjo veltui, Mičas stuktelėjo sūnui 
alkūne tiesiai tarp šonkaulių. 

— Tikiuosi, netrukus ir tu apsilankysi. 

Roza sustojo prie staliuko, kur su draugais sėdėjo Dženė ir Kvilas. 

— Labas vakaras visiems. — Kaip Roza ir tikėjosi, Dženė įsitem- 
pė ir truputį pabalo. Roza tyčia pasilenkė ir pabučiavo į orą palei jos 
skruostą. — Puikiai atrodai. 

— Mama, tėti. — Šelbė prasiskverbė arčiau stalo, kad galėtų visus 
supažindinti. — Čia Džošua Karnegis ir jo tėvas, daktaras Mičelas 
Karnegis. Mano tėvai, Dženė ir Kvilas Foresteriai, ponas ir ponia 
Renthou. 

Kvilas, tvirtai sudėtas vyras su subtiliai į viršų sušukuotais plau- 
kais, pašoko ir energingai pakratė Mičo, paskui Džošo rankas ir link- 
telėjo Rozai. 

— Rozalinda, kaip sekasi? 

— Tiesiog puikiai. Kaip verslas? 

Kvilas įsitempė, tačiau linktelėjo. 

— Stumiamės į priekį. 

— Puiku. Džene, negaliu patikėti, Šelbė užaugo tikra gražuolė. 
Tikriausiai didžiuojiesi ja. 

— Žinoma. Nemaniau, kad pažįsti Šelbės palydovą. 

— Jo tėvas ir aš esame geri draugai. — Plačiai šypsodamasi ji 
įsikibo Mičui į parankę. — Tiesą sakant, Mičas tiria Harperių šei- 
mos istoriją. O, kiek skandalų ir paslapčių jis sužinojo. — Įsijautusi į 
vaidmenį, Roza papurtė galvą ir nusijuokė. — Juk Selbio apygardoje 
skandalai taip mėgstami, ar ne? 

— Tai štai kur girdėjau šią pavardę, — prakalbo Renthou. — Esu 
skaitęs vieną jūsų knygų. Aš ir pats domiuosi genealogija, kaip mėgėjas. 
Įdomus reikalas. | 

— Ir aš taip manau. Harperių protėviai atvedė mane prie Ro- 
zos. — Mičas elegantiškai kilstelėjo Rozos ranką sau prie lūpų. — Vi- 
sada būsiu už tai dėkingas. 

— Žinote, — įsikišo Renthou, — aš atsekiau savo protėvius iki 
Faifų Škotijoje. 

— Tikrai? — pagyvėjo Mičas. — Yra ryšys sa Dankanu Faifu, iki 
jis pasikeitė pavardės rašybą? 

— Būtent. — Akivaizdžiai patenkintas Renthou pasisuko kėdėje, 
kad geriau matytų Mičą. — Norėčiau sulipdyti detalesnį paveikslą. Gal 
duotumėt man patarimą, kaip? 

— Mielai. 

— Kodėl mums visiems neprisėdus minutėlei? — pradėjo Šel- 
bė. — Tada visi susipažintų... 

— Mes laukiame draugų, — nutraukė ją Dženė. — Mūsų stalas 
jau pilnas. Esu tikra, kad Rozalinda ir daktaras Karnegis gali susirasti 
kitą staliuką. Visiems bus patogiau. 

— Mama, — sušnabždėjo apstulbusi Šelbė, tačiau Roza šypsoda- 
masi užbėgo jai už akių. 

— Mes jau turime, ačiū. Tiesą sakant, norėtume pavogti šią jauną 
gražią porą. Šelbe, eime prie mūsų staliuko, o Džošas su Miču atneš 
mums ko nors atsigerti. 

Roza įsikibo merginai į parankę ir nusivedė. 

— Ponia Harper, aš... aš atsiprašau, ponia Harper, nežinau, kas 
yra. 

— Nesijaudink. Štai mūsų staliukas. Prisėskime, papasakosi man, 
kaip sutikai šį jauną gražuolį. Ir vadink mane Roza. Žinai, čia lyg dvi- 
gubas pasimatymas. 

Ji nuramino merginą kalbėdama niekus, kol sugrįžo jų palydovai 
su gėrimais ir sumuštiniais. Tik kai Džošas nusivedė Šelbę šokti, Roza 
pratrūko. 

— Ji neturėjo teisės žeminti dukrą. Jei toje savo niekingoje ma- 
kaulėje turėtų smegenų, žinotų, kad nebūčiau sėdėjusi su jais. Mergina 
tokia miela. Tikriausiai ne jų šeimos. 

— Tu puikiai susidorojai su situacija. Todėl ir pasitraukiau iš 
akademinės visuomenės, nes norėjau atsikratyti štai tokių pagiežingų 
įkandimų, apgailėtinų priekaištų. Bet kad ir kur eitum, gyvenimas vis 
pakiša jų, ar ne? 

— Ko gero. Aš irgi dažniausiai vengiu šios arenos. Neturiu tam 
kantrybės. Bet kartais jaučiu pareigą pasirodyti. 

— Tu ne vienintelė, — tarė jis sugniauždamas Rozos ranką ant 
stalo. — Ar labai nusiminsi, jei pasakysiu, jog ką tik atėjo Braisas Klar- 
kas — su ta pačia šviesiaplauke, su kuria buvo pasirodęs tavo vakarė- 
lyje. 

Rozos ranka sustingo jo delne, tada pamažu atsipalaidavo. 

— Nujaučiau, kad jis pasirodys. K3 gi. Dabar minutėlei dingsiu 
į poilsio kambarį, pasikalbėsiu su savimi, atsigaivinsiu. Neketinu kelti 
viešos scenos, pažadu. 

— Aš nesupykčiau. 

— Gera žinoti, jei kartais pokalbis nepadėtų. 

Roza atsistojo, išėjo iš salės ir pasuko koridoriumi fojė link. Damų 
kambaryje ji pasidažė lūpas ir pradėjo pamokslauti sau: „Tu nenusileisi 
iki jo lygio, nesvarbu, kaip jis provokuotų. Tu neleisi tai kvailai mer- 
giūkštei įvelti tave į kačių peštynes, net jei paliktum ją kraujuojančią 
ant grindų pati nenusilaužusi nė nago. Tu ne...“ 

Roza nutilo, kai į poilsio kambarį įslinko Sisi. 

— Turėjau pjūklu nusipjauti nuo Džastinos Lukas. Telaimina ją 
Dievas, toji moteris gali kalbėti, kol apkursi, apaksi ir prarasi kalbos 
dovaną, nors nepasako nieko įdomaus. Norėjau prieiti prie tavo stalo. 
Prisiekiu, Roza, dar nemačiau tavęs tokios spindinčios. 

— Stengiuosi. Kaip praėjo uošvių vizitas? 

— Net jei būčiau trenkusi jai plienine keptuve, ji tikriausiai ne- 
būtų buvusi labiau pritrenkta. Sakau tau, mieloji, netgi ji nerado prie ko 
prisikabinti, nors kai ėmė klausinėti apie vieną krūmą, turėjau apsipilti 

vynu savo naujuosius marškinius, kad nukreipčiau jos dėmesį. Apie tą, 
kurio šakos kaip arkos ir žydi baltais žiedais. Gardžiai kvepia. 

— Svyrančioji leukotoja. 

— Gali būti. Kad ir kas būtų, lieku tau skolinga. Ar prie jūsų 
stalelio Dženės mergaitė? — Sisi priėjo prie veidrodžio ir ėmė taisytis 
plaukus. 

— Taip, taip jau atsitiko, kad ji mano palydovo sūnaus mergina. 

— Mirštu iš nekantrumo susipažinti su jais abiem. Man patinka 
gražūs vyrai. Tikriausiai matei, kaip įvingiavo Braisas. 

— Pabėgau nuo Džastinos, nes atsibodo apsimetinėti mandagia. 
Nežinau, ar girdėjai paskutines... 

Ji nutilo ir prikando lūpą, kai į kambarį jėjo Dženė ir Mendė. 

Abi moterys stabtelėjo. Dženė buvo pasiruošusi skubiai prasmuk- 
ti pro šalį, bet Mendė žengė prie Rozos ir bedė į ją pirštu. 

— Jei nesiliausi persekiojusi, kreipsiuosi į teismą, kad areštuotų 
tave. 

Roza ramiai išsitraukė kompaktinę pudrinę. 

— Nemanau, kad buvimas užmiesčio klube gali būti traktuojamas 
kaip persekiojimas, bet paprašysiu savo advokatą, kad pasidomėtų tuo. 

— Velniškai gerai žinai, ką turiu galvoje. Tu paskambinai į mano 
gydyklą ir atšaukei visas procedūras. Be to, skambini man dieną ir nak- 
tį, o kai aš pakeliu ragelį, tu padedi. 

Roza lyg niekur nieko pudravosi nosį. 

— Ir kodėl turėčiau tai daryti? 

— Tu negali susitaikyti su tuo, kad aš ketinu ištekėti už Braiso. 

— Jau kvepia vedybomis? — Roza uždarė pudrinę. Dalis jos — 
bjaurioji dalis — sušoko mažą džiaugsmo šokį. Jei Braisas pakabino šią 
turtuolę, tuomet tikriausiai paliks ją ir jos šeimą ramybėje. — Ką gi, 
nepaisant šiurkštaus tavo elgesio, priimk užuojautą. 

— Žinau, ką darai Braisui ir Dženei, nes ji mano draugė. 

— Aš nieko nepadariau nė vienai iš jūsų. — Ji nužvelgė Dže- 
nę. — Nes judvi man visiškai neįdomios. 

— Kažkas paskambino vienam iš turtingiausių Kvilo klientų ap- 
simetęs manimi, — iškošė Dženė. — Girtas piktas skambutis, kuris 
kainavo Kvilui gerą pajamų šaltinį. 


250 


— Labai apgailestauju tai girdėdama, Džene. Jei nuoširdžiai tiki, 
kad aš padariau ką nors panašaus, tada nešvaistysiu nei savo laiko, nei 
jūsų įtikinėdama atvirkščiai. Prašau man atleisti. 

Uždarydama duris ji spėjo išgirsti beviltišką Sisi šūksnį: „Džene, 
tu silpnaprotė“. 

Kiek paėjėjusi koridoriumi Roza sustojo kaip įbesta, nes pamatė 
Braisą, atsirėmusį į sieną. Tikėdamasi išvengti scenos, Roza pasisuko ir 
nuėjo priešinga kryptimi. 

— Traukiesi? — pasivijo pašaipus balsas. — Stebini mane. 

Ji stabtelėjo. Taip ir nebaigė sau pamokslauti, prisiminė. Šioje si- 
tuacijoje tai būtų laiko gaišinimas. 

— Tu vis toks pat. 

— O, manau, man pavyko tave nustebinti, ir dar ne kartą pavyks. 
Nebuvau tikras, kad pasirodysi šįvakar. — Jo veide šmėstelėjo klastinga 
šypsena. — Girdėjau, atsisakei narystės. 

— Tai tik gandai, o jie dažnai būna melagingi. Sakyk, Braisai, 
kodėl taip stengiesi? Rašai laiškus, skambinėji, rizikuoji užsitraukti 
baudžiamąją atsakomybę už kortelių padirbinėjimą. 

— Nesuprantu, apie ką kalbi. 

— Čia nieko nėra, tik tu ir aš. — Ji mostelėjo ranka į tuščią kori- 
dorių. — Tad rėžk tiesą. Ko tu nori? 

— Visko, ką galiu gauti. Tu niekada neįrodysi, kad tai aš skam- 
binu, rašau laiškus, naudojuosi kredito kortelėmis. Aš labai atsargus ir 
labai protingas. 

— Ir kaip ilgai tai tęsis? 

— Kol man nusibos. Investavau į tave daug laiko ir pastangų, 
Roza, o tu išmetei mane kaip musę iš barščių. Man nepatinka būti mė- 
tomam. Dabar aš sugrįžau, ir nebus dienos, kad nepriminčiau tau apie 
tai. Žinoma, jei pasiūlytum man pinigų... 

— To niekada nebus. 

— Kaip nori, — gūžtelėjo jis pečiais. — Turiu būdų tau pakenkti. 
Manau, vieną dieną tu nusileisi. Juk žinau, kokia svarbi tau tavo repu- 
tacija, tavo padėtis Šelbio apygardoje. 

— Nemanau, kad žinai. — Roza žiūrėjo tiesiai jam į akis, net kai 
už jo nugaros pamažu prasivėrė poilsio kambario durys. — Tu negali 

paliesti to, kas man svarbu, neturi reikšmės, kiek meluotum, kiek žmo- 
nių įtikintum savo melu. Kvilas nėra visiškas kvailys ir netrukus suvoks, 
kad naudojiesi juo, tuštini jo kišenę. 

— Tu per daug geros nuomonės apie Kvilą. Paprastas gobšuolis. 
O aš moku žaisti su godžiais turtuoliais. 

— Tikiu, nes pats toks esi. Sakyk, kiek pasipelnei iš vargšelės 
Mendės? 

— Tiek, kiek ji gali duoti. Niekada neėmiau iš tavęs daugiau, nei 
galėjai sau leisti, Roza. — Jis perbraukė pirštų galiukais per jos skruos- 
tą. — Ir gavai puikią prekę už savo pinigus. Jei nebūtum buvusi tokių 
siaurų pažiūrų, mes ir dabar būtume kartu. 

— Jei nebūtum vogęs iš manęs, apgaudinėjęs su kitomis moteri- 
mis mano namuose, gal ir būtume — todėl turiu tau padėkoti už tai. 
Sakyk, Braisai, kodėl tau taip patinka Mendė? 

— Ji turtinga, bet ir tu buvai turtinga. Ji jauna, tu ne, be to, ji be 
galo kvaila. Tu nebuvai kvaila. Gal kiek lėta, bet nekvaila. 


— Ir tu tikrai ją vesi? 
— Ji taip mano. — Braisas išsitraukė auksinį žiebtuvėlį, tingiai 
atidarė, tada uždarė. — Kas žino? Pinigai, jaunystė, nuolaidumas. Ji 


gali tapti idealia žmona. 

— Kažkaip paikai elgiesi — skambinėji, komplikuoji jai gyveni- 
mą — a, dar gadini gyvenimą Kvilui su Džene, atbaidai Kvilo klientus. 
Reikėtų padirbėti konstruktyviau. 

— Du paukščiai, vienas akmuo. Jie užjaučia mane, bet skersakiuo- 
ja; tave. 

— Kas bus, kai jie sužinos tiesą? 

— Nesužinos. Kaip sakiau, aš atsargus. Tu niekada nieko neįro- 
dysi. 

— Nemanau, kad man reikės įrodinėti. Visada mėgai girtis ir 
šnekėti, Braisai. — Šį kartą Roza patapšnojo jam per žandą mintyse 
tai pavadindama mirtinu šūviu. — Tai viena iš tavo ydų. — Ji parodė 
jam pažiūrėti už nugaros, kur stovėjo Dženė ir Mendė. Jų veidai buvo 
apstulbę, kūnai sustingę. Sisi, stovėdama šalia jų, pradėjo ploti. Roza 
nusilenkė ir pasišalino. Bet dabar nustebo ji, koridoriaus gale pama- 
čiusi Mičą. 

— Suspėjau į vaidinimą, — lyg niekur nieko tarė jis paimdamas 
Rozą už rankos. — Manau, moters vaidmuo buvo išskirtinis. 

— Dėkoju. 

— Viskas gerai? 

— Tikriausiai, bet nepakenktų truputis gryno oro. 

Jis išsivedė ją į terasą. 

— Labai gudru, — tarė jis. 

— Labai netikėta, — pataisė Roza jį, ir dabar, kai viskas buvo 
baigta, jos skrandis ėmė šokinėti. — Bet jis tiesiog negalėjo praleisti 
progos man įgelti, o jos kaip tyčia irgi buvo šalia, tos apgailėtinos, nie- 
kingos bobos. Gerai, kad buvo ir Sisi. Šis nedidelis spektaklis netrukus 
apskries visą apygardą žodis į žodį. 

Lyg; patvirtinimas jos žodžiams, iš vidaus pasigirdo spiegiantys 
moterų balsai, kažkas sudužo, kažkas ėmė kūkčioti. 

— Nori pamatyti antrą veiksmą? 

— Ne. Geriau dabar eime pašokti. 

— Gerai. — Mičas apkabino ją. — Graži naktis, — tarė jis, nors 
pro atviras duris girdėjosi viduje verdanti scena. 

— Taip. — Ji atsiduso ir padėjo galvą jam ant peties. Pajuto, kaip 
įtempti nervai ima rimti. — Užuodi visteriją? Ačiū, kad neatbėgai man 
į pagalbą. 

— Vos susilaikiau. — Mičas lūpomis palietė jos plaukus. — Bet 
paskui pagalvojau, kad kontroliuoji situaciją, ir pasidarė gaila palikti 
vietą pirmoje eilėje. 

— Varge, ar girdi, kaip klykia toji mergina. Negi neturi nė kiek 
išdidumo? Manau, Braisas nors kartą pasielgė protingai. Ji tikrai kvaila, 
kad ją kur. Akla kaip kurmis. 

— Tėti! — pro duris įpuolė Džošas. — Turi tai pamatyti. 

Mičas toliau suko Rozą po terasą, nors muzika jau seniai buvo 
nutilusi užleisdama vietą šūksniams ir kojų trepsėjimui. 

— Aš užsiėmęs, — atsiliepė jis. 

— Bet Šelbės tėtis ką tik paklojo vieną vyruką. Išjungė jį. O tokia 
moteris įsikibo jam į atlapus — tam vyrukui, ne Šelbės tėčiui. Čia tikra 
nagų ir dantų kova. Praleisi tokį vaizdą. 

— Grįžk į salę, vėliau mums papasakosi. Dabar kurį laiką būsiu 
užsiėmęs — bučiuosiu Rozą. 

— O žmogau. Reikės dažniau apsilankyti užmiesčio klubuo- 
se. — Džošas nuskubėjo atgal į vidų. 
Mičas palinko prie Rozos lūpų. 


JAI REIKĖJO ATSIPALAIDUOTI. „Aš SUSIVALDŽIAU, — GALVOJO ROZA 
dėdama atgal į dėžutę papuošalus, — ir tikiuosi, kad pagaliau visiems 
parodžiau, koks iš tikrųjų yra mano buvęs vyras'. 

Tačiau tai kainavo dar vieną viešą sceną. O, kaip ji pavargo nuo jų, 
pavargo skalbti purvinus skalbinius stebint godžioms akims. Bet teks 
tai išgyventi. 

Roza nusirengė, įslydo į šiltą Aanelinį chalatą. 

Gerai, kad galėjo anksti išvažiuoti iš klubo. Bet kad ir priežasties 
likti nebebuvo, ironiškai šyptelėjo sau. Toji vieta virto apverstų stalų, 
išbarstyto maisto, išlaistytų gėrimų ir išsigandusių svečių priebėga. Visi 
kalbės apie tai ištisas savaites — ir apie ją. To ir reikėjo tikėtis. Išgy- 
vens, o paskui viskas grįš į savo vėžes. Roza ėmė leisti šiltą vandenį į 
vonią. Įsipylė į vandenį dvigubą dozę putų, nusprendusi palepinti save 
vonia. Kai baigs, bus atsipalaidavusi, rožinė ir kvapni, galbūt nusileis į 
biblioteką ir pamos pirštu Mičui. Ji tokia dėkinga, kad jis suprato, jog 
jai reikia pabūti vienai. Atsidususi ji įlipo į vonią ir pasinėrė į kvapnias 
putas iki ausų galiukų. Vyras, kuris supranta moters poreikius ir priima 
juos, yra retas paukštis. 

Džonas dažniausiai suprasdavo. Jie taip puikiai sutarė: kartu kūrė 
šeimą, džiaugėsi dabartimi ir planavo ateitį. Netekusi jo pasijuto it ne- 
tekusi rankos. 

Vis dėlto ji susidorojo, ir, jei atvirai, velniškai gerai. Išaugino sū- 
nus, kuriais gali didžiuotis, išlaikė namus, gerbė tradicijas, įkūrė savą 
verslą. Kaip našlei neblogai. 

Čia galėtų nusijuokti, tačiau po to buvo kitas etapas, apie kurį pa- 
galvojus jai surakina sprandą. Braisas. Kvaila impulsyvi klaida. Nieko 
tokio, visi jų daro. Bet ši buvo tokia destruktyvi, sukėlė tiek nemalo- 
numų, pritraukė visuomenės dėmesį, buvo viešai aptarinėjama, kas dar 
labiau žeidė jos išdidumą. 

Kol jiedu buvo susituokę, Braisas taip dažnai vertė ją abejoti sa- 

vimi, nors paprastai būdavo tvirta ir savimi pasitikinti. Bet jis sugebėjo 
tai suardyti prisidengdamas klasta, melu, žavesiu. 

Kaip žema prisipažinti, kad ji buvo kvaila — ir viskas dėl vyro. Bet 
šįvakar ji atsilygino jam su kaupu, nors vieša scena sukėlė daug skaus- 
mo ir pykčio. Braisas pateikė save ant lėkštės, o ji tik įsmeigė šakutę. 
Su juo baigta. 

Tuo geriau jai. Valio! 

Dabar galbūt metas pradėti kitą Rozalindos Harper gyvenimo 
etapą. Ar ji pasiruošusi tam? Ar pasiruošusi žengti tą didelį baugi- 
nantį žingsnį link vyro, kuris myli ją taip, kaip ji myli jį? Jai beveik 
penkiasdešimt, o ji galvoja apie meilę ir santuoką — trečią kartą. Gal 
išprotėjo? 

Roza tingiai pakišo kojų pirštus po vandens srovele, kurią paliko 
bėgančią, kad vanduo išliktų šiltas. 

Gal tai dovana, jau įvyniota į gražų popierių, surišta dideliu storu 
kaspinu ir numesta jai ant kelių? 

„Aš įsimylėjau, — galvojo Roza šypsodamasi, pamažu atsikraty- 
dama įtampos. — Įsimylėjau įdomų, patrauklų ir supratingą vyrą. Gerą 
vyrą. Turintį pakankamai ydų ir keistumų, kad nebūtų nuobodus“. 

Ji atsiduso apimta pasitenkinimo. Nuo plytelių ėmė kilti plona 
pilka migla. 

O seksas? Ačiū Dievui už seksą. Roza tingiai pasirąžė ir su- 
murkė iš malonumo. Seksas su Miču karštas ir švelnus, jaudinantis ir 
raminantis, stimuliuojantis. Tas vyras moka stimuliuoti. Jos kūnas vėl 
prisipildė sulčių. 

Gali būti, tik gali būti, kad jie galėtų drauge gyventi. Meilei ne- 
lemta ateiti tinkamais momentais, ir galbūt tas trečias kartas bus Ža- 
viausias. Verta pagalvoti, labai rimtai pagalvoti. 

Santuoka. Jos kūnas apsunko, pirštai tingiai braukė putas, o migla 
kilo nuo grindų ir vis tirštėjo. 

Ji tiki ir pasitiki Miču. Ar jos sūnūs pagalvos, jog ji išsikraustė iš 
proto? Gali būti, bet, kita vertus, tai jos gyvenimas. 

Jai patiktų būti ištekėjusiai — tikriausiai. Matyti kito žmogaus 
drabužius spintoje, knygas lentynose. Tas žmogus ne pats tvarkingiau- 
sias, bet ji kaip nors susidorotų su tuo, jei... | 


255 


Putotas vanduo tapo šaltas kaip ledas. Roza aiktelėjo, staigiai atsi- 
sėdo ir instinktyviai sukryžiavo rankas. Jos akys išsiplėtė pamačius, jog 
kambarys pilnas rūko, tokio tiršto, jog nesimato nei sienų, nei durų. 
Roza suvokė, kad tai ne garai, bet bjauri pilka migla, šalta kaip vanduo 
ir tiršta kaip atšalusi sriuba. 

Ji pabandė atsistoti, išlipti, tačiau kažkas traukė ją atgal. 

Širdį surakino šokas, tada atslinko baimė. Stingdantis vanduo ir 
didžiulė trauka minutę atėmė jėgas, tačiau panardinta po vandeniu ji 
pradėjo spurdėti ir spardytis, stengdamasi išnirti į paviršių ir įkvėpti 
oro. Ji jau/ė rankas, gniaužiančias jos galvą, nagus, smingančius į pe- 
čius, tačiau pro vandenį nematė nieko, išskyrus putas ir sūkuriuojančią 
miglą. 

Liaukis! — rėkė ji mintyse. Sukaupusi visas jėgas, Roza atsispyrė 
į vonios dugną ir pašoko. Galva prasiplėšė pro ledinį rūką. Karštligiš- 
kai įkvėpė oro, bet tada plieniniai gniaužtai sugriebė ją už pečių ir vėl 
panardino po vandeniu. Jai blaškantis, vanduo ėmė lietis per vonios 
kraštus, degino akis ir gerklę. Girdėjo savo pačios duslius riksmus, bet 
rankos tik beviltiškai graibė orą, nes aplinkui nieko nesimatė. Alkūnė 
atsitrenkė į vonios kraštą, kūnu nuvilnijo skausmo ir siaubo srovė. 

Tai tavo pačios labui. Tavo labui. Privalai suprasti! 

Balsas virto šnabždesiu jos ausyse, šnabždesiu, kuris įsiliejo į 
karštligiškai pulsuojantį kraują. Dabar Roza pamatė veidą, plūduriuo- 
jantį virš savęs, virš sūkuriuojančio vandens, su įniršio iškreiptomis 
lūpomis. Pamatė pamišimą Amelijos akyse. 

Jis toks pat kaib kiti. Jie visi meluoja! Negi nesakiau tau? Kodėl ne- 
klausai? Priversiu tave klausyti, priversiu sustoti. Suterštas kraujas. Jo 
kraujas tavyje. Sugadino tave. 

Rozos plaučiai klykė be oro, širdis šuoliavo jai bandant kovoti, 
rasti išsigelbėjimą, rasti oro. Kažkas tuoj sprogs joje, ir ji mirs šaltame 
kvapniame vandenyje. Bet ne nuolankiai, ne lengvai. Roza mojavo 
rankomis, spyrėsi kojomis. Mintimis šaukė: „Paleisk mane. Paleisk! Jei 
numirsiu, negalėsiu tavęs klausyti. Tu žudai mane. Jei numirsiu, tu liksi 
klajoti be vietos ir visiems amžiams liksi tarp dviejų pasaulių. Žudikė! 
Įstrigusi pragare“. 

Roza vėl sukaupė jėgas, įtempė raumenis, ir, pasiryžusi išgyventi, 
šoko iš vandens. 

Vanduo subangavo, smarki banga praplėšė miglą, aptaškė sienas 
ir grindis. Ji sugriebė už vonios krašto, užsikniaubė ir ėmė kosėti tai, 
ką buvo prarijusi. Skrandis grasinosi iššokti pro gerklę, tačiau Roza su- 
rakino rankas ant vonios krašto. Ji nesileis nutraukiama atgal. 

— Patrauk rankas, pabaisa. 

Sunkiai gaudydama orą, ji iššliaužė iš vonios ir bejėgiškai su- 
dribo ant permirkusio kilimėlio. Nesiliaudama drebėti, ji susirangė į 
kamuoliuką ir gulėjo, kol atgavo kvapą. Ausyse šniokštė vanduo, širdis 
taip smarkiai plakė, kad, rodės, neatlaikys šonkauliai. Tada ji išgirdo 
raudojimą. 

— Šią akimirką tavo ašaros visiškai nejaudina manęs. — Ne- 
būdama tikra, jog išsilaikys ant kojų, ji nušliaužė grindimis, griebė 
rankšluostį ir drebančiomis rankomis apsigaubė, bandydama nors kiek 
sušilti. | 

— Gyvenu su tavimi visą savo gyvenimą. Bandau padėti tau. O tu 
bandai mane paskandinti! Mano vonioje! Įspėjau tave, jog rasiu būdą, 
kaip pašalinti tave iš šių namų. 

Žodžiai skambėjo ne taip tvirtai ar piktai, kaip ji norėjo. Buvo 
sunku ištarti žodį, kai dantys kaukšėjo iš baimės ir šalčio. Ji krūptelėjo, 
kai chalatas, kuris kabėjo ant vonios durų, nusklendė ir nusileido ant 
jos pečių. | 

— O, dėkoju, — sarkastiškai tarė Roza. — Kaip gražu iš tavo 
pusės pasirūpinti, kad neperšalčiau po to, kai mėginai mane nužudyti. 
Man jau gana. 

Roza sukišo rankas į chalato rankoves, apsisiautė ir atsistojo ant 
virpančių kojų. Ir tada pro retėjančią miglą pamatė Ameliją. Nebe pa- 
mišėlę su paklaikusiomis akimis ir pasišiaušusiais plaukais, kuri rymojo 
virš jos, kol ji kovojo dėl savo gyvybės, bet palaužtą moterį ašarotu 
veidu ir it maldai suspaustomis rankomis. Kai ji išnyko ir migla išsi- 
sklaidė, ant veidrodžio liko žinutė: „Atleisk man“. 


— GALĖJAI ŽŪTI. 

Mičas žingsniavo po miegamąjį svaidydamas žaibus. 

Roza buvo nulipusi į apačią išsivirti puodelio kavos ir paprašyti jį 
užlipti į viršų. Norėjo būti tikra, kad niekas negirdės, ką ji pasakos jam. 

— Laimė, nežuvau. — Kava šiek tiek padėjo, bet jai tebebuvo 
vėsu ir norėjosi apsimuturiuoti stora kašmyro skraiste. 

— Galėjai numirti, kol aš apačioje kuičiausi tarp knygų ir bylų. Tu 
čia kovojai dėl savo gyvybės, o aš... 

— Baik. — Roza pasakė tai švelniai. Moteris, gyvenusi su vyrais, 
išauginusi sūnus, žinojo, ką reiškia ego. — Kas atsitiko, tai atsitiko — 
ne tavo kaltė. Ir ne mano. Kalta, be abejonės, yra emociškai sutrikusi 
dvasia. Ir man nerūpi, jog tai skamba juokingai. 

— Rozalinda. — Miičas sustojo priešais ją, priklaupė, paėmė jos 
rankas į savo. Rankos buvo tvirtos ir šiltos. — Zinau, ką jauti šiam 
namui, bet... 

— Tu nori pasakyti, jog turėčiau išsikraustyti, bent jau laikinai. 
Tame yra logikos, Mičai. Bet aš to nedarysiu. Gali kaltinti mano užsi- 
spyrimą, nes esu kietakaktė. 

— Ir kaltinsiu. 

— Tačiau, — pridūrė ji, — nepaisant to, jog nesileisiu išvaroma 
iš savo namų, išsikraustymas problemos neišspręs. Čia gyvena mano 
sūnus ir kiti, kurie man brangūs. Čia mano darbas. Negi turiu liepti 
kitiems susirasti, kur gyventi? Negi uždaryti verslą rizikuojant viską 
prarasti? Verčiau liksiu ir dirbsiu bandydama ieškoti atsakymų. 

— Ji progresuoja, Roza. Daugelį metų ji nedarė nieko, išskyrus 
tai, kad dainuodavo vaikams. Tai suteikė namams papildomo žavesio. 
Kartais iškrėsdavo kokią šunybę, bėt nieko pavojinga. Tačiau pastarai- 
siais metais ji tampa vis piktesnė ir neprognozuojama. 

— Taip. — Roza suspaudė jo pirštus. — Ir žinai, ką tai sako man? 
Kad mes prie kažko artėjame. Ir todėl ji darosi vis nekantresnė, pa- 
drikesnė, nesivaldanti. Tai, ką mes darome, jai svarbu. Kaip rūpi mano 
mintys bei jausmai, nesvarbu, ji pritaria jiems ar ne. 

— Ką turi galvoje? 

Mičui tikriausiai nepatiks. Bet ji turinti tai pasakyti. Ji pažadėjo 
jam būti atvira, o pažadus reikia tesėti. 

— Aš galvojau apie tave. Apie mus. Kai baigiau piktintis dėl šio 
vakaro ir pradėjau atsipalaiduoti, galvojau apie tai, ką jaučiu tau, ką tu 
jauti man. 

— Ji bandė nužudyti tave, nes mes mylime vienas kitą. — Mičo 
veidas buvo kietas kaip akmuo, kai jis atsistojo. — Vadinasi, išeiti turiu 
aš, turiu palikti šią vietą, kol viskas baigsis. 

— Ar tu taip elgiesi su akiplėšomis? Traukiesi jiems iš kelio? 

Jis vėl ėmė žingsniuoti, tačiau staigiai atsisuko ir įsmeigė į ją de- 
gančias akis. 

— Mes kalbame ne apie kokį nors niekšelį, bandant; atimti pie- 
tums skirtus pinigus žaidimų aikštelėje. Mes kalbame apie tavo saugu- 
mą. Tavo gyvenimą, velniai griebtų! 

— Ašjjai nenusileisiu. Štai kaip išliksiu gyva ir padėties šeiminin- 
ke. Manai, aš nepykstu, nebijau? Klysti. 

— Pastebėjau, kad pirma paminėjai pyktį. 

— Nes jis teigiamas — bent jau aš manau, kad geras sveikas 
pyktis padeda labiau nei baimė. Štai ką mačiau joje, Mičai, kai viskas 
pasibaigė. | 

Roza nusimetė skraistę ir atsistojo. 

— Ji bijojo, buvo sutrikusi, išsigandusi. Atrodė apgailėtinai. Kartą 
sakei, kad ji nenori pakenkti man — manau, tai tiesa. 

— Taip pat sakiau, kad gali pakenkti, ir, pasirodo, tai tiesa. — Mi- 
čas suėmė delnais jos veidą, tada nuslydo jais ant pečių. — Nežinau, 
kaip apsaugoti tave. Bet Žinau, jog negaliu tavęs netekti. 

— Aš ne taip bijočiau, jei būtum šalia. 

Jis pakreipė galvą ir beveik nusišypsojo. 

— Tai labai apgaulinga. 

— Taip, — tarė Roza apkabindama jį. — Bet kartu tai tiesa. Ji 
paprašė manęs atleisti jai. Nežinau, ar galiu, ar atleisiu, bet man reikia 
atsakymų. Ir, velniai rautų, Mičai, man reikia tavęs — kad ir kaip sunku 
tai pripažinti. 

— Tikiuosi, ateityje bus lengviau, nes man patinka tai girdėti. 
Kuriam laikui paliksime viską kaip yra. 

— Ačiū tau. Kai ištrūkau iš ten, — Roza nukreipė žvilgsnį į vo- 
nios kambarį, — kai ištrūkau ir susitvardžiau tiek, kad galėčiau mąsty- 
ti, apsidžiaugiau, kad esi apačioje. Nuoširdžiai sakau. Man palengvėjo, 
kad šiąnakt nebūsiu viena. 

— Nė negalvok apie tai. O dabar, — jis pakėlė ją ant rankų, — į 
lovą. 

— O tubūsi... 

— Aš noriu apžiūrėti nusikaltimo vietą prieš viską sutvarkydamas. 

— Aš galiu viską sutvarkyti rytoj. 

— Ne. — Jis ryžtingai nunešė ją į lovą. — Daryk, ką sakau, Roza, 
būk gera mergaitė. Diena buvo ilga ir įdomi. 

— Tai jau tikrai. — Buvo nuostabu susirangyti lovoje po antklode 
žinant, kad kažkas pasirūpins visais kitais dalykais. — Nežinau, kuo 
atsidėkosiu tau, bet paprašysiu dar vieno dalyko. 

— Nori sriubos? Ko nors karšto? Arbatos? Arbata būtų geriau 
nei kava. 

„Tik pažiūrėkit, — galvojo ji, — daktaras eržiliukas su atsirišusiu 
juodu kaklaraiščiu, atraitytomis smokingo rankovėmis siūlo man sriu- 
bos“. Roza paėmė jį už rankos, kai jis prisėdo ant lovos krašto. 

— Ne, bet ačiū. Paprašysiu, kad niekam nepasakotum, kas čia 
atsitiko. 

— Roza, ką tu sau galvoji? — Jo balse skambėjo neslepiamas nu- 
sivylimas, ir ji šyptelėjo. — Tavęs vos nepaskandino namų dvasia, o tu 
nenori apie tai nė užsiminti? 

— Ne dėl to. Mes paminėsime, užrašysime, smulkiau aptarsime, 
jei reikės. Noriu palaukti iki Stelos vestuvių. Noriu truputėlio ramybės. 
Kai Harperis sužinos... Jam tikrai tai nepatiks. 

— Ant liežuvio galo sukasi vienas riebus žodis. 

Ji nusijuokė. 

— Visi tik nusimintų, sunerimtų. O ką gera tai duos? Tai jau at- 
sitiko, viskas baigta. Yra kitų reikalų, kuriuos reikia tvarkyti. Man jau 
pakaks šio vakaro atgarsių. Galvą guldau, gandai jau pasklido, ir rytoj 
per pusryčius tai bus pagrindinė tema. 

— Ir tai tau neduoda ramybės. 

— Tiesą sakant, manau, man patiks. Turiu pakankamai tuštybės. 
Todėl palikime šį reikalą tik tarp mūsų, kol Stela ištekės. O paskui 
visiems papasakosime ir atlaikysime griūtį. Tačiau šiuo metu tikrai 
norėtųsi daugiau netrikdomo džiaugsmo. 

— Gerai. Nemanau, kad tai ką nors pakeistų. 

— Ačiū. Dabar man nebe taip pikta ir baisu, — pridūrė ji padėda- 
ma galvą ant pagalvės. Aš sustabdžiau. Nugalėjau. Ir galėčiau padaryti 
tai dar kartą. Tai turi šį tą reikšti. 

Mičas pasilenkė virš jos ir pabučiavo į skruostą. 

— Man tai reiškia velniškai daug. 

DEVYNIOLIKTAS SKYRIUS 

KITĄ RYTĄ HEILĖ, PASTVĖRUSI ANT RANKŲ KŪDIKĮ, ĮLĖKĖ Į VIRTUVĘ. 
Jos plaukai buvo surišti į uodegą ant pakaušio, akys išpūstos, o pižamos 
švarkelis netvarkingai susagstytas. 

— Ką tik kalbėjausi su Lili aukle, — paskelbė ji visiems, — o jos 
teta priklauso užmiesčio klubui. Ji sako, kad vakar vakare Roza įsivėlė 
į peštynes. 

— To tikrai nebuvo, — tarė Roza tepdama ploną džemo sluoksnį 
ant trikampio skrebučio ir galvodama, kad gyvenimas kartais toks ma- 
loniai nuspėjamas. 

— Į kokias peštynes? — susidomėjo Geivinas. — Kumščiais? 

— Aš su niekuo nesikumščiavau. — Roza padavė jam skrebu- 
tį. — Žmonės mėgsta perdėti, vaikeli. Toks jau tas pasaulis. 

— Tu kam nors spyrei į veidą? 

Roza kilstelėjo antakius į Luką. 

— Žinoma, ne. Na gal, metaforiškai, aš spyriau kai kam į užpa- 

— Kas ta met... 

— Metafora — tai gražus būdas pasakyti, jog kažkas panašus į 
kažką. Galėčiau pasakyti, tarkim, kad šįryt aš kaip katė prarijusi kana- 
rėlę. — Ji mirktelėjo Lukui. — Tai reikštų, kad aš jaučiuosi patenkinta 
ir soti. Bet aš nė nepaliečiau jo. 

— Ko? — neiškentė Stela. 

— Braiso Klarko. — Atsakymas atėjo iš Deivido, kuris pilstė 
kavą. — Mano žvalgybos tinklas siekia toli ir yra greitas kaip šviesa. 
Jau žinojau apie tai vakar vakare, prieš vienuoliktą vietiniu laiku. 

— Ir niekam nesakei? — Heilė sodindama Lili į aukštą kėdę 
žybtelėjo į jį akimis. 

— Tiesą sakant, laukiau, kol visi susirinks. A, štai ir Harperis. Pa- 
sakiau, kad būtinai ateitų šįryt pusryčiauti. 

— Deividai, nieko čia tokio, o man tikrai reikia ruoštis į darbą. 

— Priešingai. — Purtydamas galvą virš kavos puodelio, Mičas 
apžvelgė stalą. — Tai buvo nepakartojama. Toji moteris, — tarė jis 
žiūrėdamas į Rozą, — yra nepakartojama. 

Ji paėmė po stalu jo ranką ir švelniai spustelėjo, tyliai dėkodama 
už tai, kad neužsimena apie praeitos nakties siaubą. 

— Kas atsitiko? — nekantriai paklausė Harperis. — Omletai? 
Kokia proga valgome omletus? 

— Nes tavo mama mėgsta juos, ir jai reikia pasikrauti energijos 
po vakarykščio susirėmimo su didžiuoju šikniumi. 

— Liaukis, — atsiliepė Roza, nors gerklę kuteno juokas. 

— Kokio vakarykščio susirėmimo? Kas tas didysis šiknius? 

— Matai, ko netenki, kai nesilankai klube? — tarė Deividas Har- 
periui. 

— Jei kas nors tučtuojau neužpildys tuščių tarpų, aš išprotėsiu. — 
Heilė davė Lili atsigerti sulčių, tada klestelėjo į kėdę. — Dėstykit, 
kiekvieną smulkmeną. 

— Nėra ko daug pasakoti, — pradėjo Roza. 

— Aš papasakosiu. — Mičas atrėmė Rozos žvilgsnį. — Nes ji 
daug ką nutylės. Kai ką turėjau pešte išpešti iš jos, nes atėjau šiek tiek 
vėliau, o dar kai ką papasakojo mano sūnus. Bet aš papasakosiu viską iš 
pradžių — bus įspūdingiau. 

Jis pradėjo nuo trumpo apsilankymo prie Foresterių stalo, tada 
perėjo prie scenos poilsio kambaryje, paskui dramatiškai perteikė Ro- 
zos ir Braiso dialogą koridoriuje. | 

— O Dieve, jos išėjo tuo metu, kai tu kalbėjaisi su tuo... — Heilė 
krenkštelėjo ir pakeitė pirmą į galvą šovusį žodį kitu — dėl vaikų. — 
Žmogumi. 

— Jis stovėjo nugara į jas, — paaiškino Mičas. — Veikėjai buvo 
puikiai pasiskirstę. 

Heilė padavė Lili gabaliuką kiaušinio ir išpūtė akis į Rozą. 

— Kaip šauniai išėjo. Tai buvo, chm, kaip gylys. 

— Gerai apskaičiuotas laikas, — pritarė Mičas. — Būtum matęs 
savo motiną, Harperi, šalta ir slidi kaip ledkalnis ir tiek pat pavojinga. 

— Šįryt virtuvė pilna metaforų, — pastebėjo Roza. — Negi nie- 
kas nesiruošia dirbti? 

— Esu matęs ją tokią. — Harperis pakabino omleto. — Grės- 
minga. 

— Taip jau atsitiko, kad aš iš savo vietos galėjau matyti tų damų 
reakciją, — tarė Mičas, — ir ji buvo nuostabi. Braisas neužsičiaupda- 
mas mala apie tai, kaip jis visas apgaudinėja, dėsto apie telefoninius 
skambučius, kredito korteles ir taip toliau, giriasi, kad niekas nesugebės 
to įrodyti, įžeidinėja Kvilą, vadina Mendę kvaiša. Jis tik pučiasi, pučiasi, 
o Roza stovi — jis nė neįtaria, kad ji ką tik nuleido kirvį virš jo sprando. 
Ji lyg niekur nieko kursto jį kalbėti toliau, kol tas ka... — Jis prisiminė 
vaikus. — ...kareivėlis pasilaidoja po savo žodžiais. O tada, kai viskas 
baigta, ji tiesiog pamojuoja ranka, kad jis atsisuktų ir pamatytų, kas 
stovi už jo. O pati neskubėdama nueina. Tai buvo nepakartojama. 

— Tikiuosi, jos užsipuolė jį kaip šunys, — tyliai ištarė Stela. 

— Panašiai. Matyt, jis bandė išsisukti, įtikinti jas, kad tai klaida, 
bet toji šviesiaplaukė — ji tikra isterikė. Puolė rėkti, verkti, trankyti jį. 
Kita nuskubėjo pas savo vyrą, papasakojo, ką girdėjusi, kad tai Braiso 
šunybė, jog jis netekęs vieno iš geriausių klientų. Jis pašoka — pasak 
mano sūnaus — prasiiria pro minią ir smogia Braisui. Žmonės žiūri, 
taurės dūžta, blondinė užšoka ant Braiso ir pradeda jį kandžioti ir 
draskyti. 

— Eina sau, — sušnabždėjo susižavėjęs Geivinas. 

— Ją teko plėšte atplėšti nuo jo, o kai atplėšė, Kvilas trenkė dar 
kartą, ir tada jį turėjo atitraukti. 

— Gaila, kad viso to nemačiau. — Harperis atsistojo ir pasiėmė iš 
šaldytuvo kokakolos — savo rytinę dozę kofeino. — Tikrai gaila. 

— Vieni bėgo slėptis, kiti brovėsi arčiau veiksmo, — tęsė Mi- 
čas. — Slysčiodami ant alyvuogių iš martinių, čiuoždami ant lašišos 

gabalėlių ar kas ten buvo, griūdami ant stalų. Jau norėjo kviesti policiją, 
kai atskubėjo apsauga. 

— O kur tu buvai? — pasiteiravo Heilė. 

— Terasoje, glamonėjau Rozą. Šokau su ja, — pasitaisė jis mirk- 
telėdamas. — Mes galėjome stebėti viską pro duris ir langus. 

— Kurį laiką tai bus pagrindinė tema, — užbaigė Roza. — Mano 
nuomone, visi gavo glėbį pažeminimo. O dabar, nežinau kaip jūs, bet 
man reikia į darbą. 

— Pala, pala, o kaip Braisas? — Heilė pakabino kiaušinienės. — 
Negali palikti mus nežinioje. 

— Nežinau, bet įtariu, jog spruks iš Šelbio apygardos pabrukęs 
uodegą. Nemanau, kad jis dar pasirodys čia. 

— Ir viskas? — nustebo Heilė. — Tu neketini... — Ji nutilo, nu- 
šluostė Lili veiduką. — Tai gerai. Gerai, kad jo nebėra. 

Roza sušiaušė berniukams plaukus, tada atsistojo ir pakštelėjo Lili 
į pakaušį. 

— Šiandien įteiksiu policijai pareiškimą dėl galimo sukčiavimo, 
Mičas irgi, nes jis girdėjo, ką Braisas sakė. Tikiuosi, jie norės pasikalbė- 
ti ir su kitais, kurie girdėjo jo tauškalus. Tada žiūrėsime, kas bus. 

— Dar geriau, — nusišypsojo Heilė. — Daug geriau. 

— Aš netrankau žmonėms veidų ir nespardau jų, bent jau iki šiol 
to nedariau. Bet ir pati nesileidžiu stumdoma. 

Roza išėjo patenkinta, net smagi, kad diena prasidėjo nuo juoko, 
o ne rūpesčių. 


ROZA STOVĖJO ANT NEDIDELIO ŠLAITO MIŠKO PAKRAŠTY IR Žiū- 
rėjo į medelyną. Jame pynėsi nuostabūs spalvų plotai, švelni pavasarinė 
žaluma, akiplėšiška rožinė, egzotiška mėlyna, linksma geltona ir lieps- 
nojanti raudona. 

Šių spalvų buvo pilni ir seni, laiko nublukinti rudi stalai, nu- 
krauti loveliais, vazonais ir konteineriais. Iš žemės veržėsi energingi 
pavasariniai žiedai. Pastatai atrodė atjaunėję, svetingi, o šiltnamiuose 
virė darbas. Didžiuliai įvairių formų gėlynai sproginėjo nuo spalvų, iš 
pakabinamų krepšelių sviro margaspalviai kaspinai. 

Iš čia ji galėjo matyti krūmokšnių plotą, dekoratyvinius medžius 
ir lauką, su tiesiomis it liniuotė vagomis ir galingais traktoriais. Visur, 
kur ji žvelgė, buvo Žmonės, pirkėjai, aptarnaujantis personalas, per- 
kantys arba besižvalgantys. Raudoni vežimėliai it maži traukinukai 
dardėjo takeliais pilni būsimų pirkinių. Stovėjimo aikštelėje jų laukė 
automobiliai ir sunkvežimiai, į kuriuos bus perkrauti pirkiniai. 

Roza matė kalnus mulčio, palaido ir supakuoto, grindinio plytelių 
bokštą, kuolelių stirtas. 

„Visi tik juda, kruta“, — galvojo ji žvelgdama į jaukų šurmulį. 
Sodo pastoginė jau spindėjo vijokliais, besimaudančiais ryto šviesoje, 
raitytas suolelis stovėjo strategiškai patogioje vietoje prie kunku- 
liuojančio sodo fontano, ant šakos kabėjo skaisčiai raudona paukščių 
lesykla, lengvame vėjyje tilindžiavo varpelių muzika. Ji irgi turėtų būti 
ten, darbuotis, tikrinti atsargas, skaičiuoti inventorių. Tai, jog turi va- 
dybininkę — netgi tokią išskirtinę kaip Stela — dar nereiškia, jog gali 
sėdėti nė piršto nepajudindama. Tačiau Rozai norėjosi pakvėpuoti oru, 
pajusti aplink save judėjimą po ilgų valandų, praleistų tvankiame au- 
galų dauginimo skyriuje. Norėjosi pažiūrėti, ką sukūrusi, dėl ko dirbo, 
dėl ko rizikavo. 

Šiandien po skaisčiai mėlynu dangumi, kuris atrodė tarsi nupieš- 
tas ant stiklo, medelynas atrodė nuostabiai. Jis buvo vertas kiekvienos 
valandos, kurią praleido prakaituodama, rūpindamasi, skaičiuodama, 
kovodama. Tai tvirtas, sėkmingas ir didžiulis sodas. Taip, tai jos ver- 
slas, tačiau jis teikia nepaprastą malonumą. Jis atspindi jos stilių, viziją, 
paveldą. Jei kas mato jame tik hobį, tegu. Kai kurie žmonės, tiksliau, 
dauguma, mato ją tik kaip moterį, pasipuošusią auksine suknele ir 
deimantais. Ji nieko prieš kartkartėmis suspindėti. Jei atvirai, jai netgi 
patinka. Tačiau jos esybė, šerdis, stovi čia, su nudėvėtais džinsais, nu- 
blukusiais marškinėliais, kepuraite ir nunešiotais batais. Jos esybė yra 
dirbanti moteris, kuri apmoka sąskaitas, vadovauja verslui, išlaiko na- 
mus. Ji didžiuojasi ta moterimi. Rozalinda Harper iš užmiesčio klubo 
ir visuomenės yra pareiga, o visa kita yra jos gyvenimas. 

Roza giliai įkvėpė, susiėmė ir tyčia nukreipė mintis kitur. Pažiū- 
rės, kas bus, ir kaip jos su Amelija su tuo susidoros. 

Jei šis gyvenimas skirtas jai, kodėl ji negalėtų surizikuoti dar kar- 
tą? Priimti į jį vyrą, kuris myli ir guodžia ją, intriguoja ir verčia šypso- 

tis? Vyrą, kuris kažkaip sugeba rasti kelią jos skausmo, darbo, pareigos 
ir išdidumo labirinte. Vyrą, kurį ji myli. 

Žinoma, jei reikės, gali nugyventi savo gyvenimą ir viena, bet ką 
tai įrodytų? Kad ji gali save išlaikyti, yra savarankiška, stipri. Ji žinojo, 
jog tokia buvo, yra ir visada bus. 

Tačiau ji gali būti ir drąsi. Juk dviejų gyvenimų susiliejimas, dali- 
jimasis problemomis, džiaugsmais, kompromisų ieškojimas reikalauja 
drąsos. Gyventi su vyru, kiekvieną dieną pabusti pasiruošus kovoti su 
rutina ir būti atvira netikėtumams yra darbas. O ji niekada nesibaidė 
darbo. 

Santuoka šiame gyvenimo etape bus kitokia. Jie neturės vaikų. 
Tačiau vieną dieną galės džiaugtis anūkais. Jie nenugyvens viso gyve- 
nimo kartu, tačiau galės būti laimingi, kartu pasenti. 

Jie visuomet meluoja. Jie niekada neatveria savo širdies. 

Roza stovėjo toje pačioje vietoje ant šlaito, tačiau medelyno ne- 
besimatė. Vietoje jo atsirado laukai, apnuoginti žiemos, pliki medžiai 
ir ledo pojūtis ore. 

— Ne visi, — tyliai ištarė Roza. — Ir ne visada. 

Aš žinau daugiau už tave. 

Amelija atsklendė per laukus, neapčiuopiama kaip migla, kuri 
pradėjo kilti per pliką juodą žemę. Jos balta suknelė ir basos kojos buvo 
purvinos. Veidą gaubė susivėlę auksiniai plaukai, o akyse švytėjo pa- 
mišimas. 

Baimė užliejo Rozą tarsi staigi pikta audra. Bet ji nesitraukė. Ji 
atsilaikys. 

Diena apniuko. Dangumi ėmė ristis sunkūs debesys, tepantys 
dangaus mėlynę juodomis su žaliu atspalviu dėmėmis. 

— Aš gyvenu ilgiau nei tu, — tarė Roza ir iš vietos nesitraukė, 
nors negalėjo susilaikyti nevirpėjusi Amelijai artinantis. 

— Jr tiek mažai teišmanai. Tu turi viską, ko tau reikia. Namus, vai- 
kus, darbą, kurį myli. Kam tau reikia vyro? 

— Meilė yra svarbi. 

Pasigirdo juokas, drėgnas kosulys, kuris aidu atsimušė Rozos 
galvoje. 


Meilė yra didžiausias melas. Jis dulkins tave, naudosis tavimi, ab- 

gaudinės ir meluos. Jis skaudins tave, kol išseksi ir ištuštėsi, susitrauksi, 
pasidarysi bjauri ir mirsi. 

Po baime krustelėjo gailestis. 

— Kas tave išdavė? Kas privedė tave iki to? 

Visi. Jie visi vienodi. Tai jie kekšės, nors taip vadina mus. Tai fie at- 
bėgdavo bas mane, kišdavo savo bimpalus į mane, kol jų žmonos miegodavo 
jų šventose lovose. 

— Ar jie vertė tave? Ar... 

O paskui jie pastima tai, kas tavo. Kas buvo mano! 

Ji smogė abiem kumščiais Rozai į pilvą. Smūgis, kupinas įniršio, 
skausmo ir pykčio, nusviedė Rozą atgal. 

"Tą akimirką prasidėjo audra. Dangus prasivėrė, ir liūtis, sūkuriuo- 
dama rūką, tėškėsi į purviną žemę. Ji užspaudė Rozos plaučius, tarsi 
būtų kvėpavusi purvu. Pro jį girdėjosi pamišėliški šūksniai. 

Nužudyk juos visus! Nužudyk juos miegančius. Sukabok į gabalus, iš- 
simaudyk jų kraujyje. Atimk tai, kas priklauso man. Prakeik juos, tegu jie 
garma į pragarą! 

— Jų nebėra. Jie pavirto į dulkes, — bandė šaukti Roza, tačiau vos 
galėjo ištarti žodį. — Ar tai, kas liko, esu aš? 

Audra liovėsi taip pat staiga kaip ir prasidėjo, ir priešais ją stojo 
Amelija, kuri dainuodavo vaikams lopšines, liūdna, blyški, vilkinti pilką 
suknelę. 

Tu esi mano. Mano kraujas. Ji ištiesė ranką, ir jos delne atsirado rau- 
dona dėmė. Mano kaulai. Iš mano gimdos, iš mano širdies, kurią išplėšė iš 
manęs. Surask mane. Aš tokia vieniša. 

Tada Roza liko viena. Ji vėl stovėjo ant pavasarinės žolės miško 
pakrašty ir žiūrėjo į savo medelyną, besidriekianti apačioje. 


ROZA GRĮŽO PRIE DARBO, NES DARBAS TEIKĖ NUSIRAMINIMĄ. 
Tik dirbdama įprastą darbą ji galėjo blaiviai apmąstyti tai, kas atsitiko 
miško pakrašty. 

Dirbo viena, nes vienuma guodė. Visą popietę skirstė paruoštus 
parduoti augalus, sodino sodinukus, laistė, tręšė, žymėjo. 

Baigusi darbą, ji patraukė namo per miškelį ir užėjo į savo asme- 

ninį šiltnamį. Pasodino kanas, pentinius, raktažoles, pavėsyje įsmeigė 
keletą varpelių ir snapučių. 

„Čia mano ramybės uostas, — galvojo ji. — Sodas, žemė, Har- 
perių namų šešėlis“. Roza klūpojo ant žemės po giedru dangumi ir 
žiūrėjo į tai, kas jos. 

Namas toks gražus, su geltono akmens sienomis, spindinčiais 
langais, baltais it nuotakos papuošimais. Kokios paslaptys slypi tuose 
kambariuose, už tų sienų? Kas palaidota šioje žemėje, kurią ji savo ran- 
komis dirba daugelį metų? 

Užaugo čia, kaip užaugo jos tėvas ir jo tėvas, ir visi kiti prieš juos. 
Kartų kartos dalijosi vienu krauju ir istorija. Ji užaugino čia savo vaikus, 
dirbo, kad išsaugotų paveldą, kad jos vaikų vaikai vadintų tai namais. 
Kad ir kas čia buvo padaryta, ji turi žinoti. O tada priimti. 

Apsisprendusi ji padėjo į vietą įrankius ir nuėjo į namą. 

Mičas buvo bibliotekoje. 

— Atleisk, kad trukdau. Noriu apie kai ką pasikalbėti. 

— Puiku, nes aš irgi noriu. — Jis nusisuko nuo kompiuterio ir 
surado aplanką ant stalo. 

— Tu pirmas, — tarė ji. 

— Chmm? A, gerai. — Mičas persibraukė ranka per plaukus, nu- 
siėmė akinius. Ji žinojo, jog tie judesiai padeda jam surikiuoti mintis. 

— Aš jau padariau čia viską, ką galėjau, — pradėjo jis. — Galė- 
čiau dar daug mėnesių tyrinėti jūsų šeimos istoriją, nagrinėti detales, 
ankstesnes kartas. Tiesą sakant, ketinu tai ir daryti. Tačiau kalbant apie 
tikslą, dėl kurio mane pasamdei, — aš aklavietėje. Ji nebuvo šeimos 
narė, Roza. Ne Harper, — pasitaisė jis. — Nei kraujo, nei per santuo- 
ką. Jokie duomenys — pavardės, datos, santuokos, mirtys — nerodo 
moters, vardu Amelija, kuri būtų gyvenusi šiame name ar Harperių 
šeimoje. Jokia moteris panašaus amžiaus nemirė šiuose namuose mūsų 
nustatytu laikotarpiu. 

— Suprantu. — Ji atsisėdo mintyse gailėdamasi, jog neatsinešė 
kavos. 

— Žinoma, jei Stela klysta dėl vardo... 

— Neklysta. — Roza papurtė galvą. — Ji Amelija. 

— Sutinku. Tačiau Amelijos Harper nėra nei gimimo, nei san- 
tuokos įrašuose. Kad ir kaip būtų keista, turint galvoje, kiek laiko stovi 


268 


šis namas, nėra jokių įrašų apie mirusias jame dvidešimtmetes ar tris- 
dešimtmetes moteris. Yra keletas jaunesnių arba vyresnių. 

Jis padėjo aplanką ant krūvos viršaus. 

— Beje, viena įspūdingiausių mirčių, įvykusių čia 1859-aisiais, 
buvo tavo vyriškos giminės protėvio, kažkokio Boregardo Harperio, 
kuris nusisuko sprandą ir susilaužė keletą kaulų nukritęs nuo antro 
aukšto terasos. Laiškuose, kuriuose. minimas šis įvykis, rašoma, kad Bo 
buvo viršuje su moterimi — ne žmona — ir truputį per daug įsijautė į 
seksualinius žaidimus. Jis persivertė per turėklus kartu pasiimdamas ir 
tą moterį. Kai atbėgo šeimynykščiai, jis jau buvo miręs, bet, būdamas 
stambus vyras, sušvelnino savo damos kritimą, ir ji, žnektelėjusi ant jo, 
tik koją susilaužė. 

— Įsivaizduoju, kaip jai turėjo būti gėda. 

— Tikriausiai. Turiu Harperių moterų, kurios čia mirė, vardus. 
Turiu sąrašą tarnaičių, kurios mirė čia, bet nė viena neatitinka duo- 
menų. Ir dar turiu informacijos iš tos teisininkės Čikagoje, apie kurią 
pasakojau. 

Jis ėmė kuistis krūvoje ieškodamas kito aplanko. 

— Ji, kaip sakiau, yra ekonomės, kuri dirbo Redžinaldui Harpe- 
riui, palikuonė. Ji atrado net tris protėvius, kurie dirbo čia — ekonomė, 
ekonomės dėdė, kuris buvo prižiūrėtojas, ir jauna pusseserė, dirbusi 
virtuvėje patarnautoja. Iš to galėjau sudaryti detalią tos šeimos istoriją. 
Nors ji ne į temą, pamaniau, kad norėsi turėti. 

— Taip, norėčiau. 

— Teisininkė tebeieško duomenų, kai turi laiko, ji irgi užsikrėtė 
šia liga. Gali būti, kad mums pasiseks. 

— Tu labai daug padarei. 

— Šioje diagramoje rasi vieno iš protėvių antrojo pusbrolio iš jo 
motinos pusės gyvenimo šaką. Bet ji niekuo nepadės. 

— Tu klysti. — Ji nužvelgė krūvas dokumentų, lentą, nusagstytą 
diagramomis ir fotografijomis, ranka rašytus lapus. — Padės. Jau seniai 
turėjau tuo pasirūpinti. Turėjau Žinoti apie svetimoteriaujantį Bo, apie 
salono savininkę Liusibelę ir kitus, kuriuos iškėlei į dienos šviesą. 

Roza atsistojo ir priėjo prie lentos dar kartą pažiūrėti į nuotraukas 
ir vardus. Kai kurie jau buvo pažįstami, kiti — visiškai svetimi. 

— Dabar matau, kad mano tėvui labiau rūpėjo dabartis nei pra- 
eitis. O mano senelis mirė, kai buvau labai maža, todėl neprisimenu, 
kad jis būtų pasakojęs man šeimos istorijas. Daugiausia sužinojau iš 
savo senelės, kuri nebuvo Harperių kilmės, arba iš vyresniųjų pusbrolių 
ar pusseserių. Vis ketinau prisėsti ir perskaityti šeimos dokumentus 
atidžiau, bet taip ir neprisėdau. 

Ji atsitraukė nuo lentos. 

— Šeimos istorija, visi, kurie gyveno prieš mane, yra svarbūs, o aš 
iki šiol neparodžiau jiems deramos pagarbos. 

— Sutinku su pirma dalimi, bet ne su antrąja. Šis namas rodo 
didžiulę pagarbą tavo šeimai. Tačiau esmė ta, kad aš negaliu Amelijos 
rasti. Iš to, ką mačiau, ką jaučiu, tikiu, kad Amelija yra viena iš tavo 
protėvių. Bet ne šeima. Nes jos vardo nėra šeimos dokumentuose. Ne- 
tikiu, kad ji buvo tarnaitė. 

— Netiki. 

— Atsižvelgiant į laikotarpį ir visuomenės normas. Kaip tarnaitė, 
ji galėjo pastoti nuo kurio nors iš šeimos narių, bet abejoju, ar jai būtų 
buvę leista pasilikti dirbti, pasilikti name nėštumo metu. Jai būtų davę 
pinigų ir išsiuntę, bet tuo netikiu. 

Dar kartą metusi žvilgsnį į lentą, Roza sugrįžo prie stalo ir atsi- 
sėdo. 

— Kodėl ne? 

— Redžinaldas buvo namų galva. Informacija, kurią turiu, rodo, 
jog jis buvo be galo išdidus, didžiavosi savo įtakinga padėtimi šiose 
apylinkėse. Politika, verslas, visuomenė. Jei atvirai, Roza, neįsivaizduo- 
ju jo dulkinančio tarnaitę. Jis turėjo būti išrankesnis. Žinoma, tai galėjo 
daryti giminaitis, dėdė, svainis, pusbrolis. Bet mano nuojauta sako, kad 
ryšys su Amelija buvo glaudesnis. 

— Tai būtų? 

— Meilužė. Moteris, kuri tenkintų jo poreikius. Išlaikoma mo- 
teris. 

Roza minutėlę tylėjo. 

— Žinai, kas įdomu, Mičelai? Kad mes pasiekiame tą patį tašką iš 
skirtingų krypčių. Tu peržiūrėjai krūvas dokumentų, kad man net galva 
sukasi pagalvojus. Ką jau kalbėti apie telefono skambučius, paieškas 
internete, archyve. Diagramos, schemos ir dar dievažin kas. Tai daryda- 

mas tu ne tik nupiešei mano šeimos paveikslą, kurio niekada nebuvau 
mačiusi, ne tik supažindinai mane su žmonėmis, kurių nepažinojau, 
bet kurie, tikrąja žodžio prasme, yra atsakingi už mano gyvenimą. Tu 
atmetei šimtus galimybių, šimtus „galbūt“, kas toji moteris buvo, kad 
galėtume rasti tikrą atsakymą. Kaip manai, ar kada tai padarysime, ji 
nusiramins? 

— Nežinau atsakymo į šį klausimą. Kodėl tu tokia Kiūdna? Man 
širdis plyšta, kai matau tave tokią liūdną. 

— Nežinau. Tikriausiai dėl to, kas atsitiko šiandien, — tarė Roza 
ir papasakojo jam. 

— Aš taip bijojau. — Ji giliai įkvėpė. — Bijojau ir tada, kai ji ne- 
leido mums įeiti į vaikų kambarį, ir tada, kai mes įėjome iš terasos ir ji 
ėmė šėlti. Bijojau tą naktų, kai bandė mane paskandinti. Maniau, kad 
daugiau nebebijosiu. Bet šiandien, kai pamačiau ją ateinančią per lau- 
ką, per rūką, net sustingau iš siaubo. Mačiau jos veidą, pamišusias akis, 
beprotišką ryžtą. Tokį, dabar galvoju, kuris pergali netgi mirtį. 

Roza nusipurtė. 

— Žinau, skamba keistai, bet manau, kad būtent tai ji ir pa- 
darė — kažkokiu būdu. Ji nugalėjo mirtį pamišimu, ir dabar negali 
išsilaisvinti. 

— Šį kartą ji nelietė tavęs. Nieko nepadarė? 

Roza papurtė galvą. 

— Netgi pačioje įniršio viršūnėje. Aš negalėjau kvėpuoti — jau- 
čiausi tarsi būčiau traukusi į save purvą, tačiau iš dalies tai galėjo būti 
dėl mane apėmusios panikos. Ji kalbėjo apie žudymą, maudymąsi krau- 
jyje. Šiuose namuose niekas nekalbėjo apie žmogžudystes, bet gal — o 
Dieve — gal jie ją nužudė? Kažkas iš mano šeimos? 

— Ji kalbėjo apie žudymą, — priminė jai Mičas, — ne apie tai, 
kad ji buvo nužudyta. 

— Taip, bet ar galima tikėtis, kad išprotėjusi moteris kalbėtų 
rišliai. Ji sakė, kad aš jos kraujas. Tiesa tai ar ne, ji tiki tuo. — Roza 
atsiduso. — Tu irgi. 

Mičas atsistojo, apėjo aplink stalą, priėjo prie Rozos ir apkabino. 

— O tu kuo tiki? 

„Paguoda“, — galvojo ji padėdama galvą jam ant peties. Vyras gali 
suteikti tiek paguodos, kiek leisi jos pasiimti. 

— Amelija turi mano tėvo akis. Pastebėjau tai šiandien. Niekada 
anksčiau neatkreipiau dėmesio, galbūt nenorėjau. Ar jis paėmė jos vai- 
ką, Mičai, mano proprosenelis? Ar jis galėjo būti toks negailestingas? 

— Jei tai tiesa, ji galėjo pati atiduoti vaiką. Galbūt jie sudarė san- 
dėrį, o vėliau ji ėmė gailėtis. Yra daug galimybių. 

— Aš noriu sužinoti tiesą. Privalau, kad ir kiek tai kainuotų. 

Ji atsitraukė, išspaudė šypseną. 

— Bet kaip, po galais, mes sužinosime apie moterį, kuri galbūt 
buvo mano proprosenelio meilužė? 

— Mes turime vardą, apytikslį amžių ir prielaidą, jog ji gyveno 
Memfio apylinkėse. Nuo to ir pradėsime. 

— Ar tai natūralus optimizmas, ar tik bandai sulyginti mano 
plunksneles? 

— Ir tai, ir tai. 

— Gerai. Einu įsipilti taurę vyno. Ko nors nori? 

— Būtų ne pro šalį galonas vandens, kad praskiestų penkis galo- 
nus kavos, kuriuos šiandien išgėriau. Eisiu kartu. 

Mičas apkabino Rozą per pečius ir jie nuėjo į virtuvę. 

— Gali būti, kad norėsiu atidėti tai iki Stelos ir Logano vestuvių. 
Man regis, kad gyviesiems turėtų būti suteikta pirmenybė, nesvarbu, 
kokie reiklūs tie mirusieji būtų. — Ji ištraukė butelį vandens ir šviežią 
citriną. — Negaliu patikėti, kad po kelių dienų šiuose namuose nebe- 
bus tų berniukų. 

Ji įpylė vandens, įdėjo griežinėlį citrinos ir padavė jam stiklinę. 

— Ačiū. Manau, jie dažnai čia lankysis, net nejausi, kad čia jų 
nėra. 

— Norėčiau tikėtis. — Roza įsipylė vyno, bet, nespėjus gurkštelė- 
ti, suskambo telefonas. — Kur tas Deividas? — sumurmėjo ji eidama 
atsiliepti. 

Minutėlę klausėsi, tada lėtai nusišypsojo Mičui. 

— Sveika, Džeine, — tarė ji pakeldama taurę. 


— KAIP ĮDOMU. KAIP FILME APIE ŠNIPUS AR KAŽKAS PANAŠAUS. — 
Heilė trypčiojo ant pirštų galiukų. Ji, Stela ir Roza kėlėsi liftu į Klarisės 

Harper butą. — Visą rytą dailinomės nagus, o dabar einame medžioti 
slaptų dokumentų. Siaubingai įdomu. 

— Ką pasakysi, kai mus areštuos ir turėsime visą naktį praleisti 
kameroje su Didžiąja Berta, — nusišaipė Stela. — Jei Loganui rytoj 
teks vesti mane per kalėjimo grotas, aš būsiu velniškai nepatenkinta. 

— Sakiau tau, kad neitum, — priminė jai Roza. 

— Ir praleisti tai? — Sulaikiusi kvapą, Stela išžengė iš lifto. — 
Gal aš kalbu daug, bet nesu bailė. Be to, Heilė teisi. Tai įdomu. 

— Įeiti į senos niurzglės baldais užkimštą butą ir pasiimti tai, kas 
mano — kartu su išsigandusiu triušiuku — nepasakyčiau, jog tai įdo- 
mu. Džeinė galėjo pati juos paimti, būtų sutaupiusi mums kelionę. Juk 
rytoj vestuvės, tiek daug reikia padaryti. 

— Žinau, ir labai dėkinga, kad davei mums išeiginę, kad galėtume 
pasigražinti. — Stela impulsyviai pabučiavo Rozai į žandą. — Po ves- 
tuvių atidirbsime dvigubai. 

— Teks. O dabar melskitės, kad toji sena vėpla būtų išėjusi į kir- 
pyklą, kaip sakyta, nes kitaip galime turėti nemalonumų. 

— Negi manai, kad ji galėjo neišeiti? — pradėjo Heilė, bet durys 
prasivėrė. Džeinė iškišo nosį pro plyšį. 

— Aš... tikėjausi, kad ateisite tik jūs, pussesere Rozalinda. Ne- 
Žinau, ar turėtume... 

— Jos mano darbuotojos ir mano draugės. — Neturėdama kan- 
trybės aiškintis ir delsti, Roza atidarė duris ir įėjo. — Džeine, tai Stela 
ir Heilė. Džeinė, ar susidėjai daiktus? 

— Taip, jų nėra daug. Bet aš čia galvojau... ji nusimins, kai pama- 
tys, jog aš išėjau. Nežinau, ar turėčiau... 

— Si vieta siaubinga, — pastebėjo Roza. — Dvokia levandomis. 
Kaip gali tai pakęsti? Štai mūsų Drezdeno piemenaitė, o ten — Mei- 
seno katė ir... velniop viską. Kur dienoraščiai? 

— Aš jų neištraukiau. Pagalvojau, jog neteisinga... 

— Puiku. Duokš man raktą, parodyk kur, ir aš pati išsitrauksiu. 
Negaiškime laiko, Džeine, — pridūrė Roza, kai mergina ir toliau sto- 
vėjo kramtydama lūpą. — Tavęs laukia naujas butas ir naujas darbas 
ankstų pirmadienio rytą. Imi juos arba ne, tau rinktis. Tačiau aš neiš- 
eisiu iš šio dvokiančio buto be to, kas teisėtai priklauso man. Todėl arba 
duodi raktą, arba pradėsiu viską jaukti, kol surasiu, ką reikia. 

— O, Dieve. Man bloga. — Džeinė įkišo ranką į kišenę ir ištrau- 
kė dailų varinį raktą. — Stalas jos kambaryje, viršutinis stalčius. — Iš- 
blyškusi kaip popierius, ji mostelėjo ranka. — Man svaigsta galva. 

— Eik, išsivemk, — pasiūlė Roza. — Stela, gal padėtum Džeinei 
susirinkti daiktus? 

— Žinoma. Eime, Džeine. 

Patikėjusi Stelai Džeinę, Roza atsisuko į Heilę. 

— Stebėk duris, — paliepė ji. 

— O, čia tai bent. Aš sargyboje. 

Roza neišlaikiusi sukikeno eidama į Klarisės miegamąjį. Čia 
levandų kvapas su žibuoklių prieskoniu buvo dar stipresnis. Lovos gal- 
vūgalis buvo siuvinėtas aukso kutais, o senovinė antklodė, pažino Roza, 
buvo iš Harperių namų. Kaip ir staliukas prie lango bei lempa. 

— Sena vagilė, — sumurmėjo Roza eidama tiesiai prie stalo. Ji 
pasuko raktą ir nesusilaikiusi aiktelėjo, kai pamatė krūvelės senų, oda 
įrištų dienoraščių. | 

— Tai bus spyris į tavo kaulėtą subinę, — nutarė ji ir atrišusi atsi- 
neštą maišą atsargiai sudėjo knygas. 

Kad įsitikintų, jog paėmė visus dienoraščius, ji patikrino likusius 
stalčius, be sąžinės graužimo apžiūrėjo naktinį staliuką, indaują, ko- 
modą. Nors jautėsi kvailai, vis dėlto nuvalė visus paviršius, prie kurių 
lietėsi. Ką gali žinoti — Klarisė gali iškviesti policiją ir pareikšti, jog 
buvo apvogta. Tada paliko raktą aiškiai matomoje vietoje, ant stalo. 

— Stela nusivedė ją į apačią, — paskelbė Heilė, kai Roza išėjo 
iš miegamojo. — Ji taip drebėjo, kad išsigandome, jog jai neprasidėtų 
koks priepuolis. Toji vargšelė turi tik vieną lagaminą. Visas jos turtas 
tilpo į vieną lagaminą. 

— Ji jauna. Dar turi laiko užgyventi turto. Ar lietei čia ką nors? 

— Ne. Pamaniau, pirštų atspaudai ir visa kita. 

— Šaunuolė. Eime. 

— Radai? 

Roza patapšnojo per maišelį. 

— Paprasta, kaip atimti iš vaiko saldainį. 

Tik tuomet, kai jos jau buvo įkurdinusios Džeinę jos naujajame 
bute ir buvo pakeliui į namus, Roza pastebėjo, jog Heilė neįprastai tyli. 

— Tik nesakyk, kad abejoji, tave graužia sąžinė ar dar kas. 

— Ką? O, ne. Tie dienoraščiai yra tavo. Tavim dėta būčiau pa- 
siėmusi ir kitus daiktus. Aš galvojau apie Džeinę. Žinau, ji nedaug 
jaunesnė už mane, o atrodo tokia gležna, visko bijanti. Nors dabar, 
sakyčiau, pasielgė drąsiai. 

— Ji neturėjo to, ką turi tu, — tarė Roza. — Tavo ištvermės ir 
to, ką būtų galima pavadinti sėkme. Be to, ji neturėjo tokio tėvo, kuris 
ją mylėtų, mokytų, suteiktų saugius ir laimingus namus. Ji nesijaučia 
stipri ir patraukli, o tu žinai, kad esi tokia. 

— Jai reikia pakeisti šukuoseną ir drabužius. Ei, Stela, būtų sma- 
gu ją pakeisti? 

— Raminkis, mergyt. 

— Aš rimtai. Vėliau, kai turėsime laiko. Bet aš galvojau ir apie tai, 
kaip ji atrodė, kai įžengė į butą. Kokia dėkinga ir nustebusi buvo, kad 
atsiuntei kai kurių daiktų, Roza. Būtiniausių, kaip sofa, lova, maistas. 
Atrodo, jai niekas nėra padaręs nieko malonaus vien iš padorumo. Man 
pasidarė taip gaila jos, bet tuo pačiu metu džiaugiausi dėl jos — ji dai- 
rėsi aplinkui sutrikusi, apsiašarojusi. 

— Pažiūrėsim, kaip ji sugebės toliau gyventi. 

— Tu suteikei jai galimybę viską pradėti iš naujo. Kaip pasielgei 
su manimi ir Stela. 

— O, tik nepradėk. 

— Pradėsiu. Mes visos buvome atsidūrusios kampe, o tu ištiesei 
mums ranką ir padėjai rasti kelią. Dabar Džeinė turės savo butą ir 
naują darbą. Aš turiu gražų kūdikį ir nuostabius namus. O Stela rytoj 
išteka. 

Ji pradėjo šniurkščioti, ir Roza griežtai dėbtelėjo į ją per galinio 
vaizdo veidrodėlį. 

— Rimtai sakau, nepradėk. 

— Nieko negaliu sau padaryti. Aš tokia laiminga. Rytoj išteka 
Stela. O jūs esate mano geriausios draugės visame plačiame pasaulyje. 

Stela ištiesė jai nosinaičių pakelį vieną pasilikdama sau. 


IŠ VISO BUVO ŠEŠIOLIKA DIENORAŠČIŲ — PENKI JOS SENELėĖS Eli- 
zabetos Harper, devyni — prosenelės Beatrisės. 

Juose buvo ir keletas brėžinių, pastebėjo Roza, versdama pusla- 
pius — senelės darbas. Ji pajuto šilumą žiūrėdama į juos. 

Nepaisant to, jų laukė sunkus darbas — perskaityti visus ir surasti 
ką nors, kas susiję su Amelija. 

— Jie be datų. — Trindamasi akis, Stela atsilošė į sofos atlošą. — 
Iš to, ką spėjau perskaityti, galiu pasakyti, kad Beatrisė Harper rašė tol, 
ko! baigdavosi sąsiuvinis, tada imdavo kitą. 

— Pamėginkime kaip nors išrūšiuoti juos, — pasiūlė Mičas, — 
tada pasidalykime ir skaitykime. 

— Tikiuosi, man teks koks nors pikantiškas. — Atsižvelgdamas į 
aplinkybes, Deividas buvo paruošęs arbatos ir dabar vaišinosi keksu. 

— Aš norėsiu žinoti, kas rašoma kiekviename iš jų. Bet rytoj 
vestuvės. Stela, nenoriu, kad pervargtum. Nes aš būsiu kalta, jei tekėsi 
su juodais ratilais po akimis. Kas tai galėtų būti? — nustebo Roza, kai 
suskambo durų skambutis. — Visi čia. Ne, sėdėk, Deividai. Aš ati- 
darysiu. 

Ji nuėjo prie durų lydima ant kulnų lipančio Parkerio, kuris savo 
lojimu norėjo įrodyti, jog dirba savo darbą. Atidariusi duris Roza kils- 
telėjo antakius, o jos šypsena buvo aštri kaip ašmenys. 

— O, pussesere Rise, koks nemalonus siurprizas. 

— Kur toji nenaudėlė ir mano nuosavybė? 

— Neturiu nė menkiausio supratimo apie ką kalbi. Man visiškai 
tai nerūpi. — Ji pastebėjo, jog nelauktoji viešnia buvo pasisamdžiusi 
automobilį su vairuotoju iš miesto. — Numanau, kad geros manieros 
reikalauja pakviesti tave į vidų, bet įspėju, kad aš nepasivarginsiu iš- 
rengti ir apieškoti tave prieš išeinant — kas būtų labai nemalonu abiem 
pusėms — todėl nė negalvok ką nors paimti. 

— Tuesi ir visada buvai nemaloni ir nemandagi būtybė. 

— Argi ne juokinga? — Roza atsitraukė, kad Klarisė su savo 
lazda galėtų įeiti į fojė. — Mano nuomonė apie tave tokia pati. Mes 
svetainėje, geriame arbatą. — Roza stabtelėjo ant slenksčio. — Mus 
aplankė pusseserė Risė. Kaip nepasisekė, ar ne? Tikriausiai prisimeni 
mano sūnų Harperį. Tu visada mėgdavai skystis juo. Ir Deividą, Har- 
perio vaikystės draugą, kuris rūpinasi Harperių namais ir skaičiuoja 
sidabrinius įrankius. 

— Manęs nedomina tavo paistalai. 

— Kad daugiau neturiu ko pasiūlyti. Regis, esi pažįstama ir su 
daktaru Karnegiu. 

— Esu ir ketinu pasikalbėti apie jį su savo advokatu. 

Mičas plačiai nusišypsojo. 

— Mičelas Karnegis, su „č“ varde. 

— Čia Loganas Kitridžas, draugas, kaimynas ir darbuotojas, kuris 
taip pat panelės Stelos Rotšild, mano vadybininkės, sužadėtinis. 

—. Manęs nedomina tavo darbuotojų kratinys nei tavo keistas 
įprotis kviestis juos visus į Harperių namus. 

— Čia jos vaikai, Geivinas ir Lukas, ir jų šuo, Parkeris, — tęsė 
Roza, tarsi nė negirdėtų Klarisės. — Ir jaunoji pusseserė iš Ešbių pusės, 
taip pat mano darbuotoja, Heilė Filips, bei jos gražioji dukrelė Lili. 
Regis, pristačiau visus. Deividai, gal įpiltum Klarisei arbatos. 

— Nenoriu arbatos, kurią ruošė ir pilsto homoseksualas. 

— Tai neužkrečiama, — nesutrikęs atrėžė Deividas. 

— Deividai, tu homoseksualas? — Roza suvaidino nustebu- 
sią. — Kaip įdomu. 

— Na, aš stengiuosi būti subtilus. 

— Kur Džeinė? — piktai pasiteiravo Klarisė. — Reikalauju tuč- 
tuojau su ja pasikalbėti. 

Roza paėmė mažytį sausainį ir padavė džiūgaujančiai Lili. 

— O Džeinė būtų? 

— Tu puikiai žinai. Džeinė Polson. 

— A, taip, pusseserė Džeinė. Deja, jos čia nėra. 

— Aš nepakęsiu tavo melo. — Išgirdęs jos toną, Parkeris įspėja- 
mai suurzgė. — Ir patraukite nuo manęs tą siaubingą šunį. 

— Jis 7ė7a siaubingas, — pašoko Geivinas, bet Stela tučtuojau 
sugriebė jį už rankos. — Tai tu siaubinga. 

— O jei būsi pikta, — įsikišo Lukas, — jis įkąs tau, nes jis geras 
šuo. 

— Geivinai, veskis Luką ir Parkerį į lauką, — paragino sūnų 
Stela. 

— Pasiimkite kamuolį, — patarė Loganas ir mirktelėjo berniu- 
kams. — Aš tuoj ateisiu. 

Geivinas paėmė šunį ir susiraukęs išėjo pro duris, o Lukas stab- 
telėjo prie durų. 

— Tu mums nepatinki, — išrėžė jis ir nusivijo brolį savo trumpo- 
mis tvirtomis kojytėmis. 

— Matau, tavo darbuotojai neką geriau sugeba auklėti savo vai- 
kus nei tu, Rozalinda. 

— Akivaizdu. Ir aš taip tuo didžiuojuosi. Ką g, jei nenori arbatos 
ir aš nežinau nieko apie Džeinę, turbūt norėsi išvykti. 

— Kur žurnalai? 

— Žurnalai? Turi galvoje dienoraščius, kuriuos rašė mano senelė, 
prosenelė ir kurie buvo paimti iš šių namų be mano leidimo? 

— Tavo leidimas nebuvo reikalingas. Aš esu vyriausia gyva Har- 
per, ir tie žurnalai priklauso man. 

— Mes tikrai nesutinkame su tuo, bet aš galiu pasakyti, kur jie. 
Ten, kur jų vieta — moralinė, teisinė ir etninė. 

— Liepsiu, kad tave areštuotų. 

— Prašom, pamėgink. Turėtų būti smagu. — Grėsminga kaip 
ledkalnis, Roza atsisėdo ant fotelio porankio ir nerūpestingai užsimetė 
koją ant kojos. — Tau juk patiktų, jei tavo vardas, ir visų Harperių, 
atsidurtų laikraščiuose, būtų juodinamas ir apkalbamas visoje apygar- 
doje? — Jos balsas buvo šaltas, tačiau akys degte degė. — Nes aš galiu 
pasirūpinti, kad taip atsitiktų. Galiu garantuoti, kad pasakosiu visiems 
ir visur. Tokie dalykai manęs nejaudina. 

Roza nutilo ir pasilenkė prie Lili paimti jai tiesiamą sausainį. 

— Ačiū, mažute. Bet tau? — tarė ji Klarisei. — Nemanau, kad 
tau patiktų tapti paskalų ir juokų objektu. Ypač kai nieko nelaimėsi. Aš 
turiu tai, kas teisėtai priklauso man. 

Ji paėmė Lili, pasisodino ją ant kelių ir padavė sausainį. Kambary- 
je tvyrojo tyla, tik girdėjosi piktas Klarisės šnopavimas. Roza nuspren- 
dė, kad tai yra vienas tų retų atvejų, kurį ji galėtų apibūdinti scenine 
fraze: jos krūtinė kilnojosi iš pykčio. 

Nepakartojama. 

— Jei nori, kad policija apklaustų mane, kaip atgavau savo nuo- 
savybę, mielai jiems papasakosiu. Ir, tikiuosi, tu mielai paaiškinsi jiems, 
kaip toji nuosavybė iš Harperių namų atsidūrė tavo stalčiuje kartu su 
kitais brangiais daiktais, kurie įrašyti į Harperių namų nuosavybės 
sąrašą. 

— Tu purvini šeimos vardą! — Įniršio iškreiptu veidu Klarisė 
žengė į priekį. — Neturi teisės. Neturi teisės iškasti to, kas palaidota. 

Roza ramiai perdavė kūdikį Mičui, kuriam Lili ėmė dosniai siū- 
lyti apčiaumotą sausainį. Ji išgirdo, kaip Mičas sumurmėjo: „Prispausk 
ją, mieloji“, ir atsistojo. 

— Ko tu bijai? Ką jie jai padarė? Kas buvo Amelija? 

— Niekas, valkata, žemos klasės kekšė, kuri gavo daugiau nei 
nusipelnė. Taip ir Žinojau, tą pačią minutę supratau, kai tu gimei, kad 
kraujas savo parodys. Taip ir yra. 

— Tai aš jos palikuonė, — tyliai tarė Roza. 

— Aš daugiau nieko nesakysiu. Tai nusikaltimas ir nuodėmė, kad 
tokia moteris kaip tu yra šių namų šeimininkė. Tu neturi tam teisės, 
niekada neturėjai. Esi niekas kitas, kaip amaras, ėdantis šeimos vardą. 
Mano senelė būtų užpjudžiusi tave šunimis ir neleidusi nė peržengti 
Harperių namų slenksčio. 

— Gerai, pakaks. — Nespėjus Rozai prasižioti — o ji dar daug ką 
turėjo pasakyti — Harperis pašoko ir priėjo prie Klarisės. — Dabar tu 
išeisi, ir daugiau niekada neįžengsi pro šias duris. 

— Neburnok, berniūkšti. 

— Man jau ne aštuoneri. Tu čia nelaukiama. Manai, stovėsiu 
ir klausysiuos, kaip įžeidinėji mano motiną? Moterį, kurios vienoje 
blakstienoje yra daugiau kilmingumo nei visame tavo išdžiūvusiame 
kūne? Išeini, arba išspirsiu. Rinkis. 

— Tu toks kaip ji. 

— Tai pirmas teisingas žodis nuo tada, kai atėjai. Durys čia, fus- 
sesere Rise. 

Jis suėmė ją už rankos, nors ji bandė atstumti jį, ir išvedė pro 
duris. 

Stojo trumpa tyla, tada Heilė tyliai švilptelėjo. 


— Pirmyn, Harperi. 


DVIDEŠIMTAS SKYRIUS 


LO 


VIRŠUJE, SVETAINĖJE, MIČAS UŽKĖLĖ ROZOS KOJĄ SAU ANT KELIŲ 
ir ėmė trinti. 

— Pavargai. 

— Truputį. 

— Puikus smūgis. 

— Taip, kirtau iš peties, bet Harperis išsviedė kamuolį iš aikštelės. 

— Kaip man patinka, kai mano mergina kalba beisbolo analogi- 
jomis. — Jis kilstelėjo jos koją aukščiau ir pabučiavo į kulkšnį. — Pasi- 
imsiu savo dalį dienoraščių. Šiąnakt dar galėsiu padirbėti. 

— Tu irgi pavargai. O ir vestuvės netrukus. — Roza atlošė galvą 
ir užsimerkė, kai jo nykštys įsispaudė į kojos išlinkį. — Be to, jei išva- 
žiuosi, kas pamasažuos man kojas. 

— Tikėjausi, kad pasiūlysi atitinkamą kyšį. 

— Tau nereikia kyšio. Maniau, kad pasiliksi. 

— Taip jau atsitiko, kad mašinoje turiu kostiumą vestuvėms. 

Ji šyptelėjo užsimerkusi. 

— Man patinka vyrai, kurie apgalvoja rytdieną. 

— Nebuvau tikras, kad šiąnakt man atsiras vietos namuose. Ves- 
tuvių išvakarės, moteriški ritualai. 

— Mes jau šįryt pradėjome ritualus, o rytoj užbaigsime. Jie bus 
puiki šeima, ar ne? 

— Jau yra. Man patiko, kaip berniukai stojo prieš senę, ir tavo 
elegantiški smūgiai, kuriuos užbaigė triuškinantis Harperio kirtis. 

— Mes visi buvome nuostabiai nemandagūs, ar ne? Žinoma, dau- 
giau ji su tavimi nesikalbės. Nepadės rašyti knygos. | 

— Dėl to nesijaudinu. Be to — pavadinsime tai žaidynėmis, pasi- 
baigus sezonui — nemanau, kad jai patiks, ką apie ją parašysiu. 

— Man patiks. Ji žino, kas buvo Amelija, kas jai atsitiko. Tik- 
riausiai visą laiką žinojo. Gali būti, kad ji sunaikino tuos dienoraščius, 
kuriuose buvo užsiminta apie ją — net ir nedidelė užuomina, juodi- 
nanti Harperių namus, būtų jai šventvagystė. Bet mes turime būti tam 
pasiruošę. 

— Mums reikia tik keleto sėklų. Aš galiu jas padauginti. 

Ji atsimerkė. 

— Koks tu protingas. Man patinka, kai vyrukas, kurį myliu, kalba 
sodininko terminais. 

— Tu dar nieko nežinai, Rozalinda, mane suvedžiojo tavo pėdos. 

— Mano pėdos? 

— Aš pakvaišęs dėl jų. Niekad nežinai... — Jis lėtai nutraukė sto- 
rą kojinaitę. — Ką rasi. Ach. — Jis perbraukė pirštu per jos kojų nagus, 
nulakuotus blyškia rožine spalva su blizgesiu. — Koks netikėtumas. 

— Tai viena iš mano mažų paslapčių. 

Jis kilstelėjo koją ir palietė lūpomis pėdos išlinkį. 

— Man patinka netikėtumai. 

Tenkinti stipriį moterį, stebėti ją, jausti, kaip ji atsiduoda po- 
jūčiams buvo stiprus jausmas. Net menkiausias atodūsis, nežymus 
virptelėjimas buvo neišpasakytai erotiškas Žinant, kad toji moteris ne- 
pasiduoda niekam. 

Nuo potraukio iki aistros, nuo aistros iki meilės. Kelionė, kurios 
jis nebuvo planavęs, tačiau keliauja. Liesdamas ją jis žinojo, jog ji toji 
moteris, su kuria norėtų praleisti likusį savo gyvenimą. Jis net stebėjosi, 
kaip galėjo tiek nugyventi nepažinęs jos, netroškęs, neuodęs jos kvapo, 
negirdėjęs jos balso, nejautęs svaiginančio odos švelnumo. 

Kai Roza pakilo ir apkabino jo kaklą priglusdama lūpomis prie jo 
lūpų, jo širdis vos nesprogo iš laimės. 

— Aš galiu matyti tave tamsoje, — tarė jis. — Galiu girdėti tavo 
balsą, kai esi už šimto mylių. 

Vos girdimas aiktelėjimas išreiškė visus joje slypinčius jausmus, ir 
ji prigludo jam prie krūtinės. Minutėlę sėdėjo padėjusi jam ant peties 

galvą, klausydamasi jų abiejų širdžių plakimo. Niekada nesupras, kaip 
meilė gali būti tokia skirtinga skirtingais laikotarpiais. Tačiau ji yra 
dėkinga už tai, dėkinga, jog vėl rado meilę. Ji brangins ją. Brangins jį. 

Roza pakėlė galvą ir suėmė delnais jo veidą, kad matytų jo akis. 

— Yra sunkiau susidoroti su jausmais, kai daugiau Žinai, esi 
daugiau patyręs. Tačiau tuo pačiu metu tie jausmai yra tikresni, tur- 
tingesni. Noriu, kad žinotum, kaip jaučiuosi būdama su tavim. Pilna 
ir turtinga. 

— Nežinau, ar išgyvenčiau be tavęs, Rozalinda. 

— Tai gerai. — Ji palietė jo lūpas. — Gerai, — pakartojo įsi- 
siurbdama. 

Roza apsivijo jį savo kūnu, kvėpė jo kvapą, plaukus, odą. Vieną 
akimirką su nepakeliamu švelnumu, kitą — su kunkuliuojančia aistra. 
Neatplėšdama nuo jo lūpų, ji atsagstė jo marškinius, tada iškėlė rankas, 
kad jis nutrauktų josios, ir jų kūnai galėtų susilieti. Mičas užgulė ją 
ant sofos ir leido darbuotis rankoms ir lūpoms ant krūtų, pečių, kaklo, 
žemyn tuo siauru liemeniu. Ant jos kūno buvo likę pagimdytų vaikų 
ženklų. Minutėlę jis priglaudė galvą prie jos pilvo ir palaimingai užsi- 
merkė džiaugdamasis, kad rado tokią gyvybingą, stiprią moterį. Ji glos- 
tė jam nugarą, slysdama per blizgantį paviršių, tingiai darbuodamasi 
ties džinsų užtrauktuku. Jis jau buvo kietas ir karštas, ir jos raumenys 
nekantriai suvirpėjo. Jie nusiplėšė likusius drabužius, ir šį kartą ji užsi- 
gulė jį. Tada apsižergė ir, stebeilydamasi į tas butelio žalumo akis, lėtai 
paėmė jį į save. 

— Och. Dieve. — Ji paėmė jį į rankas ir įsileido pas save. 

Neleisdama sau atsipalaiduoti, ji ėmė judėti judindama klubus 
kankinamai švelniu ritmu, stipriomis šlaunimis nustatydama greitį. 
Jautė jo rankas, beviltiškai spaudžiančias jos klubus, jo tramdomas pa- 
stangas prisitaikyti prie jos ritmo. Tada rankos nuslydo jos nugara ir, 
atklydusios į priekį, apkabino jos krūtis. Ji stipriau suspaudė jį savyje ir 
užspaudė jam burną bučiniu, kad jis galėtų pajusti jos palaimingą dejo- 
nę. Tada atlošė galvą, ir jis pamatė, kaip jos akys apsitraukia spindinčia 
migla. Jie pasiekė finišą kartu. 

ROZA PABUDO KETVIRTĄ RYTO, PER ANKSTI, KAD EITŲ PABĖGIOTI, 
per vėlai, kad įkalbėtų save dar numigti. Kurį laiką ji gulėjo tylioje tam- 
soje. Stebėtina, kaip greitai įprato prie Mičo savo lovoje. Jai nebetrūko 
vietos, ji netgi nesistebėjo, kad jis miega šalia jos. Viskas buvo natūra- 
liau, nei ji tikėjosi — jai nereikėjo taikytis, tiesiog vieną dieną suprato, 
jog nebenori būti be jo. Įdomu, kodėl jos nevaržo tai, kad pabunda šalia 
kito žmogaus, kad pradeda kasdienę rutiną su kitu žmogumi. Keičiasi 
vietomis vonioje, kalbasi — arba tyli — rengdamiesi. 

Tikriausiai todėl, kad giliai širdyje troško vėl pajusti tokį ryšį. Ji 
jo neieškojo, nelaukė, nesiilgėjo. Tam tikra prasme tie vienumos metai 
padėjo jai tapti ta moterimi, kokia šiandien yra. Ir toji moteris yra pa- 
siruošusi dalytis su šiuo vyru savo gyvenimu, namais, šeima. 

Roza tyliai išslinko iš lovos. Jau seniai bereikėjo jaudintis, kad pa- 
žadins miegantį žmogų. Ji nuėjo į svetainę ir išsirinko dienoraštį. Tai 
buvo vienas iš jos senelės. Juos pasiliks vėlesniam laikui, perskaitys savo 
malonumui. 

Pirmiausia ji turi atlikti pareigą. 

Užteko penkiolikos minučių, kad Roza suvoktų, jog ji ir jos pro- 
senelė nebūtų supratusios viena kitos. 


Oras tebėra puikus. Reikalai užlaikė Redžinaldą 
Naujajame Orleane. Neradau tokio mėlynumo šilko, kokio 
norėjau. Parduotuvės čia tikrai ne pačios geriausios. Tikriausiai 
teks keliauti į Paryžių. Tačiau pirmiausia reikia surasti 
mergaitėms naują guvernantę. Dabartinė moteris per daug 
brangi. Kai pagalvoju abie pinigus, kuriuos jai mokame, 
kambarį ir išlaikymą, lieku labai nepatenkinta jos paslaugomis. 
Neseniai padovanojau jai gražią suknelę, kuri man netiko ir 
kurią ji priėmė be jokio sąžinės graužimo. Tačiau kai baprašau 
Ją padaryti kokią nedidelę paslaugą, ji purkštauja. O juk 
tikrai turi tam laiko, nes nieko kita neveikia, tik rūpinasi 
mergaitėmis ir duoda keletą pamokų. 

Susidaro įspūdis, kad fi laiko save aukštesnės Klasės dama 
nei yra. 


Roza ištiesė kojas, pervertė keletą puslapių. Daugiausia įrašų buvo 

apie tą patį. Nusiskundimai, pirkiniai, pokylių organizavimas, aplanky- 
tų pokylių aprašymai. Tik labai maža dalis buvo apie vaikus. 


Roza padėjo šį į šoną ir pasiėmė kitą. Versdama puslapius, ji rado 


įrašą apie tai, jog atleido tarnaitę už tai, jog ši kikeno koridoriuje, dar 
vieną pasakojimą apie įmantrią puotą. Tada stabtelėjo ir ėmė skaityti 
atidžiau pastebėjusi kai ką įdomesnio. 


Aš vel bersileidau. Kodėl netenkant kūdikio skauda taip 
pat kaip gimdant? Aš išsekusi. Kažin ar iškęsiu dar vieną 
bandymą padovanoti Redžinaldui taip jo trokštamą įpėdinį. 
Vos tik atsigausiu, jis vėl norės gulėti su manim, tr toji kankynė 
tęsis, kol bastosiu dar kartą. 

Tai neteikia man jokio malonumo, o ir mergaitės kasdien 
bado man akis primindamos, ką dar turiu atlikti. 

Viena paguoda, kad kai vėl bastosiu, būsiu palikta 
ramybėje mėnesiams laukimo. Pagimdyti sūnų yra mano 
pareiga. Aš jos nevengiu, tačiau man atrodo, kad nieko, išskyrus 
tarškančias mergaites, pagimdyti negalėsiu. 

Noriu tik miegoti ir pamiršti, jog man vėl nepasisekė 
aprūpinti vyrą ir šiuos namus taip trokštamu įpėdiniu. 


Vaikai tik pareiga. Kaip.liūdna. Kaip turėjo jaustis tos mergaitės 


— nevykėlėmis, nes buvo ne tos lyties? Ar Beatrisei valdant šiuose 
namuose būta džiaugsmo, ar tik pareigos ir vaidyba? 


Prislėgta Roza jau norėjo padėti dienoraštį į šoną ir imtis senelės 


užrašų, tačiau įsakė sau peržiūrėti dar vieną. 

Man jau mirtinai įgriso toji įkyruolė Merė Luiza 
Berker. Galima bamanyti, kad jei jau turi keturis sūnus tr vėl 
vaikšto stora kaip karvė, tai žino viską apie bastojimą ir vaikų 
auginimą. Jau geriau patylėtų. Jos sūnūs laksto kaib laukiniai 
indėnai ir čiupinėja purvinomis rankomis baldus jos svetainėje. 
Oji tik juokiasi ir sako, kad berniukai yra berniukai, kai jie ir 
jų nevalos šunys — trys! — įlekia į kambarį. 

Ji netgi drįso pasiūlyti man, kad basikalbėčiau su jos 
gydytoju arba apsilankyčiau pas vudu žiniuonę. Prisiekinėja, 


kad šį kartą tikrai bagimdys mergaitę, nes buvo pas tą 

siaubingą moterį tr barsinešė burtą, kurį pasikabino virš lovos. 
Pakankamai siaubinga jau tai, kad ji visais įmanomais 

būdais lepina tuos savo neklaužadas, dažnai netgi viešumoje, 

tačiau visiškai neįtikėtina, kad ji siūlo man tokius dalykus, ir 

visa tai daro prisidengus diaugiškumo ir susirūpinimo kauke. 
Gaila, kad nespėjau anksčiau pasišalinti. 


Roza nusprendė, jog Merė Luiza Berker būtų jai patikusi. Įdomu, 
ar Bobis Li Berkeris, su kuriuo lankė mokyklą, yra jos palikuonis. Tada 
ji pamatė tai, nuo ko jos širdis šoktelėjo į gerklę. 


Užsirakinau savo kambaryje. Su niekuo nesikalbėsiu. 
Pažeminimas, kuriam buvau pasmerkta, yra nepakeliamas. 
Visus tuos metus buvau paklusni žmona, puiki šeimininkė, 
nesiskysdama prižiūrėjau namų tarnus ir nepailsdama dirbau, 
kad išlaikyčiau tinkamą įvaizdį visuomenėje. 

Niekada, kaip ir privalu žmonoms, nekreibiau dėmesio į 

jo asmeninį gyvenimą džiaugdamasi, kad jis toks diskretiškas. 
O dabar tai. 
Šivakar jis grįžo namo ir baprašė, kad ateičiau į 
biblioteką, nes jis norįs pasikalbėti su manimi asmeniškai. 
Pasakė, jog viena iš jo meilužių pastojo. Pasakiau jam, kad 
tokio pokalbio tarb vyro ir žmonos neturėtų būti, bet fis tik 
ranka numojo, tarsi mano nuomonė jam nė kiek nerūpėtų. 
Tarsi aš nerūpėčiau. 
Man liepta sukurti iliuziją, jog laukiuosi. Ir basakyta, jog 
Jei toji būtybė pagimdys sūnų, jis bus atgabentas į mūsų namus 
ir užaugintas Harberių pavarde. Kaip jo sūnus. Kaip mano 
sunus. 

Jei gims mergaitė, tada nesvarbu. Aš dar kartą 
„bersileisiu“, ir viskas bus baigta. 

Aš atsisakiau. Žinoma, atsisakiau. Priimti kekšės vaiką į 
savo namus! 

Tada jis liebė man rinktis. Arba priimu jo sprendimą, 
arba jis išsiskiria su manim. Vienu ar kitu atveju jis turės sūnų. 

Jis, žinoma, norėtų, kad likčiau jo žmona, kad nė vienas iš 
mudviejų nebūtume skyrybų skandalo objektai, ir jis man gerai 
allyginsiąs. Jei atsisakysiu, laukia skyrybos, gėda, o ai būsianti 
išsiųsta iš namų, kurie man tokie brangūs, iš gyvenimo, kurį 
susikūriau. 

Tūd pasirinkimo nėra. 

Meldžiuosi, kad toji mergšė pagimdytų mergaitę. 
Meldžiuosi, kad kūdikis mirtų. Kad jie visi sudegtų pragare. 


Roza papurtė galvą. Nors ir norėjo skaityti toliau, pirma atsistojo 
ir priėjo prie terasos durų. Jai reikėjo įkvėpti oro. Laikydama rankoje 
dienoraštį, ji išėjo į terasą ir įkvėpė ankstyvo ryto oro. 

Koks jis buvo žmogus? Vertė žmoną priimti jo nesantuokinį 
vaiką. Net jei nemylėjo jos, turėjo gerbti. Kokią meilę jautė vaikui, jei 
primetė jį moteriai, kuri negalėjo jo mylėti ir nemylėjo, nesirūpino juo 
kaip motina, nekentė jo, netgi niekino? 

Vien tam, kad būtų pratęstas Harperių vardas. 

— Roza? 

Ji neatsisuko išgirdusi Mičo balsą už nugaros. 

— Pažadinau tave. Maniau, kad vaikštau tyliai. 

— Nepažadinai. Tiesiog tavęs nebuvo šalia. 

— Pradėjau skaityti dienoraščius. Kai ką aptikau. 

— Akivaizdu, kad tave tai nuliūdino. 

— Man liūdna ir pikta. Stebiuosi, kad nesistebiu. Radau įrašą... 
Ne, pats paskaityk. — Ji atsisuko ir padavė jam dienoraštį, atverstą ties 
ta vieta, kur ji baigė skaityti. — Neškis į svetainę. Aš dar minutėlę pa- 
būsiu čia. 

— Gerai. — Mičas paėmė dienoraštį, tada, matydamas širdį ge- 
liantį skausmą jos akyse, paėmė ją už smakro ir švelniai pabučiavo. 

Ji nusisuko ir įsižiūrėjo į sodus ir laukus, gaubiamus sidabrinės 
aušros. Namai, kurie daugelį kartų priklauso jos šeimai. „Ar jie to verti? 
— svarstė ji. — Ar jie verti vadintis pavarde to, kuris sukėlė tiek daug 
skausmo ir pažeminimo?“ 

Grįžo į svetainę ir atsisėdo šalia Mičo. 


— Ar čia baigei skaityti? — paklausė jis. 

— Man reikėjo tai suvokti. Koks jis buvo žiaurus jai. Ji nebuvo 
pati Žaviausia moteris sprendžiant iš to, ką skaičiau jos dienoraščiuose. 
Savanaudiška, egocentriška, smulkmeniška. Tačiau ji to nenusipelnė. 
Nepadovanojai man sūnaus, tai aš gausiu jį iš kitur. Sutinki arba išeini. 
Ji sutiko. 

— Mes to dar nežinome. 

— Žinome. — Ji papurtė galvą. — Perskaitysime iki galo, tačiau 
žinome. 

— Aš galėsiu vėliau pats baigti skaityti, arba kas nors kitas. 

— Ne, padarykime tai dabar. Pagaliau tai mano paveldas. Skaityk 
toliau, gerai? Aš einu išvirti kavos. 

Kai ji sugrįžo, Mičas buvo užsidėjęs akinius ir priminė susiglam- 
žiusį mokslininką, kuris dirbo visą naktį. 

Ir vėl jos širdį užplūdo raminantis švelnumas. 

— Aš taip džiaugiuosi, kad buvai čia, kai visa tai radau. — Roza 
pastatė padėklą, tada pasilenkė ir pabučiavo jam į viršugalvį. — Džiau- 
giuosi, kad esi čia. 

— Čia yra daugiau. — Jis paėmė ją už rankų. — Nori, kad trum- 
pai papasakočiau? 

— Ne, perskaityk. Noriu girdėti jos žodžius. 

— Čia daug trumpų gabaliukų, ji rašė apie tai kasdien. Liejo savo 
įniršį ir pažeminimą. Ji privertė jį sumokėti vieninteliu jai žinomu 
būdu — švaistydama jo pinigus, neįsileisdama į lovą, keliaudama. 

— Stipresnė moteris būtų užrietusi nosį, — tarė Roza pildama 
kavą, — pasiėmusi vaikus ir palikusi jį, bet ji to nepadarė. 

— Ne. Bet tada moterims buvo sunkiau. 

— Taip, laikai buvo kitokie, tačiau orumas lieka orumu. 

Ji padavė jam kavą ir atsisėdo šalia. 

— Skaityk, Mičai. Aš noriu žinoti. 


Jis parsivežė tą išberą namo kartu su kažkokia nevala 
žindyve iš kaimo. Jis sako, kad motina ne ji, tikroji motina 
gyvena miesto name jo išlaikoma. Pagaliau jis turi sūnų, 
klykiantų daiktą, suvyniotą į paklodę. Aš nė nežvilgtelėjau į 
Ji, ir nežiūrėsiu. Žinau tik tiek, kad jis sumokėjo daktarui, 

kad šis tylėtų, tr kad aš turiu likti namuose dar keletą dienų tr 
nebriiminėti jokių lankytojų. 

Jis parsivežė tą daiktą naktį, kad tarnai manytų, jog aš 
pagimdžiau. Arba absimestų, kad tiki tuo. Jis davė jam vardą. 
Redžinaldas Edvardas Harperis jaunesnysis. 


— Mano senelis, — sumurmėjo Roza. — Vargšas vaikas. Bet jis 
užaugo geru žmogumi. Stebuklas, turint galvoje, kaip viskas prasidėjo. 
Ar ji rašo ką nors apie jo motiną? 

— Šiame dienoraštyje nerašo, nors reikia peržiūrėti atidžiau. 

— Kažkuriame iš jų turi būti daugiau. Ji mirė čia ir Amelija mirė 
čia. Kažkuriuo momentu Beatrisė turėjo pamatyti ją ar pasikalbėti. 

— Tučtuojau imsiuos kitų dienoraščių. 

— Ne. — Pavargusi ji pasitrynė akis. — Šiandien vestuvės. Ši 
diena bus skirta džiaugsmui ir naujai pradžiai, o ne skausmui ir senoms 
paslaptims. Šiandien sužinojome pakankamai. 

— Rozalinda, tai jokiu būdu nekeičia tavęs kaip Žmogaus. 

— Žinau. Nekeičia. Tik verčia galvoti, kad tokiems žmonėms... 
kaip Redžinaldas ir Beatrisė santuoka buvo išskaičiavimas. Socialinė 
padėtis, pavardės pratęsimas, šeimos kilmė. Gal ir buvo koks susiža- 
vėjimas, potraukis, tačiau iš esmės tai tik verslas. Verslas, palaikantis 
šeimą tam tikrame lygyje. O vaikai buvo tik įrankiai tikslui pasiekti. 
Kokia liūdna ir tragiška dalia. Bet šiandien... 

Ji giliai įkvėpė. 

— Šiandien mes matome, kad taip neturėtų būti. Šiandien stebė- 
sime du žmones, kurie pasižadės vienas kitam iš meilės, sukurs šeimą. 
Džiaugiuosi, Mičai, kad esi čia, ir džiaugiuosi, kad šiandien sužinojau 
atsakymą. Nes šios vestuvės yra būtent tai, ko man dabar reikia. 


DIENA BUVO NUOSTABI, IT PAGAL UŽSAKYMĄ, SU ŽYDRU DANGUMI 
ir ore tvyrančiu gėlių kapu. Sodas, kurį puoselėjo Loganas ir Stela, žy- 
dėjo įvairiausiomis spalvomis ir formomis. 

Ant vejos rikiavosi kėdės, užtiestos persikų spalvos užtiesalais, o 
per vidurį buvo paliktas takelis, kuriuo eis Stela, lydima tėvo, Logano 
ir savo sūnų link. 

Roza atsigręžė nuo lango ir ėmė stebėti, kaip Džolina triūsia su 
gėlėmis Stelos plaukuose. 

:— Nuostabiai atrodote, — tarė ji. — Jūs abi. 

— Aš tuoj vėl apsiverksiu. — Džolina pamojavo ranka sau prieš 
veidą. — Jau nesuskaičiuoju, kelintą kartą tvarkau makiažą. Aš minu- 
tėlę paliksiu tave, brangioji, pažiūrėsiu, kur tavo tėtis. 

— Gerai. — Stela luktelėjo, kol Džolina išskubėjo. — Iš pradžių 
supykau ir nuliūdau, kai mano motina atsisakė atvažiuoti. Per sunki 
kelionė — ne pirmą kartą teku — be to, ji nesėdėsianti toje pačioje pa- 
talpoje su /2 moterimi, kaip ji tebevadina Džoliną — po šitiek metų. 

— Tuo blogiau jai, ar ne? 

— Taip, ir tuo geriau man iš tiesų. Norėjau, kad šiandien dalyvau- 
tų Džolina, tu ir Heilė. — Stela pasičiupinėjo safyro auskarus. — Jie 
tokie nuostabūs. 

— Jie tau tinka. Tik pažiūrėkit į ją. — Jausdama, kad ir jos akys 
ima drėgti, Roza priėjo arčiau pažiūrėti į draugę. 

Suknelė buvo paprasta, šviesiai melsva, su siauromis petnešėlėmis, 
tiesiu liemeniu ir ilgu sijonu, šiek tiek platėjančiu į apačią. Raudonose 
garbanose buvo du jurginai — vienas baltas, kitas mėlynas. O jos vei- 
das spindėjo kaip ir pridera jaunajai. 

— Jaučiuosi esanti labai graži. 

— Taip ir yra. Aš taip džiaugiuosi dėl tavęs. 

— Jau nė kiek nebesijaudinu, net virpulys paširdžiuose nuri- 
mo. — Stela prispaudė prie širdies ranką ir sumirksėjo slėpdama aša- 
ras. — Galvoju apie Keviną, savo pirmąją santuoką, mudviejų vaikus. Ir 
širdyje žinau, kad jis nepyksta. Loganas geras žmogus. 

— Labai geras. 

— Priverčiau jį laukti beveik metus. — Ji atsiduso ir susijuokė. — 
Laikas baigėsi. Roza, ačiū už viską, ką dėl manęs padarei. 

— Prašom. Pasiruošusi tekėti? 

— Be jokios abejonės. 

„Kaip miela ir gražu“, — galvojo Roza. Vyras ir moteris, berniu- 
kai, visi susirinko sode, kuris nuo šiol bus jų visų. Loganas, didelis, 
stiprus ir gražus, su kostiumu. Besišypsanti Stela su nuotakos suknele, 
vaikai, išsišiepę iki ausų, netgi kai jaunikis pabučiavo nuotaką. 

Svečiai ėmė ploti, kai Loganas čiupo Stelą į glėbį ir apsuko ratu. 
O Harperis apvainikavo akimirką iššaudamas pirmąjį butelį šampano. 

— Neprisimenu, ar esu matęs laimingesnę porą, — pastebėjo Mi- 
čas susidauždamas taurėmis su Roza. — Ar gražesnę šeimą. Tu puikiai 
pasidarbavai. 

— Aš nieko nepadariau. 

— Tai tarsi šeimos medis. Jie abu yra tavo medžio šaka. Gal ne 
per kraują, tačiau ryšys toks pat stiprus. Per tave jie susipažino. Jie at- 
liko visa kita, tačiau tu davei pradžią jų sąjungai. 

— Graži mintis. Priimsiu ją. — Ji kilstelėjo taurę, gurkštelėjo 
šampano. — Šiek tiek vėliau norėsiu pasikalbėti su tavim. Noriu pa- 
laukti, kol baigsis Stelos diena. Vestuvių diena teisėtai priklauso nuo- 
takai. 

— Apie ką? 

— Apie sąjungas, galima taip pasakyti. — Ji pasistiebė ir pabučia- 
vo jį. — Pakalbėsime apie tai vėliau, kai grįšime namo. O dabar man 
reikia skubiai nuvažiuoti į namus ir grįžti atgal. Per tą sąmyšį pamiršau 
paimti ypatingą šampano butelį, kurį esu paruošusi jauniesiems jų ves- 
tuvių nakčiai. 

— Aš galiu jį atvežti. 

— Ne, bus greičiau, jei pati tai padarysiu. Grįšiu po penkiolikos 
minučių. 

Priėjus prie mašinos, ją pašaukė Heilė. 

— Roza! Palauk. Gal ir mes galime važiuoti kartu? — Truputį 
uždususi atbėgo prie automobilio su verkiančia Lili glėbyje. — Mažoji 
pyksta, nori miego, bet neužmiega. Automobilyje kaipmat užmigs. 
Galime važiuoti manuoju, jame yra vaikiška sėdynė. 

— Žinoma. Tik kelionė bus trumpa. 

— Nieko tokio. — Ji nuėjo prie savo automobilio, įsodino besi- 
priešinančią Lili į sėdynę. — Važiuodama ji visada nusiramina, o jei 
užmigs, galėsiu pasėdėti su ja mašinoje, kol pabus. Tada abiem bus 
linksmiau vakarėlyje. 

Kaip Heilė ir sakė, vos išvažiavus į pagrindinį kelią, Lili ėmė 
knapsėti. 

— Veikia kaip burtai, — tarė Heilė. 

— Maniškius irgi veikdavo. Ji tokia gražutė su ta rožine suknute. 

— Viskas labai gražu. Jei kada nors tekėsiu, norėsiu, kad viskas 
būtų taip. Pavasaris, gėlės, draugai, besišypsantys veidai. Anksčiau 

galvojau, kad norėčiau iškilmingos bažnytinės ceremonijos, bet ir taip 
labai romantiška. 

— Jie taip norėjo. Buvo gražu — sumažink greitį. Sustok! 

— Ką? Kas yra... o, Dieve. 

Jos nužvelgė medelyną. Roza tą dieną buvo jį uždariusi, kad visi 
galėtų dalyvauti vestuvėse. Bet kažkas, matė ji, ten buvo ir ten tebėra. 

Keletas lauke stovėjusių vazonų buvo apversti, o ant vienos iš 
lysvių stovėjo automobilis. 

— Skambink policijai, — paliepė Roza šokdama iš mašinos. — Ir 
važiuok iš čia. Tučtuojau grįžk pas Loganą. 

— Ne, Neik ten. 

— Tai mano namai, — bėgdama metė Roza. 

„Mano gėlės, — galvojo Roza. — Augintinės, kurias išauginau iš 
sėklų, sodinukų, kuriomis rūpinausi, globojau ir mylėjau“. Gėlės buvo 
suniokotos, nulaužtos, sudraskytos. Roza akimirką stabtelėjo apžvelgti 
padarytą žalą. Nekaltas grožis sutraiškytas. Kažkam teks už tai sumo- 
kėti. 

Ji išgirdo dūžtant stiklą ir skubiai atsisuko į namą. Pamatė Braisą, 
užsimojantį beisbolo lazda į kitą langą. 

— Tu kalės vaike! 

Jis krūptelėjo ir atsisuko. Jo veide pasirodė nuostaba, paskui 
pyktis. 

— Maniau, šiandien būsi užsiėmusi. Tikėjausi baigti, kol grįši. 

— Blogai manei. 

— Jokio skirtumo. — Jis trenkė lazda į kitą langą. — Laikas tave 
pamokyti. Manai, gali mane viešai žeminti? Užsiundyti ant manęs po- 
liciją? 

— Tu pats save pažeminai, ir jei nemesi lazdos ir neišsinešdinsi iš 
mano valdų, užsiundysiu ne tik policiją. 

— Pavyzdžiui, ką? Čia tik aš ir tu, ar ne? — Jis pliaukštelėjo lazda 
sau į ranką ir žengė žingsnį jos link. — Ar žinai, kiek man kainavai? 

— Nutuokiu, bet čia dar ne viskas. Tu peržengei nuosavybės ribas, 
nuniokojai mano turtą. 

Braisas nepasinaudojo lazda, nors tas ketinimas šmėstelėjo jo 
akyse, tačiau tvojo kumščiu jai į veidą, ir Roza nugriuvo ant takelio. To 

užteko. Ji tučtuojau pašoko ir puolė jį. Ji nesikandžiojo ir nesidraskė 
kaip Mendė, o smogė kumščiais. To nesitikėjęs Braisas parklupo, pa- 
skui pasiruošė kitam smūgiui. Bet šis taikinio nepasiekė. 

Vėjas atskriejo taip staiga ir toks šaltas, kad Roza pasijuto nu- 
blokšta prie namo sienos. Jos galva skaudžiai atsitrenkė į medį, ir aki- 
mirką ji negalėjo nieko-matyti. 

Kai atsimerkė, pamatė Ameliją, skriejančią per veją. Jos purvina 
suknelė plevėsavo vėjyje, rankos it mirtini grobuonies nagai buvo nu- 
kreiptos į auką. Akys reikalavo kraujo. Ji ištiesė rankas į Braisą. Jis 
suriko iš siaubo suplonėjusiu balsu, tada ėmė graibytis aplink gerklę 
gaudydamas orą. 

— Nereikia. Dėl Dievo. — Roza bandė pajudėti į priekį, tačiau 
vėjas spaudė ją prie sienos. — Nežudyk jo. Gana, gana! Jis nebegali 
man pakenkti. Jis nieko man nedarys. 

Žvyras sūkuriavo, temdė akis, o balta figūra sukosi it grifas virš 
gulinčio ant Žemės vyro, smaugiančio savo kruviną kaklą. 

— Liaukis. Amelija, liaukis. Proprosenele. 

Amelija pakėlė galvą, atsisuko ir pažiūrėjo į Rozą. 

— Aš žinau. Zinau, kad esu iš tavęs ir stengiesi mane apsaugoti. 
Viskas gerai. Jis nelies manęs. Prašau. — Ji didžiulėmis valios pastan- 
gomis žengė į priekį du žingsnius, kurie išsiurbė iš jos plaučių visą 
orą. — Jis to nevertas! — šaukė ji. — Jis niekingas vabalas. Bet jis davė 
man vertingą pamoką. Ir aš nenoriu likti jam skolinga. Noriu, kad jis 
liktų gyvas, ir aš galėčiau jam atsimokėti. 

Roza žengė dar žingsnį laikydama ištiestas rankas delnais į 
viršų. 

— Prisiekiu, aš atlyginsiu. Už save, už kraują, kuris mus jungia, 
prisiekiu, atlyginsiu už tave. 

Braisas ėmė švokšti, sunkiai kvėpuoti. Jo lūpos buvo baltos. Roza 
palinko virš jo ir ramiai prakalbo: 

— Regis, mes nebuvome vieni. 

Vėjas ėmė silpti, ir tada Roza išgirdo šūksnius ir žingsnius. Kai 
ji atsitiesė, Amelija buvo dingusi. Iš už namo atbėgo Harperis, pora 
žingsnių lenkdamas nuo jo atsiliekantį Mičą. 

— Viskas gerai. Aš sveika, — sumurmėjo Roza, nors kojos buvo it 

guminės, o galva svaigo. — Bet jam gali prireikti gydytojo. 

— Velniop jį, mama. — Harperis sugriebė ją į glėbį, apčiupinėjo 
veidą. — Jėzau Kristau. Jis trenkė tau? 

— Niekšas, smogė kumščiu, bet, patikėk, jis už tai atsiėmė. Iš 
manęs ir iš Amelijos. Man tikrai viskas gerai, sūneli. 

— Policija jau važiuoja. — Mičo balsas virpėjo, o veide atsispin- 
dėjo baimė, sumišusi su pykčiu. — Heilė paskambino jiems mobiliuoju 
grįždama pas mus. 

— Gerai. Gerai. — Ji negali dar kartą apalpti. Nesvarbu, kiek tai 
kainuotų. — Mes pateiksime visus įmanomus kaltinimus. — Persi- 
braukė per plaukus, tada per suknelę ir pamatė, jog sijonas įplyšęs. — 
Prakeikimas, nusipirkau ją specialiai šiai dienai. Visus kaltinimus pa- 
teiksime. 

Giliai įkvėpė tramdydama pyktį ir silpnumą. 

— Harperi, mielasis, gal padarytum man paslaugą ir nutemptum 
šį bevertį mėšlo gabalą prie kelio, tada abu su Miču palauktumėt po- 
licijos. Daugiau nė minutės nebenoriu jo matyti, nes galiu užbaigti tai, 
ką pradėjo Amelija. 

— Leisk man pirmiausia pastatyti jį ant kojų. — Mičas pasilenkė, 
pastatė Braisą ant linkstančių kojų, tada blykstelėjo žaliomis akimis į 
Rozą. — Atleisk, — tarė jis prieš pakeldamas kumštį, kuris tą pačią 
sekundę nusileido ant Braiso veido, ir šis vėl išsitiesė ant vejos. — Ti- 
kiuosi, neprieštarausi. 

— Nė kiek, — atsiliepė Roza, ir, nepaisant silpnumo pilve, jos 
veide išsiplėtė šypsena. — Nė truputėlio. Harperi, gal nutemptum jį į 
šoną? Man reikia pasikalbėti su Miču. 

— Mielai. — Jis nuvilko Braisą į šalį, tada metė žvilgsnį per 
petį. — Mama, tu tikrai moki spardyti užpakalius. 

— Taip. — Ji giliai įkvėpė, tada iškvėpė. — Jei tu nieko prieš, — 
tarė ji Mičui, — aš čia prisėsiu, kol atsigaus kojos. Tas užpakalių spar- 
dymas išvargino mane. 

— Palauk. — Jis nusivilko švarką ir patiesė ant žemės. — Toji 
suknelė jau ir taip nukentėjo. 

Roza atsisėdo ir padėjo galvą jam ant peties. 

— Tu mano didvyris, — pareiškė ji. 

EPILOGAS 


ROZA SĖDĖJO TYLĖDAMA, KOL ŠIRDIS NUSTOJO DAUŽIUSIS, KOL 
išsisklaidė pilve susivijęs nervų ir pykčio kamuolys. 

— Kaip tavo ranka? — paklausė ji Mičą. 

— Gerai, — trumpai atsakė jis. — Jo smakras kaip varškė. 

— Mano stipruolis. — Roza apkabino jį nutylėdama apie nu- 
brozdintus Mičo krumplius. 

— Tikriausiai visai iš proto išsikraustė, jei galvojo, jog išsisuks 
nuo to, ką pridarė. 

— Ko gero, truputį. Tikriausiai tikėjosi, kad užbaigs savo juodą 
darbą anksčiau, nei baigsis priėmimas. Galvojo, kad mes — arba poli- 
cija — suversime kaltę vaikams. O aš būčiau turėjusi dar vieną proble- 
mą. Toks vyras kaip jis negerbia moterų, netiki, kad gali būti geresnių 
už jį. 

— Viena jį pranoko. 

— Tiesą sakant, dvi. Viena gyva, viena mirusi. 

Silpnumas praėjo, ir Roza atsistojusi ištiesė jam ranką. 

— Ji atlėkė kaip furija, Mičai. Skriejo virš žemės, tarp stalų, ir taip 
greitai. Velniškai greitai, — patvirtino ji. — Braisas pamatė ją ir ėmė 
rėkti. O ji ėmė jį smaugti. Tiksliau, man atrodo, ji vertė jį tikėti, kad jis 
dūsta. Ji nelietė jo rankomis, bet smaugė. 

Ji pasitrynė rankas, tada dėkinga apsisiautė švarku, kuriuo jis ap- 
gaubė jai pečius. Nežinia, ar jos kaulai kada nors sušils. 

— Sunku papasakoti. Negaliu patikėti, kad tai atsitiko. Viskas 
įvyko taip staiga ir netikėtai. 

— Mes girdėjome tave šaukiant, — paaiškino jis. — Tu kainavai 

man ir savo sūnui keletą mūsų gyvenimų metų. Dabar kai ką pasaky- 
siu tau. 

Jis atsisuko į R0zą, suėmė už švarko atlapų ir neleido jai pajudėti. 

— (O tu išklausysi. Gerbiu ir žaviuosi tavo plienine valia, Rozalin- 
da, vertinu tavo charakterį ir sugebėjimus. Bet kai kitą kartą sugalvosi 
pulti kokį nors pamišėlį su beisbolo lazda rankose, aš išspardysiu užpa- 
kalį. Tavo užpakalį, su ant jo nupieštu taikinio centru. 

Ji pakreipė galvą, atidžiai pažiūrėjo į jį ir suprato, jog jis kalba 
rimtai. Mat koks. 

— Žinai, jei nebūčiau apsisprendusi dėl to, ką ketinu tau pasakyti, 
tai būtų padėję. Kaip galiu atsispirti vyrui, kuris leidžia man kariauti 
savo karus, o kai pasitaiko tinkamas momentas, įsiterpia ir išvalo na- 
mus? O kai dulkių nebelieka, jis išvadina mane kvaiša. Ką aš nesiginčy- 
dama ir neabejodama pripažįstu. 

— Džiaugiuosi, kad dėl to sutariame. 

Ji pasislinko arčiau ir apkabino jo kaklą. 

— Aš tikrai tave myliu. 

— O aš tave. 

— Tada niekas nekliudo vesti mane. 

Pajuto, kaip krūptelėjo jo kūnas, tik kartą, labai nežymiai, tada vėl 
nusiramino ir apgaubė ją šiluma. 

— Man tai niekas nekliudo. O tu esi tikra? 

— Visiškai. Noriu vakare gultis su tavimi į lovą, rytą pabusti šalia 
tavęs. Noriu sėdėti ir gerti su tavimi kavą kada panorėjusi. Žinoti, kad 
esi šalia manęs, o aš esu šalia tavęs. Noriu tavęs, Mičai, visam likusiam 
gyvenimui. 

— Aš pasiruošęs jį pradėti. — Jis pabučiavo į mėlynę ant jos 
skruosto, paskui į sveikąjį, išbučiavo akis, lūpas. — Aš išmoksiu rūpin- 
tis bent viena gėle. Rože. Savo juodąja rože. 

Roza padėjo galvą jam ant krūtinės. Ji gali atsiremti į jį — ir žino- 
ti, kad reikiamą minutę jis atsitrauks ir leis jai stovėti pačiai. Ji visiškai 
nurimo netgi žiūrėdama į nuniokotą nuosavybę. Viską sutvarkys, iš- 
saugos tai, ką galima išsaugoti, susitaikys su nuostoliais. Gyvens savo 
gyvenimą, sodins savo sodą — ir eis susikibusi už rankų su mylimu 
vyru žiūrėti, kaip jis žydi. 

O) Harperių namų soduose kažkas nerado sau vietos, kažkas pyko 
ir liūdėjo. Pamišėliškomis akimis gręždama mėlyną it kaspinas dangų. 

yvenimo kryžkelėje susitinka trys moterys 

— jos visos bando susitaikyti su praeities 
praradimais. Viena kitą padrąsindamos ir 

paguosdamos, jos pagaliau atranda savo skirtąjį 


laimės kelią. 


Rozalinda Harper — nelengvo likimo užgrūdinta 
moteris, gebanti atlaikyti bet kokias užklumpančias 
negandas. Našlė, užauginusi tris sūnus, įkūrė 
ir išpuoselėjo pelningą verslą — medelyną, 
kuris metams bėgant tapo jos sėkmės ir 
nepriklausomybės simboliu. Deja, stipriai nuvilta 
antrosios santuokos, Roza jau nebetiki, kad vis dar 


gali į savo širdį įsileisti meilę. 

